
LES CAHIERS WALLONS 


Sins bròt ni clotche 


(Faulx-Les Tombes) 


| n° si passe nin on djoó sins qui | facteür n'apwate dès 
réclames èt dés gazètes di totes lès sôtes. On n'é sét pus qwe fé. 
Bin sovint, on lès tape au lon sins d'dja lès-awè li. 

Fin paréy po lès bèlès létes qu'on v's-évóye à vosse nom ét à 
vosse pitit nom come si ca sèreut on binamé socon qu'i v' sicrit po 
prinde di vos novèles. 

Cher Monsieur, рёг-сі. 

Chére Madame, par-lò. 

Éwou c' qu'èlle ont sti qwêre li nom dè l' reuwe, li numèrô dè l' 
maujone èt l' viladje èwou qu' vos d'meuroz, don, totes cès soces 
là, qu'on lome O.N.G. 8 Aloz veóy, vos-òtes. 

Quand c' n'èst nin M.S.F. qui rascoud dès caurs po lès djins qui 
soufrichenut au Congo, cause dé l' guére, c'èst Handicap 
International qui vos d'mande on cóp d' mwin po l's-éfants mès- 
bridjis do Pakistan, di Colombie ou bin do Ruanda. 

Afiye, c'èst l'O.N.A. qu'èst po-z-acheter dès tchins po l's-aveüles di 
nosse payis. Sin rovyi 48.81.00 ou TELEVIE. 

Combin sont-èles ? Dès masses ! À n' lès sowè compter. 

Tortotes, èle faiyenut ça po bin fé, mins on п’ saureut sûre, don | 

Gn-a ossi lès RESTOS DU CŒUR, qui Coluche a mètu su pid di 
s' vikant po noüri lès cis qui d'meurenut su led fwim. 

Chaque djoü qui l' Bon Dié fait, c'èst qu'il è faut dès cints èt dès 
cints-eüréyes po lès póves ét lès sins bésogne ! 

Su l' déréne pitite gazète dé l' soce, il èsteut quéstion d'Èstèle, 
one муе feume fwárt bin riv'nante, Dins lès sèptante cinq ans, 
avaurlà. 

À l'aparence, c'ésteut l' prumi côp qu'elle intreut au Resto. 
Au comphwár, on li aveut d'né one assiète di véte sope, bin tchòde. 
Po l' póve viye âme : one crausse eüréye. 

Dins l' grande sále èwou qu'on mougneut, one kiriyèle di tauves 
po quate. Au mitan d' tortotes, one cwarbiye avou lès couyis, lès 
fortchétes èt lès coutias. À l'urlüre, èlle a cachi après one qu'i 
gn'aveut co pérson.ne. 


Èlle a mètu s'+assiète su l' tauve ét-zéraler au comptwár. Elle ï a 
pris deüs crosses di gris pwin qu'èlle aveut lèyi là po n' nin staurer 
s' sope. 

Quand èlle a riv'nu ès place, èlle a sti tote éwaréye dé veüy on 
djon.ne ome, bin mêtu d'ssur li, maigue qu'il aureut bin уеб trawé, 
bware si sope, da lèye. 

À, bin c' cóp ci ! 

Èstèle a уей l' sintimint qui c'tome là aveut si stomac’ à s' dos, èto. 
Èt, sòremint, wêre di foûre dins sès botes. 

Valeut mia n° rin dire èt surtout n' li pont fé di r ‘proche. 

Faut r'waiti tot l' monde po brave, don. Èpwis, gn'a pont d' jin.ne 
à-z-awè, véci. 

Portant, léye ossi, élle èsteut sins caurs èt éle djèrieut après l' 
sope agostante èt r 'pachante au-d'là. Ele s'a atauvelé au drwèt d' 
l'ome, prinde on couyi ét c'minci à bwòre. 

Sins moti, baube à baube, il ont bévu toi à toû, à r'létche dwègts. 

Li djon.ne ome s'a astampé. 

Il a rèpwòrté l'assiéte wide èt riv'nu avou one assiètéye di canadas 
passés ét deüs gros vitoulèts qu'il a métu pa-d'vant Estèle. 
Todi sins pont d' bròt, il ont mougni chake à s' to. 
Quand il a yei fait, li djon.ne ome s'a lévé. 
Tot soriant èt tot rodjichant, il a dit : «À r'veüy, Madame». 
Li viye djin à réspondu : «A r' уеду, Mossieü». 
Èle l'a r'waiti ènnaler sins s' ritoürner èt douviè l'uch po moussi foi, 
Èle s'a sintu mièrsedle èt somadji au pus fond d' lèye min.me. 
A mode di rin, èlle a ravisé l' tauve d'à costé. 
Pérson.ne. 
Rin qu'one assiéte di sope qui rafrédicheut. 
C'èsteut l' séne. 
Ele s'aveut brouyi d' place. 


Gilbert RENSON, R.N, 


— mèsbridji : mutilé, handicapé 
- cwarbiye : corbeille 

— à l'urlüre : au juger 

— raviser : regarder 

| nive, ét mi, dj'a fréd... 
(Longchamps) 


Tchapia di rwè 

Su li p'tit twèt, 

Echérpe di rin.ne 

Su l' viye fontin.ne, 
Mouchwès d' princèsse 
Su lès finièsses, 

Mantia d' grand prince 
Su tote li cinse... 


Dè l' nive fine blanke 
C'èst nén c' qu'i manque. 
Pupont d' bouchons 

Po lés mouchons, 

Pupont d' pissintes, 
Pupont d' plates-bindes, 
Dè l' nive su tot, 

N's-i èstans co... 


Èt pont d” cayute 

Po m' mète à yute. 
Dj'a fwim, dj'a swè, 
Dji tron.ne di frèd. 
Portant, véci, 

Dins nosse payis, 

Tot l' monde a l' drwèt 
D' viker au r'cwè... 


Què vloz, lès djins 
N'ont wère di timps 
Ро уеду li cia 

Qu” trin.ne sès pènas. 
Sovint, c'èst fièsse 

Dri leós finièsses, 
Mins mi qu'ést foû 

Dji d'meüre è broó I... 


Jules HÉRIX, R.N. 


Li laid tchét 


(SartBernard) 


Li nwòre Mérète dè l' cinse di Baye èsteut acostuméye do fé on p'tit 

toür tos lès djoüs à | vièspréye dins |’ grand corti pa pa-d'vant | 
grègne. 
Au pus sovint, éle s'acoveteut dins one fotche do vi pron.ni ét choûter 
lès dérins bròts dè l' djoürnéye. Véla, do costé do stauve dés vias, li 
vaurlèt rétasseut dés sayas. One vatche beóleut dins l' pachi au-d- 
dilong do richot. Come d'abitude, on-z-étindeut l' cinserèsse rütyi su ' 
vatchi pace qu'i n'aveut nin rôsté sès sabots po rintrerèl' coujéne. Ele 
fieut co volti voler l' cote, li cinserésse. | valeut mia уёѕѕе Юй а“ ses 
pids ! 

Li nét tchèyeut tot doücemint èt rafürler tot dins |" corti. | c'minceut 
à fé cwéy, pupont d' brüt. Tènawète, one passe di vint fieut cavoler 
one fouye. C'és-adon qui l’ Mérète tineut à gougne tot c' qu'aveut 
l'air do boudif au pid d’ l'aye di bwès d’ broke. Pa côps, c'ésteut one 
guérnouye qui sauteleut dins lés grandés-iébes. One miéte pus lon, on 
crapôd s' guèdeut d' rodjes lumecons. Afiye, one rate wazeut passer 
s' musia Юй di s' trau èt fé deüs, trwès p'tits cumulèts pa-d'vant on nièr- 
son tot éwaré. Mérète ni boudjeut nin, ca n'é valeut nin lès pwin.nes. 
Si c'aureut уей sti on lapin |... 

To! d'on cóp, élle a trèvèyu one soqwë d' l'òte costé а’ l'aye. One 
bièsse, ca ayi, mins qwe ? C'ésteut trop gros po yèsse one mòrcote, 
trop p ' por one fayène. Méréte n'a nin balziné. Elle a zouplé об di 
s' djokwè èt l' lèver jusqu'à one trawéye di l'aye. Là, èle s'a catchi 
dins one boyéye di canadas èt r'waifi à bavole. Quand l' bièsse a 
arivé à s' wóteó, Méréte a plonké èt l' plaquer à l' tére. Èle li t'neut pa 
l'anète avou sès dints èt sès grawes. Li bièsse aveut winklé on fèl còp, 
on seul, èt s' mète à djèmi. Mérète a sti tote astamburnéye ё l'ètindant. 
Èlle a r'waiti èt racawaiti. Ele tineut on djon.ne tchèt dins sès grawes. 
Ele l'a lachi ossi rade, mins i n'a wazu boudji si télemint qu’ “l'aveut 
peu. 

— Qu'èst c' qui t' fais avaurci su més téres, valèt ё 

- Dji m’ vos va èspliquer. Po vos dire li vrai, dji so tot зей èt pièrdu. 
Là bin quinze djoüs qui dj' béróle dins l' campagne. Dji n' sé nin d'dja 
èwou c' qui dji m' pòreu r'pwaser sins dandji. Mès maisses, si on pout 
lomer ça dès maisses, m'ont fait voler Юй d' Іей vwèture. | sont-st-èvòye 
en vacances, s'apinse zèls — djè lès jin.neu — èt m'aband'ner véci one 
miète pus wòt au-d-dilong d'one aye di p'tits sapins. C'èst dès sins-keür 
èt dès bodrias. Mi, dj'a fwin, dji тойг di win. Dji n'a quausu rin mov- 


gni dispeüy adon. Dj'a véné d' tos lès costés po trover one saqwe. 
L'ôte djoó, dj'a tchéyu su one bwèsse qui gn-aveut сог one miète di 
tchau dins l' fond. Dj'ésteu binauje, mins djè l'a payi tchèr. Dj'aveu 
éré m' tièsse didins come on-éworé, mins èlle a sfi prije è sére ét n' 
pus ота l' rawè Юй. А fwace do taper m' tièsse di stik ét di stok, dj'a 
arachi l' bwésse. Waitoz, dj'a sfi tot cwachi po lès bwards qui 
còpin.n' come dés razwès. 

Mérète s'aveut rodoóci. Li djon.ne tchét èsteut ossi mwinre gulone 
Grièsse. On li vèyeut sès cwasses. Sès pwèls ni r'lòjin.n' nin, mins bri- 
ker d' tos lès costés. 

- Comint c' ‘qu'on v' lome, don ? 

- Vos-aloz rire, in | On m' lome Moustache. 

- É bin, vinoz avou mi jusqu'à l' cinse, Moustache. 

Moustache a si 1" Mérète jusqu'à l'intréye do stauve dés vatches. Pa- 
dri one outche, gn-aveut one sicwèle di bon locia. Li vatchi aveut bin 
sogne dè l' rimpli quand il aveut modu. Moustache s'a dauré d'ssus 
d'on lan èt bwòre ét bware. Quand il a r'lévé s' tièsse, si p'tit mouzon 
èsteut tot dauboré èt dés blancs pièles rólin.n' di sès massales. 

— Astedre, vinoz, nos-alans monter à |’ chaule. 

Moustache a sayf. Il a monté trwès scayons èt s'arèter. | tanfleut come 
on Бой. Mérète s'a v'nu mète pa-dri li èt l' bouter au cu. Ayi, ë, twè | 
Li, i s' racrapoteut su |’ montant dè l' chaule èt sèrer sès-ouys. 

- Спа m' tièsse qui toune, Mérète, dj'a рей | 

Mérète n'a fait ni one ni deüs. Elle a арісї Moustache ра s'+anète èt 
l' pwárter jusqu'à l'intréye do cina. 

= Wai, stindoz vos su l' Юйге èt vos r'pwaser. Vèci, vos n' ploz mau. 
On quûrt d'eüre pus taurd, Moustache dwàrmeut come on sokia. 

Li solia èsteut d'dja wót quond i s'a dispièrté l' lend'mwin. Mérète 
vineut d' rintrer. 
= Awoz bin dwármu, Moustache 2 Avoz r'pris dés fwaces 2 Dji v's-a 
rapwòrté one sagwè d' bon po d'djuner : one bèle grosse soris. 
Moustache fieut one drole di mawe. Mérète l'a véyu tot d' swite. 

— Qu'avoz ? Vos n'èstoz nin bin ? 

= Siya | ati rèspondu, mins dji n° so nin abituwé à dwärmu su do 
foüre. È l' maujone, dj'aveu on bia pani gärni avou dè l' foürüre astok 
do radiateür. Dj'oveu bin tchòd, nin come уёсі. Énawére, dj'èsteu tot 
rwèd. Mèrci ро l' soris | Vos-èstoz bin djinfiye, mins dji n” mougne volti 
qui dé l' tchau côte. On m'è d'neut one diméye bwèsse au matin ét à 
l' nét. 

Après one paréye tiròde, Mérète s'a mauvelé. 

- Comint 2 Dji saye do t' satchi Юй di V misére. Dji fai c' qui dj” pou 
po qu’ t'eüyes à bwàre, à mougni, one place po t' racwèti ét vola, tin | 
Mossied r'nakéye su tot | Sés’ bin c' qui t'ès, Moustache ! T'è-st-on laid 
tchèt èt on laid djon.ne | Ti nè l' vous nin insi, li choule èst là, in | 


Moustache bacheut s' tièsse dizos l'acheléye. Adon, i s'a métu à gnà- 
weler. T'aureus yeü juré qu'i brèyeut, 
Mérète l'aveut lèyi tot seû èt rütyi félemint è moussant Юй do cina. On 
n' l'a nin r'vèyu di tote li djodrnéye. 
Èile a riv/nu à l'an&ti èt s’ codtchi ossi rade, sins moufeter, sins d’ dja 
taper on cóp d'ouy do costé d' Moustache. Li, i fieut lès cwanses do 
dwarmu, mins s' keur bateut l' bèrloke on fameüs côp. Si Mérète li 
r'boureut, il ésteut piérdu. Mins po l' momint, Mérète sok'teut come on 
tasson su |” balot d' foGre. On p'tit réyon d' lune blawetineut au d' tru- 
viès done pane di vére èt l' vinu caréssi à momints. Li nét a choné 
fwart longue à Moustache. Su |' matin, il a cloyu sès-ouys, mins nin 
po longtimps. Mérète l'a cochoyu ét l'atauchi sètchemint : 
— Ale, valèt, si t! vous bwàre do lacia, c'ést l'eüre. Chodte, li vatchi 
r'moüwe dèdja lès sayas, 
Moustache s'a lévé ossi rade èt d'Ichinde li chaule sins kranki. Come 
il aveut sërë sès-ouys, il a bik'té s' tièsse à l' tére, mins Mérète n'a fait 
chonance di rin. IÏ ont linweté tos lès дейѕ èt widi li scwéle. Adon, 
Moustache a d'mandé : 
— On-z-èrva o cina 2 2 
— Моп.па, ê, dj'a т’ bouye à fé, mi | Evôye | 

Tote li djoürnéye, c'a sti l' convóye. Méréte a c'minci pa li stauve 
dés vatches ét monter su les bèròdis. Il ont passé pa li stauve dès vias 
èt l' gurni à grin, aler veüy do costé dès satchs di tortias èt d' farène 
po lès couchèts, fé l' toür dés mafes dins l' grégne èt po fini, yèsse à 
l'awaite Чейз grossés-eüres dins lès pissintes do corti. Moustache 
ésteut r'laté. | п’ sinteut pus sès djonteures. Il a c'minci à s' laminter. 
Mérète n'a rin vlu étinde. 
— C'èst l' mèsti qui mousse | 
- É bin mi, dji n'è vou nin d' vosse mèsti. Dji п’ m'i frè jamais. 
= Non, ti n' ti frès jamais pace qui t'è-ston tchèt dè l' vile. T'as 
pièrdu tos tès instincts. T'as divnu one bièsse di compagniye, s'apinse 
lès mártchands, èt dépende po tot d'onk èt d’ l'òte. Por mi, ci n'èst nin 
viker ! Asteüre, rimonte o cina ét va t' cooüdri dins l' foüre | Nos-è 
r'couserans d'mwin ! 
Li lend'mwin, il ont sti bwòre Іей lacia come d'abitude. Méréte a sa- 
tchi Moustache do costé dè l' glòriète au coron do corti. 
— Véci, nos sèrans tranquiles po causer ! 
Mérète n'a nin toürné auto. 
— Savoz bin gawè, Moustache, véci vos n° froz jamais qu’ vos-anoyi 
èt vos toürminter come one pouye qu'a pièrdu s'-tou. Viker dins one 
cinse, vos n'i parvéroz nin. Dji m’ vos va proposer one saqwe. Si vos- 
èstoz d' bon voulwér, ca pòreut rèyussi. Advant yir, dj'ètindeu l' fac- 
teür qui tapeut one divise avou l' cinserèsse. Dj'a compris qu' li p'tite 
dou marchau oveut pièrdu s' tchét. Èle në l' sét nin, mins il a st sbrò- 


tchi par on camion. Li póve crapòde è-st-à n' sawè rapauji. 
- Dji vou bin, mi, mins qui faut qui dj' faiye ? 
- Nin grand tchose. Asteüre, vos-èstoz rabèli, vosse pwèl rilüt, vos 
massales sont r'faites. Vos-èstoz bin présintauve. Dimwin aviè quatre 
eüres, quand l' bauchele rivêrè dé scole, vos n'auroz qu'à couru après 
l&ye ét gninweler come on piérdu. Ni rovioz nin d' vos froter conte sès 
djambes èt lèver dès-ouys plins d'éspwér. Vos vièroz, ça n' raterè nin, 
c'ést mi qu' vos l' dit | 

Et c'è-stinsi qu” nosse Moustache a r'trové d'on côp sès bwèsses, 
on bia pani avou dè l' foürüre ét on keur ро l' уеду volti | 


Henry MATTERNE, R.N. 


— passe di vint : souffle de vent 

— bwès d' broke : ligustrum 

— si guèder : s'empiffrer 

— outche : huche à grains 

- mafe : gerbier (partie de la grange où l'on entasse les gerbes) 
- rilaté : épuisé, réduit 


Do timps do preumi Bon Dié 


(Мене) 


| gn-a longtimps... longtimps, do timps do viy Bon Die, 
il a tcheót dés gurzias gros come dès-ous d' pouyètes. 
Noyé ét totes sès bièsses ont brokè s' mète è cwète 
dins l' bia-z-èt grand batia qu'il avèt tchèrpètè. 


|| ï avét stitchi do pwin, do laurd, dès pwès. 

|| avèt trèvòdi dès s'nès plin lès musètes 

pou sogni lès pilaus, lès cizèts, l's-aulouwétes 

qui tchipyint d's-árguédin.nes do timps qui |’ vint chouflèt. 


Quand |" chiléye a sti woute èt qu’ lés-&wes ont bachi, 
c'è-stin paujére mouchon qui Noyé a tchwèsi 
pou 'nnaler vèy si l' tére astèt riv'niwe a lèye. 


Il a r'tcheót à l’ vièspréye ; on-z-a sti discramyi. 
Biésses èt djins ont séwè sins s' fé tirer l'oréye 
èt tos lès p'tits mouchons ont rac'minci leüs nids. 


Philippe MAUDOUX, R.N. 


— s'nès (pl.) : moutarde des champs — pilau : bouvreuil 
— cizèt : tarin - chiléye : tempête 


^a 


Lés-üsances di nosse payis di Ôte Èsbaye 
Li batéme di 1850 à 1950 
(Meux) 


Au ХІХ" siéke, lès djins d’ nos djins fyin' batiser l's-éfants li pus 
rade possube aprés l'acoütchemint. 
| gn-aveüve à ca one boune raison : c'ést qu’ bran.mint d's-éfants 
morin' qu'i n'avin' co pont d'ádje " èt l'Églije ni lès vleóve nén 
batiser. 

Po li r'lijion, l'âme di l'éfant qui moreüve sins yèsse batisé 
aleüve aler béróler dins lès limbes. On s’ lès r'présinteüve come 
dès stépes ou dés désérts sins fén ét sins viye èwou c' qui l'âme ni 
s' poureüve jamais r'pwaser. On n'i soufricheüve nén, mins on n'i 
véyeüve jamais l' Bon Diè non pus, pusqu'on n'aveüve nén sti 
batisé. Riprésintez-vos lès transes dès parints è sondjont à c' qui 
pleüve ariver à leüs-éfants : i gn-aveüve di gwè awè рей. On bati- 
seüve ossi, au pus timpe, po dés crwéyinces qui léyin' ètinde qui l' 
diâle pledve vinu qwere l'éfant. 

Po fé partiye dè l' soce dés crétyins, l'éfant diveüve passer pa 
lès fonts batismaus. Sins ca, i n 'ésteüve nén r'cü è l'èglije. Mins 
vola, ni nén fé batiser l'éfant, ca n'ésteüve nén bén vèyu è viladje. 
C'èsteüve quausumint l'éléver à paurt désótes : pont d' messe, 
pont а’ catrésime, pont di p'tite пі d' grande comunion, ni d 
mariadje à l'èglije, sinon à l' comune. C'ésteüve vraimint li cóper 
dé l' viye d'one parwèsse. Et comint fé è scole pusqui lès maisses 
ét lés dames dés scoles libes ét comunales donin' co catrésime ét 
qu'on n'aveüve nén |’ tchwès dés r'lijions. 

Li batéme si d'veûve fé li pus rade possube " : au pus sovint, 
dins lès trwès djous aprés li sképiodje. Aprés || batéme, on 
sonedve lès clokes. Dins lès-èglijes avou on clotchi à trwes clokes, 
po-z-ècoradji c' pratique là, lès curés sonin' totes lès clokes, lès 
trwès prumis djoüs. Dé l' quatyin.me au chijyin.me, su deüs clokes 
ét dè l' sètyin.me au nouvyin.me djoû, su one cloke. Passé lès пой! 
djoüs, on п’ soneüve pus. On п’ soneüve nén non pus po lès bas- 
tauds. 

Au pus èst c' qui l' drénguèle ésteüve fwate, au pus c' qui l' bédau 
ralonguicheüve lès voléyes. 


Divant l' batéme, chaque viladje ou parwèsse aveüve si manié- 
re di l'anonci, A Meux, il a зїї on timps ou c' qu'on anonceóve li 
batème d'on gamin ou d'one fèye su dès difèrin.nès clokes : li 
grosse cloke po on gamin èt li p'tite por one fèye. 

Po 'nnaler à l'èglije, i gn-aveüve li popa, li pòrén, li marine èt 
l'acoutcheüse qui pwârteüve l'éfant. Li moman diveüve dimèrer 
noóf djoüs coutchiye po s' ragrawi ét s” garanti dés flébites. L'èfant 
ésteüve réfaudlé dins lés blancs moussemints d' l'inocince. Ci n'ést 
qu'é-z-énnalant à l'églije qu'i tchwèsichin' li p'tit nom d' l'éfant “. 
Dins l' timps, on crwéyeüve qui ça pwârteüve maleür dè l' conèche 
d'avance. A on gamin, on doneóve li p'tit nom dé | párén ét à one 
fèye li cia dè l' mârine. 

Quand on r'monte pus lon, lès caurs èt lès p'tits sukes donés à 
l' sôrtiye dè l' batème riprésintin' li paurt payiye ра l' pârén et l” 
márine po l'intréye di l'éfant dins l' parwésse, dins l' soce dés cré- 
tyins. On-z-a insi li drwèt d' l'aler mostrer à tot l' monde. 

À l' parintéye ét aus vwèséns, li pòrén èt l' márine ofrichin' dès 
p'tits sukes ou sukes di batème qui nos conichans co asteüre èt 
qu'on lome dragées. Après l' guére di 14, on lès-ofricheüve dins 
dés bwèsses ou dès cornéts avou wére ou bran.mint di p'tits sukes 
didins, solon qu’ lès parints avin' di qwé ou nén. Deüs sôrtes di 
bwèsses ou d' cornèts avou on p'tit апае dessiné d'ssus : dés róses 
po on gamin ét dés bleuws por one féye. 

À V fén dè l' ХІХ" siéke èt au c'mincemint dè l' XX*, dins nos cam- 
pagnes, lès p'tits sukes ésfin' faits à paurti d'on grin d'awin.ne 
révolpé d" suke. Il èstin' putót ronds ét nén rafinés "^. 

Lès-èfants dé viladje, qu'éstin' todi à l'awaite done parèye осё- 

sion, ratindin' à l' sôrtiye di l'églije ?. C'ésteüve li momint dé veüy 
si l' párén ét l' marine èstin' bén caurlés ét midones ®. 
Jusqu'à bén taurd aprés l' deüzyin.me guêre (40-45), on lanceüve 
lès caurs èt lès p'tits sukes à l' tére. Vos m’ diroz qui ça n'ésteüve 
nén fwárt éfi, mins li próprété métuwe à paurt, dji pinse qui ça 
d'meüre todi one sagwè d' bia à veüy : dès-èfants qui plonkenut là 
d'ssus come dés tchéns su dès-ouchas. On lès-êtindeüve criyi : «Par- 
ci рагёп, pàr-ci marine». | s' daurin' pus rade su lès caurs qui su 
lès p'tits sukes | Èt po yèsse seürs dé plu ramasser l' pice èt s' dis- 
finde dés pus grands, lès pus p'tits mètin' Іей pid d'ssus ”. 


Paul GILLES, R.N. 


© 


(1) À Grand-leez, li Docteür Nihoul a studi l' quèstion po lès-anéyes qu'ont sff 
di 1858 à 1877. D'on дой à 4 ans, ét su 1345 naissances, i gn-a yeü 
399 èfants qu'ont тоги (trinte au cint). 

En 1909, en Ote Esbaye, i gn-a co 13 au cint qui morin' divant d'ariver 
à on-an. 


(2) Dji т’ sovén qu'étur lès Чейз guêres, li batème si fieüve li dimègne qui 
süveüve l'acoutchemint. 


(3) Po lès prumis-èfants dè l' cope, c'ésteüve au pus sovint lès grands-porints 
qu'èsfin' priyis po yésse pârén èt marine, ét i donin' led p'tit nom à l'éfant. 

(4) | n° nos faut surtout nén гом? qui dins l' deüzyin.me mitan dè l’ ХІХ" siéke, 
dins lès p'titès djins, i gn-aveüve bran.mint qui n'avin' nén po sûre. Avou 
one vatche ou deûs, on nouricheüve tote li famile qu'aveüve bran.mint d's- 
èfants. On t'neüve sakants pouyes, dès lapéns èt-z-ècrauchi on pourcia ou 
deüs po l'anéye. Lés-omes avin' on p'tit mésti ou bén i travayin' à saison 
dins lès cinses, les tchèstias, lès cariéres,... Sins compter qu'i vikin' pitite- 
min! ё п’ mougnant dè l' tchou d' grosse bièsse qu'aus fièsses de |" 
viladje | 
Ni nén rovi non pus qui ca a sfi on siéke di miséres : dès famines èt dès 
minéyes di totes lès sòrtes. 
Tot ga po vos dire qu'i n'avin' nén fwart lès moyèns de fièster lès nais- 
sances èt co mwins' di taper dès pougniyes di caurs èt di p'tits sukes. 


(5) Li dimègne, li batème si fieüve après lès veupes. 


(6) Si l' pârén èt І“ màrine si mosteurenut tchéns d“ leüs caurs, on lès pout 
man'ci tot d'djant qu‘ l'éfant pout moru à cause di leü-z-avarice. | sont trai- 
fis di «potche trawéye» ou di «pèlé párén». 

Etur lès deüs guéres 14 -18 èt 40 - 45, on loyeüve co on p'tit ruban róse 
ou bleuw dins lès manóyes trawéyes. 


(7) Après l' déréne guêre, lès feumes s'ont sfi acodtchi dins lès «maternités» èt 
lès batémes s'ont fait dins lès tchapèles dès-ospitaus. Pupont d' tradicions 
ni d' folklòre ! Binaujes, lès páréns ét тдгіпеѕ qui n’ divin’ pus rachoner 
dé l' manóye ! Mins ça n' fieüve nén l'afaire ni dés curés d' viladje, ni dès- 
èfants. Ca a duré saquanis-ans. Asteüre, on ‘nn’ èst riv'nu di c' pratique 
là ! 


BIBLIOGRAPHIE 

Trayén 
(Moustier-sur-Sambre) 


Dj'a rovi l'eüre èt |’ djoó. 
On n' s'a nén astaurdji po dire. 


Ста yeü qu’ voste ouy èt mi-ouy 
come dèl lumiére su on murwè. 


On s'a rwéti chorer 

viè dés-ótés pi-sintes. 

Come on s'áréve churé, 

come on v' rauyeréve one éle 

sins qu' vos n' vos ploche disfinde. 


On s'a r'wéti d'au lon 

èt n' nén polu criyi 

èt n' nén polu comprinde 
cu qu'áréve polu yèsse 
èt qui n'àre nén sti. 


Còp d'ouy, côp d'alumwár. 
Come on aréve potchi 

éri dél twale qu'on téche, 
dou bén flayi sul mwart, 
d'on cóp, po-z plu rèche. 


Sobayi s' vos r'vériz 
èt qu'on s' rivòye 

èt si r'conèche 

èt s' polu ratauchi ? 


Mins dji m' fortüze. 
Ca n'arè sti qu'on rève. 


Émile GILLIARD, R.N. 


A lire absolument... 


Lucien SOMME, Térése, roman, 166 p., 2002. S'adresser à l'av- 
teur (rue de l'Agasse, 77, 5030 Gembloux ; tél. 081 61 10 32) 
ou au secrétariat des Rélis Namurwés (tél. 081 73 59 70). 


Quelques mois seulement aprés la publication d'un premier roman, 
On djoû nüléye, on djoû solia, Lucien Somme récidive avec Tèrése. 
Histoire ordinaire d'une femme trés ordinaire. Une femme d'âge 
mór, bien de notre temps : ménage désuni, enfants fixés à l'étran- 
ger, solitude dans la grande ville, et la vie à gagner vaille que 
vaille — longues misères et humbles joies. Et puis, des retrouvailles 
fortuites et la perspective d'un bonheur chérement payé. Que de 
détours le destin aura pris pour que se reconnaissent sur le tard 
deux êtres faits pour s'aimer ! Pas d'effusions, cependant, pas de 
débordements, mais à chaque page, une émotion contenue et une 
immense tendresse de l'auteur pour ses personnages. Quant à la 
langue, elle est un ravissement : riche dans son vocabulaire, natu- 
relle et sans recherche apparente dans sa forme d'essence orale. 


V.G. 


Li p'tit rèstaurant qu'il a tchwèsi nin lon ёгі dè |" 
place di l'Andje, èlle ènn' a d'dja oyu causer sins-ï 
jamais awè sfi. Leüs miscoteriyes, i n° vos-è mètenut 
wére su voste assiéte. Mais c'èst tot c' qu'i gn-a d' pus 
fin. Et avou ca, dés vins qu'on n' lés roviye jamais. 

Léyon n'a nin causé dés masses. [...] Quand i Ii 
a choné qu’ c' èsteut l'eüre, i ‘nn’ ont 'nnalé doûcète- 
mint jusqu'au tèyòte. | n' li aureut pus seü catchi c' 
qu'il alint vedy... ou bin ètinde. Lès-afiches, parèt ! 


Mins po fé durer l' plaiji, èle n'a nin v'lu taper 
sès-ouys dissus. 

C'èst s'covèriner ètur lès djins qu'il ont d'vu fé. 
On monde jamais parèy ! Tot gripant lès montéyes, 
nosse Tèrése prind plaiji à r'waiti lès lumiéres zoubler 
foû dés foüraus po s’ vinu agriper aus camusoles. 

Et véla étur lés fauteuys, i s'ont co d'vu fé tol 
p'tits, po s' p'lu achire à l' bone place. 


Li Lyon lî a v'lu d'ner l' programe. Ele Ii a sori èt 
fé sine qui non avou s' tièsse. Li surprije, èle li v'leut 
ratinde jusqu'au d'bout. 


Ele si lait aler, nosse Tèrése. Si dire qui c'èst qué- 
tefiye li boneür qu'èst là. Qu'i s'i faut abiye agriper. 
One paréye eüréye, on n' vos r'passe jamais lès plats. 

Pa-dri l' grand rodje ridau, lès-instrumints fèyenut 
leüs vwés. S'ècruker tènawète mais s' riprinde ossi 
rade. Li bugue qui rauguiye à p'tits còps. Li violon, qui 
sès cwades zünenul, èt pwis jusqu'à piler. Li p'tite flite 
qui frumejiye. 

Et tot d'on cóp, pus rin. Lés lumiéres qui bache- 
nut. 

Li nwáre... 

Li rodje ridau r'léve sés deüs cwanes. Come deüs 
brés po vos rabréssi. 

Et tot l' monde qui clatche dins sés mwins. Li p'tit 
chèf qu'arive li dérin come i ‘nn’ a l'abitude. Abiye, 
lès djins, li mostrer qu'èle li ratindenut ! 

Li p'tit bas cu s'a r'toürné. Griper su l' caisse 
qu'on li а mèlu. Èt adon r'lèver sès deüs brès. 

Li musique, parèt ! 

Li musique 2 Èle n'aveut nin co lachi s' prumére 
fráse qui nosse Térése l'aveut r'mètu, 

Li bolérô d' Ravel... 

Binauje, one djin ! 

. One musique qu'éle coneut bin. Min.me s'i gn- 
à dès-ans qu'èle né l'a pus oyu. 

Li Léyon lî а pris s' mwin èt | sérer dins sès 
dwègts. 

. On frumejon qu'éle coneut bin. Min.me s'i gn- 
a dès-ans qu'i п' l'a pus v'nu cheüre. 


Élle aveut quausu rovi qu’ c'èsteut si bia. 

Lès notes courenut à fait dins s“ tièsse. Avou li p'tit 
lamboür po v'nu bate li mèseure. 

Li Léyon, li, c'èst su l' visadje da l' comére qu'i 
choüte li musique. Toürner s' tièsse di s' costé, jusse cu 
qu'i faut po qu'èle nè l' sinte nin. Èle véreut jamais à 
l' riwaiti... 

Quand lès notes s'ènondenut one miète, èlle òt 

qui s' keür é fait ostant. One binaujeté qui n'a pont d' 
nom. 

Pwis, à l' difin, quand tos lès-instrumints s” mète- 
nut échone, èt l'zi fé fiésse on dérin cóp, éle saye di 
co rit'nu s'-talin.ne, ро п“ rin léyi chaper. 

On clatche dins sés mwins, d' tos lès costés. Ele 
saye dè p'lu fé ostant. Èle ni saureut. Gn-a s' tièsse 
qui r'fchaît su li spale da Léyon. 


Chantal DENIS, On byin bróve ome, roman, 130 p., 2002. 
S'adresser à l'auteur (rue de l'Angle, 19/13, 5310 Éghezée) ou 
au secrétariat des Rélis Namurwès (11. 081 73 59 70). 


Chantal Denis continue d'aller tambour battant : moins d'un an 
aprés One maujone sins féniésse, elle publie son nouveau roman 
d'aussi bonne facture : On byin bróve ome. Voici, bien enracinée 
dans la réalité la plus contemporaine, narrée à la première per- 
sonne par un jeune journaliste, une intrigue policiére sur fond de 
vie politique. Cela captive et se lit d'une traite, encore que le récit, 
dépassant la péripétie, invite à réfléchir sur des questions d'impor- 
tance : réputations usurpées, presse baillonnée, précarité de nos 
jugements : [...] дме c' qui c'èst d’ nos-ótes г Do bin ? Do mau 2 
Do laid ? Do bia ? Co pus rade on machadje di pware. Dji n' 
vóreu nin todi yèsse juje... [...] Qui èstans n” po v'lu foute li dos- 
séye su one saqui ? 


On se plait à ajouter que le mérite des quatre romans cités, parus 
d'ailleurs dans la m&me collection, c'est d'allier la modernité du 
sujet à l'authenticité wallonne, à commencer par celle de la langue 
qui est un délice. 


V.G. 


Deüs grossès-eüres qui dj'a ratindu dins m' fas- 
trou. 

Avou totes lés-idéyes qui cobèrôlin.n' è m' tièsse. 
Li docteür Mazwi aveut уед on-acsidint avou s'-+auto. 

ll aveut manqué s' toürnant. Su one vóye qu'i 
con'cheüve come si potche. Est c' qui c'ésteut vraimint 
on-acsidint ? Aleuti vraimint trop rade ? En-èsprès ? 
Saquants djoüs d'vant, on-z-aveüve véyu on tch'minau 
qui toürneut èt racatoürner autoü dé l' vwèture. Gn-a 
one pice qui manquedve dins l' moteür. One pice qui 
n'aureut seü “nnaler tote seüle. Min.me si l'auto aureut 
sti buker conte on potau d' béton ? 

lès scabins èt lès conséliers, à l's-étinde, i n'au- 
rin.n' nin brait si l' docteür aureut yeô on mwais côp. 
Ca l's-aureut min.me fwárt bin arindji... Di d'là à... Et 
asteüre, on-z-aprind qui l’ docteür ét s’ feume, c'ésteut 
margaye quausu tos lès djoüs. | n” faut піп todi jujer 
l'aube à l' pèlake ! [...] 

Et cu qu'on raconteut, qui l Mazwi n'aveut nin 
todi yeü sés quate pids blancs... Dès clabaudadjes ? 
Et lés baligands qu'avin.n' acértiné qui l' drogue 
vineut d'èmon Mazwi ? Et si c' séreut vraimint l' vrai 
qui l' fi do docteür fieüve do mártchotadje ? Cu n' 
séreüve nin l' prumére pitite andje... Et si, tot compté 
tot rabatu, li docteür aureut fait maleür di li 2 S'il 
aureut sintu qu'on-z-aureut bin rade discouvru |’ 
potéye ? Et si, ét si... [...] 


Comin! sawé ? Comint c' qui dj” póreu bin dis- 
macraler l'èchè 2 


— fastrou : fauteuil 

— scabin : échevin 

— awè sès quate pids blancs : être irréprochable 
- fé maleür di li : se suicider 

— èchè (= loncha) : écheveau 


CONNAISSEZ-VOUS... ? 


Scrijeüs d'Ardène, sous la direction de Michel FRANCARD, Musée de la 
Parole au Pays de Bastogne, 2002, 340 p. + 2 CD (Prix de vente : 60 euros 
+ 4 euros en cas d'envoi. S'adresser au Musée de la Parole, Lutrebois, 103, 
6600 Bastogne. Tél,/fax : 061 21 37 00). 


Pour célébrer son 20" anniversaire, le Musée de la Parole publie un florilège 
des textes les plus représentatifs des auteurs promus, de 1982 à 2002, dans 
sa collection «Parole du terroir» et/ou dans la revue Ké novèle ? devenue, en 
1992, Singuliers. 36 auteurs issus de 21 communes différentes de lo Province 
de Luxembourg ont contribué à cet ouvrage, qui rassemble 70 textes accom- 
pagnés d'une traduction juxtalinéaire en francais et se trouve rehaussé de 
nombreuses (et superbes || reproductions en quadrichromie. Ce n'est pas 
tout : ce florilége «est également destiné à être écouté : deux CD, d'une durée 
totale de 160 minutes, sont insérés dans ce livre. Les auteurs — ou leur inter- 
préte — y ont enregistré la majorité des compositions sélectionnées», 

GERMAIN, Jean, Vingtcinq ans de dialectologie et d'onomastique wallonnes 
1976 - 2000 - Bibliographie complémentaire, dans Bulletin de la Commission 
royale de Toponymie et de Dialectologie LXXIII (2001), 43-60, et LXXIV 
(2002), 331-410. 


Il y a 25 ans, à l'occasion du 50* anniversaire de la Commission royale de 
Toponymie et de Dialectologie, André Goosse esquissait un bilan de 
Cinquante ans de dialectologie wallonne. Un quart de siécle plus tord, l'heure 
était venue d'un nouveau bilan : c'est notre confrére Réli Jean Germain qui 
s'en charge. Ce n'est pas moins de 900 titres d'ouvrages, de monographies, 
d'articles, etc qu'il répertorie dans une bibliographie qu'éclaire un avant-pro- 
pos d'où se dégagent quelques grands traits. Dans le domaine de la dialec- 
tologie, une dominante : l'activité lexicographique abondante qui se traduit 
par un foisonnement de dictionnaires et de lexiques dans toutes les régions de 
Wallonie. 

l'onomastique, on le sait, comporte deux branches : toponymie et anthropo- 
nymie. La premiére a donné lieu à une série imposante de glossaires topony- 
miques, tant au sein de la Commission "' qu'en dehors [mémoires de licence, 
revues d'histoire régionale,...). 

Reste l'anthroponymie, où l'action de la Commission a surtout consisté à faire 
aboutir l'oeuvre monumentale de J. Herbillon et J. Germain, le Dictionnaire 
des noms de famille en Belgique romane (1996). 


" Un décret de la Communauté francaise de 1972 (revu en 1986) impose aux 
communes de solliciter l'avis de la Commission pour toute création ou tout 
chongement de nom de voie ou de place publique. 


Si vous voulez... 


Si vous voulez commander des exemplaires des Cahiers wallons, 
Si vous voulez connaître le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwès, 
Si vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à cóté du Parlement wallon). 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


André HENIN 
Djóséferiyes' 
(Parler de Hon-sur-Lesse) 


les Cahiers Wallons sont heureux de vous offrir une quaran- 
taine de bonnes histoires d'André Henin. Humour simple et sain, 
candide e! tonique. Rien de frelaté, Ni contorsions cérébrales, ni 
grincements, ni dérision. Une joie franche qui ne doit rien à certoin 
humour ennuyeux à force de se vouloir savant, Merci à l'auteur de 
nous réapprendre le rire. 


Tout de méme, il y a plus : l'art du conteur, sa facon de sauve- 
garder le naturel de la langue, ici de ne rien dire que d'essentiel, 
ailleurs au contraire de nous égarer par mille chemins sinueux pour 
mieux préparer la chute... 


Voici un divertissement qu'il faut savourer à petites doses, avec 
gourmandise. 


Le Comité, 


(*) Ce 1" volume de Djóséferiyes, paru en 1986, était depuis longtemps 
épuisé. Nous sommes heureux de le rééditer, à la demande de très nom- 
breux lecteurs et sympathisants. Au début de 2004, nous publierons un 
autre volume de bonnes histoires d'André Henin 


Fleürs di maiy 


- Майе on pau, Djósef, lès bèlès ròses... 
On-zi d'meürerot dés-eüres, dins l' pòrc, au mwès а’ maiy. 
Et r'waiti lès canärds djibote o vèvi. 


— Ci n'ést nin dés róses, sais', Francwès... 
Assis su l' banc, ét d'visè, èt soketè, èt fé dès cènes di pupe. 


= Dji F di qu' c'est dés róses, mi... 
Li solia èst d'dja d' crèsse dissu lès teuts. 
Lès-ombrires si stindèt au ré dés-aubes èt dés bouchons. 


= Меп, ci n'ést nin dés róses |... 

| passe tènawète on-air di sint-bon, 

comme lès coméres qui sòrtèt d'ou cwéfeü quond on-z-è-stò | 
térasse, ét qu'on lés guigne come po dire. 


— Bin, qu'ést c' qui c'ést, d'abòrd 2... 
l'aube, au bward di l'éwe, lét pinde sès grands tch'fias 
èt lès trimpé quand l'air si vout r'lèvè one miète. 


— C'èst dés rhododendrons... 

- Dès qwe 2... 

— Dès rhododendrons. 

On p'tit Jésus d'èfant, tot r'churé come one pome, 
a codu one pougniye di márguérites 

po s' moman, vélà, qui bércéye li berline. 


— Comin! c' qui ca s' sicrit, ça 2... 

— Avou one « h »... 

Deüs galants passèt sins mòti, en s' riwaitant d'asto 

avou leüs grands frèchs-ouys come dès gades anoyeüses... 


- Tin, là on papi... To l' pous bin scrire... pace qui, mi, djo 
l' roviyerai. 
- Dès rhodo..., dès rodho..., dés rodoh... 


Néni ё, vormint : c'èst dés róses | 


Ayi, vormint 


— Qué novèle, Françwès ? On n' t'a nin véyu ayir à l' nét. 
— Non. Gn-a m' viye matante Cadiye qu'èst mwate. 

— Tènoz ! Dji n' savo nin d'dja qu'èlle èstot malade. 

— Siya. Ca fait d'dja saquants djoûs qu' ca n' li alot pus. 
— Ca dut ésse deur po l' vi mononke Tchofile ? 

- Bin, il èst mwart ossi in li, l'anéye passéye. 

— Ayi, vormint ! A ! nom di Dio ! Ca fait qu' vo-lès-là veufs 
los lès deûs | 


Rastrind 


Dès vantärds, gn-avot d'dja d'vant V guére, 

Mais, quand lès ancyins combatants riv'nèt po fè led raploü 
Nameur, i n' sont nin lès dérins. 

Et quand il ont bwévu on vére, c'èst seülemint ! 

- Mi, disti l' grand Constant qui d'meóre au payis а’ Lidje, dj'ai 
iu lès djambes bróyiyes à mile bokèts pa-d'zo on tank. On m'a 
r'fait en-Alemagne. Et dispóy, dji zoupoule come on gadot. 

— Et mi, di-sti l' gros Louwis qu'a baguè do costé d" Brussèle, dj'ai 
sit trawè come one passète pa опе mitralieüse. On m'a sogni en- 
Anglétére. On n' veut nin one costeure. 

— Et mi, di-sti li p'tit Léyon qu'ést mon lès Flaminds asteüre, dj'ai 
iu l' tièsse quausu djus avou on-obus. On m'a voyi en-Amérique. 
On m' la tote ricosu qu'on n'i veut pus rin. 

Rin d' tél qui l'étranjér', sais', Véci o payis, on n’ saurot todi fé ca. 
- Ettwe, Djôsèf, to п’ dis rin. To n'as rin à dire, dandjereü ! 

- Mi ? Rin à dire 2 Rastrind, sais'. 

Dj'ai sti touwé à l' guére di quatóze, mi. 


Fauves èsprès' 


— Т'ё djodwes bin ме, Djôsèf, do violon ? 
— Dji n'è saï rin. Dji п'аї jamais sayi. 


- D'où ç' qui to travayes ? 
AT énèrjiye. 

— Qu'èst c' qui to fais ? 

— Dès bwèsses di vitèsse. 


* 


- To l'as fait twè, Francwès, li guére di quatóze ? 
— Non. 
— To l' duvroz fè, sais'. 


Voyadjoz, vos-ôtes 


On n° s'i r'trouve pus asteüre dins l' gâre di Nameur. 

Pinses-tu qu ca ire mia avou leüs-amantchüres ? 

Ci n'ést nin po ca qu' lès trins séront à l'eüre. 

Ét faut co pèstèlè fin parèy po-z-awè s' coupon. 

Alons, pacyince ! Gn-a pus qu' quate divant mi. 

— Brussèle-Nord. Pensionné, di-sti l” vi ome qui s'émacrale dins s' 
boûse, sès bèrikes èt s' baston. 

— Arlon. Militaire, di-sti l' djon.ne kèkè pa-dri li. 


Ténoz | Faut dire si mèsti asteüre po moussi dins les trins ? 


— Brusséle-Central. Étudiant. 

Ayi, c'ést ca. 

Cor on toür da zèls dandjereü po sèpe cu qu' to gangnes èt véy si 
to payes bin tés contributions. 

— Jemèle. Famille nombreuse, di-st-èle li comére divant mi. 


C'ést tot l' min.me one afaîre au djoû d'audjoürdu, qu'on Р tint à 
gougne di tos costés. 

Aléz, c'é-s-à mi. Vaut co mia l'zi dire èt n' pont awe d' miséres. 
— Djiblou. Plafoneó. 

Spaurgni 


Ci n'ést nin qu'on scrit si volfi, 

Mais vaut mi-z-awè saquants timbes o ridant. On n° sait jamais. 

— Vos m' mètréz deüs timbes, Mam'zèle, si vos v'loz bin. 

— Dès timbes à combin, Djôsèf ё 

Bin, à dis sét' francs, dandjereü. C'èst po dés lètes. 

— Atincion, savoz. Li samwin.ne qui vint, c'ést dij поб francs. 

A nom di Dio ! D'abòrd, tant qu'i sont à dis sèt' francs, mètoz- 
è one dozin.ne. 


Aléz, lès p'tits 


On fait brámint do l' riclame asteüre po lès «spôrts» pa-t't-avau l' 
payis. 

C'èst todi lès min.mes qu'on veut à l' Télévision, mais gn-a mwintes 
qui sèrint fwart au fwart avou zèls s'il avint l'ocásion. On va fè on 
grand raplou au «Heysel» po tos lès cis qui v'lét saye. 

Et pus, on n' sait jamais : si on-z-é trouverot dès novias po lès Jeux 
Olympiques ! 


Djòsèf i va, come di jusse, avou lès cis d' Nameur. 
Mais là qu'i faut tchwèsi : qwe fè ? 

Bagni ? l'éwe ést trop frède | 

Couru € Dji n'ai jamais sayi. 

Zouplè ? Dj'ai l' cu trop pèsant 

Li pwèds 2 Ayi éti | Et s'i tchèyot su т“ grosse dóye 2 


Là qu'on cause do martia qu'i faut tape au pus lon. 

— Ca, dji m' va saye. 

Volà m’ Djóséf à place. Il apougne l'ostéye èt rouf ! do preumi côp 
au coron do l' pature. 

Qué saisine | On-z-abise di tos costès : qui c' qui c'èst ç'ti-là ? 
Comint c' qu'on l' lume ? Di-d-d'oó ç' qu'i d'vint 8 Comint a-ti fait 
s côp ? 


- Faut nin v' sibarè avou ça, ô mès djins. 
Nos-ôtes à Nameur, lès-ostèyes, todi l' pus lon possibe | 


Tot d'visant 


| sont là zèls trwès, assis su l' banc, avou Moóse à led dos ét, pa- 
d'vant, li vòye ét l' Casino. | 

П è passe dèdjò do l' djin su one vèspréye. Et dés vwètures | 

Et tofèr couru, po “nn'alè, po riv'nu. 

Tot d'on côp, rouf ! one pitite rodje auto come on bolét а’ canon. 
Por mi, i pinse qu'il è-st-à Francorchamps, c'tilà | 


- C'è-stone fèrari, — 

Mais ёе èst d'dja lon. Elle a atrapè | toürnant, èt on l'ètind brouyi 
véla do coste do l' Plante come one aréyoplane. 

Li poüssire ritume paujiremint. 


— Моп.па, c'è-st-one Porche. 

Pa-dri, on batia fait tchapotè lés-éwes su lès bwärds. 

En s' ritoürnant, on veut l' feume do bateli qui mèt souwè tot do 
long do l' crèsse, come one voléye di p'tits drapias. 

Рей raupins spotchèt led néz au córau do l' pitite cójene qui r'lòt 
d" tos sès kedves, 


- Моп.па, valèt, dji t di qu' c'é-s-one Fèrari. 

Ста deüs p'tits mouchons qui zouplèt su l' bwardüre. 
Qu'èst c' qui p'lèt bin ratinde, lès maleureüs, 

dispóy qu'i gn-a pupont di tch'faus ? 


— Dji m'èva, mi, di-sti Ziré, en choyant s' pupe. 
Avou vos-òtes, c'èst todi dés discussions. 


Auwe 


Il ont pris saquants-omes dins lès chómeós. 

| n° si jin.nèt nin. Quand il ont l'idéye | 

To dus d'dja v'nu pwintè ét i t' fiét co travayi au-d'zeü do martchi, 
On-z-a voyi Djôsèf o cimetiére. 

C'ést d'abórd li Tossint. 

| faut d'nè on cóp d' mwin po chovè lès fouyes èt raprópriyi lès 
pazés. Gn-a а’ l'ovradje. 


Deüs djods pus taurd, Djòsèf rarive. 

= Dji n'i va pus. Ca m“ rind malade. 

- Poqwe 2 C'é-skon p'tit mèsti bin paujire èt lès cliyants n° sont nin 
malaujis. Gn-a jamais onk qui mouftéye. 

- Моп.па, dji n'i va pus. 

Dji su là qui dj! m'ènonde èt т’ foute dès chandiyes et dji veu tos 
costès su lès fosses : 

lci repose... ici repose... 

Auwe, di dj! mi : gn-a qu’ mi qui travaye véci ! 


Lès-èfants d'audjoórdu 


— Dijoz, Pa, qu'èst c' qui c'ést one bone ейге ? 

— Bin, c'é-s-one miète di d' pus gulone ейге, là m' fi. 
Lès-èfants d'audjoürdu, c'è-st-one afaire cu qu'i sont r'toürnés. 
Li nosse todi. 

Èt comint ci ét comint là 2 Èt poqwé ci ét poqwe là 2 

C'èst l' bon. C'è-st-insi qu'on-z-aprind. 


— Dijoz, Pa, qu'ést c' qui c'èst one pitite eüre ? 

= Bin, c'è-stone miète mwins' gulone ейге, là т’ fi. 
Èt tofér dins vos pids avou led qwé èt come. 

Là co bin qu'on-z-èst subtil li-min.me. 

Et qu'on-z-a todi l' pice po mète au trau. 


— Dijoz, Pa, qu'ést c' qui c'ést one bone pitite ейге ? 
- Aloz djouwè pus lon, soyant, èt lèyoz travayi vosse pére. 

À Nameur 


— | d'djèt todi qu'à Nameur on-zést tofér taurdu, Èt waile. Là 
qu'on fait lès fièsses di Waloniye iüt djoüs d'vant l's-ôtes. 

— Е! Nil brouye nin, sois', C'èst lès fièsses di l'anéye passéye 
qu'i fiét rademint divant qu'i sóye trop taurd. 


Choûté èt taire si linwe 


Ni m' cause nin а’ sôdärs, sais'. 

Quand dj'ai fait m’ timps, dj'ènn'ai vèyu avou zèls : 

lès wòts èt lès p'tits maisses. Brámint dès laids mamas. 

Èt dès grandiveós. Todi po s' fè valu. Èt do flairant. 

Faut rotè à l' baguéte èt stron.né s' loyin. 

Min.me lès médecins (lès gobes-vèsses come on d'djot dins V 
timps). 

Dji m' sovin bin qu'on cóp, dj'avo on blanc deugt. 

(Nin grand-tchòse mois à l'ärméye, faut-z-é profitè.) 

Dji m' va passé l' visite. 

— Déshabillez-vous, di-sti c' fò godi là. 

— Bin, c'ést po m' deugt. 

— Déshabillez-vous, di-sti en criyant. 

- Bin enfin, ci n'èst qu” po т“ deugt, di dj. 

- Déshabillez-vous | 

Et bwèrlè, l'arédji démon, èt dèjuré, èt s' kitapè come on dióle dins 
on bènifi. 

- Ô ï l'èst d'dja bon, di dj’. 

Dji m' dismousse. On m' fait intré à costè. 

Gn-avot d'dja bin dij, mièrnus èt péneüs come dès baudèts qu'au- 
rint rovyi leü nom. 

— Tènoz, là Djòsèf. T'és là ossi, wè 2 

- To l' veus bin. C'èst tot l' min.me one afaire. Quand dj' pinse 
qui dj'ai mau mi p'tit deugt ét qu'i m'ont fait dismoussi tot, lès 
fénéyants. Dji n'ai nin d'dja iu | timps d’ mouftè. 

- Et mi, d'abòrd. Dji v'no apwartè one dèpéche | 


Malauji 


— | paraît qui I djon.ne ome vout èsse cantoniér 2 

— Ayi. ll a sti à l'égzamin, todi. Pace qui, asteüre, on fait dès- 
égzamins po tot. On n’ ti d'mande nin si l'és capäbe. On V 
dimande si t'as on diplome. 

— |a réyussi ? 

— Ayi. Portant, c'éstot malauji, sais'. Dès cálculs ! Maleureüs, 
ме ! On li a d'mandé iüt côps iôt' ! 

Qu'ést c' qu'il a dit ? 

Swèssante Чейз. 

Et il a stï pris 9 

Ayi. C'ést li qu'éstot l' pus près. 


Pupont d'èfants 


Ci n'ést nin po ca, mais li p'tit Colas, ç'a todi sti one àrsouye. 

| n'avot pont d'ans qu'il avot d'dja dès ratoürnéyes | 

D'où c' qu'il apurdèt ca, todi ? Tofér avou lès grands, là ! 

Qué v'loz ! 

Il alot co sovint mon lès grand-parints o viyadje. 

Ca l'zi fait do bin aus-èfants d'èsse опе miète ой dés côps èt p'lu 
couru dins lès campagnes. 

Et lès viyès djins, ca lès radjon.nit. 

Gn-avot pont d'«télévision» véla èt l' grand-mére Zéliye, èlle èstot 
co do vi sistème po-z-èlèvè lès-èfants. 

Tot c' qu'on fait asteüre po l'zi aprinde comint c' qu'il ont v'nu au 
monde, èlle énn' avot oyu causé. 

Mais ca n’ li alot qu'à mitan cès afaîres-là. 

— Nos n'avans піп iu tot ca ё nos-ôtes, dijot-éle. Portant, l' дой 
qu'on s'a marié on п’ l'a піп тёр à s'-t+orèye | 

Pôve viye âme ! Èle li alot volti mostré | corti, au p'tit Colas : 

— Wai véci : c'ést dés rodjes cabus. C'èst là qu’ lès p'tits gamins 
v'nèt au monde. 

Véci, c'èst do l' blanke djote : c'èst po lès p'titès bauchèles. 

Èt véci, dès brocalis, po lès bias p'tits crolès come vos. 

- Tènoz, mòrène. Gn-a pupont d' coméres dins vosse viyadje 2 


Tot bé doücemint 


Qu'on-z-a bon, énn'dé, quand c'èst condji, di s' porminè tot l' long 
d' Moóse. 

En-z-alant su s' pwèds. 

Gn-a dés cis qui courèt au diale èt co pus lon èt on-z-a tot véci : 
tranquile come Batisse, mi, avou l' bon-air, l'éwe ét l” solia. 
Qu'ést c' qu'i т’ faurot d'òte ? 

Lò on pécheó, tin lò, Dji m' va assir on bokèt po-dri èt fumé m' 
pupe en l' riwaitant. 

| n'èst todi qu' dij edres, . 

Dij eüres. Onze eüres. Doze eüres. Et rin qui bètche. 

On sôte lés-avisances ét lès-ous cüts deur ét mougni à s'-t-auje 

Et on rac'mince. 

One ейге. Оейѕ-ейгеѕ. Trwes-eüres. 

Por mi, lès pèchons sont-st-ossi nawes qui nos. 

Nin d'dja on p'tit grèvi po v'nu kèkyi l' bouchon. 

Quatre ейгеѕ. Cinq eüres. Chij eüres. 

| ^nn'a plin l' dos, l'ome. 

Là qu'i ramèchenéye sès-ostèyes, 

= Qa n' va nin fwárt là, m’ son.ne+i. 

- О non ! Póve djoürnéye ! Dji n' sai nin c' qu'il ont o l' fraque 
audjoürdu. 

Vos-èstoz pécheü ossi vos, Mossieü ? 

— Mi? Non fait | Dji n'auro nin | pacyince. 


Lès bons comptes 


— Tin, Djòsèf, dji t du trwès mile francs. Vo-lès-là. 

Ca tchait jusse bin, valèt ! Dj'énn'ai dandji. 

Ricompte lès, sais'. 

— Onk, дей», trwès.,, C'èst l' feume qui va rire. 

Ele v'lot justumint on пой d'vantrin èt s' rimoussi po l' dicauce. 
Onk... des... trwes... 

Mètans lès bin à place, quéquefiye qu'i gn-aurot on cóp d' vint. 
Onk... deós... trwès... 

— To lès r'comptes co ? C' n'èst nin jusse ? 

— Siya. Mais to jusse, sais' | 


Li dècoracion 


- On l'a iu po co, l' mèdaye. Gn-a pont d' mau. 
Ci n'èst nin po dire, il è sont bin tchins tot d'on côp. 
Quand to pinses à tos lès cis qu' sont dècorès. 
Qu'èst c' qu'il ont fait d' pus ? 


Djosèf èt Francwes, timps do |’ guére, èstint dins l'àrméye blanche. 
Catchis dins lès bwès do costè d' Custène. 

On bé djoü, l' comandant lès fait oukè : 

- |m' faurot deüs-omes. Faut stopè l' trafic dins l' gare di Dinant, 
trwès djoüs po | mwins'. Tiroz vosse plan ét v's-arindji à vosse 
móde. 

Vo-lès-la vóye. lòt djoüs pus taurd, co todi pont d' novèles. 
On-z-avot dèdja fait mèsse por zèls. 

Tot d'on côp, vo-lès-r'lò. 

- Coasti? 

- Ayi. Gn-a pus nin on voyadjeü qui mousseré o trin à Dinant di 
d' ci saquants djoüs. 

- Comint avoz fait 2 

- Nin malauji. C'èst l'ouy qu'i faut. 

On-z-a bin r'waiti lès nanches èt lès convòyes, 

Po do l' nét, gn-avot pus qu’ deüs-omes o burau èt deüs-Alemands 
qui montint d' gàrde. 

Do l' chije, Francwés s'a assi dins l' sêle come po-z-i passe || nét. 
Mi, dji guéto pa-dri l'uch. 

Evè deüs-eüres au matin, i s'a lèvè èt s' kitapè èt lumè èt d'morè 
rasta come onk qui tchait dins lès cropècènes. 

Lés-Alemands èt lès-employés ont broke po fè autoü. 

Su c' timps-lè, mi, dj'ai moussi o burau à la doüce èt dj'ai scrotè 
los lès coupons. Vo-lès-lò ! 


Catèzime 


C'èst come au catèzime asteóre. 

Qu'est c' qu'il apurdèt co, lés-éfants ? 

Tchantè dès p'tits-airs, fè dés dèssins di lotes lès coleürs, discôpè 
dès-imaudjes dins lès gazètes... Ayi. 

Mais do vrai catèzime ? 

Avou cu qu'i faut résponde quand on vos l' dimande ? 

Pinses-tu ? 

Maria todi | Si nosse vi curé vèyot ça | 

Avou li, nin quéstion d' rovyi on mot dins l' rèsponse : falot l' rico- 
pyi dis cóps. 

C'èst come à l'èglije. On cause di d' tot, mais nos vis sints, su Іей 
djok, on lés roviye come dés manants. 

Zéliye ni fait nin tant, savoz, lèye. 

Maugrè lès curés ét lès «conciles», s'apinse zèls, éle mousse co 
volti ë l'églije avou li p'tit Colas en riv'nant d'aus comissions. 

Et dire leüs pátérs à tos lés sints. 

- Volà Sint Roch, tènoz, avou s' tchin. 

Et Sint-Antwin.ne. Dji m' li va bròlè one tchandèye po r'trouvu m' 
parapli. 

Et Sinte Apoline po quand vos-auréz mau vos dints. 

Et Sint Ubért po-z-èsse djinti. 

Et co Sinte Briye po lès biésses o stauve. 

- Dijoz, Máréne, c'èst qwe li p'tite rodje lumiére qui lume véla à 
l' copéte ? 

— Ça vout dire qui l' Bon Diè èst là, dins li p'tite gayole, su l'au- 
leu. 

— Et quand c'èst vèt’, Магёпе, i pout sòrti 2 


Faut s'ètinde 


D'où vas’ ? 

Au cinéma. 

To vas véy ci man.nèt film là 2 

— Ci n'ést nin man.nèt. | d'djèt tortos qui c'è-st-on film por nos. 


Djosef à c'fesse 


A c'fèsse, c'èst deüs côps su l' anéye. 

À Pauques ét à l'Adorácion, au mwès d'octóbe. 
On n'a nin l' diále à dire, va ! À nosádjes ! 
On n' pout pus mau d'awè l' plantchète. 

Mi, dji va au vi Pére, dins l' fond. On s' conut. 
- Todi come todi, là, Pére ! 

- Po vosse pènitince, todi come todi, là, Djòsèf. 


Mais c'+anéye ci, ça l' grabrouye, li Djòsèf. A cause dés pomes. 
C'ést Mariye in, là. A-tèle bèrdèlè avou sès pomes : 

= Djè ‘nn’ auro seülemint on tchèna. 

Ci n'èst nin l' preumi cop qu' lès-omes si fièt couyonè ovou dès- 
istwòres di pomes, 

Ca fait qu'i ‘nn’ a sti apè mon Diilon. 

On vi arèdji quo lès lérot gòtè su l'aube à l' place do lès d'nè, 


- Todi come lodi, Pére. Mais gn-a ôte tchòse, ci côp-ci. 
- Di qwe, Djôzèf 2 

— Dj'ai sti оре aus pomes. 

- Brâmint 2 

- Non ô ! On tchèna. On n'a nin d'dja vèyu l' place. 
- Trop taurd po lès r'pwartè, dandjereü ? 

- Mária todi ! Gn-a longtimps qu'éle sont scrotéyes. 

- Bon ! Vos diréz one dijin.ne di tchapelèt, 


One dijin.ne ! Ca va co. 
- Dijoz, Pére | Ca n’ vos f'rot rin d'è mète дей ? 
Dj'è riro quér on tchèna. 

Totès miséres 


- Nom di Dio, valèt Frangwès, qui dj'ai sti sèrè. 


- Qv'as' fait ? 
— Dj'ai iu dés-émór' wides. 


- À | Ca dut fé таи. Nosse pére ol dijot todi. 
| l's-avot iu ossi à | guére di quatóze, au front. 
- Ayi. Mais mi, c' n'ést nin o front, sais', c'è-st-òte paut. 


- T'és r'fait ? 


— Ayi, mais asteüre c'èst |’ feume. 

Là d'djà on bokèt qu' ca n' li alot pus 

on jéyologue, s'apinse zèls. 

èlle a passe à l' jéo 


On-z-a fait v'nu li spécialisse 


Aye èvòye à l' clinique. On l's-t a fait totes : 
grafiye, èlle a sti ultra-violéye èt dji n' ti sai tot gwè. Ca li va mi, 


mais èle dut co-z-i ralè. 


- Taije-tu, c'èst totès miséres. Mi ayir, dji rinture o |’ maujon 
feume èstot coütchiye avou on lumbago ! 
- Мапа Déyi ! Ni m' cause nin di tos cès-ètranjér' là qu'i gn-a po 


l' momint pa-t'-avau | payis. 


Taudje one miète 


On diré co qu’ dj'ènn'ai minti. 
Portant, c'é-stinsi. 


Djo l's-ai vèyu, dins |’ гоме dès Brèsseüs 

Djósef ét Françwès, dri-n-on l'òte, à deüs mètes. 

| rotint piyà miya, en r'waitant leüs bètchètes, 

tot lèvant l' brès po fè come on rond au-d'zeü do l' drwète sipale 


— Qwè fioz là, vos дей» ? 
- Bin, to l' veus bin, dandjered | 
— Non fait justumint, dji n' veu rin. 
Là-d'ssus, Djòsèf si r'toüne. 
— E | nom di Dio, Françwès ! Taudje one miète. 
Dj'avans rovyi |’ poütréle | 


Pont d' sots mèstis 


Quand Djóséf ét Francwès vont pwintè, i sont todi bin à l'eüre, gn- 
a rin à r'dire. 

Èt pus, on d'vise one miète avou lès socons èt-z-êralè sins couru 
pace qu'i faut bin k'chèrè sès djoürnéyes come on pout. 

Li chómadje, i n° faut nin pinsè, ci n'èst nin totès riséyes. 

Portant londi, Djóséf n'a nin v'nu, ni co maurdi, ni d' tote li sam- 
win.ne. 

— Qué novèle ? To n' vins pus pwintè ? 

— Nèni, dji travaye, 

- Fénéyant ! 

- Dji su opticien, 

— E, rastrind | To n' m'as nin bin r'waiti. To n'as nin ètudyi po ca. 
- Спа nin dandji d'ètudyi. Dji travaye mon on gros munüsier. 

— Qu'èst c' qu'on-z-a dandji d'on-opticien mon on munüsier ? 

— C'èst mi qui fait lès lunètes di cabinet. 


lòt djoüs pus taurd, Djòsèf a riv'nu au chòmadje. 
C'èst l' crije, s'apinse zèls, dins lès bòtimints. 

Pupont d' maujons, pupont d' twèlètes, 

adon pupont d' cabinèts, ni co pupont d' lunètes. 
Mais quand t'és vayant, to r'trouves todi d’ l'ovradje 
èt l' samwin.ne iute, Djòsèf a co r'nonci au chómadje. 
- Etqwé ? To r'travayes co ? 

- Ayi. p 

- Vaurin ! Et fès co todi opticien ? 

- Nèni. Asteüre dji su oculisse, dins on-òtél. 

- On-z-a dandji d'on oculisse dins on-ótel ? 

- Ayi ! C'èst mi qui rôye lès-ouys aus canadas. 


Alèz 10 


| n° passe nin dés masses di djins su l' place do l' gàre, 

on bia dimégne di julét', tot paujire. 

Li solia r'létche li pavéye. 

| r'glatit dins l' vére da Francwès, atauvlé à l' térasse, 

lot tüzant à l'ovradje qu'i n' fré nin d'mwin pusqui c'ést co condii 
On l'a bin gangni va, tant qu’ lès gros sont-st-èvòye 

si fè rosti l' coyin.ne à l’ Côte d'Azür èt co pus lon. 

Nos-òtes on n'a d'dja qui l' dimégne do l' vèspréye 

po s' rapéri one miète ét bwàre on bon d'méy. 


Tot d'on côp, vo-z-è là onk qui mousse Юй do |’ gàre 

tot ictant ét chalbotant come one sóléye. 

C'èst Djòsèf, Nin possibe | 

Tot man.nét, tot k'chèrè, tot disgòrnachi. 

- D'où с qui l'as sti 2 

— A Огобпёпаёі, véy lès coüsses. 

- Bin vo+'-lò arindji ! 

- Taije-tu. О[ёпп'аї iu one. 

- Di qwe ? н 

— Dj'ésto aus coûsses. Et à l'entrac', dji m' va fè оп toür do costè 
dés stauves po véy lès bièsses. 

Tot d'on côp, gn'a l' lècète di m' solè qui chortéye. 

Dji m'ascropu po l' raboketè. 

V'la on fò godi d' jokey qui passe èt po m' fè assoti, i mèt one sêle 
su m' dos ét i monte dissus. 

— Et qu'èst c' qui t'as fait ? 

— Trwèsin.me | 


One idéye 


— Vosé vindoz bramint do l' gote, Cadiye ? 

= Ayi ca, Djòsèf. Co bèl èt bin. On n° si dut nin plinde. 
= Si vos vòriz là, vos-é vindriz co bròmint d' pus. 

— Comint, ô vos? 

— Si v's-è mètriz plin lès véres. 


Vas-i, ti ! 


Dispóy qu'on-z-a l' vwèture, li feume tane po-z-alè en-Anglétére. 
Dji t' dimande ! Come s'i gn-avot nin do l' place asséz o payis po 
voyadji. 

Parait qu’ véla on-z-a tot po pice di pwin : dès moussemints, do l' 
magneteure, do l' gote... 

On-zi court come au feü. 

Seülemint, vasi, en-Anglètére. En vwèture co bin | 


— Taije tu, é Djòsèf, gn-a rin avou ca. Choüte bin. 
To prinds l'autoroute jusqu'à Ostende. 

Là, to mousses dins on batia, vwèture ét tot. 
T'arives diréc' en-Anglétére. 

Seülemint là, waite à twè : faut rólé à gauche. 
Mais on s'i fait rademint. 


lòt djoüs pus taurd... 

— Et qwë 2 T'i as sti, en-Anglétére 2 

— Non.na. Dji n' waseros. 

— Poqwë ? 

— Choûte. Alè di d’ ci à Ostende, c'ést rin. 

Moussi o batia ét passe d' l'òte costè, c'ést co rin. 

Mais rólé à gauche | Dj'ai sayi l'óte djoù su l' grand-route di 
Mautche. 

C'ést po s' touwè, ça, valet | 


M 


Nin moyin 


Dins l' timps, quand on-alot aus-uchs, c'éstot vinde dés lècètes, dès- 
aurmanaks, do l' mine di plomb. C'éstot po d'mandè ou po criyi 
aus mwarts. 

Asteüre, c'èst lès témoins de Jéhovah. 

O lès tanis", cét'la, avoû leüs ragadeladjes, ét waiti а’ nos sborë 
avou |’ fin do monde po dins saquants-ans. 

Emon Djòsèf, savoz, ça n'a nin tchamossè. 

To pous bin pinsè ! Nos frans come dj'avans todi fait. 

Nin lès pwin.nes di candji d' Bon Diè. 

— Vos n' vóriz nin vos, Djòsèf, ésse témoin d' Jéhovah ? 

— Mil Quand djo l' vòro co, dji n' sauro, ca, Madame | 

Dji n'ai nin d'dja vèyu l'acsidint. 


Jéyografiye 


— D'où c' qui c'ést, Djòsèf, li Yougoslaviye ? 

— Djondant l' Bèljique. 

— El rastrind ! 

- Dji t' di qu’ c'ést djondant l’ Bèljique, mi. T'as qu'à r'waiti su l' 
carte, 

— Dji né l' veu nin. 

— C'ést qu’ ton riwaites nin соте i faut. 

— Bin non ! Dji veu France, Luxembourg, Alemagne, Olonde èt d' 
l'óte costé, l'Anglétére. 

— Portant, ca dut èsse djondant |" Bèljique. Nos-ôtes, à l’ fabrique, 
dins l' timps, gn-avot deüs Yougoslàves. | v'nint tos lès djoós travayi 
à vélo. 

Ariére-saison 


Qu'i fait co bon por on mwés d'octóbe ! 

C'è-stinsi quausu tos l's-ans. 

| gn-a pupont d' saison. 

| d'djèt qui c'è-stavou leüs-amantchüres di bombe atomique qui l' 
limps èst tot disbèli. 

| n'a nin fait si tchaud d' tot l'èstè, 


Djòsèf passe dès djoürnéyes o pachi, coütchi d'zo on-aube. 
Tènawète si lèvè avou l' tchéna ét ramassè lès pomes tuméyes. 


- То п lès cods nin ? 

— Non fait. Mi, gritchi su lès chaules, avou c' qui dj'ai iu ! 

— Comint fais', d'abórd ? 

— Quand gn-a on cóp d' vint, èle choyèt. Djè lès ramèchenéye à 
fait. 

= Èt quand gn-a pont d' vint ё 

— Мт... mwaije anéye | 


Chakin s' compte 


- Ténoz | Djòsèf ni vint nin ? 

— || &stà l' dicauce. Volà one ейге qu'i fait dès toürs su l' toürni- 
quét à tch'faus. 

- |d'vint fò, m'-n-ome ё 

- Vin | Dj'irans véy. 


- Qué novèle, Djòsèf 2 T'as d'abòrd foit 2 

— Co saquants toürs, valet. 

— To tî plais tant qu’ ca su | toürniquet 2 

— Non fait. Dj'ènn'ai m' sò. 

— Dischind, d'abord. 

— Nin co. C'ést l' baraqui qui m' dut dès caurs. 


Bon-z-èt rwèd 


On-z-a acheté one vwèture. One ocósion. Mais on conu! lès djins. 
Poqwè піп 2 On n'ést qu' dés-ovris. Mais on gangne si crosse опё- 
tremint. 

One pitite, savoz. Nin po dire qu'on va fè des grands voyadjes. 
Mais insi, on-z-èst s' maisse. 

Quand сі n' sérot qui po-z-alè |! dimégne à Marèdsous avou l' 
feume, dire sès pátérs ét mougni do gros pwin. 

C'ést si bon avou l' bire qu'i fiét. 


- Vin, Francgwès, djo l'irans saye. 

— Va doóücemint, sais". 

- To n' pous mau. 

Оп-2-ё va pa lès p'titès vóyes. Tot paujiremint. 

Mais quand t'atrapes li route di l'État, ca c'mince, li daladje. 
Quéne afaire | Por mi, il ont tortos l' feü au cu. 

Gn-a ca qui va ! 

Rouf ! pa-dri twè come on bolét d' canon. 

Rouf | cor one ôte. Binde di sauvadjes.i !' frint couru assoti | Aléz, 
passe, èwarè | 


- Nom di Dio, Djòsèf, i fait tinkiant. Sère li drwète, sais'. 
= Djo lès ёге totes lès Чейз, valèt, 


Drouve tès-ouys 


— Qu'èst c' qui t'as Djòsèf 8 T'ès tot péneüs. 

— Dji n’ veu pus à mitan clér. 

- T'as rovyi tès bèrikes ? 

- Dijo l's-aï pièrdu. ^ Et mi, sins mès bèrikes, dji n” vau nin one 
chique di toubac'. 

— Comint as‘ fait ё 

— Dji passo su l' pont d' Djambe èt tot r'waitant lès batias, mès 
bèrikes ont tchèyu dins l'Éscaut. 

- È! D'où vas' ё | l'Éscaut | To prinds Moise po l'Éscaut asteüre 2 
— C'ést Moüse, ca ? Dji to l' dijo bin, in. Mi, sins mès bèrikes, gn- 
a rin. 


36 


Platézak 


Do l' djin à Nameur aus fièsses di Waloniye ! Tot griblè | 

Dins lès ruwales autoû d’ Sint Djan on s' discramiye come on pout. 
Gn-a dès tauveléyes jusqu'au mitan do l' vóye. 

Qui ca sint bon lès-avisances, lès frites, li bire èt l' blanc pèkèt ! 
Binaujes, dès djins ! On dirot one grande famile 

qu'a racouru po dés nwaces ou bistokè lès vis parints, 

Mais faut fè place po l' musique èt po lès majorètes. 

Abiye, Djòsèf ! On li a stitchi on brassard èt circulez 

là-H nin on gros ménér qui samine, dins one vwèture, quéne 
afaire | On mètrot deüs côps nosse viye drèsse didins. Por mi, c'è- 
st-on batia qu'a pris |“ гоме dès Brésseüs po Sambe. 

— On n' s'arète nin véci, savoz l'ome. Faut alè véy pus lon. 

— Pourquoi ? Je ne vois pas d'interdiction. 

O, l' flairant, c'tila | 

— D'ji vos l' mosturrai, mi ! 

— Mais voyons ! C'est une ineptie. 

— Са, dji m'è fou, valèt. Quand ç’ sèrot co one Rolls-Royce. 


Lès coméres, parait 


- Dj'ènn'ai one sais', Françwès. 

Dispòy on bokèt, li feume èst tofèr dins lès cabarèts. 

- Nin possibe 2 Mariye | Ca todi sff one comére po d'morè ë s“ 
maujon. | 

— To l'as dit ! Ele n'alot nin d'dja au уё|їп. Mais ca n' fait rin, 
asteüre ! 

— Portant, one comére qui bwèt, ca n'est nin bia. 

Waite à fwè do n' nin-zèsse livrè come Ziré avou s' grande 
Gèlique. 

- O ca ! Dji п pou mau. Li min.ne, èle ni bwèt jamais on vére. 
- Non ? Qu’ èst c qu'èle va fè dins lès cabarèts, d'abòrd ? 

— Ele vint vèy après mi. 


C'est tot drwèt 


— Dji vóro bin alè mon l' Tchaurli, mi, Mossieó. 

— A bin, choütoz bin ! C'ést tot drwèt jusqu'à l' pompe. Pus, i faut 
prinde à drwète ét monté. Adon, c'èst l' deüzin.me, co todi à 
drwète. Pus, с” còp-lò, c'est l' preumire à l' gauche mwin èt i faut 
toürné come li vóye... Nèni, ca n'irè nin, 

Chodtoz ! Djus do l' pompe, i faut prinde à drwéte come djo l'ai 
dit ét monté. Seólemint, purdoz c' côp là li deüzin.me à drwète èt 
rid'tchinde... Non, ca n'irè nin mia. 

Chodtoz | Aloz dins l'óte sins’, Jusqu'au botique. Pus, monte à 
vosse gauche mwin. Adon, c'ést l' deüzin.me, co todi à gauche. 
Et pus, one, deüs, trwès... Dj'ai l'idéye qui c'est l' Irwesin.me èl 
dis-tchinde... Néni, ca n' va nin. 

Chodtoz, Mossieü | Di d" ci, là, vos n'i sauriz alè. 


Causadjes 


— Qu'èst c' qui t'as fait do l' vèspréye ? 
- Mi Dj'ai fait prandjire. 

- Eco? 

— Ayi, ті, dji n’ sauro d'moré à rin fè. 


Pign' su s'-t-ouy 


Maria Déyi ! C' qu'i-gn-a do l' djin audjoürdu o trin ! 
Qu'ést c' qu'i n' mètèt one vwèture di pus ? 

Po c' qui ca l'zi costéye. | sont trop nawes, dandjereü | 
Vo-m'-là en non-fumeü, waite asteüre. 

Et т’ contintè do tètè m° pupe qu'est distindüwe. 
On-z-a todi l' gout. 

— C'èst non-fumeó, savoz véci |, di-sti l” gárde. 

О l' mau-ruv'nant, c'tilà. 

- Dji п fume nin, mi | 

- Vos-avoz vosse pupe o |" bouche. 

— Dj'ai bin mès solès à més pids. Est c' qui ај’ rote ? 


Waiti à deós côps 


«Timps d'èralè, timps d'éralé... Nos savans bin qu' lès feumes sont 
droles...» 

- Ni tchante nin si fwarté, Djòsèf, to vas rèwèyi lès djins. 

= Là co Ып qu'i п’ passe wére di vwètures ous p'titès-eûres, ca 
dj'ai l'idéye qu'on mèsure li vóye. 

- Qué chije, énn'dé ! Qué pasquéye ! 

= Li feume si va co fé laide, dandjereü ! 

- Qu'èle si djoke | 

«Timps d'èralè, timps d'éralé...» 


- Майе véla. Gn-a dés cis qui п’ sont nin co coûtchis, lès 
fénéyants. 

— Qué drole di lumerote ! To diros qu'on s' lume au crassèt. 

— Vin véy. Gn-a one crâye au volèt. 


- Nom di Dio, Djòsèf, c'ést dès voleürs. | gn-a дей. | vòdèt lès 
ridants. On n' lés pout nin léyi fe. 

— Courans vitemint à l' gendarmeriye la plus proche, s'apinse 
zels. 

— Tu sens bien qui quand dj' rariverans, il auront tot r'niéti èt l' 
fwôre sërë lèvéye. | faut moussi d'dins nos-ótes min.mes èt lès fè 
couru vóye. 

— E doûcemint, sais'. 

- Pogwè ? T'as рей 2 

— Non fait, dji n'ai nin рей. Mais faut waiti à li. 

Pace qui zèls, i sont дейѕ. Et nos-òtes, dj'èstans tot зей», 

On n’ tóse nin à tot 


Qué timps ! Maleureûs ! One frédeü jamais parèy | 

— Па d'dja fait pus tchòd qu'on n'alot nin bagni, ènn'dé Djòsèf ? 
— To l'as dit ! Dji n’ vòros nin-z-ésse à l' copète do clotchi avou |" 
pané dins lès dints. 

One vraiye sope di tchin. One man.néte fine pitite pleuve qui agne 
come dés grawes di tchèt, èt toûrnè à warglas' ossi rade luméye. 
Tènawète, on vint а’ chwache à còpè on Бой è деб». 

Jusse do timps po r'toquè on bon feü èt s' tinu à couviète, 

— Lès vèjins ‘пп’ ont iu one, ayir. 

- Di qwè? 

- l| ont r'miné led fi à Mèsbrouc po-z-èralè au Congo. 

Mais télemint qu' fiot mwais, l'avion n'a sépu dècolè, 

— Ténoz | | n'ont nin sayi avou do l' tchòde ёме ? 


Djòsèferiyes 


Qu'èst c' qui l'as, Frangwès ? T'è fais one di tièsse. 

Ayi, dji n' su nin contint. 

— Poqwè ? 

- Dj'ai vèyu on novia live dins one vitrine. Gn-a onk qu'a passé 
s' timps à conté tos nos mèssadjes po fè rire di nos. 

- Спа rin avou ça, in, valèt. Vaut mia rire qui braire, si ca fait 
plaiji aus djins. 

= Ca, сі п’ sèrot co rin. Mais c'est l' tite qui m'embéte : 
«Djòsèferiyes.» 

— Poqwe ? Ca n'èst nin mau, ca. ; 

— Non, mais veus’, c'ést todi Djòsèf. Et Francwes li, il èst jusse là 
po dire aye òmèn. On n' cause nin d'dja d' li dins l’ tite. 

- Vo-t'lò bin tot d'on côp | Choüte, s'i n’ ti faut qu’ ga. Djo l'irai 
Irouvu, mi, l'ome qu'a fait l' live èt djo li d'manderai d' mète on-óte 
tite. Seülemint, to pous bin fè on-òte visadje, sais". 

— Poqwè 8 

— Pace qu'i duvrè mète : Djòsèf rit, mais Frangwès brait, 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 

LES CAHIERS WALLONS 


Abiye djudi | 
[Floreffe) 


Vos p'loz v'nu quand vos v'loz &mon li p'tite Mariye, vos séroz 
todi bin r'ci. Mais nin l' djudi, pace qui vos-auroz l'uch di bwès, 
c'èst l' djoù do martchi, 

À | Ele nè l' ratereut nin po bin а’ qwe ! | pout bin ploüre à sayas 
ou djaler à pire finde, vos n° mètriz nin on tchin à l'uch,... li p'tite 
Mariye, léye, èle va au martchi. 

Aviè nouv eüres, èvòye avou s' tchèna | 


Toténn' alant, èle réscontére Madi, qui r'vint, s' pani à oupète. 
— Vos-avoz sti pus timpruwe qui mi | 
- Oyi, mais dji vos-ènn' a léyi, savoz | 
Paul rivint d'awè sti qwére si gazète ; échone, i tapenut one divise. 


Li p'tite Mariye n'a jamais seü roter su s' pwèds. Todi come one 
qu'a l' feu au cu. 
René li ratrape è fiant dés grandès-ascauchiyes. 
— Ewou c' qui vos couroz insi, don ? N'èstoz nin pensionéye ? 
- Bin, siya René ; c'ést pus fwärt qui mi, i faul todi qui dj' chore. 
| riyenut échone. Vo-lès - là arivés adlé lès baurires. 


Véci, tot l' monde a bin l' timps, min.me li p'tite Mariye. Èle 
prind lès pwin.nes do rwaiti lès plantes à r'piquer, lès fleürs. Pus 
lon, c'èst dès moussemints po tos lès gouts. 

— Tin ! Vola dès djins d' nos djins, dés cias dau Bwès-d'-Vilé. 

- Bondjoü, Paul èt Albèrte | 

On vint d' lon ét d' laudje à nosse pitit martchi 

| gn-a min.me one autobus qu'amwin.ne lès cias d'au lon. C'è-st- 
one aujemince, savoz ! 


Nadine pormwin.ne sès p'tits-èfants, i sont tortos au pus bias. 


Pauléte èt Chale, qui satche si p'tite tchèrète, rotenut piyäne- 
piyàne. 

- Èt qué novèle ? Èt vosse pitite Sabine, l'avoz vèyu ? 
- Oyi, ёе a v'nu dimègne. Ca li va. 

Véci, Sérdjio criye po vanter s' martchandije. Gn-a dè l' djin pa- 
d'vant s'-Kauwinadje di frûts ét d' legumes. 
On-za bin l' timps, on cause avou onk èt l'ôte ét ca n' chone nin 
long. 
Vola Martine ét Robert, si grand gamin. Li p'tite Mariye lès coneu! 
bin, èle lès-a yeü tos lès deüs è scole, li moman èt l' fi. 
— Mètoz m' on kulo d'oranjes, saquants pèches èt on mèlon. 
C'èst l' Provence qui va moussi é s' maujone. 


| gn-a qu'one pichiye po-z-ariver adlé l' martchand d' pèchons. 
= Qué c' qui dj’ va prinde, audjoürdu 2 
- Do pèchon, di-sti l'ome avou s'-kair di deüs-airs. 
— Dji vóreu bin one live di cabiyau ét deüs soréts ; dès d'méy- 
dous, Waitoz qu'i fuchenuche lès min.mes pace qui òtrumint vos- 
aloz fé dès mwais mwin.nadjes. | rit d' bon keür. Li p'tite Mariye 
paye, èlle à va pus lon. 


Bramint dès clicotias, dès tchaussètes, dés twales ciréyes,.. 
— Tin, vola Éliyane èt s' moman qu'arivenut tot s' dinant l' bràs. 
Pipó èt s' Nona. Tot l' monde si rabrèsse ét tchafyi on bon momint. 
- Ci côp ci, dii m' érva oudóbin, i gnauré pont d' diner po doze 
ейге. Ayi wèt" | Ма Florimond èt si p'tit chin. 
= A! Dji so bin binauje di vos уду, Mariye. Dj'a li vosse bokèt su 
l' gazète. Vos n” duvriz nin dire «ayi», véci à Floréfe on dit «oyi». 
Èle li rèspond : 
- Què v'loz, Florimond, dji cause li walon dou Bwès-d'-Vilé èt 
véla on dit «ayi» ! 
— Vos n'i d'mèroz pus, crè nom di Dio ! 
— Ayi, Florimond, dji frè atincion. 


Maria todi | Qui ca sint bon véci : dès-olives qui bagnenut dins 
l' sauce avou dés piments à vos fé r'lèver on mwart. 
- Mètoz-è one bone lociye, Mossieü | 
| n'èst nin crantchu. Mariye sère sès-ouys, ci côp ci, c'èst l' Tunisiye 
qué li tape au néz. 


- Bondjoó, Frèdi | 

C'ést s' grand socon. | gn-a wêre, èle li vèyeut sovint, Frèdi vineut 
lotes lès samwin.nes adlé Marcèl : vos savoz bin, li cia qui vind 
dés boubounes ét qu'a todi one calote à câraus. 


Dès boubounes, i gn-a co èt i n' lès faut nin rovyi. Mariye ènn' 
achetéye todi po sès p'tits-éfants : dès boles di gómes, c'èst pus sûr. 
= Ni rwêtoz nin à one pougniye, Madame | Et vos mètroz deüs 
cints grames di tchapias d' curé (c'ést por mi, ça n° mi vaut rin, 
mais dji п m'è sé passer. Dj'é dòrè à m' bèle-fèye... s'il ë 
d'meüre !) 


— On bouquèt d' róses po гадаїуі l' coujène, 

Ele profite dé |” sôrtiye po moussi à |" bolèdjeriye qwére dès lidjes. 
Do timps qu'elle i èst, dire bondjoó à s' camarade Laurète qu'a todi 
do bon fromadje, 

Timps d'éraler | Ele trévautche li martchi tot-è causant co avou onk 
èt l'òte : Arigo, Manuwèl, Francwésse èt Claude, co bin Bèrnärd 
qué li rapèle li Biyélorussiye. On veut laudje véci | 


— Ratindoz т’, Suzane | Nos-èrirans èchone ! 

Suzane, c'èst s' vwèsine. Et vo-lès-là rèvòye totes lès deos è bèrdè- 
lant. 

Li p'tite Mariye mousse è s' maujone, plin.ne di coradje. Ci n'èst 
nin lèye qui frè bouter lès «psi» : li martchi, c'èst s'«térapiye». 


Christiane BINAMÉ 


- pa bin d' qwé : pour rien au mande 

= à oupête : à foison 

= timpru,-we : matinal|e) 

= chorer : se dépêcher 

- auwinadje : étalage 

- fé dés mwais mwin.nadjes : susciter des querelles de ménage 
- lociye : contenu d'une louche 

- crantchu : avare 

- lidjes pl.) : levure 


Cinquyin.me plantchi 
(Loyers) 


Ï sondjoz co, au p'tit apartèmint qui nos-avin.n' louwé tot jusse 
après qu’ nos-avans уей fait l' grand nuk 2 Oyi... C'ést co... Li cia 
do 15 dè l' reuwe dès Masindjes... aprés Nameur | 

Gn-aurè bin rade quarante ans d" ça | 

Oyi, c'ésteüve là qu'on s’ rimèteüve è cwète... au cinquyin.me 
plantchi, à |’ fine copéte dè |’ maujone. Come on-z-i ésteüve bin, 
don, avou nosse tièsse d'abórd dins li stwèli... 

| sondjoz co à tos nos vwèsins qui soriyin.n' aprés nos-ótes 
deüs, quand nos r'montin.n' dins lés brés onk di l'óte ? 

«Bone chije, lès-amoureüs !» 

«Mérci brámint dés cóps, Madame Louwis ! Ét bone chije à vos 
éto !» 

Avoz sov'nance di c' boneür là, fait d'on mile di p'titès-afaires 
qu'i n° vaut nin d'dja l’ pwin.ne d'è causer ? Dès momints qui pas- 
senut bin trop rade, apés qu'i sont pa l' vicairiye, li vicairiye qui 
spotche èt moüdri tot d'ssu s' vóye ? 

Mi, vèyoz, c'è-st-ò c' viye djon.ne féye là qui dji r'pinse tofér... 
Savoz bin là ? Li cène qui s' гёѕѕёгейуе todi dins s' quatyin.me 
plantchi ét qué li choneüve qui nos-èstin.n' bin trop mwin. ne-brüt... 
quétefiye trop gaîys por lèye... Èt èle ni manqueüve jamais l'ocâ- 
sion d' nos l' dire èt d' nos l' fé sinte... Mamesèle «Rabadjoye» qui 
nos |’ lomin.n' | Qu'è savedve-tèle, lèye, di l'amodr ? Si keór 
diveüve yésse pus sétch èt pus deur qu ‘on cayau ! Èt tot pèsé, tot 
rabatu, on n’ s'è fouteüve nin mau di c' qu'èle p'leóve pinser... Nos 
bagnin.n' dins l'"boneür ét c'ésteüve li mia à fé... sins si r'toürner 
après lès sots ramadjes d'one viye macrole... 

Là co bin qu'i gn-aveüve піп qu' dés «d'mwèsèles Rabadjóye» 
| Gn-aveüve tos l's-ótes qui nos vèyin.n' volfi ! On sorire par ci, on 
sine amichtauve pòr là oudòbin one pitite clignéte po nos 
r'chandi... Qui ca nos fieüve do bin | 

C'è-stalòrs' qui l'eéfants ont skèpyi... Juliye po c'minci... ét 
Piére deüs-ans pus taurd... || ont crèchu... trop rade, brämint trop 
rade ! Èt nos n's-avans trové au strwèt. Quate pititès places, c'ès- 
teüve vraimint trop wère po-z-i lodii lot l monde | Èt mwints côps, 
Mamesèle «Rabadjòye» nos l’aveüve dèdja fait comprinde... 

«Quand gna déséfonts, piledve-tèle avou s' doûce alin.ne, 
vaureüve mia aler viker dins one maujone, à l' campagne !» 
C'é-st-adon qui n's-avans bagué... 

Enn' avoz co sovenance, seülemint ? 

| nos-a falu lèyi là nosse pitit cwin èwou c' qui n's-avin.n' si téle- 
mint monté dès plans, li p'tit cwin èwou c' qui tot nos choneüve pus 
bia ! 

Dispeóy ci timps là, gn-a уей brámint d'&we qu'a passé pa-d'zo 
l' vi pont d' Djambes... Lès-èfants ont «fait led viye», s'apinse qu'on 
dit. | s'ont márié come tot | monde ét potchi Юй do nid. Vos èto, 
v's-avoz potchi Юй do nid èt dji n' sauré jamais poqwe... Lès tra- 
cas ? Li scrandichadje ? l'abitude di deüs viyès djins qui s' ritrove- 
nut fines mièrseüles, buk à buk, à n’ si pus sawé qwe dire 2 

Mi, dj'a ralé d'meurer au 15 dè l' revwe dés Masindjes, après 
Nameur. Dji n'a pus r'mètu pérson.ne èt pus pérson.ne ni m'a 
r'mètu, mi non pus | 

A... djè l' rovieüve... C'é-stau quatyin.me plantchi qui dj’ so-st- 
astedre... Oyi, li cia da Mamesèle «Rabadjóye»... 

Sobayi s'i gn-aureüve co dés djon.nes máriés au cinquyin.me ? 

C'ést qu' dj'énn' aureüve dés-afaires à l'zeü raconter... 


Guy BRENER, R.N. 


- cinquyin.me plantchf . cinquième étage 
- fé l' grand nuk (= si mète à pièce, siner l' contrat, 
stachi à l' cwade, еіс.) ; se marier 
- si r'méte è cwéte (= si récwéter] : se mettre à l'abri dans son gîte 
= rimete one saqui : reconnaitre quelqu'un 


Vol 422 


(Faulx-les Tombes) 


— N'avoz nin co fait, là ? | v's-è faut dè timps po fé vosse twè- 
léte. Gn-a d' pus d'one diméye-eüre qui v's-éstoz dins |’ sêle di bin, 
Vos-éstoz co pire qu'one comére. Avoz vèyu l'edre qu'il èst 2 Èt i 
m' faut co fé mès tch'vias. 

Paujére come todi, René a fait chonance di rin. ll a achèvé dè 
fé s' baube èt il a ramouyi sès massales avou dè sint-bon. 

— C'ést d' vosse difaute, Niniye, a-ti fini pa rèsponde. Vos v's-è 
sov'noz bin, don. Quand n's-avans fait bâti, dji v' l'a dit mwints 
cóps qu'i nos faureut deüs places po s' làver, d'ostant qu'adon, lès 
trwès-èfants èstin.n' co avou nos. Mins, non.no. | n” vos-a nin plait, 
parét. Vos n'aviz pont d' caurs à taper évóye, avoz dit. N'éspétche 
qu'i gn-a rin yet d' trop bia èt d' trop tchèr po vosse coujène. Dès- 
osléyes qui vos n'ovoz pus dandji, asteüre qui n° n'éstans pus qu' 
nos deüs. Come li machine à fé l' bagadje ét qui n' va pus dispü 
dés mwès. Co eüreüs : dji so là po fé l' bésogne. 

Niniye a rütyi one sagwè qu’ René n'a nin compris. Quand il a 
yed tot fait, élle a pris s' place ét èle s'a mètu à s't-auje, si r'waiti 
dins l' murwè ét sayi d'arindji one oupe qui s' rècrèsteut maugré l' 
novia champwin qu'èlle aveut acheté gn-a pont d' timps, parce que 
vous le valez bien, s'apinse li réclame à l' tèlèvision. Po | baleter, 
René li d'djeut sovint qu'i sinteut mwais. 


C'èst l' vrai qu'i faleut chorer s'i п’ vlin.n' nin yèsse taurdus à 
Zaventem po bin r'cire li pus djon.ne dès fis èt s' feume. | riv'nin.n' 
d'Egypte après led voyadje di nwace. 

One pitite eüre qui René a mètu po-z-ariver avou s' Clio. Èt n' 
jamais róler pus rade qu'i n' faleut. C'èst qui, lès novias radars, i 
vaut mia n' lès nin kèkyi di d' trop près s'on n' vout nin yèsse mètu 
a l'aminde. 

Il a sti garer s“tauto au diale bin lon, dins l' prumi parkin’. I l'zi 
a bin falu dis bonés munutes po-z-ariver à l'aréogare. S'aler stitchi 
dins one masse di djins èt-z-aler уеду li panau avou lés-eüres dès- 
aviyons. 

Paris 10h 30 Landed 

London 10 h 32 Delayed 

Roma 10 h 35 Landed 
— René, douvint qu'i n'ont nin scrit Le Caire ? 
- Dji n'è sé rin, m' fèye. Dji m' va veüy qwe. 
Volà nosse René èvôye, atauchi one djon.ne comére qui bouteut 
pa-dri one bawète èt riv'nu pus rade qu'il aveut ‘nn’ alé. 
- Abiye, Niniye, nos nosavans brouyi d'aréogòre. Véci, c'èst po 
lès djins qui voyadjenut dins lès payis di l'Union Européenne. | nos 
faut aler veüy pus lon. 

Dins l'óte gòre, li min.me arindjemint, li min.me grand nwar 

panau. 


Rabot 10h 40 Landed 
Bali 10 h 43 Delayed 
le Caire 10 h 50 Delayed 


— Wai, René. C'èst scrit, là pa-d'zo : Le Caire 10 h 50. 
- Qué ç' qui ga vout dire Delayed ? 
- Ca vout dire qu'il èst taurdu. 
— Quétefiye bin qu'adon, nos-avans co l' timps d'aler bwòre one 
jate ? 
- Raddimint d'abord, di-st-i René, qui n'èst jamais contraire. 
Quand il ont riv'nu, li panau aveut candji. 
le Caire 10 h 50 
New-York 11 h 05 Landed 
Montréal 11h10 Landed 
— René, poqwé ont réfacé l' mot Delayed après Le Caire 2 
- Dji so come vos, dji n'è sé rin èt ca m'éware. 
- Ni vaureuti nin mia aler d'mander qwe ? 
- Dji m'i va. 

Quand il a riv'nu, René ésteut tot pâlausse avou l'air d'on tchin 
à |’ lache. 

— Incident technique, m'a-tèle dit l' comére qu'èst véla. On nos va 
uker tortos. 

Totes sótes di novéles courin.n' dins lès djins. Por onk, l'aviyon 
aveut piérdu on moteür ; por on-òte, élle aveut tchèyu ë l'êwe. 
Quénès transes | 

Tot d'on côp, on vwès d'ome dins lès wôts-pârleürs : 

— Atincion, atincion ! Lès djins qui ratindenut l'aviyon 422 qui vint 
d'Egypte, sont priyis di s'aler assir dins l' sòle B, jusse à costé dès 
montéyes. Mérci. 

Il a dit l' min.me afaire ë flamind et e l'anglès. 


On-z-aureut yeü ètindu voler one moche. 

Avanci tortos, piyòne-miyane, trèssiner, li keür pitit èt n° pus sawè 
aye come s'il aurin.n' yeü sti djostés av-d'là. Piérdus dins leüs pin- 
séyes. 

À d' pus d' cint, qu'il éstin.n'. 

Si lèyi tchaîr dins one bleuwe fautule qui vos-àuriz yet vraimint dil 
qu'on-z-èsteut dins on cinéma. 

Tot d' swite, on-ome avou on moussemint d'aviateür a causé téle- 
mint paujéremint qu'on vèyeut bin qu'i pèseut sès mots. 

— Mès djins, pont d' mwais song à vos fé. Li pilote a yeô dès tra: 
cas avou on réyacteür. | n'a nin v'lu risker s' viye èt l' cine dès djins 
gul éstin.n' avou li. Il a atèri av pus près : à Nice. Èt chaper d’ 
béle. 

Dins l' sale, on sospir gros come one banse. 

— А 'ебге qui dj vos cause, i sont d'dja à mitan vóye di Brussèle 
dins one óte aviyon. Di d' ci one pitite etre, | séront tortos véci. 
Egyptair vos présinte... 

On n'a jamais sèpu c' qui chüveut. Vos-auriz yeü dit qu'on-z-aureut 
yeü tchèssi on cint d' pidjons Юй dè colèbi. 

On trayin d' tos lès diâles. 

Si doner l' mwin èt s' rabrèssi adon qu'on n' si conicheut nin, 
Come d'èfèt, one ейге pus taurd, il ont pris leüs-éfants, tot 
soriyants, dins leüs brès. 

René à mèlu trwès quárts d'eüre po r'trover s'-tauto ; i s'aveut 
brouyi d' parkin'. 

| 'nn'ont yeü à raconter, lès djon.nes máriés. | s'è sovéront dè Vol 

René èt Niniye lès-ont lèyi à Malon.ne divant led novia appart 
come i dijenut au djoó d'audjoórdu. 
Èt rintrer sins taurdji. 
Dins l'auto, René a d'mandé à s' feume : 
- Dijoz, m' croléye, ga n' vos direut rin on p'tit voyade au pays dès 
faraons ? 
Niniye n'a nin d'dja réspondu. | l'a r'waiti d' crèsse. 
Èle s'aveut èdwarmu èt ёе aveut one róye di pus su s' visadje. 


Gilbert RENSON, R.N. 

Si tu creus... 


(Philippeville) 


Si tu creus qu'i gra qu' wè qu'a prétchi pou dès soürds 
Èt qu'a sèmè l' bone grène, en tout ‘nn’ alant, dins l' roye, 
Si tu creus qu'i дпа qu’ мё qu'a fait bate èl tamboór 

Pou wati d’ racheuner tous lès bèdots su l' voye... 


Si tu creus qu'i gn-a ди ме qu'a sti r'ceü comme in rwè, 
Si tu creus qu'i gn-a qu' twè qu'a ridè su lès pires, 

Pace qué t'èsteus moüdri, pace qué t'èsteus mafle, 

Si tu creus qu'i дпа qu” wè qu'a brai sins l'ósu dire... 


Si tu creus qu'i gn-a qu' twè qu'a spaurdu du boneür, 

Si tu creus qu'i gn-a qu' twè qu'a ieü 'ne courone dè spènes | 
Ëles-ont mouchi dins t' tièsse... mi, èles mè froucheneut l' coeür 
Èt lès-eüres èt lès djoüs m'ont v'nu scoryi d' leüs pwènes. 


Si tu creus qu'i gn-a qu' twè qu'a sti clawè su ‘ne crwès, 
Qu'a ieü win, qu'a ied freud, qu'a flachi d'zous | oradje, 
Qui n'a nin d' dja trouvè in teut pou s' mète au r'cwè 

Èt qu'on-a rabrèssi d'in ratchon au visádje... 


Si tu creus qu'i gna qu’ ме qu'a ieû ‘пе viye à doner 
Eyét qui l'a donè pou qu'on-eüche pus aujiy, 

Si tu creus qu'i gna qu’ меё qu'a jet s’ crwès à pôrter 
Eyèt qui l'a pòrtè pou qu'on s' vèye pus volfiy... 


Non ! Mins c' qu'i gn-a qu' twè qu'a sayi 
C'ést d' nos l' fé pòrter sins motyi. 


Josée SPINOSA-MATHOT, R.N 


Lés galétes da Sidoniye 
(Sart-Bernard] 


Sidoniye, on n' p'leut nin dire qu 'èlle aveut sti gâtéye pa l' dès- 
tinéye. Èlle èsteut l' pus viye di cinq èt come gn-aveut chij ans d' 
difèrince avou l' prumi dès gamins, c'èst todi d'ssur lèye qui l'ote- 
léye tchèyeut, Combin d' côps a- -Féle sifi aurgouwéye ét püniye ё l' 
place di sès fréres, sins jamais r'nicter | 

Èlle aleut su quinze ans quand s' pa a moru Èt quéne mwärt | 
On djod qu'il ésteut èvòye vedy après dès-aubsons dins one pature 
do cinsi d' Baye, gn-a on gayèt qu'a arouflé sur li, l'écwarner èt li 
ècraser |’ pwétrine. Quand on l'a p'lu r'ssatchi, il èsteut mwärt. Li 
moman a sti si télemint muwéye qu'èlle énn' a quasu pièrdu l' 
tièsse. Gn-a on vwèsin qu'aleut, dijeuti, fé roter lèsafaires. Èle 
n'ont nin roté pus lon qui | cinse. Li pòve feume ènn' a  yeü 
saquants cints francs èt on moncia d' bèlès paroles. Tot doGcemint, 
èle s'a disboutchi todi d' pus, tantia qu' trwès-ans pus taurd, èle s'a 
lèyi rider. Sidoniye aveut dij 0!' ans èt quate waraches à éléver. 

Li pus prèssant, c'èsteut d' trover d' l'ovradje. Justumint, li viye 
Donéye, qui ristindeut po lès djins, waiteut après one djon.nète po 
li aprinde li mésti èt quétefiye li r'mète sès pratiques. C'èst c' qui |" 
curé aveut ditò Sidoniye. Si èle sèreut d'acòrd, èle pòreut atèler 
quand sès fréres mousserin.n' ё scole èt-z-èraler po quatre eóres. 
Sidoniye ni d'mandeut nin mia èt couru ossi rade dire on fèl mèrci 
à Donéye. Li bauchèle s'aveut mètu tot d' swite à l'ovradje èt waiti 
d' travayi au pére dès pòces. 

À quatre eüres, èle racoureut ét mète li tauve po bware li cafeu. 
Adon, tot brochetant l' coujène èt fé lès poüsséres, èlle aveut l'ouy 
su lès dvwérs. Quand lès carnassiéres èstin.n' rimètuwes à place, 
lès pus djon.nes p'lin.n' djouwer su l' pavéye ou dins li p'tit pachi. 
Lès grands d'vin.n' travayi опе miète : aler qwére one vóye d'éwe 
à l' pompe dé l' comune, rouyi lès cruwaus èt passer l' binéte o 
corti, rintrer do bwés ou do tchèrbon, fé saquants comissions,... 
Sidoniye trouveut todi one saqwè à l'zi d'mander. Di c' timps là, 
èle fieut l' bouwéye ou r'niètyi lès tchambes, rasserci dés tchaus- 
sètes ou racopéci on pantalon, stoper on cinq à one camusole ou 
cirer lès solés. 

Aviè sèt' eüres, li soper èsteut su |’ touve, Au pus sovint, c'èsteut 
dés canadas machis avou dès porias, dès carotes ou do vèt' cabus 
èt saquants crétons d' crau laurd. C'èsteut tot simpe, bon èt r'pa- 


chant. Lès deüs p'tits disbarassin.n' li tauve èt lès deüs grands fé l' 
bagadje. 

A noûv eüres, è chlop ! Pérson.ne n'aureut wazu moufter. | faut 
r'conéche qu'asteüre, Sidoniye fieut choüter sés fréres sins d'vu 
maneci ou püni. Portant, èlè n'ésteut nin tchitche d'one bauje ou 
d'one doüdoüce ; one vraiye moman di r'candje. 

Quand on n'ètindeut pus rin o là-wót, Sidoniye purdeut si p'tit 
rodje cayè èt fé sès comples. Éle márqueut su l' gauche pòje tot c' 
qu'éle gangneut ét à drwete tot c' qu'èle payeut. Li drwète colone 
dispasseut sovint l'óte. Portant, Donéye ni r'waiteut nin à on franc 
èt li lèyi totes lès dringuèles. Mins qui v'loz ! À cinq, c'é-stone 
fameüse dèstrucsion, don ! 

C'è-stinsi qu” po nuker lès corons échone, Sidoniye aveut sff 
oblidjiye do co r'prinde di l'ovradje, Tos lès djoûs, èle coseut por 
onk èt l'òte, au pus sovint jusqu'à méye-nét. Quand èle cominceul 
à veüy brouyi, èle lèyeut ouve èt tüzer. Tüzer à qwë, va 9 À c' qui 
totes lès djon.nès bèlès coméres tòzenut, in, valèt | À on-ome 

amichtauve ét vayant, dès bias-éfants tot crolés, one grande mau- 
jone avou totes sès-ayèsses, on p'tit bin au solia ét méte di costé po 
pus taurd, qui sé dj’ co ! Dins tos lès cas, yésse one bone loyüre 
dins l' tchin.ne dès jénérácions, tin | 

Sidoniye ï aveut sondji, léye ossi, mins ёе aveut d'vu lèyi r'cla- 
per l' couviéte di s' keür. Portant, èle li vèyeut volti, l' grand Ziré, 
l' fi dau Félis’, li marchau, qu'aveut catoürné longtimps autoü d' 
léye èt li prométe pus d' боге qui а’ pwin. 

C'èst l' Félis’ qu'aveut mètu l'altè-là. Quand il a yeü vèyu qu' ca 
div'neut sérieüs, il a uké s' fi. 

— Tin’ vas nin fréquenter avou Sidoniye, dandjureó 2 

- Poqwè nin ? Оё l' veu volti ; lèye ossi. C'è-st-one djintiye fèye. 
On n'a гіп à li r'prochi, don ? 

— Non, c'èst l’ vrai, mins èle n'a rin, rin qu’ dè l' misére à t'apwar- 
ter. li marier, c'èst-z-è prinde cinq dissu t' dos. C'èst non ! Ni 
l'avise nin do т“ displaire, in, pace qui c' s'rè fini ètur nos дей» | 
Èt l'grand Ziré n'a wazu disploîre à à s' pa èt l' lèver à l'étranjér'. 
Sidoniye a aurdé s' pwin.ne sins-é causer à person.ne. 


lés-anéyes ont couru èvòye. lès quate fréres da Sidoniye 
enn'ont 'nn'alé onk après l'óte. On djoù, li pòve djin s'a r'trové fine 
mièrseüle. 
Èlle aleut su sès cinquante ans. 
Gn-a longtimps qu' Donéye ésteut mwate. Èle li aveut lèyi one dri- 

gléye di fiérs di totes lès sòtes, sès janètes ét sès pratiques. Asteüre, 
Sidoniye travayeutè s' maujone. Come ёе aveut mia l' timps, 
èle ristindeut ossi po l'églije : lès napes d'auté èt do banc d' comu- 
nion, lèsoubes do curé èt dés coraules, po rin bin sûr, pa 
r'con'chance po l' vi curé. Êlle aveut pris l'abitude do répwárter l' 
ristindadje dins lès familes. C'èsteut por lèye l'ocásion d' taper one 
divise avou onk èt l'óte. S'èlle apurdeut qu’ gn-aveut on malade, 
èlle i coureut ossi rade èt s'ofri po d'ner on cóp d' mwin s' gn-aveut 
dandi. 

C'è-st-on djou qu'èlle aveut fait si p'tite toürnéye dés malades èt 
dès vis qu'èlle aveut yeu one crâne idéye. On-z-aleut yèsse quausu 
à l’ novèl an. Èmon nosótes, gn-a pont d' novèl an sins galètes. Èt 
dès quate дийп, s'i vos plait ! On quàrt di farène, ostant d' bon 
боге èt |’ min.me po l’ suke èt lès-ous, c'est l' tape | 

Sidoniye aveut l'idéye d'è fé on kulo èt-zè pwárter saquantes à 
sès viyès pratiques. Éle s'i a тё on djoû à l nét. Elle a fait s' 
machau ét l' mète à r'pwaser su on chame addé li stüve. Di c' timps 
là, èlle a grabouyi l' feu èt r'mète one bone bwache di tchaurnale. 
Quand l' pot a c'minci à rodji, ёе a fait tchaufer s' ёг, Adon, ca 
a sti rade come si c'aureut yeü sfi one machine : douviè l' fier, 
sitinde deüs couyis d' pausse, rissèrer l' fiér, ratinde one miète, li 
r'toürner, li r'douviè èt disclaper lès deós galétes avou one awiye 
à tèche, Aviè dij eüres, gn-aveut one quarantin.ne di galètes su lès 
clóyes. 

Li lend'mwin, élle èstin.n' bin rafrédiyes. Sidoniye a c'minci à fé 
lès paurts ét lès ravolper dins do rodje papi. Chaque paquét aveut 
on bia ruban doré. Ele lès-a arindji dins on p'tit plat Ichéna. Gn- 
aveut bin one dijin. ne. Èle s'a moussi comufaut èt èvòye. 

Èlle a intré èmon Daliye. Lès mwaijès linwes dijin.n' qui c'èsteut 
one dórlin.ne qu'énn' aveut por one grosse ейге à raconter sés 
maus s'on-z-aveut l' maleür do s'assir. Sidoniye n'a fait chonance 
di rin èt d'morer astampéye ésconte di l'uch. | fout dire qui Daliye 
piérdeut one miète li tiésse èt r'cominci dis côps s' litaniye. 

Èmon l' tchaurli, èle s'a lèyi adire èt prinde one tchiyére. 
C'èsteut on vi brave, li tchaurli. || aveut èlèvé sès trwès-èfants èt 
sogni amoureüsemint s' feume dès-ans au long. | n' si plindeut 
jamais, portant i n° saveut quausu pus roter. 

Et ç'a sti l' minme émon René, l’ corioteü qu'aveut yeô on-acsi- 
dint, èmon l' Cháles, li ristin.neû, Prospér, li gobieó, Filomin.ne èt 
Poldine, lés deüs machéreseürs qui n' tinin.n' pus scole mins étértinu 
l'èglije èt fé l' catrézime, èt co l' curé Bonèt qui n' v'leut nin distèler. 
Dès djins qu'avin.n' réné tote led vikairiye èt n'è wêre profiter. 

Sidoniye ésteut binauje. Si keür bateut l' bérloke. Ele sinteut one 
novéle djòye, li djòye d'énn' awè doné a d's-òtes, Sès galètes, ci 
n'èsteut nin grand tchóse astok di g' qu'èlle rissinteut. Lès djins 
éstin.n" muwéyes pa l'amisté èt l' djintiyèsse dè l' binaméye bavu- 
chèle, 

| lï d'moreut deüs paquets ё s’ tchèna. | c'minceut ё fé brune. Au 
coron done vóyeléte, on trèvèyeut l' maujone da Lisò, one муе 
costri. Gn-aveut dè l' lumiére è l' place di а’ pa-d'vant. Lisa, c'ès- 
teut dè l’ parintéye da Félis’, li marchau, mins à | deüzyin.me 
bot'nire. Sidoniye a balziné one miéte. Après tot, èle nè li aveut 
jamais métu one pire è s' vóye. 

Ele s'a avanci su l' sou ét bouchi à l'uch. 

— |ntroz, atèle criyi Lisa. 

- Bonswér, Lisa, c'ést bin rade li novèl an. Dji vos-a apwárté 
saquants galétes. S'i vos plaît | èt li stinde li paquèt, * 

C'é-s-adon qu’ Sidoniye a ètindu èmeterèl' coujène. 

- Vos n'èstoz nin tote seüle ? 

- Non, m' féye. С 'ést l' Ziré, voste ancyin galant qu'èst là | 

- Ziré | 

Li pòve Sidoniye s'aveut lèyi clouper sur one tchiyère. Èle sinteut 
come one bole qué li r'monteut jusqu'à s” дозї èt l' sitofer. Ele s'a 
métu à babouyi come one piérdüwe : 

— Ziré, Ziré, poqwè è-sti riv'nu $ 

- là dès-ans qu'i r'vint addé mi po l' novèl an, dispeüy li mwart 
do marchau. | n° li a nin v'lu Cras mins i ‘nn’ a todi 517 
onoyeüs.| n° s'a jamais mêrié | Chaque cóp qu'i racoórt, i 
d'mande di vos novéles, mins n' wazu aler jusqu'à vosse maujone. 
Ét vos, Sidoniye ? l'avoz rovi ? 

= Non, Lisä ; Роу’ dire li vrai, gn-a todi уей one pitite blame qu'a 
djómyi au fond di т” ker. Ténoz, i m' dimeüre on paquèt d' 
galètes, vos li dóroz ! Èt Sidoniye s'a astampé bon-z-é rwèd èt l' 
lèver au pus abiye. 


Li lend'mwin, su | côp d' nouv' eûres, li grand Ziré a toqué a 


l'uch da Sidoniye. Èle tron.neut tote quand èle l'a fait intrer, Après, 
dji n” sé pus | Ca n' nos r'gàrde nin, don | 


Henry MATTERNE, R.N. 


Li blanke fouye 


(Namur) 


Vos-avoz d'dja süremint étindu l'istwêre do scrijeü qui n'a 
pupont d'idéyes ét qui d'meüre à broke pa-d'vant l' blanke fouye 
qu'i n'arive nin à rimpli. On 'nn' a min.me fait po l' mwins', on 
film. N'eüchiz nin рей, dji n' vos l' va nin raconter. 

Mins, sins m' v'lu prinde por on scrijeü, i m'arive li min.me 
quinte. Portant, scrire, ci n'èst nin ga qui m' chone malaujiy, sûr qui 
non, D'alieürs, djè l'a apris ё scole, ét min.me è walon dj'i arive 
co sins trop d' pwin.ne. 

C'èst lès-idéyes qui n' chüvenut pus ou, pus rade, qui n'arivenut 
nin. Dispeüy todi, dji m' dimande bin èwou c' qui lès cias qui scri- 
jenut dins lès lives ou lès gazètes vont qwére ci qu'i faut po-z- 
arindji leüs fauves ou leüs-ârtikes. Dire ci qu'on-z-a véyu ou bin 
min.me ci qu'on-za viker, ca ireüve kénefiye co bin. Mins émant- 
chi dès-afaires, fé viket dès djins, arindji led vicairiye, ca m’ chone, 
po dire li vrai, fwârt malaujiy à fe. 

| m'arive afiye di sondji qui dj’ saureüve, mi ossi, scrire on bia 
bokét, raconter lès faitindjes done saqui fou méseure èt min.me, 
poqwè піп, m’ lanci dins one pice di tèyate, d'on-ake po c'minci, 
bin sûr, Mins, bin rade, dji r'tchai d'ssu ёге èt dji т’ dispiète. Et 
come à chaque côp, li fouye dimeüre là, sins pont di scrijadje. Gn- 
a rin à fé, et il ést kénefiye trop taurd po-z-aprinde. Et pwis, èst c' 
qui ça s 'aprind, ca ? Èst ç' qui po yèsse sicrijeò, i n” vos faut nin, 
po c'minci, awe l' tiésse faite po ca ? Alez sawè si m' tièsse ni 
séreüve nin pus rade faite po lès chifes qui po lès lètes. 

Li papi s' lait scrire, dijenut-i, mins, dins tos lès cas, pa-d'vant 
one blanke fouye, dji so strindu èt m' cérvia èst pus rade près di fé 
gréve qui d'ovrer. Et l' fouye, ou bin l' finièsse di l'ordinateür, 
dimeóre tote blanke. 

Vos m'alez dire qui dj'a tot l' min.me parvinu à l' rimpli, m 
fouye, mins ossi, qui d' causer po n' rin dire, c'é-staujiy. 

Kénefiye bin, mins | sicrire, parèt, c'è-stone ôte paire di 
mantches ! 


Charles WILMOTTE, R.N. 


z 


CONNAISSEZ-VOUS... 2 


À ÉCOUTER... 


Henry MATTERNE, Zande èt Twènète, dix-huit récits reproduits sur 
2 CD : ill. musicale de Martine Debor ; collab. de Paul Gilles et de la 
RTBF-Namur ; prod. et ill. de Michel Debar. Prix : 15 euros (+ 1 euro 
si frais d'envoi). S'adresser à l'auteur, rue de Bricgniot, 131, à 5002 
- Namur (Saint-Servais) ; tél. 081 73 18 22 ; C.C.P. 000-0372369- 
83. l'ouvrage est également disponible sur cassette. 


— + a! A К. 
4 Twènète 


La 


Henry Matterne 


Nos lecteurs connaissent bien Henry MATTERNE : rares sont les 
numéros de ces Cahiers qui ne publient un de ses récits oü l'humour 
malicieux se mêle à l'émotion discrète, la finesse de l'observation au 
naturel de la langue. 

Et le voici qui rassemble aujourd'hui, sur deux CD, dix-huit 
tableaux, menus événements, drôles souvent, attendrissants parfois, de 
la vie d'un couple ordinaire, vu par le regard un peu malicieux de l'au- 
teur, qui excelle à peindre avec une justesse étonnante, un brin pimen- 
tée, l'histoire des gens sans histoire. 

Un régal, d'autant qu'au bonheur de l'écriture et du bien-dire 
s'ajoute la qualité de l'illustration musicale, sobre et pertinente. 


л 
ut 


À LIRE... 


Émile GILLIARD, Lés djoüs racôutichenut, roman journal, 115 p., 
coll. Dire ét scrîre à walon, 2002. Prix : 13 euros (frais de port com- 
pris). S'adresser à l'auteur, rue Saint-Laurent, 321, à 4000 Liège ; tél. 
04 229 32 67 ; compte 370-0085939-84. 


C'est en wallon que l'auteur a 
écrit une vingtaine de recueils et 
de nouvelles. || a également tra- 
duit en notre langue régionale 
Colline de Jeon Giono et a publié 
une étude sur les conjugaisons en 
wallon central. 


Dans Lès djoûs racoûtichenut, il prête sa plume à l'unique sur- 
vivante du couvent de Goyet. 

Désorientée à la mort de sa dernière consoeur, la narratrice, sœur 
Lidiye, se pose des questions essentielles. Elle revoit son passé, ses 
aspirations, ses enthousiasmes juvéniles, ses activités, la vie de la com- 
munauté et assiste, impuissante, à ce qu'elle considère comme un 
échec. La maison est vide. Pour quels motifs a-telle choisi cette voie 
jadis ? Le doute s'insinue en elle. Elle cherche un sens à sa vie, un roc 
où s'agripper. 


Ce sont Lès ratüzadjes dèl déréne bèguène di Goyèt. 

En toile de fond, Rodjimont, le village sambrien jailli des souvenirs 
d'enfance de l'auteur. || l'a évoqué dans maintes nouvelles précé- 
dentes, il en précise ici les concours et l'atmosphère. 


Un roman journal où la langue wallonne démontre sa capacité à 
exprimer, selon son génie propre, ses images percutantes et ses 
diverses ressources langagiéres, les subtils méandres d'une oventure 
philosophico-spirituelle. 


Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemploires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwès, 
Si vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon). 


BRUNO 
CALIANNO 

LES CAHIERS WALLONS 


Maigret ét l' gang dés-autovóyes 
(ЅотЬгейе) 


Dji riv'nè d'Arlon. Li solia toquèt fèl. Èt l' párkin' di Wanlin astèt là 
à m' fé sine au coron. Abiye mi, toürner à drwéte po m'aler ranairi | 
Griper lès montéyes do batumint à móde di pont qu'i gn-a là pa-d'zeó. 
Todrnicoter po trover ène tauve. Tüteler mi Spa ét rid'chinde ossi rade. 

À ca ! Mi auto ! Djé l'avé portant métu véla pa-dri l'àye. C'astèt l' 
seüle auto divant l' pòrkin' dès camions. È bén c' cop ci | Ele n'i èst 
pus ! 

Fé Чейз côps l' toü, tot courant... Non.na, èle n'i èst pus | 

Ó, laid bidache ! Li gong dés-autovóyes ! | m'a v'nu zwéper m'auto | 
Éne tote pitite auto co bin ! 

Li pire, c'èst qu' dj'a tot lèyi d'dins : més papis, mi casoque, ét min.me 
mi pòrtèfouye èt m' tèlèfone di potche. Dji n'avè pris qu' dè l' manóye. 
Jusse po bwére in vére. 

Èt pwis, tot d'in còp, c'èst l' ciél qui toune. Oubén mi. Dji п’ sé pus. 
Mès djambes flauwichenut èt dji m' ritrove dins lès brés da... Oyi ga ! 
Maigret | Sifoit | Djè l' rimèt tot d' chite. Avou s' pupe èt s' rond 
visadje. 
= Dji m' vos va codtchiòl' tére. di-sti. 

Mi, dj'àro mia in.mé d'mèrer dins sès brès. Mins, dji n” li alè nin dire. 

On n' wase, don, ène ади?! 

Adonpwis, i т’ li faut tot èspliquer avou lès pondants, lès djondants èt 

cor ope. 

= Vinoz avou mi, qu'i m' dit. Dji vos paye ène bire po v' lèyi rawè ! 

Èt li raconter co in côp l'afaire adon qu’ mi, dji pèstèle come én-éfant 

qu'a ausse. C'èst qui, dj'àro v'lu qu'on prévègne li police li pus rade 

possube | Mins, i m' falèt bén passer pa s' chaule. Qu'èst c' qui f 

vous | Quand !' n'as pus nin éne conse | 

Nos rid'chindans : 

— N'ést c' nén c'tèlla, voste auto ? 

— Siya | C'èst lèye | Portant, dji so süre qui dj’ n'a nén yed l' burlüre | 

- Моп, m féye | Li burlüre, bén sûr qui non. Li maleür avou c' pàr- 
kin' ci, wèyoz, c'ést qui, si vos mètoz voste auto do costé qui va su 

Brussèle, vos nè l' sáriz r'trover do costé qui va su Lucsemboürg | 


Chantal DENIS, R.N. 


ut 
ч 


Noûve calote 


(Мене!) 


- Douvint c' qui c'èst, don, mi p'tit tchot, 
qui vos bréyoz quand vos riv'noz ? 


— C'est lès gamins, moman, è scole. 
| diyenut tortos qui dj’ sé drole. 


— C'èst d's-éfrontés, dés mau élevés. 
Qu'i s' riwaitenuche dins-n-in murwè | 


— | soutègnenut qu' dj'ai ène grosse tièsse. 
| l'ont min.me sicrit su m'n-òrdwèse. 


- Comint c' qu'i polenut bin dire ca ? 
V's-avoz l' min.me tièsse qui vosse popa. 


— |s'foutenut co di m' noûve calote 
qui cafougne més deüs fouyes di djote. 


— Vos-oréyes 2 C'ést come li réstant ; 
C' n'a nin sti fait en rastrindant, 
C' n'èst nin non pus à l' rassatchète 
qui nn-avans achetè vosse casquète. 


- Qweé c' qui dj'ai p'lu fé au Bon Diè 
pou ҷи’ tot l' monde mi r'waite di truviès 2 


— Dimwin, dj'irai causer au maisse. 
C' n'ést nin li qu’ lès r'lavera, ê, tais'. 
On n' pout nin dire do mau dès djins 
ét rire dès-ôtes, ca n' si fait nin. 
| d'vront l'aler dire à cofèsse 
èt chire dès coürs di djintiyèsse. 
Comint fé pou vos rapauji ? 
Alons, mi p'tit, r'chaurboz vos-ouys. 
Мог qui dj’ vos faiye dè l’ ratatouye 2 


— Ayi, avou dé l' sauce au laurd 
èt dès p'tits curtons cüts à paurt. 
Vos m' froz rouvyi totes més miséres. 
Moman, v's-astoz éne bone comére. 


— Aloz, m' tchot, qwére au boutiquia 
dès canadas ét dès porias. 
Dimandoz ène live di chalotes 
ét éne bote di grossès carotes. 
Qui l' mártchand spaugne sès gris satchots. 
Bin polimint, vos Ii d'manderoz 
di stitchi avou lés pétotes 
lès-ôtes legumes dins vosse calote. 


Philippe MAUDOUX, R.N. 


Lès novias meübes 


[Han-sur-Lesse) 


C'èst Mariye qui s'a bourè o l' tièsse d'acheté dés novias meübes. 
Djòsèf èst d'acward. | faut bin | 

Ca foit gu! vo-lès-lò vóye mon on martchand qui fait dins lès vis 
medbes, lès meübes di «stile», s'apinse qu'on dit. 

Maria todi gu! c'èst bia | 

Volà qu'i l'zi mosture one tchambe à coûtchi «Louwis Tréze». 
Quéne afaire ! Qué plaiji d' dwàrmu lò-d'dins ! 

— Ca costéye, dandj'reü ? 

- Wai, tant pire ! On n' discuterè nin. Vos n' trouvoz nin ca bia ? 
— Siya, 6, c'èst fwòrt bia, mais... 

— Mais qwe ? 

— Rin, б. C'ést d'dja bon. 

— Dijoz4' todi. Qu'ést c' qui n' va nin 2 

— Bin, c'èst l' lèt. Dj'ai l'idéye qu'il è-st-one miète pitit. Po nos-ótes, 
là, Mariye, i т’ chone qu'i faurot bin do Louwis Quatôze èt min,me 
do Louwis Quinze. 


André HENIN, R.N. 


Su lés médecins* 


(Матёсһе) 


Batisse esteut médecin, 
Asteóüre vo-l'-lò croque-mwárt. 
Tot c' qu'i fait come croque-mwárt, 
LI? беи d'dja come médecin. 
li, 47) 


Péne a bagni avou nos-ôtes 

Pwis soper, gaiy come on pinson. 

Au matin — comint l' crwére, èn'don 2 — 
On l' trove mwárt é s' lét, noste apòte. 


Socon, vos v'loz sawè douvint 

Qu'il a distélé à bavole ? 

À l' place dé dwòrmu paujéremint, 

“l aveut sondji s' médecin Natole, 
(VI, 53) 


Dj’ ésteu sins fwace : t'as adàré, 
Cawoüte, avou cint-z-apurdices. 
Agniyes dè l' bije, cint mwins tanisses 
M'ont sintu m' cwarps, pas tos costés. 


Li five ni m'aveut nin djosté. 


Asteüre, Cawodte, là qu'èle m'apice. 
(У, 9) 


Bernard LOUIS 


* Trois épigrammes [petites pièces de vers satiriques) du poète latin Martial 
(40-109) adaptées en wallon de Namèche. 


Li djon.ne facteür 


[Hemptinne-Eghezée] 


Dj'a l'idéye qui dji n’ m'è sòrè jamais fé quite, mi, di c'-tafaire 
là. Qui ça m' va porsire tot l' rèstant d' mès djoüs, sins pus lachi. 
Comint c' qui dj' vos va raconter ca ? 


| т’ faut dire qui dj'a todi véyu volti lès facteürs. Dispóy qui dj’ 
so tot gamin. Ni m' dimandez nin poqwè, dji n° vos l' sáreü dire ; 
dji n'è sé rén. Dji m'a tofér dimandé si c' n'ést nén à cause di nosse 
vi pârén. Qu'aveüt sti facteür, justumint. 

| l' faleóve veüy, raspouyi su l' câde di s' vélo, avou s' kèpi 
drèssi dissu s' tièsse ; qui vos l'òriz bën yeu pris ро on carabinier- 
ciclisse di l'òte guére. l| aveüt one grande nwére cárnassiére di cü 
qui li pindeüve dissu s' vinte, avou one céngue ossi laudje qui m' 
mwin. Por nos-ôtes, lès-èfants, c'ésteüt опе saqui. 


Mins, pour l'amoür di Dieu, quéne djoürnéye ! Dji m'è sovéré 
tote mi viye. Come si ç'ôreût sti ayir. On preumi d' djulèt', on 
londi... 

Vola qu'en d'tchindant lès d'grés d' nosse maujone, au matén, 
po-z-aler douviè l' baurire, èst c' qui dji n' veü nén one bèle pitite 
djon.ne féye qui vént d'ssur mi, franc batant, tot l'nant nosse 
gazète dins sés mwins. One bèle pitite rossète, tote wèspiyante, 
fine blanke moussiye èt qui zoupteüve dissu || vòye come one 
djon.ne gade. One nozéye pitite rossète qui d'veüve bètchi après 
sès vént' ans. 


On n'èst nén d' bwès, don, one saqui : 

— Tènoz ! Qui éstoz, vos ? a 

— Vosse novia facteür, da | mi di-stèle come ca, tot riyant. Et 
discouviè sès bias p'tits dints qui r'lójin come dés pièles di roséye 
à l' pikéte d'on дой d'èsté. 


Po c'minci, dj'a pinsé qu'éle mi v'leóve djouwer one carbo- 
nâde. 
Ele m'aveót lachi ga en cléncant s' tièsse dissu si spale ; èlle aveüt 
come des ptitès croléyès kèwètes qui barlokin' divant sès-orèyes 
come dés pindants. On p'tit bètchu nez qui r'trosse ét, su sés mas- 
sales, one piciye di tatches di djudas. 

Novia facteür, novia facteür | Et dji r'vèyeüve è mi-min.me, 
nosse vi parén. Ç” n'est nén possube, in, ca ! Mins c' qu'èlle èsteôt 
nozéye, ci p'tite là | 


— Bén qwe ? Ci n'ést pus Jules, d'abòrd ? 

Jules, si vos v'loz, c'ésteüt nosse facteür di todi. Jules, v'la d“ pus 
d vént' ans qu'i fieüve nosse viladje. Dji n’ sáreü dire quén-àdje 
qu'il aveüt, mins i c'minceüve à 'nn' oyu s' sò, là, l'ome. | n'èsteüt 
pus tot djon.ne. Et pwis s' léver à quatre eüres au matén, èsté 
come ivièr,.., (inte nos-ôtes, èst c' qui v'-s-ariz bén fait с“ mèsti là, 
vos-ôtes 2) 

Lès déréns mwès, i li ariveüve tofèr dè toumer malade. | 
n'aveüt pupont d'eüre : on djoû, i passeüve à iül' eüres ; èt | 
lendmwin, si ga toume, il ésteüt quausu prandjeure. Pus nu fiyadje, 
enfén. 

On côp, il aveût r'vièssé lote si cárnassiére dins lès broûs, qu'i 
ploveüve à sèyas ; ét 'nn' avans sti jusqu'à r'trover one grise envè- 
lope dès contribucions quinze djoûs après, pa-d'zo l'âye di nosse 
djárdén. Oudonbén, i п’ ritroveüve pus sès r'comandés. One 
vraiye penitince. 


Mins tot l' min.me, one bèle pitite djon.nète come ca... Quén 
saisichemint | Quéne pètéye tot d'on côp ! On m'áreót yeu dit qu’ 
c'ésteüt опе aparicion d' l'Avièrje, qui dj! n'áreü nén sti pus sbaré ! 

- Ténoz, èt c'ést vos qui... ? On-z-ègadje dés djon.nès féyes 
asteüre, à l' posse ? 

- E bén ayi, dé timps dès vacances. Djob di vacances | m'a-t 
èle sièrvu come ca d'on randon. 

Djob di vacances ! 

Mins nom di dio, quén bia p'tit mouchon ! mi d'djeüve dju ë mi- 
min.me. 

Et one babile à n' si nén fé one idéye. On vrai molén. Qu'èlle 
èsteûtlà po tot l' mwes d" djulét', qu'elle èstedt fou binauje dè fé ca, 
qu'èle l'aveüt d'dja fait l'an.néye di d'vant, ét dji n' ti sé tot qwe. 
Djè l' léyeüve causer, don mi ; èt l' riwaiti. Quén p'tit bouneür | Et 
tot causant, èle choyeüve tofèr si tièsse dissu l' costé ; èt i-n-aveüt 
si p'tite rossète quèwe di tch'vau qui potcheüve é l'air come on 
colon qu’ s'aredt ènondé djus d' l'apas. Dji l'âreü bén yeu mougni 
tot cru, mi, nosse djon.ne focteür. 


Quand élle a sfi èvôye, i m'a falu one grosse dimèye eüre po 
royu mès songs. Mi keür bateüve li bèrloke, Dj'a achevé m’ jate di 


cafeu ; ékz-é spaude li mitan d'ssu |’ tauve — qui n'aveüt nén d'dja 
dandji d' ca, fauti dire. | 

Mins vormint, poqwé faledve-ti... 2 Esteüt c' possibe au 
monde ?... 

Li djoürnéye a passé come one lète à l' posse. 


Li lendemwin au matén, dj'ésteü su pids d'vant l' solia èt trèfiler 
jamais parèy. Fé m' baube à l' vole. Fé m' crèsse come i faut. Là 
d'dja longtimps qui nosse murwè п’ m'aveüt pus si tant vèyu. 

C'ést qui dji n'a nén co si mau l'air qui ça, don, quand on-zi 
sondje bén. Dji vou bén qu’ dj'a atrapé saquants blancs pwèls 
dins mès timplis, mins qu'èst с qui c'ést а’ ga 9 | n° sont ténkefiye 
pus si spès, mins dj'ènn' a co maugré tot ! Quand dji sondje a tos 
lès cis di m'-y-òdje qui sont pèlés come dès-ous |... A, dji v's-ètind, 
dji n'a pus vént' ans ? Ni co quarante, ca ! Mins ina co one 
saqwe qu’ toketéye là d'dins, vêci pa-d'zo ; ét pwis, i n'a nén qu’ 
mi, aprés lot. Waitiz one miéte tos cès djouweüs d' cinéma lò, 
d'abòrd. Lijoz lès gazètes | Qu'ont-i d' pus qu’ mi, après tot ? 


Mins, nom dè dióle, faleüve-ti qu” ca т’ toume dissu т’ dos ? 
Pace qui c'èst |’ didle, i n'a nén à moussi Юй di d’ là, Dj'áreü métu 
m' tièsse dissu l' blo. C'ést come lès-acsidints, vèyoz, on pinse todi 
qu’ ça n'arive qu'ausóles. Èt pwis on bia djoü, vo-v'la djosté. 
Come tot l' monde. 

Ca aveüt toumé d'ssu m' dos come on cóp d'alumwére. Come 
li chite aus vias, s'apinse li cinsi qui d'meüre astok di nos-òtes èt 
qu'a tofèr li spot po rire. 

kna dés cis qu’ diront qu’ dj'énn' a minti, ou qui dj’ di ga po 
m' fé valu. Ë bén portant, qui dj toume mwárt vèci... Li pure vèrité, 
vos di di'. 

— Et comint èst c' vosse pitit nom ? 

Dji n’ m'aveü soyu éspétchi d' li d'mander. Come ca, platèzac. 
Dji n' m'a soyu racténre. C'ésteüt pus fwòrt qui mi. 

— Aurélia, rèspond-èle, li djon.nète, avou one pitite gaiye vwès 
èt on p'tit sorire. Maria, vos-òtes ! À fé dan.ner on sint !.. 

Aurélia ! Dji t dimande one miète ! Aurélia | W'a-t-on sti qwére 
on nom come ça, on si bia p'tit nom, ét si romantique ? Fris' ét lèd- 
jeur come on matén d'avri. 

Dji n'a rén fait d' bon d' tote li djoürnéye. Aurélia èsteût là, 
avou mi, pa-d'vant mès-ouys, avou si p'tit néz qui r'trosse, sès p'ti- 
tés tatches di djudas, si kéwe di tch'vau qui potche è l'air à chaque 
di sés pas. 


Dji l'aved fait intrer è nosse coujine. Ele moreüve di swè, V 
póve èfant. Lévéye dispóy l'aireü dè djoó, couru lès vóyes qui l' 
solia ésteüt à pwin.ne levé... Dji m'è fieüve mau, mi, d“ cu p'tite là. 

Dissu l' tauve dè l' coujine, i-n-aveût on mic-mac di tos lès 
diâles ; on tchèt n“? âreût nén r'trové sès djon.nes. Quand on vike 
tot seô, parèt, on s' ritrovereüt co rade dins on ran d' pourcias. 

Jin.né, mi, qu’ dj'ésteü. Léye nén, sés’. Come s'èlle aret todi sti 
là. Quén bouneór | Dji li a apwòrté on vére di coca. Qu'èlle a 
stron.né come one qui n'âreût pus rén yeu bévu dispôy idt djoûs. 

— Dji m' vos va quere one sèrviète, di dj', vos-avoz one pitite 
gote à vosse minton.. 

Éle s'a co pèté on côp à rire ; èt on véyeüve, pa-d'zo si p'tit 
blanc cwarsadje, si p'tit stoumac' qui rispiteüve èt triyaner come on 
mauvi. 

- Èt après lès vacances, insi, qu'alez fé ? 

~ А bén | faurè bén rintrer è scole, là. 

— W'èst c' qui v's-alez è scole ? 

- A Lovin. 2 

- А | à Lovin ! Et po-z-aprinde аме ? 

= Po-zésse psicologue. Dji m° va c'minci | deüsyin.me 
an.néye. C'èst po ça, véyoz, i m' faut bén payi més scoles ; ça 
cosse ісһёг, tot ca. 


À ! l' chére èfant | Waite one miète ci qu'éle va là sondji. Èt 
qu'i-n-a tant dés djon.nes au djoü d'audjoürdu qui tapenét leds 
caurs évóye à nonsyince. Dj'ènnè so blouw, mi d' ci p'tite là. 

- Psicologue, vormint. Po qwé fé, don ? Po veüy ci qu’ lès djins 
ont dins led tièsse ? 

- Ayi, 

Èt s' Hachi à rîre, li p'tite comére | 

= Ça fait qu’ vos sêriz bén dire cu qu' dj a ë l' tiésse po l' 
momint, d'abórd 2.. ‚ Èt d'vins m' keür ossi ténkefiye 8 

Èle riyeüve todi pus fwárt. 

Dji l'aveü réminé jusqu'à d'ssu l' uch. С'ё-5 c'momint là qui 
nosse vwèsine a passé, Viye gade, va ! Todi po v'nu veüy qui èst 
c' qu'est là, lèye, cit'lale ! Оё l' vôyereü aus sèt cint diáles, mi. 
Béntòt, on n' sôrè pus fé c' qu'on vout è s' maujone. Va fé F 
sèmedi, viye aragne | Qui ti m' fais mau causer, tin, asteüre. 


Ca a duré insi tole li samwin.ne. Dji п’ mi sinteüve pus. Dj'èsteu 


on-óte ome. Lès djoürnéyes èstin' pus béles, pus cléres. Dj'a couru 
au cwéfeó ét racheter one пойме twèle ciréye avou dès róses èt 

dès bluwèts. Mins, i-n-a one sagwè qui m' tribouyeüve dispóy one 
bèle apéye. On дой, dji n” m'a pus soyu racténre : 

- Mins Aurélia, di ај’, one bèle pitite djon.ne fèye come vos, 
èle dwèt bén oyu on p'tit galant, d'on costé ou d' l'óte ? 

Dji trèssineüve. Qu'aleüvetèle dire 2 Dj'a adviné come one 
pitite rodjeü su sès massales : 

- Bén ayi, don ! 

Ca 1 ésteüt. Dji m'è doteóve. Dji l'âreü bén yeu wodji. Jusse cu 
qu'i п’ faleüve nén ètinde | Bièsse qui dj'èsteü ! Bièsse ! Inocint, va 
| Come si.. 

= | n'è faut nén èsse jin.néye, savoz, c'ést d voste ádje | 

Èt pwis, après on momint : 

- Dji nè l' kinoche nén, mins il a todi byin dè l' chance Las 

Elle a sori, Dji Ї a fait on p'tit sine d'au lon, avou m’ mwin. Èlle 
èsteût d'dja à drometinerè mitan dè l' vòye. 

Quand dj'a rintré è l'aléye, li tèlèfone sonedve justumint. 

— Alô! 

— Aló, c'èst vos, pa 2 C'èst Anne-Marie, véci. 

(Anne-Marie, parèt, c'èst l' pus viye di mès fèyes. Èle mi tèlè- 
fone co tofèr on cóp, quand ca li stiche). 

— Estoz là audjourdu 9 Nos-avin' justumint l'idéye d'aler bwére 
li cafeu avou vos. 

— |n'tént qu'à vos ca, m' fèye | Vinoz, dji m’ va couru qwére 
one pitite doréye au suke, li cine qui v's-in.mez bén, là. Nos l' mou- 
gnerans échone. 

— A, bén c'è-st-one boune idéye, ça ! Mins i n'èst nén réquis 
dé couru, savoz ! Vos-avoz bén l' AA f 8 pwis c' n'ést pus d' 
voste adje |... Léyiz couru lès djon.nes !.. 

Èt dji l' àtindeüve rire di l'òte costé. 

Tot paf, mi, qu’ dsj'èsted. «Lèyiz couru lès djon.nes, léyiz couru 
lès djon.nes !...» 

Lò, waite, asteüre, one saqwe ! 

Nos-avans mougni l' doréye, à nos trwès, avou m' bia-fi. Èle ni 
m'a nén choné boune, por on côp. Pau cite, dandjureó. 

Li ci qu’ m'áreüt véyu à c' momint là, i m'áreüt trové aviyi d' dij 
ans. Dji n'ésteü pus à r'riknoche. Dji п’ ti sé nén c' qui m'avedt 
tchèyu lò su l' dos. Pupont d' coradje. Odé come on vi pòve, Èt 
mau mès rins. Èt mau mès-ouys. Come dès picotemints, là. Savoz 
bén c' qui ај’ vou dire. 

On courant d'air, por mi. 


Joseph SELVAIS, R.N. 


Tchanson por on vi sogon... 
[Longchamps) 


One mwin po vos-aidi quand tot aleut d' triviès, 

On mot po v' rapauji èt po tot r'mète au drwèt, 

On keür po vos comprinde quand v's-èstiz disbautchi, 
One sipale por vos braîre jusqu'à п’ pus somadji... 


Tofèr là addé vos, po tchèssi vos toürmints, 

Et quand v's-aviz l' keür gros, vos causer paujéremint. 
Binauje quand tot v' sorieut èt mauy djalous, savoz, 
Jamais dji n'a djéri aprés c' qu'èsteut da vos... 


Mi, dj'ésteu tot contint quand v's-aviz dé plaiji, 

Et quand c' n'ésteut pus fièsse, nos waitin' d'è sòrti. 
Dji sondje à tot c' qu'ést yute èt dji broi d' binaujeté, 
Dji vike avou l' sov'nance di nos pus bias-èstés... 


Lès-anéyes ont passé, vos n'èstiz pus d'assène, 

Et vos fé dè mwais song, sins pont fé d' misaumènes, 
Adon v' lèyi rider su l' dèrène dischindéye, 

Come one blaméye qu'é va quand on fait chije trawéye... 


Li djoû d' fé vos paquèts, dj'èsteu co là ‘ddé vos, 

Po vos causer doücemint, choüter vos déréns mots, 

Et pwis vos dire à r'veüy en t'nant vosse mwin ё l' mène, 
Bachi tos lès voléts èt disténde li lantiène... 


À Dié ! chér vi socon ; on djo0, nos nos r'vièrans, 
Dimwin ou aprés-d'mwin, oubén dins saquants-ans, 
Véla, au grand raploü dés djins qui n' moürenut pus, 
Qui ratindenut èchone lès cias qui sont foutus... 


Jules HÉRIX, R.N 


Saquants spots* 

(Namur) 

Li solia, ca n'ést nin pus laudje qui l' pid d'on-ome. 

Riwaite bin |” solia : tos lès djoüs tè | vièrès tot novia. 

On baudèt veut pus volfi one banse di strin qu'on bégnon d' caurs. 


lèsse Sàdje, c'èst v'lu k'noche li Fwace qui Юге èt qui boute po tor- 
tos. 


Ci n'èst nin quét'fiye pus auji, mins vaut mia stofè one mârgaye 
qu'on feu d' bwès. 


Li timps, c'è-ston gamin qui djouwe aus mayes ; c'èst todi l' gamin 
qu'èst l' pus fwart. 


Li tchin bawiye sovint après l' djin qu'i n' coneut nin. 
Si ti n” coneus rin, choute... èt t' taire | 


Li cia qui п’ cache qu'après lès caurs randache todi dins on mon- 
cia d' man.néstés... po n° rin trover. 


Ci n'ést nin èd'morant tofér à scole qu'on va div'nu pus malin. 


Li vòye fine drwète èt l' vòye qui toûne, c'èst todi l'min.me po-z- 
grivè. 


Achoütoz bin, mi p'tit colau : 

i gn-a do bin ét co do mau, 

i gn-a do sádje ét co do mwais, 
i gn-a do bia ét co do laid, 
r'waitoz todi bin tos costes. 


Paul MORET 


. 


Quelques aphorismes tirés du Traité de la Nature d'Héraclite d'Ëphëse, 
philosophe grec (540-480 av. J..C.), adaptés en wallon de Namur. 


Кіп ао’ po veby... 
(Namur) 


Dj'a sti уеду si 
Pus lon qu' pus lon, 
| n'ireut nin mia qu'avaur-ci 


On solia qui lüreut po d' bon, 
On ciél qui rin n' saureut nwéri. 
Dj'a sti veüy si 
Pus lon qu' pus lon, 


On n' tchantereut nin mia qu'avaur-ci 


Saquants notes po r'lanci m' violon 
On r'frin po m’ vinu ranairi. 


: Dj'a sti veüy 
Et riv'nu d' bin pus lon... 


C'èst véci qu'èlle èsteut, m' tchanson ! 


Chantal DENIS, R.N. 


Espwér 
Nivelles) 


Quand nos djoüs sont brouyis, 
Yèt nwérs, yèt léds, yèt trisses, 
Il a toudi “ne sadju 

Ene ròse Нейг qui sképit. 


Marie-Louise LEDRUT, R.N. 


— éne sadju : quelque part 
- sképi : naitre 

Tote seóle' 


(Moustier) 


(Sœur Lidiye se retrouve seule en son couvent, 
au soir de l'enterrement de sa dernière consceur) 


Quand tot l monde a sfi révóye, lès seürs, lès parints, lès 
con'chances, li curé, lès cias qu'ont r'pris li scole, dj'a r'mètu tot à 
place comufaut avou deüs vijénes qui m'ont v'nu doner on côp d' 
mwin. 

Nos-avans fèt l' bagadje èchone qu'i-gn-avéve on gros moncia, 
èt l' richodrbu èt r'ichòki tot èl grande drèsse divant qu'èle n'èr- 
vonche. 

Adon, dj'a r'ssèré l'uch dèl sòle ét vo-m'-la miérseüle dins nosse 
grand batumint t-ossi laudje qu'one abiye. 

C'èst l' prumi côp qui dj’ so mièrseüle ро d' bon. 

Dji п sé cu qui m'a poüssi. Dj'a apici totes lès clés. Dj'a sti 
lumer lés lampes dins tos lés cwéns, dins totes lés tchambes, dins 
l&s coridórs, dins lés montéyes ét minme él coü di d' pa-dri ét dj'a 
fèt l' toô dèl maujone, dèl cauve au gurgni. Adon, aler tot r'dis- 
ténde divant d' monter coütchi dins m' pitite tchambe, tote sitrwète, 
qui done su l' djárdén. 

Dj'èstéve nantiye. Dji n'a nén minme sovenance todis d'awè dit 
one pátér divant d' m'èssoketer. 

-  V'loz qu'i-gn-eüche one saki qui vègne po d'mérer avou 
vos lés prumérés gnüts ? qu'éle avén' dit, lés vijénes, divant d'éra- 
ler. Avou tot c' qu'on wèt аѕіейге... 

- Моп, ô vos, avéve-dju réspondu. Dji п’ so nén lon ёгі d' 
vos-ôtes, don. Qué v'loz qu'i m'ariveréve véci. Et pwis, dj'a l' tèlè- 
fone. 


Dj'a lèyi l'uch si r'claper. 

Ca m'a fèt on drole d'èfèt. 

Causu l' minme qui l' prumi djoû quand dj'avéve intré au covint 
èt qui l' gros uch qu'i-gn-avéve adon s'avéve riclapé tot seü pa-dri 
m' dos ét mès parints d'mèrer astampés sul vòye, qui m' moman 
ènn' avéve brè sès-ouy tot Юй. 


Émile GILLIARD, R.N. 
(Lès ајойѕ racodtichenut) 


* 


Orthographe de l'auteur. 

Lés Rèlis Namurwès 
Cercle royal littéraire dialectal 


RAPPORT ANNUEL 2002 


LES RÉUNIONS 

Au cours de leurs réunions mensuelles, qui rassemblaient entre 15 et 20 
participants par séance, les Rèlis se sont consacrés à leurs occupations habi- 
tuelles : 

* les échanges d'idées et les décisions à prendre pour assurer le fonc- 
tionnement et l'évolution de l'association ; 

* le développement d'activités de promotion du wallon, dans la société 
ou à l'extérieur ; 

* la recherche, surtout dans la bibliothèque et les archives, des moyens 
nécessaires pour répondre efficacement aux demandes d'aide ou de 
coopération de la part de particuliers ou d'associations ; 

* la lecture et la correction des textes écrits par les membres du cercle. 


LA VIE DU CERCLE 

Lors de la réunion de février, Lucien Somme rend hommage à Jean 
Legrand, membre d'honneur des Rèlis, décédé la semaine précédente. 

Trois nouveaux ont été accueillis en tan! que membres adhérents : 

* en mars, Geneviève Coulon, animatrice de la troupe des Crékyions et 

très active dans l'enseignement du wallon à l'école primaire de Ligny ; 

* en novembre, Christiane Binamé et Roland Buydens, tous deux éléves. 

assidus de notre école de wallon et auteurs prometteurs. 

De leur cóté, Paul Gilles et Jules Hérix prétent le serment traditionnel des 
Rélis et, en vertu de l'orticle 4 des statuts, deviennent membres effectifs. 

Cette année voit aussi Chantal Denis recue à la Société de Langue et de 
Littérature Wallonnes en tant que membre titulaire. 

Lors des réunions mensuelles, 63 textes, en vers ou en prose, ont été pré- 
sentés à l' passète, c'est-à-dire soumis à l'examen attentif mais bienveillant des 
collégues pour en écarter toute faute de syntaxe ou d'orthographe. La plupar! 
de ces œuvres paraîtront dans Les Cahiers Wallons ou dans d'autres revues 
et journaux. 


L'ÉCOLE DE WALLON 

La rentrée du mois d'octobre nous a permis d'accueillir 11 nouveaux 
élèves en première année. En deuxième année, il y en a 10, 7 en troisième et 
8 en quatrième. 

À l'extérieur, les Rèlis participent activement à la promotion du wallon à 

l'école : 

* à Ligny, Geneviève Coulon poursuit ses cours et l'animation de sa 
petite troupe. Et ceci avec l'encouragement de l'Administration 
Communale qui lui a demandé d'organiser, avec ses élèves, de petites 
représentations dans les maisons de retraite de la ville ; 


* à loyers, c'est Guy Brener qui est solicité pour initier au wallon les 
enfants de l'école primaire ; 

* enfin, aux Comognes de Vedrin, une de nos éléves les plus assidues 
des cours de wallon compose des historiettes wallonnes qu'elle 
raconte aux élèves de 2°* primaire. 

Signolons enfin la participation active de Geneviéve Coulon, d'Arlette 
Tagliafero, de Chantal Denis et de Lucien Somme б l'échange d'expériences 
que constituait le colloque de Villers-Sainte-Gertrude sur «l'école ouverte à so 
langue régionale», Lucien Somme a pu y exposer les réalisations de l'école de 


Ligny. 


LES COMMISSIONS ET LA BIBLIOTHÈQUE 

Commission informatique : Michel Debar a terminé la réalisation de notre 
site web (http://www.relisnamurwes.org). Celui-ci présente les informations 
de base sur la société, ses objectifs et ses réalisations. Ce site permet déjà de 
nombreux contacts (demandes de renseignements, souhaits de collabora- 
tion...) tant en Wallonie qu'à l'étranger. 

La commission langage poursuit son travail de simplification et d'unifor- 
matisation de l'orthographe du Centre wallon. Une vingtaine de propositions 
seront soumises à l'approbation du Conseil d'Administration en janvier 2003. 

La bibliothèque et son fonds d'archives sont toujours à la disposition des 
étudiants, des associations et de tous ceux qui sont à la recherche de textes, 
d'auteurs ou de renseignements divers. Elle a pu aider une étudiante en phi- 
lologie romane à réaliser son mémoire de fin d'études et a fourni bon nombre 
de textes wallons figurant dons l'ouvrage que Paulette Pelsmaekers a consacré 
a Adolphe Mortier de Court-Saint-Etienne. 


Les PUBLICATIONS 

Rappelons le succès du dictionnaire français-wallon que Chantal Denis 
avait faît paraître en décembre 2001, 

En juin, Michel Debar et Paul Gilles enregistrent les 18 récits de Zande 
ét Twénéte de Henry Matterne, lus par l'auteur. Le CD sera disponible dés le 
début de 2003. 

En octobre, trois romans voient le jour : 

* Emile Gilliard publie Lès djoûs racoütichenut — Ratüzadjes dèl déréne 
bèguène di Goyé!, un roman journal de 116 pages, disponible chez 
l'auteur ; 

* Chantal Denis présente, elle, On byin bráve ome, roman de 130 
pages, disponible chez l'auteur et aux Rélis ; 

* Quant à Lucien Somme, il nous présente Térése, un roman de 166 
pages, disponible chez l'auteur et aux Rëlis. 


ACTIVITÉS HORS DU CERCLE 

Tous les derniers mercredis du mois, de 10 à 11 h, Paul Gilles, Lucien 
Metten et Guy Delvaux animent une émission en wallon, Amon nos-ôtes, sur 
lo radio locale RUN [Radio universitaire namuroise - FM 106.4). 

Comme chaque année aux fêtes de Wallonie, les Rèlis apportent leur con- 
tribution à la réalisation e! au succès du Grand Prix Georges Smal de récita- 


tion wallonne, en collaboration avec la Moison de la Poésie et le Service 
Culturel de la Ville de Namur. Ils dotent le concours d'un prix de 250 €, Ils 
assurent en outre le secrétariat et la présidence du jury. 

l'émission de la RTBF, 900.000 Wallons, a fait appel à deux Rélis, 
Chantal Denis et Victor George, pour assurer la séquence relative aux spots 
ét ratournüres. 

Pour la troisième année consécutive, le jury du Grand Prix du Roi Alber! 
(théâtre) compte en ses rangs un Réli qui assure, en outre, le secrétariat. 

En janvier, «Anjèle Compagnie» reprend la soirée wallonne Qui va yésse 
miyonaire ? concue par Lucien Metten, Chantal Denis, et Lucien Somme et 
mise en scéne par Anne Fourny. 

En mars, les Rélis reçoivent une délégation de jeunes écrivains québé- 
cois, accueillis en Belgique por la Communauté Francaise. Joseph Selvais et 
Guy Delvaux leur ont parlé du wallon, de son histoire, de sa littérature et de 
son avenir. 

En juin, les élèves de l'école de Ligny présentent des saynétes lors de «La 
Féte du Langage» de leur école. А 

En octobre, dans le cadre des Sizes walones dé Cwerneü, à Huy, Emile 
Gilliard parle de Jean Guillaume, le poéte, Avou dés mots qui vont pus lon 
qu'lés mots. Lors de la séance de rentrée académique des Cours di walon à 
Liège, Victor George a fait une conférence sur la littérature wallonne namu- 
roise. А 

En novembre, оп joue à Eghezée la pièce Lès mwais toûrs di Scapin, 
d'après Molière, traduite en wallon par Chantal Denis et mise en scène par 
Anne Fourny. En 2003, elle sera jouée à Namur, Ciney, Marche, Gesves, 
Fernelmont et Nismes. 


Li CocADE 

En 2002, la Cocâde a été remise à Chantal Denis pour son inlassable 
activité dans l’enseignement, la vulgarisation et la diffusion du wallon. Au 
cours de cette séance solennelle, que les Rélis ont depuis longtemps baptisée 
Grand Raplou, Guy Delvaux a promené l'assistance dans le vieux Namur à 
travers gravures et cartes illustrées et avec le concours d'écrivains wallons 
namurois. 


Les CAHIERS WALLONS 

Tout au long de leurs 192 pages, LES CAHIERS WALLONS ont offert aux 
lecteurs un choix de 104 textes dialectaux de qualité, en prose ou en vers. 

Guy Brener a terminé les souvenirs d'enfance du Grand Gène. Paul 
Gilles nous a fait découvrir Lés-üsances di nosse payis di Ote Esbaye. 
HenryMatterne, Gilbert Renson et Joseph Selvais nous livrent leurs vivants 
récits, souvent d'actualité, tandis que Philippe Maudoux nous comble de 
poèmes variés, écrits dans le riche wallon de l'Ouest de notre province. 

Aprés cet aperçu, incomplet sans doute, des activités du Cercle et de ses 
membres pendont l'année 2002, il nous reste à remercier toux ceux qui nous 
ont fait confiance, nos lecteurs en particulier, tous ceux qui nous ont témoigné 
leur sympathie ou qui nous ont aidés. 


Guy DELVAUX, Secrétaire. 


jJ 


Si vous voulez... 


Si 
Si 
Si 
Si 
Si 


Si 


Si 


vous voulez commander des exemplaires des Cahiers wallons, 
vous voulez connaitre le contenu des quelque 650 exemplaires parus, 
vous voulez connaître la liste des numéros spéciaux, 
vous voulez entrer en contact avec les Rélis Namurwès, 
vous voulez vous informer sur les cours de wallon 
organisés par les Rélis Nomurwès, 
vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 


- l'adresse postale : Secrétariat, rue Charles Zoude, 63, 
5000 Namur 
- le téléphone : 081 - 73 59 70 (secrétaire) 
081 - 73 34 28 [secrétaire honoraire) 
081 - 61 10 32 (président) 
- l'adresse - courriel : delvaux.guy@swing.be 
- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à côté du Parlement wallon). 


BRUNO 
CALIANNO 
MEGA 
COMPUTER 


bcmc@euronet.be 
www.bcmc.be.tf — 

Si les «Cahiers Wallons» te plaisent, cher lecteur, 


fais de ton meilleur ami un abonné. 


LES CAHIERS WALLONS 


On n' sét jamais 


(Grand-Leez) 


Su l' deure èglume qu'on-z-a fait l'ome, 
On п’ fwardjiye pupont d' veüy volti. 
Po dès rén, dés qwé ou dés come, 
On n' conèt pus qu' dès co-agni, 

Et c'è-st-insi 

Do londi au sémedi. 

Si nos sayerin' di fé lüre on solia, 
On bia solia qui blametéyereut 
Jusqu'à nosse dérén some. 

Sayans ! Profitans-è, 

On n' sét jamais. 

Su l' tére dès-omes, 

| n° faut до’ saquants spites di tchaleür 
Po-z-alumer lès keürs. 

Pus taurd, 

Quétefiye bén qu’ l'ome 

Sèrè méyeü qu'astedre | 

Si ca pout réyussi, 

Mi keór sèrè trop p'tit, 

Bran.mint trop p'tit 

Po v' dire tot c' qui dj'a à vos dire. 


Albert ROUSSEAU, R.N. 


Diméy quauteron d'avocats 


(Меме!) 
Si v'savoz v'nu au monde cwèfè, 
vos n'AVOZ QU'À r'mèrcyi l' Bon Diè. 


Si voste amougni fait plantchi, 
vos n'AVOZ QU'A waiti d' reümyi. 


Si vos tüzoz mwart ét corwéyes, 
vos n'AVOZ QU'À fé chije trawéye. 


Si vos v'loz spaurgni vosse santé, 


vos n'AVOZ QU'A lachi d' fumer. 


Si vos v'loz médyi vosse minéye, 
vos n'AVOZ QU'À bwáre dès ièrbéyes. 


Si vos vos sintoz abatu, 
vos n'AVOZ QU'A  riprinde fèstu. 


Si yink vos-atauche d'in ton sètch, 
vos n'AVOZ QU'A [i clawer s' bètch. 


Si v's-astoz dòné pau démon, 
vos n'AVOZ QU'A li rèsponde ; «Non». 


Si gn-a dès djins qu'ont chópe leüs dints, 
vos n'AVOZ QU'A fé paurt di pwin. 


Si vos con'choz dès disloüjis, 
vos n'AVOZ QU'A lès rapaupyi. 


Si v'sin.moz mia ène tchofe qu'ène tchòde, 
vos n'AVOZ QU'À fé à vosse mòde. 


Si v's-astoz scrans di vosse mèsti, 
vos n'AVOZ QU'A v'nu aus Rèlis. 


Si vos n' savoz scrire è walon, 
vos n'AVOZ QU'A v'nu aus lécons. 


Philippe MAUDOUX, R.N. 


= vinu au monde cwèfè : naître sous une bonne étoile 
- fé plantchi : mal digérer 

— tzer mwárt ét corwéyes : broyer du noir 

— chije Irawéye : du crépuscule au lever du jour 

— Ichóde : caresse 


Keür qui potche ' 
(Condroz namurois) 


Tot rascauyi, 

Dji tüze todi 

À l' vièspréye. 

Dj'a l' keür qui toke 


Bèrlic-bèrlok 
Djusqu'à l' nèt, 
Tot somadjant 


Et sospirant, 
Quand l'eóre sone. 


Todi stofant 

Et rachonant 
Mès-angoches, 
Adon dj'è va 
Bèrdi-bèrda 


Fou dés coches. 


Paul MORET 


{*) A la manière de Paul Verlaine 


75 


Li traîtise 
[Faulx-Les Tombes) 


Па sti tot pèté quand il a douvièt l'uch dè l’ maujone. 

Li diâle li min,me n'i aureut sépu r "rover sès djon.nes. 

Èt li, qui n'aveut rin r'márqué quand il aveut métu l' clé dins l' 
sêre | 

En d'dins, on daladje jamais parèy. Tot, cu d'zeü cu d'zos. 

Li stüve au bwès au laudje. 

On-z-aureut yeü dit qu’ lésármwéres avin.n' rinoudé lès- 
agayons d' totes sôtes : li lindje di coujène, lès solés èt lès 
tchausses, lès tchapias èt lès calotes, lès casseroles, lès jates, lès 
vêres ét l's-assiètes. 

Pus rin non pus dins lès ridants : lès couyis, lès fortchétes èt lès 
coutias, lès viyès pupes di bruwére èt d'ècume, li Jacob dau Ра, 
sès mouchwès d’ potche, si cârnèt d" sódàr, tot aveut sti stauré à l' 
tére. Si pòrtèfouye ét s' boüsse di cür nin d'dja douvièts. 

Süremint qui c' n'ésteut піп on ratindeü di tch'min qu'aveut 
passé par là. 

Adon, qui ét pogwè ? 

Sacadjiye ossi li viye òrlodje, ét sès pwès triboulés pa-d'zo lès 
Ichéyéres ritoürnéyes lès quate pids e l'air. 

E là-wôt, fin paréy. 

Cotrin.nés, lès lincoüs et lès fikes, lès culotes, lès flanèles, lès 
tch'mijes èt lès saurots, lès cotes èt lès tayes. Cwachis, lès payasses 
ét lés cossins. 

Piére, tot cacame, s'a achi à l' cwane dè l' tauve tote époüsse- 
léye ét sayi dé comprinde. 

Il aveut “nn” alé d'Okgni, èwou c'qu'i d'meüre avou s' feume, 
qu'il ésteut aviè уй’ eüres. 

Bin rade, il a ratrapé l'autoroute di l'Ardène. 

Li timps èsteut à peü près. Po on mwès d' maus', i n' si faleut 
nin plinde. 

|| a passé gwère li clé èmon l' notaire, à Libraumont, et il a sü 
lés p'tités vóyes qui minin.n' à Ordjau. 

One sinle apéye qu'i n'i aveut pus v'nu. Di pus d' vint-ans. 

* 


Il aveut sti adopté pa Jule èt Rôse qui n'avin.n' pont d'èfant. 

Après li p'tite sicole, l'atenéye di Mautche ét l'univérsité d’ 
Diiblou, èvòye come injénieür agronome au Congo, vint' deüs-ans 
au long. | s'i a márié avou Jènèviève, one infirmiére qui provint d' 
Nameur. Èlle èst todi bèle maugré sès cinquante ans èt sès 
saquants blancs tch'vias qu'èle ni saye min.me nin dè catchi, 

Il ont trwès-èfants ét cinq pitits-èfants. Tortos, i vikenut à 
Brussèle. 

Ca fieut d'dja saquants djots qui | notaire lèzi aveut scrit qui 
Jule èt Róse avin.n' fait led déréne bauye su on mwès d" timps adon 
qu' Piére èt «Jene» èstin.n' su l' batia po riv'nu po d' bon au payis. 

«Faleuti vinde li maujone ?» dimandeut-i l'ome. 

| “nn” ont bran.mint causé èchone. 

Poqwé n' nin fini leü vicairiye à l' bone air ? 

Divant dé décider, Piére v'leut veüy qwe. 

Il èsteut bin lon dé pinser à c' qu'il aleut trover vêla. 

Po-zi ariver, il aveut trévautchi dès stindéyes à n'è nin fini di 
wòts sapins èt sovint on ri coureut su l' costé dè |' vóye. Di timps-in 
timps, one potale à on crwèsemint. Lès viladjes avin.n' bin candji. 
Bran.mint dès novèlès maujones di briques addé lès cines di d'dins 
l' timps, faites di grijès pires avou leüs twèts di scayes èt, pa-d'vant, 
lès cwades di bwaches ро s' tchaufer ë l'ivièr. 

Ouf ! Li panau : Ordjau. 

Piére a passé pa-d'vant l' cure èt l'èglije Sinte Bèdje èwou c' 
qu'on-z-i apwate lès-èfantsòl' fachète po qu'i polenuche bin roter 
pus taurd. 

l'uch dè l' cimintiére è-st-ou laudje, come todi. 

Li bolédji n'èst pus là, mins s’ nom èst todi scrit au pègnon. 

On n° vwèt pus | trava dè marchau. 

Li botcheriye a fait place ò one superette. 

Li p'tite sicole a div'nu li Centre Culturel. 

Pupont d' cabarèt non pus. 

Après l' Bwès dès Manants, c'èst come si l' viye maujone aureut 
yed abroké tot d'on côp. Èle li a parétu pus p'tite qui dins sès sove- 
nances avou l' corti su l' costé, li mèspli èt l' poumi d' bèle fleür. 

Di l'óte costé, todi stocasse èt bin d'assène, li cayute di bwès 
èwou c' qu'il a fumé s' prumére cigarète. 

Pa-dri l'aye di spènes à rabiner, one ôte maujone, à l'aparence, 
bin mou éfértinüwe. 

One miète pus lon, li tchéstia dé baron de la Barre. 

«Sobayi s'il 1 sont co ! ét si...» 
| n'a nin уеб l' timps dé sondji pus lon. 
On boucheut à l'uch ét one vwés pwintüwe qui criyeut : 


«Gn-a-H one saqui ? Èst €' qu'on pout intrer 2» 

Sins ratinde li rèsponse, on grand dispindeü d' gayole, qui vos 
n' li auriz sépu d'ner опе ádje, ésteut d'dja au mitan dè | bèle 
place, On-z-aureut yeü dit qu'il aleut r'mète pris po l'assonre. 

Moussi avou one véte salopète nin co là si própe èt one calote 
à câraus vistréye dissu s' tiésse, il aveut on-ouy qui waîteut après 
Dinant ét l'óte su Nameur. 
— Vos n° mi r'métoz nin ё On у lome bin Piére Cardon 2 
— Ayi, Piére Cardon, c'ést mi. Ét vos, qui éstoz ? 
= Armand, li fi da Arséne, li botiki. Nos-avans sti &chone à l' pitite 
sicole. L'avoz rovyi 2 
— Dji m'è rapèle bin, asteüre, mins comint sèpiz bin qu” dj'èsteu 
véci 2 
- lès brüts courenut rade au viladje. On п’ saureut èspètchi lès 
djins dè fé aler leù linwe, don. 

Tot causant, i satche one botèye foü di s' potche èt dire : 
— |nos!' fauré bin bwâre à l' golète. Fioz m’ li plaiji dè sayi. C'èst 
dè fel. Djè l' fai mi min.me avou mès pwáres di bon crétyin. 
— | т’ chone qu'il ont bin arindji, vosse lodjis' | 

Piére l'a r'waiti èt li d'mander : 
— C'èst qui, ca «il» 8 

L'òte n'a nin rèspondu. 

Rin qu'à уеду sès-ouys, Ріёге a bin compris qu'i 'nn'é sèpeut d' 
pus qui né l' v'leut bin dire. 

Sins moti, Armand a rèchu foû ossi rade qu'il a yeó intré. 
- Èv'lò one, tin, asteüre, s'a-Hi dit Piére qui s'a mèlu à rarindii, 
rinièti lès cáraus, fé disparète lès-arincrins èt r'loqueter. 

Li maujone èsteut d'dja dins | nwâre qu'i n'aveut nin co fait. 

Il a уи uker s' feume avou s' G.S.M. po li dire qu'i sèreut 
taurdu, mins bérnique, gn-aveut pont d' signau. 

Èt volò Armand qui r'vint, wai : 
— | vos fauré dè bwès po l'iviér ; dji m' va waiti à ca. 

Piére a profité d' l'ocasion èt li d'mander : 
— Dijoz, Armand, lès «de la Barre», il avin.n' bin one fèye qu'on 
lomeut Térése. S'a-t-èle marié ? 

Noste ome a fait chonance di nè l' nin ètinde èt causer dè timps 
qu'il aleut fé l' djoà d'après. 

Mins Piére a tant fait d' sès pids èt d' sès pougns qui l'óte s'a 
léyi adire. 
— Tot c' qui dj' vos va conter, djè l' tin di m' Pa, li pòve viye âme. 

S'apinse li, su l' difin dè l' guère, li baron a trayi lès-omes 
qu'avin.n' pris l' maquis. Li Pa m'a èvoyi lés-advérti. Gn-a yeü one 

masse di touwés d'on costé come di l'òte, Li djoû d'après, li baron, 
si feume ét leô fèye ont pèté évóye en Alemagne. 
- Qu'onti div'nu ? 
— Li baron ét s' feume sont mwárts vêla, Tèrése s'a marié avou on 
colonél francés dé timps а’ l'ocupacion. Asteüre, c'est zèls qui 
d'meurenut au tchèstia. | n” causenut à pérson.ne. 
C'ést todi li qui va fé lès comissions. Jamais on bondjoü. 
Térése, on nè |’ vwèt nin, adon qu’ tos lès djoüs, à tote nèt, li ci qui 
passe par là, i n' manque nin dè vedy dè l' lumiére à l' bòrdakène 
au d'dibout dé |” maujone, mins rademint, one ади? vint sèrer |' 
ridau. 
D'après lès djins, one béle djon.ne comére, avou dès tch'vias 
nwárs come dè tchèrbon, vike avou zéls, conte keür. 
One étranjére, dandjureó. 
Deüs feumes por on-ome, qwè. 
Asteüre, qui vos sépoz tot, dji m'érva. 

Piére a bin véyu qu'Armand n' direut rin d' pus su c' qui s' pas- 
seut au tchèstia. 

| n° saveut pus qwe pinser. 

| п’ s'a pus astaurdji. || a distindu lès lampes, Il a seré l'uch à l’ 

clé. 

C'èst tot r'montant dins s'+auto qu'il a véyu one lumerote o 
plantchi dé tchèstia ét on brés qui satcheut l' ridau. 
Armand aureuti yeü dit l' vrai 9 

Piére si sovint bin qui saquants samwin.nes divant l'érmistice, 
Tèrése ni v'neut pusèscole. Nolu n' waseut pus aler dè costé dè 
Ichéstia èt longtimps après l' guére, lès téres ont d'meuré a tri. Di 
pus d'on côp, il a d'mandé à s' Man qwè èt qu'èst c' su c' qu'i gn- 
aveut yeü. Elle a todi fait sine qui non. 

Piére aveut dés conichances èmon lès jendàrmes d'Okgni èt 
dins cét'ci, René, qui proveneut d' Libraumont. 

| li a causé di 5 voyadje à Ordjau, di l'atèléye qu'il i aveut trové 
èt dè l' divise qu'il aveut tapé avou Armand. 

René a òssi sès spales. Di s' vikant, si Pa li aveut todi dit qui l' 
baron n'aveut nin trayi. 
Mins valeut mia aler d'mander à Tunin, on vi ome qui d'meureut au 
viladje d'à costé èt qu'aveut sfi partisan. 
Poqwè l' baron aveuti lévé l' dache avou s' famile 2 René n'è 
sèpeut rin, 
Li colonèl vikeuti avou deüs coméres : si feume èt |” djon.ne bru- 
nète ? On l' doneut à crwére, mins gn-aveut pont а’ preóves. 

Piêre s'a prométu di discomèler c'-+afaire-llò aprés awè bagué 

èt-z-aler viker à Ordjau avou s' feume èt Nani, li tchét à róyes qu'il 
avin.n' raminé d'Afrique. Drole di nom po on tchét. 

Dins l' lingadje d'avaurlà, ca v'leut dire «qui éstoz ? » 

Sès maisses avin.n' pèté évóye en l' léyant là, miérseü. Ріёге et 
«Jene» l'avin.n' pris avou zéls. Nani aveut d' pus d' doze ons. 
Gâté come on-éfant qu'il èsteut. 

Il ont ratindu l' bon timps po plèyi bagadje. 

II a falu trwès samwin.nes à Nani po s'i p'lu r'conèche dins l' viye 
maujone. 

Ріёге aveut aurdé one tchambe por li èt-z-i fé s' bürau. C'èst là qu'i 
scrijeut volfi sès sovenances ét d'ner à mougni aus masindjes, li 
finiésse au laudje. 

On bia djoû, qui l' solia lüjeut d’ deüs dobes, vo-l'-là èvòye ét 
cachi après l' vi Tunin. 

Il a toumé d'ssus adon qu'i bouteut è corti. «C'èst qui, on n'èst 
jamais r'métu dins lès grosses cinses», a-ti dit. Deüs-eüres au long, 
il y^ a èchone. 

, li baron aveut fait dé comèrce avou zèls èt gangni dès 
caurs di vindant s' bwès bin tchèr mins jamais, au grand jamais, i 
n'aveut trayi lès-omes di s' payis. Ci qu "Armand raconte dispü dès- 
ans èt dès razans, c'èst d's-afaires qu'on dit insi, гіп d“ pus. 
— Mins, pogwè minti di paréye maniére ? a-ti d'mandé Ріёге. 
— Ci n'èst nin à mi d vos l' dire. Сі qu’ дпа d sûr, c'èst qui c' 
n'èst nin l' jenre dè colonèl dè catchi dès djon.nès coméres. 

Ca l' grabouyeut quand i s'a décidé à rintrer èt raconter à 
«Jene» lés viyés maténes da Tunin. 

C'èst |" djoü d'après, tot timpe au matin, qu'il a trové Nani su | 
sou, rwéd mwárt, 

«Strychnine», a-ti acèrtiné l'ârtisse. 

Poqwé s'é prinde à c' póve biésse là ? Ele n'aveut fait nu mau à 

pèrson.ne. Piére a pris ca por li, mins qu'aveuti fait av Bon Die 2 
| n'ésteut nin co deüs-eüres qu'Armand boucheut à l'uch. 

Quand Piére li a mostré l' tchèt, i| a fait l” saisi. Amète soürnwé- 
semint l' colonel èt sins pus d'afaire, il a d'mandé à Piére s'i v'leut 
bin li v'nu d'ner on côp d' mwin po mète à place lès banses di fróts 
qu'i gn-aveut à make cit-anéye-là. Èt li promète one bone botèye di 
gote, po s' pwin. ne, 

Pus vite qu'one maujone, c'ésteut one rimije éwou c' qu ‘Armand 
vikeut. Tot r'waitant come i faut, Piêre pinseut bin ric'noche des 
bias meübes à mitan catchis pa-d'zos dés viyés couvértes. 

Éwou c' qu'i lès-aveut vèyu d'vant ё Nin possibe di s'è sov'nu. 

L'ovradje yute, il ont tütelé one gote ou deüs èchone èt Armand 


n'a nin arété dé discauser tos lès cis dé viladje, sins rovi |! mayeór 
qui profiteut dé bwès dau colonèl come tos l's-ótes. 
Qué pwèson, li, с'а | 

One samwin.ne pus taurd, René l'a uké au tèlèfone. || aveut 
trové lès preüves qui l' baron aveut todi sfi on patriyote. | li aleut 
èvoyi tos lès papis pa l' posse. 

Pière lès-a sti mostrer à Tunin qui li'a consi di n' nin r'mawi dès 
sovenances. Ci qu'èsteut yute èst yute. «Causans d'òte tchòse», a- 
t-dit. 

Tièstu come on baudèt, Piêre ni v'leut nin ployi. 

| s'a arindji po rèscontrer l' colonèl on djoù qu'il aleut au botike. 

ll a уей one broke, l'óte a rèfusé nèt dè li causer. 

Èt-z-èraler sins d'dja li dire à r'veiy. 

Bin-astchèyu, li djoû d'après, Ріёге a trèvèyu Tèrése su l' sou dè 
gros uch. 

T'tossi rade, èlle a rintré, tot fiant chonance di nè l' nin veüy. 

À, bin c' côp ci ! Èt li qui n' sondjeut qu'à li dire bondjoù | 


«Piére, Piére, abiye. Astampez vos. Gn-a l' feu !» 

l s'a dispièrté malaujiyemint adon qu'«Jene» aveut d'dja тё! 
on gros diilèt d'ssu s' dos. 

ll a mêtu s' casake ét r'waifi ра l' finiésse dé l' tchambe à coü- 
tchi. 

Li ciél èsteut tot rodje èt l' viye cabòne èwou c' qu'i mèteut sès- 
ostèyes po l' djòrdin n'èsteut d'dja pus qu'on moncia d’ cindes. 
Valeut nin lès pwin.nes d'aler qwére li tuyau d'arosadje. 

Li feu n'aveut portant nin pris tot зей. | n'avin.n' vraimint pont 
d' chance ou adon,... sèreut c' qui ga aureut yeü sti fait èsprès ? 

Au matin, à zèls deüs, il ont ramoncelé ci gu! gn-aveut со d' bon 
èt broucheter |’ pavemint. 

One dale aveut sti dissotéye. Avou one truwale, Piére a ròsté 
l' sauv'lon divant dè l' rig'minter. 

ll a buké su one saqwe d’ deur : one viye bwèsse di fièr tote éru- 
niye. Tot paf, i l'a satchi Юй dè trau èt l' rapwarterèl' maujone. 
On mistére di pus. 

Dins l' bwèsse, on paquét d' létes dins leüs-envèlopes avou dès 
timbes alemands. Li min.me écriture po tortotes, èvoyîyes à | Man 
da Piére ét sinéyes pa l' barone de la Barre. 

Gn-aveut d' pus d’ vint’. 

Tot mouwé, Piêre a ratindu l' viéspréye po lès lire. Èt fameüsemint 
r'toürné | 


> 
= 


Dès mwès au long, lès deüs feumes s'ont scrit come dès bonés 
camarades, jusqu'à tant qui l' barone a того. 

Di pus d'on côp, èle dimandeut à Rôse di n’ lès nin condàner 
sins conèche lès pondants èt lès djondants èt li fé comprinde qui, 
timps dè l' guére, si--ome s'ètindeut bin avou on-oficier alemand èt 
qu'insi i sépeut bin ci qu’ lès sódàrs avin.n' èl' tièsse po c' qu'ès- 
teut dés djins dé maquis. 

Bin sovint, il advérticheut led chèf, on-ome qu'on lomeut Vulcain 
èt qu'a moru one miète après l' guére. Vulcain ét l' baron avin.n' 
fait l' sèrmint di n” jamais rin dire su led copladje èt il ont t'nu Іей 
parole, 

S'apinse li barone, nolu, au viladje, n'a jamais wasu cranki. 

Arséne, li botiki, lès mineut tortos come on tchin ё l' lache. | 
sépeut tot su leüs laidès jésses èt su leüs s'crèts, 

Onk, i [i aveut d'né on côp di spale po fé s' pèkèt, adon qu'on 
n' p'leut nin ; l'óte, il aveut tchéryi au bwès adon qu’ lès tchèstur- 
lins n'éstin.n' nin là. Cit'ci aveut fait coci ét c'tilo, cola. 

Ârsêne aveut dés papis po fé dè twärt à tot |’ monde. Guand il 
aveut rindu l'âme, il aveut passé li r'laï à s' fi Ârmand qui n' man- 
queut nin d'è profiter. 

Djèriaud èt djalous come si Pa. 

Piêre n'è riv'neut nin. Comint c' qui tot ça aveut bin polu yèsse ? 
Bièsses di djins | 

A tote fwace, i lí faleut réscontrer l' colonèl èt Tèrése èt-z-awè l' 
fin mot. 

Au tèlèfone, il a d'mandé quand c' qu'on s' poureut veüy. 

Li djudi dé l' samwin.ne d'après, Piére ét «Jene» ont sti r'cüs pa 
lés tchésturlins. 

Et tot sbarés dè veüy dès meübes d'asteüre dins on vi tchèstia. 

Tèrése a èspliqué qui tot aveut sti apé oudóbin spiyi à bokèts 
divant qu'i n rivégnenuche. 

Piére n'a rin dit, mins il a r'sondji aus meübes qu'il aveut trèvèyu 
èmon Armand. 

Li colonèl a causé di s' dada : l'istwére dè mwèyèn-adje. 

Po p'lu bouter à s--auje, il а arindji one place o plantchi. Il ï 
passe dés-eüres au long ; sovint jusqu'au mitan dè l' nét. 
«Süremint qui vos vèyoz di tènawète dè l' lumiére», a-ti dit, 

«Vos n'avoz pont d'èfant 2» a-tèle dimandé «Jene». 

C'èst Térése qu'a rèspondu : «Nos ‘nn’ avans pont уей, maled- 
reüsemint. Ca nos rapauje one miète dè sovint r'cüre one djon.ne 
Brésilyéne qui nos-avans c'nochu en Alemagne ét qui постах à 
Bonn. Èlle èst révóye dispü saquants djoüs èt èle nos manque.. 


Èt tot mostrant on portroit : «Waitoz, come élle ést béle.» 

Piére èt «Jene» s'ont r'waiti ét n' rin dire. 

On n' s'i ratindeut nin quand Piére a dit : 

- Vos bias meübes, dj'a l'idéye qui dj’ sé bin èwou c' qu'i sont. 
— Ayi, vos ? 

= Ayi, | sont dins l' maujone da Armand. 

- Nos l' sépin.n' bin, a-ti dit l' colonel. 

- Et vos п’ dijoz rin ? 

— Nos-avans tchwèsi d' nos taire, di viker paujéremint à nos дейѕ 
èt di п’ pus socener avou l'sòtes, C'èst bran.mint mia insi po tor- 
tos. 

Piére ét «Jene» ènn'ont ralé à l' véspréye tote basse. 

Li djoû d'après, Piére ésteut èmon Tunin. 

Poqwè n'aveuti rin dit d' tot ca ? 

«Choutoz bin, m' fi : l'amichetauvité, c'é-stone sôrte ; lès- 
afaires, c'è-st-ôte Ichóse. Ni machans nin tot. Véci, on-z-a рей l'on 
l'óte. Vos vèyoz bin qu'Arsène a sèmé dè l' grin.ne à fé dès s'crèts. 
Vaut mia rovi totes cès miséres là.» 

Po Piére, il faleut qu'Armand vüdiche si satch. 

| li a dit ç’ qu'i pinseut d' li, li mostrer lès papis qu’ René li суеш! 
èvoyi, lès létes dè l' barone. 

Et li bin wasu dire qu'il aveut ric'nochu lès meûbes qu'èstin.n' 
au tchèstia d'vant l' guére. 

l'ôte ni s'a nin éwaré po si wêre. 

Ayi, i sépeut bin tot su lés djins dé viladje. 

Ayi, il aveut dés r'cus. 

Ayi, lès bias mebes, lès tauvias, lès tapis, lès lusses èt lès cris- 
tals èstin.n' là. 

Ayi, il aveut lès preüves qui bran.mint n'avin.n' nin roté drwèt 
timps dè l' guére, èt après. 

Ayi, i s' fouteut bin di c' qui Piére pinseut d' li. 

— Adon, ati dit Piére : li maujone sacadjiye 2 

- C'èst ті ! 

— Et nosse tchèt ? 

— C'èst co mi | 

= Etl feu dins l' cayute 9 

— C'èst co todi mi. 

— Mins, poqwe, mi 2 Dji п’ vos-a jamais rin fait d' mau. 

Vos-auriz p'lu. Vos-avoz intré din m' djeu : vos-avoz bévu l' 
pèkèt qu' dj'a fait su fraude. 

— Dji v' tin, come tos l's-ótes. 
Piére a d'meuré avou s' bouche au laudje. 

Po s' gouvène, Armand li aleut dire ci qui, li, Piére ni saveut nin. 

«Ca r'monte à 1914. Li moman dè |’ barone tindeut à l'amou- 
réte avou т’ pa Arsène. ll a stf mobilisé. 

Quand il a riv'nu en pèrmission, saquants mwès pus taurd, elle 
aveut candji d'idéye ét anter avou de la Barre. 

Mètoz v' à |’ place di m' Pa. Il a tot fait po s' vindii. 

Il a d'vu ratinde dés-anéyes. 

En 1944, c'ést li qu'a trayi l' maquis ét mète li dosséye su | 
baron. 

Divant dè rinde l'âme, i m'a fait djurer dé fé come li : veüy evi 
lès de la Barre èt tos l's-otes. 

Dj'a fait come i m' l'a d'mandé. 

Asteüre, dji m’ vos va mostrer one saqwè d'òte.» 

| va douviè l' ridant dè l' drésse èt-z-i prinde on grand papi tot 
djane èt one pitite bwèsse di carton. 

«Tos lès r'cus èt lès papis di m' Pa, i sont dins l' bwèsse. 
C'èst por vos. 
Pirdoz lès. 
Coci, c'ést т’ téstamint. јог l'». 

Armand léyeut tos sès bins à Tèrése, li fèye dè l' barone. 

Il a douvièt l'uch èt dire : «Asteüre qui dj'a diskèrdji m' 
consyince, alez r-z-è.» 


Gilbert RENSON, R.N. 


Taurdu 


[Houyet] 


Nos r'vérans fè prandjire au г'смё do l' blanke sipène, 
Quand” nos-aurans stron.nè li pus mwaije di nos fwims. 
Nos r'vérans code èsson.ne li fleór qui l’ vi parin 
Amantcheut à |” dicauce, su l' costè di s' nwòre pène, 


Quand’ nos-avans riv'nu au r'ewè do l' blanke sipène, 
Dj'aveu candji m' saurot por on novia moussemint, 

Et léye, li grandiveüse, n'aveut pus si d'vantrin 

Qu'on rascodeut lès fleürs ; i gn-aveut pus gu! dès spènes. 


Georges SMAL, R.N. 

Li grand-mére 
(Longchamps) 


One grand-mére, c'éskone feume qui n'a pont d'èfant da 
lèye,... c'èst po ga qu'èle veut volfiy lès cias dés-ótes |... 

Lès grand-méres n'ont rén à fé,... èle n'ont jusse qu'à yèsse là 
quand i faut I... 

Quand éle si pormwin.nenut avou nos, éle rotenut tot doücéte- 
mint,... po nos lèyi rôter à noste auje |... vos n' lés-étind-oz jamais 
dire : «Avancez pus rade,... dispètchiz vos !» 

Au pus sovint, éle sont bén pwòrtantes, sins po ga yèsse trop 
grosses,... po sawè laci nos solés |... 

Ele savenut bén qui n's-avans todi dandji d'on deüzyin.me bokèt 
d' taute,... oubén dé pus gros I... 

One vraiye grand-mére ni tape jamais su on-èfant,... éle si 
mwaijit en riant |... 

Lès grand-méres pwatenut dés bèlikes, ét, afiye, éle polenut 
min.me rissatchi leüs dints |... 

Au pus sovint, éle faiyenut chonance di rén,... po n' nos nén 
jin.ner quand nos fians one saqwe d' contraire |... 

Quand éle racontenut one fauve, éle vont todi jusqu'au 
d'bout l... 

Elle ont one pacyince d'andje quand nos l'zi fians ric'minci 
mwints côps |’ min.me istwére |... 

| апа qu’ lès grand-méres po todi awè bén l' timps |... 

Ele savenut bén c' qu'i faut dire quand on-z-a mau !... 

Lès grand-méres ni sont nén si tinres qui ço,... min.me s'èle mou- 
renut pus sovint qu’ nos êtes |... 


Jules HÉRIX, R.N 

Qu'alans n' fé 2 
(Namur) 


Tot l' monde li sét bin, lès Namurwès si plaijenut on n' pout mia 
è leü vile. C'èst l' vrai qu'on vint afiye di d' lon po l' visiter ou bin 
l'ataquer, i faut vóy à qué momint qu' ca s' passe. Timps des 
Fiésses di Waloniye, quand i sont-st-odés d' bwérler Li Bia Bouquèt, 
lès djins d'avaurci tchantenut afiye li tchanson do Tchènon.ne 
Dethy, Vive Nameur po tot. Èt quand i n'ont pupont d' vwès po 
Ichanter, i dijenut tot paujéremint Vive Nameur po tot, po l' toubac' 
ét po l' satchot ! 

Уа |' neüd, di-sti l' soyeü. Avou lès novèlès |wès qui disfinde- 
nit d' fé dè l' réclame po l' toubac', nos nè l' pórans pus dire. 
Qu'alans n' fé, d'abòrd ? 

Ci n'ést nin qui dj' tin tant qu' ga à vanter l' toubac'. Sór qui 
non, dji n'a jamais fumé, mins ci spot là, c'è-st-one di nos ma, éres 
di nos sinte Namurwès èt dè l' dire. Ci séreüve damadje dè l' 
piède. Portant, si nos n° v'lans nin aler conte li |wè èt nos r'trover 
pa d'vant l' Justice, i nos va falu trover one saqwè. 

Po dire li vrai, dji n' sé nin d'dja poqwe c' qu'on vante li tou- 
bac' à Nameur. Dja r'waiti dins dès lives ou c' qui dji n'a pont 
trové d' résponse. À mi-y- ridéye, gn-a jamais pont уей d' culture ou 
d' fabrique di toubac' avaurci, à paurt li botique Tichon addé l' vi 
pont d' Sambe. 

Asteüre qui lès djins а’ Francorchamps n'ont nin sti capábes di 
fé candji li |wè po disfinde led fameüs toO, nos n’ divans süremint 
nin compter ï ariver po nosse pitit spot qu'on n' conét wère en d' 
foü d' nosse payis. 

Candji li spot, ga m’ chone pus rade malaujiy. On saureüve 
kénefiye trover ôte tchóse à vanter qui l' toubac', mins i faureüve, 
sins manque, aurder l' satchot po fé l' rime avou po lot. Nos 
duvrin.n' ossi trover one saqwé qui n'èst nin contraire à l' santé 
oudóbin ca póreüve, onk di cès djoüs, yèsse disfindu pa one òte 
мё. Avou tos lès minisses qui n's-avans, i п’ sont nin à l'après 
done мё. Si v's-auriz one idéye là d'ssus, n'eüchiz nin рей d' nos 
l' dire. 

То! compté èt lot rabatu, dji crwè qu'i nos faurè fé come do 
timps de l' guére ét r'waiti autou d' li s'i-gn-aureüve pont d' gabe- 


lou avaurla d’ vant d' lachi nosse riva-z1. 
Mins, tot ratindant, dijoz l' cor on cóp avou mi : «Vive Nameur 
po tot, po l’ toubac' èt po | satchot I» 


Charles WILMOTTE, R.N. 


Didins l' ridant di т’ keûr 
(Namur) 


Didins | ridant di т’ Кейг, 
Gn-a tant dès-eûres flaniyes, 
Tant d" poüssére di boneür 
Tchéyeuwe su més sondjeriyès. 


| gn-a tant dès-avri 

Qui n' douvenut pus leüs-ouys, 
Tant dès djoüs érénis 

Avau lès mwatès fouyes, 


Tant dès-ans ramoncelés, 

Tant dés róses mésbridjiyes, 
Tant d's-èspwèrs disfouyetés 
Pa totes lès bijes dè l' viye. 


| gn-a tant dès visadjes 

Qui m' mémwère a pièrdu, 
Dès fleürs mwates divant l'òdje 
Qui l' timps a passé d'ssus. 


Mins poqwè v'lu r'mouwer 
lès робѕѕёгеѕ èt lès cindes 2... 
| vaut co mia viker 

Sins sayi dé comprinde. 


Edmond TILLIEUX, R.N. 


CONNAISSEZ-VOUS... ? 


Screiver per rumantsch... 


Le lecteur qui se reporterait au n° de juin 1997, p. 96, des Cahiers 
wallons y [re]trouverait une présentation des Editions MicRomania qui 
publient, outre une revue trimestrielle illustrant les littératures contem- 
poroines en langues régionales du domaine roman tout entier, une 
double collection linguistique e! littéraire présentant des ceuvres com- 
plètes, des lexiques, des actes de colloques, ... 

Dans cette dernière, vien! de paraître Screiver per rumantsch... 
Scrire en romanche..., cette langue en usage dans le canton suisse des 
Grisons, reconnue comme semi-officielle dans la Confédération helvé- 
lique et enseignée dans les écoles maternelles et primaires. l'ouvrage 
présente un choix de poémes avec traductions en francais et en wal- 
lon par J.-L. Fauconnier, V. George, D. Heymans, L. Somme, J. 
Spinosa et D. Trempont. Mais la partie littéraire est précédée d'un his- 
torique du romanche', d'un apercu de sa littérature (aujourd'hui réso- 
lument moderne dons ses thémes et dans sa forme), de quelques 
notions d'orthographe et d'une bibliographie très abondante’. 


Nos-ôtes 


Nos-avans 
ovré 
et bouté 
Sins pont fé d' lòke 
èt sins nos r'pwaser 
èt nos-avans 
mètu 
li via d'òr 
dins nosse tchambe 
èl a c'te ейге 
nos-èstans 
dins l' man.nèsté 


(Tresa RUTHERS-SEELI) 


' On pourrait employer le pluriel puisqu'il existe cinq idiomes. Après plu- 
sieurs échecs, une nouvelle tentative de créer une langue standard supra- 
régionale a recu un accueil plus favorable en 1982. 

S'adresser au CROMBEL, boulevard Roullier, 1, 6000 CHARLEROI, 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rélis Namurwés, 
Si vous voulez vous informer sur les cours de wallon 
organisés par les Rèlis Namurwes, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 {secrétaire honoraire) 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http:/ /relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 


BRUNO 
CALIANNO 
MEGA 
COMPUTER 


bcmc@euronet.be 
www.bcmc.be. tf ` 

LES CAHIERS WALLONS 


On novia mèsti 


(Faulx-les Tombes) 


Ca fait d'dja saquants-ans до’ Márcel a pris l' pli d'aler fé on 
toür su |’ fwêre di Namevr. 
| s'aveut portant bin prométu dè n'i pus mète lès pids. Nin sins гаї- 
son. 
Li dérin côp, il ï aveut sti avou sès deòs p'tits-fis di yüt' èt d' dij ans. 
| l'avin.n' fwârci à monter d'ssu || grande rodwe, 
Adon qui l' molin ésteut à l'arét èt let nacale à | fine copète, lès 
deüs vaurins n'avin.n' nin lachi dé fé ossi |' gayole, qu'il aveut s' 
keûr qui lèveut ét-z-awe s’ tièsse qui toürneut. Blanc come on navia 
pèlé deüs côps qu'il èsteut. 
| li aveut ossi falu paurti one auto-skooter avou l' pus djon.ne, qui 
n'aveut nin l'ádje po miner tot seü. | 'nn' aveut réchu avou dés 
bleuws pa-'t-avau sès gngnos ét sès djambes. 
Combin d' côps l'a+i dit ? Jamais pus ca. 

Citanéye ci, vo-l'-là évóye avou s' feume, si bia-fré èt Mariye, li 
comére qu'i vike avou léye. 
Quéne éplausse, citèlla ! 
Ele n'èsteut nin co Юй d' l'autobus', qu'on n' paye pus passé swés- 
sante cinq ans, qu'élle a c'minci à s' dilaminter. Elle aveut métu dès 
solés qu'i n' faleut nin, ét dédja éle ni sinteut pus s' grosse dóye. 
Lès-òtes fyin.n' chonance di nè l' nin étinde. 

Marcel, li, il aveut one idéye pa-dri s' tiésse. 
Come tos l's-ans, il aveut fwim d' crostilions. 
|| ont rademint fait l' toûr dés novias djeus po lès djon.nes, avou 
dès noms anglès qui lès vis ni sèpenut nin ractinre èt dès-airs di 
musique à câsser lès-orèyes. 
Pupont d' toürniquét à Ichin.nes. Fin parèy po lès balançwëres. 
Li tchouc-tchouc nougat èsteut todi là, addé l' tir aus pupes èt l' 
pèche aus canárds. | faleut tchair à djeu come tchins à puces po 
p'lu gangni one saqwè d' rare. 


Mércèl a trévéyu d'au lon li galopant da Mèdaye, todi ètèrtinu à 
mòde di djins. Avou sés keüves rilüjants, sès tch'vaus d' bwès qui 
montenut ét d'chinde ét sès deüs gros craus pourcias avou Іей gro- 
gnon tot roselant. 

One machine qu'on lome Mitsie a pris l' place dé l' tapeüse di 
cautes di d'dins l' timps. 

Jean la Gaufre. C'èst là до” Marcèl v'leut aler. 
| sét bin qu'il ï fait fwart pròpe. | s'ont achid pa-d'zos one tente, su 
dès tchèyêres di plastique, autoü done pitite tauve tote rodje, cos- 
sèméye di rèclames po lès bires èt lès limonâdes, sins rovi lès pris. 
Pindus aus meurs avou one cwade, dés-écritaus di totes sótes po fé 
valu l' martchandije. 

Boudin blanc de la Campagne wallonne, Américain nature, 

lci, la véritable Frite de Namur, la meilleure du Pays. 

Èt cit'ci : Jean La Gaufre, Maître Fritologue Diplômé. 

Ма on novia mésti, wai, èt qui rapwate gros | One dozin.ne di 
mini crostilions po trwés-euros ; cinq po lés maxi. Faut dire li vrai : 
i sont fwòrt agostants avou Іей couvérte di blanc suke. 

Mércèl si ralètcheut d'dja, mins à pwin.ne aveuti èdaumé s' 
paurt, qu'on cóp d' vint qu'on n' ratindeut nin, a solèvé lès p'tités 
tauves, staurer lès cafeus r'batisés èt lès cawotes di crostilions su l' 
blanke cote qui Mariye aveut strumé au matin. 

Évolés, tos lés papis. 
Èt sayi, zéls quate, dé raméchener c' qu'i plin.n' èt n” nin tot piède. 

Totes lès pancártes : ritoürnéyes come dès vòtes | 
La véritable Frite de Namur, la meilleure du Pays, a div'nu : 

De Echte Patates Frites van Gent, de Beste in België. 
Tènoz, ténoz. N'èst c' nin ga qu'on lome one ièbe d'atire ? 
Cès gayards là, il ont tos lès toürs, vormint. 

Il ont 'nn'alé qu'i c'minceut à ploüre. Mariye беџ! one tièsse 
come one pwate di grégne. 

Come di jusse, c'èsteut di s' difaute à s'--ome, si èlle aveut mau sès- 
ôrtias èt si èlle aveut pièrdu s' s' carte d'autobus’. On drame per one 
pice-crosse come lèye. Et s' noûve cote, èst c' qu'éle li saurè rawè 2 
Probàbe qui non. 

Qué mwais djoü po sès p'tits caurs qu'i fait si malaujiy d'arauve- 
ler ! 

Tot compte fait, tot robatu, Mòrcèl a pinsé ё li min.me qu'i 
s'aveut mia plai l'anéye di d'vant avou l's-èfants. 


Gilbert RENSON, R.N. 


Linwe d'aspic 
[Sart-Bernord) 


— Waitoz one miète, man, n'èst c' nin l' féye dau champète qui 
passe là ё li r'walète ? 

- Bin siya, c'èst lèye | C'ést d'dja l'deüzyin.me côp qu'èle passe 
audjoürdu, Dji т’ dimande todi bin c' qu'éle vint fé avaurci, 

Donéye èt s' fèye, li grande (158, d'morin.n' dins || déréne maujone 
au coron do viladje, quausu à l'orére do bwès. C'èsteut one ancyin.ne 
maujone di garde. L'ome da Donéye, li Twin.ne, aveut wèyi quarante 
ans au long su lès bwès do tchésturlin do viladje. Come garde, i n'ès- 
teut nin aujiy. À l' saison dès caclindjes, si Мопѕей n'aveut nin d'né l' 
pèrmission, i tchèsseut tos lès coudeüs qu'i vèyeut èt miner one arèdje 
di tos lès diâles. | n' faleut nin r'nicter pace qui adon, i r'boureut dès- 
ouys come dès sárlétes èt fé one |aide chinéye è r'trossant sès grossès 
lèpes. On bia djoü, on n'a jamais seü c' qu'i s'aveut passé, on-z-a 
r'trové nosse Twin.ne riwèd mwart astok d'one cwade di bwès dins on 
côpe-feu. Il aveut on trau come on pougn au mitan di s' dos : one 
balète, a-ti dit l' gàrde forestier. 

Aveuti tchèyu su dés braconis ? On n'a jamais r'trové l' ci ou lès cis 
qu'avin.n' fait l' cóp. Monseü aveut payi l' costindje sins moufter. Il 
oveut ossi fait one pitite pension à Donéye ét l' lèyi dins s' maujone tant 
qu'éle vóreut. Si féye, qui n' s'aveut jamais márié, aveut riv'nu addé 
lèye. Po mète lès corons échone, èle tinin.n' saquants pouyes, dès 
canards, on couchèt èt one gade. Ele vikin.n' poujéremint. Li pus deur 
di leü-z-ovradje, c'èsteut do r'waiti pa l' finièsse dè l' coujène qui c' qui 
passeut ë li r'walète èt fé totes sòtes di supòcisions. Qui vous’, quand t 
n'as nin grand tchòse à fé. 

- Jèlique va quétefiye veüy après dès-aubsons d' bwès, don ! | parèt 
qu' gn-a à make cit-anéye ci. 

— C'ést l' vrai, mins èle n'a pont d' live, ni d" tchèna. 

- Ёе m'a dit, on djob qui dj” l'aveu rèscontré à l' fontin.ne, qu'èle 
situdieut l'botonique, s'apinse lèye, au Noó-Lovin. Probóblémint qu'èle 
va cachi aprés dès souvadjès fleürs au d'dilong do ri. 

- Dji n'a nin l'idéye, pace qui dji m' sovin qu'on cóp, nos-avans уей 
on botanisse qu'a v'nu bouchi à l'uch. | moreut d' swè. | s'a ossi pa 
d'zo l' glóriéte po s' rapaupyi one miète. Il aveut one grande bwèsse di 
cru fiér come lès plombis èt mète sès fleürs didins. Jèlique ènn'a pont. 

— N'ést c' nin l' saison dés chambaréyes, man ? 

=  C'éstó pau près |! momint, mins c'est l' deüzyin.me côp qu'èle 


2 
— 


passe audjoürdu, 

= Apus qu'élle ireut à on rindoz-v'si | 

-  Poqwé nin | C'éston bia bokét d' bauchèle, sés’. Èlle &st- 
amichtauve èt fwòrt socenauve. Êle ni monterè süremint nin à s/mince, 
l&ye ! 

Non, ca n' mi sbarreut nin qu'èlle ireut r'trover one saqui o bwès ! Lisa 
n'a nin réspondu, mins d'on còp, èlle a r' vèyu tos lès cias qu'avin.n' 
fait après lèye. Ele lès-aveut discoradji onk après l'óte. Trop malaujiye 
qu'èlle èsteut. Lès-anéyes ont couru évóye. On djoû, ç'a sii trop taurd. 

Li djoürnéye s'a trin.né tot doücemint. On-z-a causé d'òte tchóse. 

Li lendmwin, aviè dij eüres, Jélique èsteut su li p'tit pont à | ‘intréye 
dè l' pissinte. Ele zoubloteut d'on pid su l'òte come one saqui qui s' 
rafiye d'ariver éwou c' qui l' djòye li ratind. 1158 l'a adouyi tot d 
swite. 

- _ Wai, man, v'la co Jélique. qui passe. Dji m'è l' va sire po sawé 
qwè | Elle a tapé on mokwè su sès spales èt évóye. 

Jèlique èsteut d'dja à l'intréye do bwès. Èle taurdjeut afiye pa- 
d'vant one fleür sins l' coude, гіп qu’ po l' riwaiti. Èlle a avanci insi 
piyòne-miyane jusqu'à on p'tit wé su l' richot. “оће èsteut bin clére 
èt grüziner ètur lès tièsses di rotches. Jèlique a passé èt c'minci à 
r'monter l'uréye di l'òte costé. A l' copète dè l' gripelote, gn-aveut one 
pitite grote. Li garde s'i rècwèteut cobin quand i loveut ё àr 'laye. 

Lisa conicheut fwart bin l' place. Elle ï aveut v'nu mwints cóps avou 
s' pa. Elle a vèyu Jèlique 1 moussi. Sins pont fé d' brüt, èle s'a v'nu 
mète au pus prés èt aguigni l'intréye. Di d'là èle ni vèyeut rin, mins èlle 
ètindeut. Èt ç qu'èlle ètindeut p'leut acèrtiner totes sès doutances. Lisa 
èsteut astamburnéye. Gn-aveut pont d' doute, Jèlique èsteut avou one 
saqui. 

-  Bondjoü т’ gâté, mi p'tit créton | Qué novèle 2 Dj'a уеб | 
timps long, savoz ! Vinoz dins més brès, m' chér, qui dj' vos faïye dès 
doüdoüces | 

Lisa s'a drèssi d'on lan. «Dji m’ lès va sorprinde», s'a-tèle dit ét 
s'avanci franc batant. Elle a fait deüs, trwès mètes èt... d'morer tote 
pafe come si l'alumware aureut yeü tchèyu à sès pids. 

Jèlique mousseut fou dè |" grote avou on bia... coq di faisan dins 
sès brès, Èle n'a foit chonance di гіп è vèyant l' Lisa, mins gn-aveut on 
drole di p'tit sorire su sès lépes. 

- Спа longtimps qui dj” l'a atraityi, savoz, mins l' samwin.ne 
passéye, gn-a on mau-fiant qu'a tiré d'ssur li. ll а yeü trwès, quate 
plombs dins s' drwète éle èt djè l' vin sogni tos lès Чой. Vos-audroz 
mi s'crèt, don ! 


Henry MATTERNE, R.N. 

È-sti possibe ? 


[Loyers-Namur]) 


One sadju, au d'dilong d'one vóye tote cabossiye, 
One comére, asside à l' tére, 

Brait | 

Dins sès brès, 

On p'tit nozé èfant li r'waite tot èwaré... 


Ayir, lès-aviyons ont bombardé l' viladje, 
Led viladje ! 
Et audjodrdu, c'èst lès tanks qu'achèvenut l' bèsogne | 


Portant, i n'avin.n' rin d'mandé, 
Zèls, 
Li comére ni co l'éfant... 


| n'è p'lin.n' rin s'i gn-aveüve saquants тобагейѕ ё Іей payis | 

| n'é p'lin.n' rin non pus si d's-ótes sauvadjes lès v'lin.n' tant foute 
à l'uch èt s'i l' faureüve jamais, tot mèsbridji, tot sacadji | 

Tot l' monde sét bin qu'on n' fait pont d' fricasséye sins cásser 
saquants-ous... 


Mais... pérson.ne n'aveüve jamais гіп yeü à dire... nule paut | 
Co mwins' asteüre ! 


Èt i sont là, come deüs vrais ichins dins on djeu d' guiyes, 
Et rin qu'avou leüs grands nwárs-ouys po broaire... 

Po braire èt po r'waiti, 

Dins l' wide... 

Piérdus, quausu daurnis' au mitan d' tos lès brüts, 

Au mitan d’ totes lès spèssès fuméres di mwart... 


Oyi, c'ést di d'vèla qu'i vègnenut... 

Véla, one miéte pus lon, jusse passé l' pont, 

Véla èwou c' qui l' solia divreüve lire di sès дей dobes, 
Ewou c' qu'il 1 d'vreüve fé si bon viker... 

Et qu'à l' place i n' fait qui d' ploóre dé l' disbautchance, 
Dispeüy todi ! 

Èt l' comére èst là, avou s'+èfant 
Qui n' sét pus ote, 

Qu'a swè èt quétefiye fwim, 

Et qué l' riwaite sins dire on mot... 


One comére come totes lès-ôtès coméres... 
One moman qu'a peó, 
Come totes lès-ôtès momans... 


One moman qui tron.ne, 
Et s' dimander qwe... 


Ci n'ést nin possibe 
Qui c'é-ston Bon Оё 
Qu'a volu tot ça | 


Guy BRENER, R.N. 


— one sadju : quelque part 

- nozé : joli, mignon 

— moûdreû : meurtrier 

- mèsbridji : démolir 

- daurnis' ; pris de vertige 

- li solia lòt d' (sès) deüs dobes : le soleil brille de tous ses feux 
- disbautchance : désespoir 

- ni pus sawé ote : être à bout 

Duvint ? 
[Floreffe) 


Tot lès sèt’, rachonés su one plate pire à l' fine copète dè | 
Rune, nos scauyans nos-ouys po r'waiti, là, pa-d'vant nos. 

A nos pids : Endaye. Véla au lon : San Sébastian ; pus fwärt à 
drwète : Bayone èt Biyaritz ; à d'ichindant : dès viladjes s'agripe- 
nut à |’ montagne. Tot-à l' valéye, c'ést l' Gofe di Gascogne. Li ciél 
èst dins l' grande basse. Tot bagne èchone. 

Nos d'mérans come dés moyas. Qué biaté ! 

Véci à l' copète, on-z-èst r'soflé. 

Duvint qui nos n' sintans nin l' frèd qui clape à nosse dos ? 

| gn-a one samwin.ne, on n' si con'cheut nin ; nos-avans viké iot 
djoüs èchone, lès djins èt lès tch'vaus ; ét dins saquants-eüres nos- 
ènn' irans chaque di nosse costé. 

Duvint qui nos-avans nosse keür séré ? 

Nos-éstans si télemint scrans. Portant, on nos l'aveut bin dit qui 
c'ésteut l' pus malaujiye dés vòyes. 

Duvint qu'i nos faut todi tchwèsi ci qu'èst l' pus deur ? 

Lodji èmon lès Basques, mougni come zèls. Chijeler longtimps. 
| n' sont nin contraires, on pinsereut qu'i sont fréds come dè l' 
glace, sins brüt, mourzouks min.me, mais si on l'zi dit one saqwe 
d' plaijant, adon, i s' disdjalenut ét i п’ sont pus à rapache. 1 s' faut 
ossi sawè taire èt lès choûter dire Іей payis. Nin s' méler d" leüs- 
afaîres. C'è-st-on plaiji d' lès rèscontrer insi, po d' bon. 

Duvint qui nos п’ dwòrmans nin volti dins lès-ôtéls ? 

Véy lon pa-d'vant li, pont а’ brót, awè | timps, ça, ça nos va. 
Duvint qui nos nos passans si aujiyemint di télévision, di tèlèfone èt 
d' GSM ? 

Vola li p'tit trin à crama qu'arive. Lés djins nos foiyenut sine 
bondjoó. 

Duvint qu'i n' nos véreut nin à l'idéye do yésse avou zéls ? Ca 
aureut sti pus aujiy, portant | 

Ni pinsoz nin qui n's-èstans dès grandiveüs, qui nos v'lans péter 
pus wót qu’ nosse cu èt nos fé valu. Non... simplèmint c'è-st-insi ди” 
nos v'lans viker. 

Duvint qui l' viye ést si coûte èt nosse Tére si grande à r'bate ? 


Christiane BINAMÉ 


Li vint soféle 


(Bois-de-Villers) 


Tès prumis djoós, 
Tès prumis mots, 
T'é sovins' co 2 


Tès prumis pas, 
Tès prumis dints, 
T'i sondjes co bin ? 


T' prumi galant, 
On p'tit boneür... 
Ti pwin.ne di keór ? 


Anne-Marie FRANCOIS, R.N. 


Li drwéte vóye 
(SovimontFloreffe) 


Dji m' sovin ао’ mès parints m’ dijin.n' : 
«Si vos n' nos v'loz nin fé dè l' pwin.ne, 
Wétiz bin comint qu' vos rotez : 


a 


Ni mètoz nin l' pid su l' costé.» 


Ca fait qu' mi, tot-au long di m' viye, 

Sins qu’ gn-eüche dandji qu'on mè l' ridiye, 
Dj'a todi pris è plin mutan 

E d'tchindant tot come è montant. 


Dj'a pèstèlé dins lès brótchis', 
Dj'a tchapoté dins lès wachis', 


Maugré qu' fieüve pus aujiy passer 
E purdant pa lés bas costés. 

Dj'a d'vu lèyi tchair mwins cóps m' kèdje 
Putót qui d' prinde wou c' qu'i fieüve sètch, 
Et combin n'a dj' nin fait d' distoüs 

Alòrs' qui dj” p'leüve côper au coût. 


À fwace do n' v'lu prinde qui l' drwéte vóye, 
Dii n'a nin gangni grond manóye, 

Mins dji n'a rin à m' riprochi 

Èt dji so prèt" à r'cominci. 


Quand on bistokadje nos rachone 
Èt qu’ lès-èfants sont-stè l' maujone, 
Djè l'zi di : «Wéfiz d' bin roter, 
Ni mètoz nin l' pid su l' costé.» 


lucien NAMÉCHE, R.N. 


Mi moman 


(Waret-la-Chaussée) 


Mi prumére djòye d'èfant, 
C'a sti l' sorire di m' man. 
Dji m' sin on vrai p'tit rwè 
Quand dj” sok'téye dins sès bres. 


| gn-a qu' léye qui comprind 
Mès pwin.nes èt mès toürmints, 
Èt si èle mi bròtiye, 

C'èst qu'èle mi veut volti, 


Quand dj’ li vin fé bèbèle, 
Qu'èle mi done mi dringuèle, 
Djè l'apice, djè l' rabrèsse 
Èle mi codve di carèsses. 


Dj'a рей di div'nu grand 

Et dè l' piède, mi moman. 
Tos lès djoüs, sès trésórs 

Su m' keür végnenut disclôre. 


Camille HOTE, R.N, 

| n'è savedt rén 
(Hemptinne-Éghezée) 


Dispóy saquants timps, lés prijonis rapliquin' onk aprés l'óte. Ét 
pwis on djoû, li novèle s'a stauré pa-t'tavau l' viladje, come one 
trin.néye di poüre : 

— E, valèt ! Li Fonche èst riv'nu. 
— Ayi, ét wèsthi 2 
— Amon Gustén. | brait come on-èfant, |! pôve mivét. | n'è saveüt 
rén. 
— |n'é savedt rén 2 T'as bodrdé, va | 
* 

| d'veüve èsse aviè chij eüres à | nèt. | fieüve bon ; c'èsteòt l' 
mwés d' may. Pa lès finièsses au laudje, on-z-étindeüve zimeter lès 
musiques dins lès posses. 

Cénq ans qu'il ï aveüt d'meuré. Cénq longuésan.néyes en 
Alemagne, qui n'é finichin' nén, sins quausu pont d' novéles po dire, 
èt ratinde èt transsi. Il èsteût co si djon.ne, li Fonche, quand il a nn 
alé. 

Pwis c' djoù là, il a rabroké au tram di chij eüres, binauje au 
d'là. Tot courant, ét sins piède one minute avou lès djins, foü 
d'alin.ne. À l' vole è s' maujone ét s' viye moman qué l' ratind. | 
trove l'uch di bwès, ét clitcheter, èt bouchi au сагаи, ét fé deüs côps 
l' toür dè l' maujone. Vüde, si maujone. Èt come oband' néye, âreût- 
on dit : lès cruwaus crèchenèt dins lès сгдуеѕ dè l' pavéye. I| a s' 
keür qui bouche ét vorer à dadaye au wèsén. 


* 


Èle dimureüve à saquants-ascauchiyes di nos-òtes, si viye 
moman, à drwète mwin en montant l' vóye di Séron ; one fayéye 
pitite basse maujone dè vi timps èt qui n° tineüve pus pices échone 
qui pâr abitude. Ci n'èst nén qu'èle ni l'étértineüve nén bén, portant, 
s' maujone, Florentine. Sür qui non ! Vos l' vèyiz tofér à froter, èt r'là- 
ver, ét r'chourbu. Mins li p'tite maujone n'è v'leüve pus. C'est byin 
óte tchòse qui ça qu'i li âreût falu. Dès gros-ovradjes, on пой twèt, 
dés noûvès finièsses. En d'dins, li plafonadje toumeüve à pousseure 
; ét à places, on-z-aporcüveüve li brique. 

Ayi, dés travaus. Mins avou qwè ? | ‘nn’ èsteût nén quèstion. Ро 
l” momint, todi. Quand l' gamin r'véré, ténkefiye, on viéré bén. 
| faleüve on-ome po fé tot ca. 

Florentine, lèye, èlle èsteût tote sedle, èt dispòy dès-an.néyes. 

Quand s'-tome a того, led gamin n'ésteüt co qu'on-èfant. Co d' 
chance qu'èlle aveót s' djärdén, ét on p'tit bokèt d' pré pa-dri l' cas- 
sine avou deüs ou trwès bèrbis. 

Pwis, en quarante, c'a sti l' guére : li fameüs mwès d' mày di qua- 
rante, li ravitayemint, lès-omes qu'on- zbarquéye, lès nêts sins 
dàrmu, lés transses èt lès-angoches. Fonche n'aveüt qu' vént' ans, 
mins i n° l'ont nén rovi. Ébárqué come lès-òtes. 


Ca fait qu'il &st-amon Gustén, insi, d'abôrd, (Ziré Gustén, c'ès- 
ей! l' pus prés wèsén, li maujone d'à costé). 

C'ést bén l' vrai, qu'i n'è saveüt rén, l' gamin | 
On li aveüt scrit, sés', portant, èt d'pus d'on côp, qui s' moman 
èstedt fayéye. Mins w'èstedt-i ? Lès sòdars dissu totes lès vòyes, lès 
bombardèmints, li posse qui n' sòt pus. l'arèdje tos costés, Quén- 
assonre ! 
W'èsteòti, don, lu 2 Comint l'aler r'trover 9 Si pòve moman aveüt 
bau l' réclamer èt l' réclamer. Qui p'leüve-t-on fé ? 

Su saquants samwin.nes, élle a sti èvôye. Tote seûle, en sondjant 
à si p'tit. Mwate ét rade ètèréye, li pòve djin. 


* 


- Non.na, qué d'joz là 8 M' moman 2... C'ést po rire | 

Mins i n' sont nén à rire, zèls, lès djins. | sont pus mwarts qu'è 
vike. || avin' fait tot c' qu'i faleüve, portant. Èt à |' comune ossi. 

Braire, on-ome. Djé l' veü co : assi é fauteuy dé culot, avou s' 
liésse dins sès mwins. Tchüler come on-éfant, à stofer èt n° si soyu 
royu. Póve gamin ! Lu qui riv/neüve si binauje èt si gaîy ! È-sti pos- 
sibe ? 

Asteüre, tos lès wèséns sont-stè l' coujine, lès lòrmes aus-ouys ; 
su lès sus, one tròléye di djins s'ont ramoncelé èt s' kiboürer n-on 
l'òte ; lès gamins dè vilodje acourenét à vélo èt s' cotwade po pas- 
ser inte leüs djambes. On-z-étind broire jusqu'è mitan dè l' vòye. 

* 

Chaque côp qu’ dj'érva è nosse viladje, dji r'ved | tablau : li 
p'tite maujone è fond de djàrdén, li trüléye di djins su lès montéyes. 
Li Fonche avou s' tiésse dins sès mwins... Come si c' sèreût ayir. 
Portant, là dès-an.néyes ! Là dés-an.néyes qu'éle n'ést pus lò, | mau- 
jone ; i n'a falu wére bouter po l'oyu djus, fauti dire. Fonche, lu, i 
s'a mòrié èt-z-aler d'meurer bén lon, dji n’ sé pus où. Lon ёй d' nos- 
ótes, todi. 

Li guére, parèt, ni m' cause nén d' ça, sés' | 


Joseph SELVAIS , R.N. 

Lés-üsances di nosse payis di Ote Èsbaye 
Li feume qui ratind. 


(Meux] 


Vos n' séroz nén saisi d'aprinde qui, dins tote li Waloniye, i gn- 
a one banseléye di spots po dire qu'one feume ratind on-éfant. Dins 
li Ое Ésbaye, no n'i chapans nén non pus. 


Po c'minci, i faut sawè qu’ c'è-st-on sudjèt qu'on n'è cause nén 
Portant, lès djins è sont fiérs. Lès parints è tirenut соте one glwère, 
c'é-st-on-oneür ро l' famile, one ritchèsse. A l'anonce d'on-èfant, lès 
parints r'mètenut one plume à led tchapia, On-z-èst co pus fiér si c'è- 
st-on gamin, mins cola vos n'è sèroz sür qu'on côp l'éfant v'nu au 
monde. Sauf si on travaye d'après lès lunes... èt co | 
Si c'ést ро | prumi éfant, tote li famile èst tourmintéye èt s’ rafiye qui 
tot fuche fait. 

Por one feume, c'è-st-on dèfaut di n' pont awè d'èfant. 

Li feume qui ratind èst considèréye d'one óte maniére èt surtout po 
s' prumi. Ele rinture dins on timps qui n'èst nén du tout sür por lèye 
ni po s'tèfant,Èlle èst pus tinre, pus flauwe. Maugré || bouneür dè 
ratinde èt l' promèsse qu'èlle a d'aler jusqu'au d'bout di s' timps, li 
feume pout yèsse sudjète à totes sòrtes di maleürs. Come li mére èt 
l'èfant courenut dès risses tos lès deüs, i va falu prinde one masse di 
précaucions po prév'nu lès maladiyes èt lès-acsidints. Bran.mint dès 
feumes mórenut ё coutche, èt lès-èfants ont mwins' di chance dè 
viker qu'asteüre. Sins compter qu'i s' faut d'mèfiyi dé l' diàle. | faut 
disdjouwer totes lès-atrapes, vinu à d'bout di tos lès maleürs èt dès 
mwais sórts qui lès sórcires pourin' lanci, sins rovi lès crwèyinces, 

Todi è-sti qu'on п’ cause nén di c' sudjèt là d'vant l's-èfants, sinon 
à mots cópés, avou dès-imaudjes. Dji m'a mèlu ë l’ tiésse dé racho- 
ner saquants maniéres di causer. Ça s' passeüve byin d'vant l' guére 
di 40 èt co one véntin.ne d'anéyes après, po l' mwins'. 

Quand èle causenut d' ca, lès grandés djins dijenut pus rade : «éle 
ratind famile». Au pus sovint : «élle è-stèbarasséye» ou «èlle è-st- 
ôtrèmint», mins «èle sipaugne» ossi, «èle mougne po deüs» ou «èle 
mèt d" costé». Quand on v'leve co yésse one miéte pus catchi : 
«èlle a comandé», «èle ni s' riveut pus», «èlle è-st-en pósicion», «i 

gn-a onk dins l' satchot», «i gn-a dès moches ё tchèna», «elle a s’ 
brèssiye»... D'one maniére one miète pus grossiére, vos-ètindiz : 
«ёе èst grosse», «élle a s' paquet»... Mins ci qu'ést pus saisichant, 
c'èst lès coûtès frâses à dobe étinde : à Meux, on d'djeóve «èlle èst 
d' Baulét», à Warjou, «èlle èst d' Vèdrén»... 


Po l' soce d'adon, li djon.ne fèye ni dwèt nén ratinde famile 
divant l' mariadje, èle dwèt min.me ariver tote noüve au mariadje, 
mins... i gn-a qui passin' уиме di ga ро s' fé marier | 
Si nos pirdans lès coméres qui fréquentenut, ci n'èst qu'on d'mé 
mau : «èlle é-stoblidjiye di s' marier». N'èspêtche qui lès djins ni s’ 
privin' nén d' fé dés r'márques : «il ont sti dins |' drésse divant doze 
eüres», «il a lèyi tchair li séya è pus'», «il ont foutu l' bérwéte è 
pus'», «élle a câssé s' chabot», «il ont fiésté lès ramaus d'vant 
Pauques», «il a fait l' fièsse divant l' dicauce», «èlle a frochi sès- 
o0s», «elle a sti prije à pré»,... 

Dè l' djon.ne fèye sérieüse qui s'a lèyi prinde pa lès bias complu- 
mints, pa lès bèlès promèsses, qui sé dj‘, on ‘nn’ a compassion, on 
l' plind. Li djon.ne ome qui l'a èbarassé èt aband'né èst mau vèyu : 
«il a stron.né l' pouye sins l' fé criyis, mins c'è-st-on crapuleüs, on 
disgostant. Dé l' djon.ne fèye oubén l' mèskène qui s'a lèyi adire pa 
l' cinsi ou s' patron, on dit qu'èlle a yeü «à fé à on tél (li nom dè l' 
patron)». Si l' djon.ne comére tinedve dèdja Бонке pa d'zos sès 
cotes, si c' n'èst rên d' rare di léye, si ёе a d'dja yeà dès p'titès 
róyes su sés cwanes, èle ni sèrè nén plinduwe. 

Qwè qu'i c' fuche, dins tos lès cas, li famile è-st-ontieüse. 

Asteüre, si one feume ratind èt qu'èlle a d' l'òdje, s'i gn-a bran.mint 
d'adire avou sès prumis-éfants oubén qu'èlle èst dins si r'toûr d'òdje 
(qu'èlle a «r'toürné s't+assiète ou s' passète»), li p'tit dérén, c'èst 
«l' raculot», c'è-st-on «rasgotadje», c'èst «l'ariére saison», c'est «l' deü- 
zyin.me covéye»,... On vos pout dire ossi qui c'èst «l' fond dè nid» ou 
«l' dérén dè pot». 

| gn-aveüve ossi l'avórtémint. C'ést seülemint d' ca qu'on n'é cav- 
seüve nén | Et co asteüre, on-z-é |in.né d'-z-é causer. Quand on-z-è 
d'vise, c'ést quausumint à catchéte èt c'è-st-avou dès djins qu'on a 
tote fiyòte à zèls, qui savenut ténre Іей linwe. Dins l' viladje ou lès 
viladjes vwèséns, i gn-aveüve todi one feume, one «mwaije feume» 
qui бедуе dinaler l'éfant, qui pratiquedve l'avórtémint. Il ésteóve bri- 
chòdé avou dés-awiyes à tricoter, dijeüvet-on, avou dè té d’ гиме, 
di plante di twèt... sins bran.mint d' sogne ni d' précaucions. Lès 
feumes courin' dés risses qu'on n' si pout nén imaginer. 

Quand ça s' saveüve gulone feume ènn’ ésteüve arivéye là, c'ès- 
leüve sacré mau vèyu èt lès djins ni s' privin' nén dè dire : «èle l'a 

fait 'nn'aler, èle s'ènn'a disbarassé ou èlle a r'mougni s'--éfant». 
Divant l'acoutchemint, lès coméres qui s'alin" acoutchi pwòrtin' 
on cwárdon bènit, come one céngue autou d" leô taye, po rinde li 
délivrance pus aujiye, èt dire dés pátérs aus Notré-Dame qui r'pré- 
sinfin” «li boune тёге» por zèls. Nos vièrans ca dins li skèpiadje. 


* 


Dins l' tiésse dès djins, li feume èbarasséye èst man.nète. Li r'li- 
jion èst por one boune paurt dins c' crwèyince là, avou Adam èt Êve 
èt | pètchi d' nos prumis parints au c'mincemint dè monde. C'èst 
come si èle vik'reüve dins l' pètchi. 

Èle ni pout jamais prister sèrmint ni min.me djurer di dire li verité. 
Ele ni pout nén yèsse marine pace qui onk dès deós-éfants à v'nu n’ 
vik'rè nén. Lès-èfants ni polenut nén rawafñff one feume qu'è-st-en 
pòsicion. 

A places qu'i gn-a, li feume ni sòrte nén di s' maujone, èt co mwins' 
dè l' nèt. Ele dwèt waîtî di n° pont rèsconter d'ètranjér' qui pourin' 
li v'lu dè mau. | s' faut d'mèfiyi dè l' diâle èt, c'è-stinsi qui po l' tri- 
ler, li feume apontedve sès coutches ë mètant lès culotes di s'--ome. 
C 'èst po | ténre lon èri dè | tchambe qu'i gn-a todi dè l' bènite ёме 
dins l' place avou on cocha d' pauqui. 

Po s'acoutchi aujiyemint, èle pwárteüve on cwardon bénit à s' taye. 
Sovint, èle fiedve one noüvin.ne di priyéres (mins on n' p'leüve nén 
awè deüs vinrdis dins lès пой djots).` 

Po n' pont fé d' fausse coutche, èle diveüve waiti di n” nén awè рей : 
ni dés laidès djins, disfòrmés ou strupis, ni dès bièsses. Po qu’ l'éfant 
fuche bia èle ni dwèt rawaiti qui c' qu'èst bia. Si èlle a рей d'one 
bièsse, l'éfant pout awè one mètche di tch'vias dè l' coleór dè l' 
pwèl dè l' biésse. Èle ni pout nén aler vey lès mwarts. Si èle djé- 
riye, si èlle a dés-inviyes di fròts ou d'amougni, èle пі s' dwèt surtout 
nén djonde, sinon l'èfant arè one tatche à l' place où c' qu'èlle a 
pwarté s' mwin. Li tatche pout prinde li fòme di c' qu'èlle a yeü fwim 
ou di c' qu'elle a yed peü. C'èsteüve li min.me si èlle aveüve peü 
dès bièsses : èle ni s' diveüve nên djonde. Li mére à div'nu pirdeüve 
dès précaucions po l' prôprèté di s’ cwarps. Ele diveüve ossi waiti 
di n' pont fé d' sauvadjes mouvemints. Èle dwèt fé atincion di n' nén 
tchair ni di s' djoster, èle ni pout nén aler à tchéréte. Ele dwèt sondii 
à n’ nén crwèjeler sès djambes pace qui l'éfont pout awè |’ cwar- 
don toürné autou di s’ сой, | li èst r'comandé di n” nén mète sètchi 
lès loques à l'âye ou au fil ni dè mète sès mwins ë l'ér, sinon l'éfant 
s' distatche. C'est со l' min,me po dérmu : jamais avou sès mwins 
au-d'zeü di s’ tièsse. 

Dji vos done asteüre saquants maniéres qui lès djins avin' po-z- 

adviner èt anonci si l'éfant è-stone bauchèle ou on gamin, «one 
pitite craye ou on p'tit satchot», divont qu'i sképyuche. Po c'minci, 
sondjiz bén qui, dins l' pratique, on-aveüve one chance su deüs dè 
tchaîr jusse. 

On prind on tch'via dè l' comére ét s'-taliyance, on-z-è-fait on pen- 
dule. On s' mèt d'lé léye èt si l' pendule si boute à ossi di gauche à 
drwète, ga sèrè one fèye, s'il osse di d'dri à pa-d'vant, c'èst por on 
gamin. 

Avou one pice di manôye glissiye dins l' cwòrsadje : si èle va à 
gauche, c'ést por one fèye, à drwéte por on gamin. 

Si l' momon à l' brûlant, èlle arè one fèye. C'èst, paréti, pace qui 
lés tch'vias d'one féye créchenut pus rade qui lés cias d'on gamin. 
Pa l' fòme dé l' vinte ossi : pwintu ou non. S'il èst fwart su li d'vant, 
c'ést por one fèye. En laurdjeò, c'èst por on gamin. Èt v'là li spot qui 
va avou : vinte pwintu, cu findu. 

Quand l' тёге s'achid d'ssu one tchiyêre : pa | drwéte por on 
gamin, pa l' gauche po one fèye. 

| gn-a со l' fameüs mouchwè d" potche ou l' câré drap po r'ssouwer 
l' bagadge tapé à plat à | ёге : si l' comére li ramasse pa l' mitan 
ёе arè one fèye, si c'èst pa one cwane ou on costé, c'è-si-on gamin. 
Si l' visadje dè |’ moman èst bia, c'ést qu'èle ratind one fèye èt l' 
contraire por on gamin. 

Si l' comére si trèbuke mins qu'èle ni tchait nén, c'èst qu'èle ratind 
on gamin. Si, quand èle présinte si mwin, li plat di s' mwin èst toürné 
viè li d'zeü, ca sèrè one fèye èt viè l' bas on gamin. 

Vos l' vèyoz, nos-èstans lon dès r'bigneteüs qu'on s' sièt l' djoo 
d'audjourdu. 

Mi, dji vos lai tot ca po l' pris qui dj' l'a уеб | 


Paul GILLES, R.N. 


— à mots cópés : à demi-mols 

— tinu botike pa-d'zos sès coles : être de mœurs légères 

- awè dés róyes su sés cwanes : avoir des choses à se reprocher [Sins r'mète 
biésse à djins, di-st-on, voci one ésplicácion : on valche, à chaque véladje, 
i li vint one róye dissu sès cwanes). 

— ruwe (plante) : rue 

- plante di wèt : jusquiame 

— skèpi > sképiadje : naître > naissance 

— trüler : tromper 

— pauqui : buis bénit 

- djéryi après : convoiter 

- li mére à div'nu : la future mère 

- r'bigneteü : échographe [rsibigneter : faire écho) 

COMMUNIQUÉS 


Prix biennal de littérature wallonne de la Ville de Liége 


Le Prix biennol de littérature wallonne de la Ville de Liège sera attri- 
bué pour la trente-deuxiéme fois en 2003. 


D'un montant de 744 euros, il a pour bul de récompenser un 
auteur contemporain pour son ceuvre littéraire (wallonne, picarde ou 
gaumaise). 


Ce prix peut étre décerné pour un seul ouvrage ou pour l'ensemble 
de l'oeuvre d'un écrivain. || n'est pas réservé aux seuls travaux publiés 
ou inédits, écrits pendant la période biennale qui précède l'attribution 
du prix. 


la poésie et les ceuvres en prose sont préférées aux piéces de 
théâtre. Ces dernières ne sont retenues qu'en cas de supériorité incon- 
testable. 


Les candidatures doivent être adressées avant le 15 juillet 2003 au 
Département de la Culture, Service des Affaires dialectales, rue Sur- 
les-Foulons, 11 (4*" étage], 4000 Liège. Tél. 04 221 91 85. 


Les candidats sont priés de fournir six exemplaires de leurs œuvres 
(avec leur nom) et de joindre à leur demande un certificat de bonnes 
conduite, vie et moeurs [sous enveloppe fermée). 


Prix littéraires du Cwérneü de Huy 


Ce n'est pas moins de trois prix — susbtantiels - que le Cwérneü de 
Huy se prépare à décerner cette année : 
— Le prix Joseph Durbuy (750 euros) financé par le Ministre-Président 
de la Région Wallonne ; 
— Le Prix du Cwèrneü et de la Ville de Huy (500 euros) ; 
— Le Prix de la Province de Liège (375 euros). 


Le règlement détaillé peut être obtenu auprès du secrétaire du jury, 


Monsieur Serge Brognaux, rue du Marais, 43, à 4500 - Huy. Tél. 085 
23 52 90. 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rèlis Namurwes, 
Si vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 {secrétaire honoraire] 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http://relis-namurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à côté du Parlement wallon). 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Pour accéder à la demande de nombreux lecteurs — non 
seulement parmi les plus anciens — voici, dans les pages qui 
suivent, une réédition de Li bataye dés Nérvyins, un long 
texte de feu Joseph Pirson, de Bioul, paru dans Les Cahiers 
wallons, 1982, 8. 


Nous y avons adjoint, du méme auteur, d'autres écrits, 
épars dans différents numéros de notre revue, de 1976 à 


1982. 


Nous vous proposons ainsi un numéro copieux, tout en 
verve et facétie, de quoi passer, pendant les vacances, 
quelques bonnes heures de rire franc et sain. 


Le Comité de rédaction. 

Li bataye dés Nérvyins 


Éwou c' qu'éle s'a passé, li bataye dès Nèrvyins 2 


Li long d’ Sambe, bin sûr ! Mins èstg' à Haumont ddé Maubeüje 
ou bin à Préle, à one pitite eüre di Tchèsselèt ? On nè l' sét nin au 
jusse ! 


À Haumont ? Ca, c'è-stone couyonade inventéye paus Francés 
qu'in.menut bin do s' vanté ét d' mète one plume à Іей tchapia | 
Après l'ach'léye, Jule Césòr n'a nin fait mincion d' zèls, mins il a 
causé d' nos ét il a dit platèzac : «Lès Bèljes, c'èst lès pus bràves !» 


Crwèyoz т“ | C'è-st-à Prêle qui, vola d° pus d' vint siékes, nos 
tayons ont foutu one fameüse dispoüsseléye aus Romins. Dj'a métu 
quarante ans po tirè ça au clér èt, dés predves, dj'ènn'a ramèch'nè 
à choürchiyes ! 


Insi, on dimègne qui dj" pècheüve avaurla, dj'a afté au fond d' 
Sambe, one monte tote èrigniye qui lés-eüres èstin.n' márquéyes 
avou dès chifes romins | Dji wasereüve bin wadji qui c'est l' cène 
da Césàr qu'aurè glissi foi do l' potche di s' djilèt, li djoù do l' 
grande bataye ! 


Mia qu' ca | Оа trouvé dins on cofe da m' matante Fine 
d'Aiseau, on vi live en latin qui raconte tote l'ach'léye ét quand 
dj'a li, au dos dè l' déréne pâje, «Imprimatur Romain, à Fosses», 
dji m'a dit qui dj'aveu métu l' mwin su lès mémwéres d'on soçon 
da Césòr qu'aurè rovyi do-z-èralè dé s' feume | 


~ «Comint as’ p'lu lire ca ! ti n° conès nin l' latin l» m'a-ti dit l' 
gros Zidóre qui n' crwét jamais à rin | 


| roviye, li stornè, qui d'vant do fè més Pauques, dj'a sti deüs- 
ans сога! ét surtout i n” sét nin qui nosse walon d'asteüre èt l' latin 
di d'dins l' timps sòt'nut do min.me tonia ! Gn-a nin d' pus d' dife- 
гіпсе qu'inte li patwès d" Fleüru èt l’ lingadje di Djiblou | 


Tot сос! po vos dire qui dji n' cause nin sins veüy èt sins r'co- 


néche ! Et c' qui dj’ vos va contè dissu l' bataye di Préle èst vrai 
come l'Evanijile | 

Oneór aus-étranjér' | Dji comince paus Romins ! Saqwonts- 
anéyes divant qui l' Bon Diè n'avóye si Fi su l' tére, Jule César 
paute di Rome po nos v'nu ataquè. Nin quéstion, di c' timps-là, do 
voyadji au trin ! Lès sòdòrs duvin.n' fé l' vòye à pids ! Gn-aveüve 
qui l' jènèral èt sagwants wôts-gradès qu'on mwinrneûve à tchè- 
rète. Di c' costè lò, gn-a rin d' candji su deós mile ans ètòl' guére 
di quatóze, c'èsteut co l' fin parèy | 


Pa dès fwart mwaijès routes plin.nes di laudjès wârbêres èwou 
qu' lès rüwes dès tchaurs moussenut jusqu'au mouyou, César arive 
о l' Suisse. Lès vòyes n'i sont nin plates come dès boüsses di bri- 
beüs èt vod'-là arètè pa dès bosses télemint wótes qu'elle ont l'air 
do siérvu di stongons au stwèli. | faut quand min.me óte tchòse po 
mète dins l'embaras on-ome come César èt, tot d' swite, i tüze à 
monté one machine po-z-aidi sès sódàrs à passé d" l'óte coste. 


— «Abruticus' l», di-sti à on vi centurion qui rüjeüve si coutia 
dissu l' rüwe do l' tchéréte, «gn-a-H dins noste àrméye on-ome qui 
conét l' mécanique 2» 


— «Ayi | maisse, li cia qu'è-stò djoke dissu l' quèwe di vosse 
Ichaur po sërë l' frin dins lès fwòtès d'tchindéyes l» 


- «Dji n ‘vos cause nin do mécanique do Ichaur |» rèplique-ti l 
jènèral en li r'bolant deüs-ouys come dès-agnons d’ Mulhoüse, «ci 
qu'i т’ faut, c “è-ston-ome qu'èst capâbe d'èmanichi one indjole 
po zoublè iute dés bosses !» 


— «Po ca, maisse, i vos faut adrèssi au fi d'émon l' sèrdjant di 
Vinci, ddé Florence, qu'è-sta l' tièsse do 4° jèniye | On raconte, ë 
s' viladje, qu'i vint do fè lès plans done machine po monte dins 
lés-airs ! Bin rade, d'après c' qu'i dit, lès djins voleront come dès 
mouchons !» 


César li fait ukè èt n' mèt nin cinq minutes po-z-èspliquè c' qu'i 
vout. 


l'ome n'aveut піп l' tièsse côte | Avou saqwants sapeürs què li 
d'nin.n' on côp d' mwin, il émantche su deüs djoüs, one èspéce di 
grosse wigne qui solève lès grands tiènes en l's-apicant pau pid èt 
lès basculè di l'óte costé dès bosses po-z-é fé dès bèlès diskin- 
déyes | 


C'èst come ca qu’ lès Romins póront, sins maus sins róses, trè- 
vautchi tote li Swisse en fiant rôlè d'vant zèls, come s'i djouwin.n' 
au céke, lés fromadjes di Gruyére qu'i bribin.n' dins lés cinses. 

Dissu mwins' di iüt djoüs, i sont à Luxembourg éwou qu'i s'arè- 
lenut po sokyi saqwants-eüres ét mougni on bokét. D'vant do pété 
on some, Jule Césòr coürt à | banque po-z-i candji sès caurs qui 
n' valenut pus grand tchòse èt, quét'fiye bin ossi, acheté saqwants 
briques d'ôr. Su c' timps-là, sès sódàrs rimplichenut leüs musètes di 
paquèts d" cigarétes èt d" grandés botèyes di gote qu'éstin.n', 
d'après c' qu'on d'djeüve, mwins' tchérs qu'en Béljique. 


— On fait co l' min.me asteüre ! 


Mins c' n'èst nin avou ca qu'on pout rapache dés-omes qui 
n'ont su li stomac’ dispü l's-aireüs do djoü, qu'on crochon d' pwin 
d'agasse ét deüs pintes di fréde &we. 


S'apinse Napoléyon : 

- «On sódór ni s' sét bate si s’ vinte n'èst nin rimpli !» 

Sins-awè sti è scole, César li saveut bin, ét c'é&stà côps d'a- 
tchète qu’ i fait discopéci lès fromadjes di Gruyère po qui chaque 
pwarteü d' satch è saye on p'tit bokèt.., Quand on-za fait lès 
paurts, il è manqueüve brâmint po-z-é d'né à tortos èt... ç'a sff 
come todi : lès maisses ont yeü l’ fromadje èt po lès p'tits sódàrs... 
i n'a d'meurè qu’ lès traus | 


Li lend'mwin d' l'aprés-non.ne, i passenut l' frontiére bèlje èt 
c'èst là qu'i tchéyenut su one binde di zébus. 


Ci n'ésteut nin, come vos l' pòriz pinsè, one iède di gros nwàrs 
bous avou dès grandès cwanes èt one bosse su Іей dos come on- 
z-è rèsconture dins lès grands bwès d'Afrique. 


Non | Lès Zébus c'ésteüve dès bròves Gaulwès qui s' catchin.n' 
dins l' maquis, dès-omes do |’ Résistance vinus do payis d" Паје po 
waiti d' bauré l' vóye à l'árméye da César. 

Coürts su pates, mins laudjes di spales is-avin.n' tortos on gros 
vinte di notaire télemint qu'i bwèvin.n' do l' «Cèrvoise», li «Jupiler» 
d'asteüre | D'au lon, on-z-aureüve pinsè vedy dès grossès boles aus 
guiyes : c'èst po ca, pus taurd, qu'on lès-a sorlomè lès... «Zébus... 
ronds». 


Mins i п’ sont qu'one pougniye | Qué plan vont tirè po-z-éspé- 
tchi d'pus d' cinquante mile Romins do trèvautchi l's-Ardénes ? 
C'ést leü chèf Ambiorix, li grand maisse do maquis, qui va trouvé 
l' moyin do lès-arètè nèt”, toten d'meurant è cwéte pa-dri saqwants 


bouchons. 

| comande à sès-omes d'alé dins lès pachis ramèchenè lès 
biokes, lès pron,nes èt lès rin.nes-glaudes qu'ont sti choyüwes pau 
vint : c'è-stone anéye à früts, ét i gn-a dès banseléyes | Après l's- 
awè pèsselè po-z-é fè on tchirou, i vont dauborè tote li vôye di 
Bastogne po-z-atiré lès wèspes. 


Gn-a ieü one béle arèdje quand, saqwonts-eüres après, César 
a-tarivè à | tièsse di s'--árméye | Tote one nüléye di wèspes a 
plonké su lès tch'vaus qu'ont c'minci à pitè ét s' cotapè, pire qui 
dés diáles tchéyus о l' bènite ёме. One deüzyin.me voléye a v'nu 
inwyi lès-ômes qu'ont d'vu rôstè leüs casques télemint qu’ Іей tièsse 
infleüve èt l' grand nèz da César richoneüve à one cawoüte. 


C'ésteüve one vraiye déroute dins lès rangs dés Romins quand 
led chèf a criyi au sódàr qu'ésteüve au tch'vau d' cwardia : 
- «Brigadier Régulus' ! satchoz rademint à daye ét n° moussoz nin 
o bwès | Nos-irans fè on distoó pa Couvin !» 


Gn-aveüve one ôte raison po qu'i candjiche di vòye. Dj'a r'trou- 
vè l' léte qui s' fèye, Césòriène, li aveüve èvoyi saqwants sa- 
mwin.nes divant. Ele raconteüve, qu'à Rome, li tchèrbon èt l 
mazout comincin.n' à manqué ét, qu” po passé l'ivièr, èlle aureüve 
dandji done bone paire di sabots ét done sitüve à bwès. 


À Couvin, Jule Césär pinseüve yèsse bin siérvu sins min.me dis- 
plèyi s' boüsse, mins lès djins d'avaurla ni s'alin.n' nin lèyi fè | C'è- 
st-avou dés grawiyes ét dès baguétes di stûve qu'i courenu! monté 
d' garde li long d'on p'tit richot qui fait tot l' tou do l' vile èt qu'on 
lome li «Ry d' Rome» dispò adon. Lès coméres èt l's-éfants tchè- 
riyenut aus cayaus po monté one astantche divant l' bi do molin. Li 
lend'mwin au matin, l'avant-gòrde da Césòr bagneüve dins on vèvi 
d'au mwins cint mètes di laudje. Mins l'astantche qu'èsteut mau 
astokéye a c'minci à brotchi èt lès-êwes di l'étang ont arouflè en 
fiant dés rigodons dins lès rdwes di Couvin. Lès djins qu'astin.n' 
nèyis n'ont pus pinsè qu'a dispoüji leüs cauves èt Césòr a p'lu trè- 
vautchi l' vile à s'-auje, sins qu'on п’ li mète, c'èst l' cas do l' dire, 
on baston dins lès rüwes. Après one paréye quinte, on comprind 
qu'audjoürdu, lès-abitants а’ Couvin fuchenuche conte li bòradje 
qu'on vout monté jusse pa-dri leüs maujones | 


Mins riv'nans à César ! Pa Floréne, Biémeréye ét Sint-Djuraud, 
il arive à l' vièspréye divant |’ vévi а’ Bombwès ét s'arète po lèyi 
bwáre sès tch'vaus. Quand il aprind qui lès Nérvyins sont catchis 
dins lès bwès, i décide qui, с djod là, on n'iré nin pus lon qui... 


109 


D'vant lès Bwès ! C'ést come ca qu'on lome cor audjoürdu, li p'tit 
amia di M'tèt éwou qu’ ‘| a passe l' nét. 


D'alieürs, aprés one paréye trote, il èst timps d tapè djus | Sès- 
omes ni savenut pus aye ét pélenut tortos d' fwim ! Dispeüy pus 
d'one samwin.ne, i n'ont pu yeü grand tchóse à s' mète pa-dri l” 
crévate ! Li macaroni n' sit nin, il ést min.me div'nu rare dins tote 
l'taliye ! à cause dès fieüs d'awous' qui sont-st-èvôye à l' guére ; 
on n'a trouvè pèrson.ne po lès fautchi ! 


Èt nin moyin d' vikè su l' dos dés djins ! A Bambwès, on n'i veut 
pus one âme | Lès cauves èt lès gurnis sont wides èt lès soris sòt'nut 
dés-outches à pwin avou lès lòrmes aus-ouys ! Come à l' guére di 
quarante, lès djins ont lèvè l' guète en France en tchèssant d'vant 
zèls, leüs vatches, leüs gades èt leüs bérbis. Su on grand tchaur di 
cinse, on a tchèrdji l's-èfants èt d" l'amougni po deds, trwès djoós : 
one fornéye di pwins d' swèle, do laurd, dés-ous cüts deur, on 
djambon édaumé ét, jusse divant d' paurti, on-z-a sil ètèrè, au fond 
d'one viye cariére, tot c' qu'on n'aveut seü prinde. 


Divant d' s'alé bate, lès Romins n'auront por zèls sopè qu'one 
lociye di manje-tout qu ‘on l'zi avoyeüve d'ltaliye èt qu'on lome cor 
asteüre dès «pwès d' Rome» dins brämint dès viladjes au Nórd di 
Djiblou. 


Dins tot Bambwès, i n' diméreüve qu'on-ome qui n'aveüve nin 
v'lu abandonè s' maujone. | pwarteüve on sornom : po tot l' 
monde, c'ésteóve li «vi rossia». Pus taurd, ci s'rè l' «vi roux» quand 
lès djins qu'avin.n' couru èvòye, rariveront do l' Brètagne en fiant 
pètè l' francés. 

Pèlè come on navia télemint qu’ ‘| aveut studyi, il aveut sti è 
scole à Malon.ne ét i con'cheüve li latin come si potche. C'èsteüve 


one bone raison po п’ nin couru èvòye | Lès Romins n'alin.n' nin 
maltraiti on-ome qui causeóve Іей lingadje | 


Il a candji d'avis quand deüs sòdars ont tchèyu su 5 dos èt l'ont 
trin.nè au pid do grand patron après li awè fait passè lès ber- 
douches. 

— «Âvé, César l» di-sti po yèsse poli èt il ajoute, pinsant bin 
qu'on li va côpè l’ tiésse «morituri te salutant |» 


Po l' cia qui nè l' sét nin, voci, à on pwèl près, tot jusse ci qu' 
ca vout dire : 

«Salut Césàr, one déréne tchapurnéye d'on-ome qu'i va passé I» 
C'èsteut | mèssadje qui lès lüteüs do Colisée di Rome adrèssin.n' 
à l'Empèreür divant do s'alé bate èt d'yèsse, au pus sovint, mou- 
gnis pa on liyon. 


| јёпегё a yed l'air tot binauje do veüy divant li on Nérvyin qui 
causeüve li latin èt qui saveüve min.me comint qu'on s'amüseüve à 
Rome, li djoû do l' grande dicauce. O l' place do bachi s' pòce, 
ci qu'ésteüt on mwais sine, i l'a lèvè en soriyant come one bèle 
djon.ne comére qui foit di l'«auto-stop». 


Li rossia èsteut chope, mins il aveut yet tchôd ! L' prumi di c' 
qu'il a fait en r'moussant ё s' maujone, ç'a sti а’ candji rademint 
di scalecon divant d'alé bròlè one tchandèle à sinte Briye, li 
patrone di Fosses. 


Asteüre, waitans c' qui s' passe do costè dès Nèrvyins ! 


[ей chèf, Boduognat, ésteóve à | fwére di Fosses quand il 
aprind, par on martchand d' couchèts, qui César vint d' trèvautchi 
Florène. D'on lan, i potche à tch'vau, arive au galop à l'intréye di 
Djérpéne èt i Ichait su lès márcheüs qu'éstin.n' à l'égzércice. Tot d! 
swite, i lés-évóye fè |’ tou d' tos lès viladjes po-z-anonci l' novéle èt 
dire qui tos lès-omes di vint’ à swèssante ans duv'nut s' trouve, li 
lend'mwin à nouv eüres, dissu l' Place di Tchèsselèt, 


À l'eüre dite, pus d' quarante mile Nérvyins arivin.n' au raploû. 
Gn-aveüve là : tos lès Chinèls di Fosses avou leüs sabes di bwès, 
lès casserolis d' Taméne, lès ouyeüs d' Faurcéne ét surtout one bin- 
de di cinq cints «longués penes», acourus а“ Chalèrwè. Assids su 
lès pavéyes, il ont batu leüs faus ét rüji leüs coutias épwis 
Boduognat lès-a mwinrné à Prêle èwou qu'i passeront | nèt, ë 
cwéle dins on grand bwès. 


Lès Romins sont d'dja lò | Dimwin ci s'rè l' grand djou ! 


Ossi rade qui l' solia a yet mostrè ses cwanes dizeü | 
Marlagne, nos tayons plonkenut tortos è Sambe po-z-alè ataquè 
l'Arméye da Césòr. On s'apougne, on s' cotaye, on s' discópe jus- 
qu'à trwés-eüres di l'aprés-non.ne, mins à l' fin do l' djoürnéye, lès 
Bèljes pudenut li d'zeü. Tot doücemint, lès Romins rèculenut épwis 
i lèvenut l' dache ! Lès Nérvyins qui sont su leüs talons, lès pude- 
nut pa l'anète èt lès clawenut à têre d'on cóp d' coutia din l' dos. 


- «On-za gangni ! On-za gangni !» criye-+i Boduognat come 

s'i r'véreüve d'on match di fotbal au Standard ! «Dimwin, nos frans 
l' dicauce èt nos boucherans lès tchambes dissu l' Place di 
Tchèsselèt !» 


. Mins, i n' si faut nin vantè d'one bèle djoürnéye s'èle n'èst 
nin уйе, Èt l' guére richone fwärt à one paurt di couyon : il arive 
qu'on gangne sins one triyonfe è s' mwin ou qu'on ramasse one 
broke avou l' gros mariadje ét on-as' ! 


A Préle, c'a sti à cause do sopé aus manje-tout qui, tot d'on cóp, 
li batch a r'toürné su l' pourcia | 


Nos tayons vinin.n' do prinde li d'zed su l'árméye da César 
quand is-ètindenut one copèteriye di tos lès diâles dins lès rangs 
dès Romins. Lès-omes da César éstin.n' télemint strindus qu'i 
lachin.n', pa-dri zèls, dès gaz qui n' sintin.n' nin l' violète ! Lès 
Bèljes, que lès siyin.n' di d'près, ont c'minci à tossè come dès- 
ètiques èt po p'lu mète leüs deüs mwins d'vant leü nèz, is-ont sfi 
oblidjis do lèyi tchair les lames di faus èt les atchètes. César, en 
vèyant ca, a rademint ramèch'nè li rèstant d' sès sòdars èt il a yeü 
auji po rètchèssi di l'óte costè d' l'éwe, dés Nèrvyins coûrts 
d'alin.ne qu'éstin.n' en trin d' paumè, 

Contrairemint ё c' qu'on pinse, ci n'èst nin su l'Ysér, timps do | 
guère di quatóze, mins à |' bataye di Prêle qui, po l' tot prumi cop, 
on-z-a lanci dès gaz po foute li déroute dins tote one àrméye | 


Gn-aveüve bròmint dès wides dins lès rangs dès Nèrvyins, li len- 
d'mwin do l' bataye, mins Boduognot n'a nin tizè longtimps 
d'vant do trouvè l' moyin do-z-è stopé saqwantes. Tos lés-omes 
qu'avin.n' one sagwè à Іей dispoüye : on brès djus, one djambe 
mèsbridjiye ou |" gros boya trawè, i lès-a sfi fé r'fonde à Boufiou 
Véla, d'après on spot qu'èsteüve à |“ mòde dins l' timps : 


- «Avou deüs mwais on-zé r'fieüve on bon 
Et on-z-aveüve on bia p'tit tchin d’ rawète !» 


Lès-Aduatiques qu'ont quitè Nameur yòt djoüs d'vant po v'nu 
d'nè on cóp d'mwin aus Nèrvyins arivenut pyâne-pyâne, li lèd'- 
mwin do l' bataye. Tot |’ monde sét bin qu’ lès Chwès ont todi yeü 
bin l' timps ét qu'i n'ont jamais batu one caracole à l' coósse | 


— «Trop taurd !» lèzi ati criyi Boduognat «vos p'loz bin-z- 
èralè !» ét i lès-a voyi... «tchair» à Malon.ne dins lès mwins dès 
Romains qu'éstin.n' catchis o bwès d' Marlagne éwou qu'on-z-i 
lome astedre li «Gueüye do Leup». 


Li lend'mwin, César, qu'avedve dandji do r'gàrni s' boûsse, 
énn' a fait vinde cinquante mile dins l' coû d'one grande sicole à 
l' sòrtiye do l' vile qu'a div'nu pu taurd li martchi aus grosses 
bièsses di Vèdrin ! 


Trop fwèbe po cor ataquè lès Nérvyins divant d'awè dès ren- 
fórts qui n'ariveront qu'après l'iviér, Césàr décide d'alé avou tote 
si--ürméye passé trwés mwès d" vacances en France. 


Éwou ? dji né |' sé nin au jusse | mins c' qu'ést sûr ét cèrtin, c'est 
qui, l' prumi djoó, il a passé à Biou, il ia min.me lodji ! A l'intréye 
do viladje, su l' fagade do l' viye maujone da l' Rossète di Mossiat 
èwou qu' ‘| a passé | nét, i ріпа co ро l' momint on grand «cadran 
solaire» qu'a sièrvu à César po-z-awé l'eüre après qui s' monte a 
yeü tchèyu ë Sambe. 


À l' vièspréye, divant d' monté à djoke, li grand Jule va fè si 
p'tite toürnéye su l' place di Biou. On djon.ne sèrdjant qui conèt 
nosse lingadje li mosture on p'tit cabèrdouche avou dés rodjes 
ridaus éwou qu'il èst márqué qu'on-z-i vind dés «Gauloises», 


César, on tchòd lapin, aroufèle au comptwòr ét il ё comande 
Чейз, pinsant qu'on li amwin.nereüve one cope di djon.nès 
Nèrviènes avou dès longues trésses èt dés fwärt coûtès cotes. || a 
sti tot sbarè quand l'ome do cabarèt li a sièrvu su on platia d' 
djane keüve, Чейз grandès chopes di bire da |“ Brèssène di 
Purnóde !... C'èsteut ca lès «Gauloises !» Po n' nin fè rire di li, i l's- 
a rademint bwévu, èpwis, divant d' sôrti, il a sayi do fè comprinde 
pa sines qu'i vóreüve bin alè widi s' vèssiye. 


— «Vinoz l' widi véci l» li ati criyi l' patron en mostrant l' vète 
pichelote qu'on pout co veüy asteüre conte li meur di l'èglije. 


On scrijeü done grande gazète di Rome qui passeüve avaurla 
a confondu li vwès do cabarefi avou | céne do jénéràl romin èt il 
a prétindu qui c' mèssadje lò avedve sórti tot drwét do l' bouche 
da Jule Césòr. Do côp, «Vinoz, Widi, véci» a div'nu en latin «Veni, 
* ` H . . c P LJ 1 ` 4 ` . ` * - 
Vidi, Vici» ci qu’ vóreuve dire, d'après c' qui dj'a li dins | Dictio- 
naire Larousse : «Je suis venu, j'ai vu, j'ai vaincu I» 


César n'a jamais dit one paréye couyonâde ni s' vantè qu'i 
n'avedve qu'à s' mostrè po qu’ tot l' monde lève li guéte ! S'i ‘пп’ 
a co |’ nom asteüre c'è-st-à cause d'on p'tit gréteü а’ papi qu'a 
compris d’ truviés trwès mots d' walon qui n'éstin.n' qu'one invi- 
tacion à-z-alè lachi l'éwe | Mins tot |" monde l'a crwèyu pace qui... 


113 


ga ésteüve su l' gazète | Eüreüsemint qui dj’ su là po r'mètè tot ca 
di sqwère | 


Po quarante ans di r'chérches su l' toürnéye qui César a v'nu fè 
avaurci, dji pinseüve awè drwèt au «Pris а’ Rome» qu'on done 
d'abitude aus-istoryins d” valeür. Come on n'è causeüve nin, dj'a 
sórti m' pôrtè-plume èt dj'a scrit au minisse ! 


Savoz bin c' qui dj'a r'ci come rèsponse 2 On coupon d" deó- 
zyin.me classe èt one invitòcion po m'alè présinté au Concours dès 
Minteürs à Moncrabeau ! 


C'ést quand min.me maleüreüs | Faut todi qu'on fuche mwárt po 
div'nu one saqui !!! 


Por nos, l’ márgaye di Préle a sfi one mwaije afaire | 
N's-avans gangni l' bataye, asteüre nos pièrdans l' guére | 
Quand dji veu l' Waloniye toürné à cu d' pouyon 

Et trwès mile Flamingants pètrouyi lès Fourons, 

Dji m’ di, di timps-in timps, qu’ nos tayons ont yeü twart 
Do-z-arètè, l' long d' Sambe, lès-omes da Jule César, 
S'is-avin.n' yed l'idéye do l'zi d'nè on cop d’ mwin, 
Audjodrdu nosse lingadje sèreut l' cia do l' Bèljique 

Et on n' divisereut nin di «frontiéres linguistiques !» 

«Aprés la bataille» 


Tot tüzant à Victor Hugo 


Ubért, nosse vi champéte, ésteuve one miéte couyon, 

| n'auredye nin foutu one tchofe à on liyon. 

Ç’ n'èst nin li qu'on vèyeuve arouflè à dadaye 

Dissu l' place do viladje quand gn-aveüve one bataye, 

Il in.meüve brämint mia ratinde one ейге ou deüs 

Épwis acouru m’ qwére po-z-alé mète inte дей». 

Mins nos lèyin.n' todi fè l' bèsogne paus jendámes 

Èt quand nos-èstin.n' là, gn-aveüve pus nin one âme. 

On djoû qui n's-arivin.n' en rotant come dès pis, 

Maugrè gu! gn-a pus pèrson.ne, nos-ètindans on bròt. 
C'ésteüve on grand laid drole qui s' trin.neüve dissu l' route, 
À mitan assomè d'on cóp di chame à moude, 

Èt qui criyeüve sins lauke : «D'noz m’ à bwáre, s'i vos plaît I» 
Quand Ubért a véyu s' visadje tot contrèfait, 

Il a satchi di s' potche one plate botèye di fèl 

Qui tos lès vis champètes ont todi avou zèls : 

— «Ténoz | donoz à bwâre au maledreGs blessé |» 

Di-sti en disbouchant li d'méy lite di pèkèt. 

| n' s'a nin fait priyi èt à l' quatyin.me gwordjiye, 

C'ést come s'il aureüve уей on grand cóp di scoriye. 

l'ome a solèvè s' tièsse èt dj'a r'conu l' gabelou 

Qui fiedve li tchèsse à l' gote dins lès cabarèts d' Biou. 

Il aveüve min.me foutu on procès au champète 

On djoû qu'i bwèveut s' gote av comptwòr do || guinguète, 
Et c' n'èsteut nin sbarant qu'on l'eüchiche assomè : 

On n'embéle nin lès djins por on vère di pèkèt ! 

- «D'noz li quand min.me à bwáre», di-sti li brave Ubért, 
«Et qu'i wide li bot&ye ! і n” dimeüre pus qu'on vére I» 


Portant, one ейге après, l' champète purdeüve si r'vindje | 
Pus ròsè qu'on vi r'naud èt pus malin qu'on sindje, 

Il oblidjeut l' gabelou à soflè dins l' balon, 

Ubèrt l'a apici pau col di s' camisole 

Èt l'a mwinrnè dwármu tote li chije o |! gayole ! 


l' voyadje à Chooz 


Mi, dji п’ tin nin qu'on m'èpwèsone 
Avou one centrale dé m' maujone 

Et c'èst po ga qu’ dj'a sti à Chooz 
D'mandè qu'on-z-émantche ca óte paul 
On jendàme francés m'a fait taire. 
C'ésteüve bin sür on C.S.R. 

Avoyi pa Giscard d'Estaing 

Et c'èst li qu' m'a traiti d' vaurin. 

Ir ‘boleüve dès-ouys come dès casses 

Èt m'a dit dins s’ djárgon d'Arras : 

— «Mon p'tit pére, i faut faire un thois ; 
«S'on n'a pas Chooz... on aura froid |» 
Dji pinseüve ètinde... La Palisse, 

Mins come l'ome ésteüve do |" Police, 
Dj’ n'a wasu rin li fé r'marquè 

Et djè l'a chodtè sins r'nicte. 


D' aprés li, nos-avans do l' chance : 
Grâce à l'Éléctricité d' France, 
Nos-aurans dobe rácion d' courant, 

Si l' mazout manque dins saqwants-ans. 
Insi lès Bèljes, po fè dès frites, 

Auront do feu d'zo leüs marmites. 
Après c' pirelà dins nosse djardin, 

Па r'pris si p'tit bonimint ! 

L'éwe di Moise va div'nu bolante 
Dispü Djivèt jusqu'à l'Olande, 

Nos-i робјегапѕ à plins tchódrons 
Trütes «au bleü» èt soupe aus pèchons ; 
Lès-ous d' canard séront cûts deur, 

Insi lés coméres di Nameur 

Auront l' timps d'alé à l' canlète : 

Su deüs minutes, |’ sopè s'rè prèt”. 


On n' si plindrè pus qu'i fait fris', 
Li timps séré mèyeu qu'à Nice 

Et nos vièrans lès mimosas 
Crèche dins lès rotes di canadas. 


116 


Dès neütrons ? nos n'é causerans wère, 
C' n'èst nin dandj'reûs, qui do contraire, 
Surtout nin por on Namurwès 

Qui, d'abitude, ni coürt nin rwèd | 

Li djod qu'i s'rè «radio-actif», 

Èt s'il avale saqwants nedtrons 

| n' roterè pus... come on lumecon ! 


Qu'on n' mi cause pus d'alè en France, 
Dj'ènn' aude qui dès mwaijès sovenances. 
Après tot c' qui m'a-starive, 

Dji su totò fait disgostè | 

On m'a volè m' bèle biciclète ! 

Dj'a rotè saqwants kilomètes, 

Pwis mès noüs solés m'ont fait mou 

Et dj'a d'vu riv'nu... à pid а’ Chooz | 


Su l' gazète 


— «Djèf ! On n' wase pus douviè l' gazète 
Télemint qu'on-zi veut d's-acsidints | 
Waite, audjoürdu, i gn-a co sèt 
Deûs gros batias r'toürnés pau vint, 
On tch'vau d' coûsse lès quate fiérs è l'air, 
Trwés camions coûtchis su leü dos 
Ét nosse pont Djambe qu'èst ргё à tchair : 
Moise passe pa-d'zeü èt pus pa-d'zo |» 

* 


Dj'a métu més noûvès béliques 

Po mia veüy, mins... dj' n'a rin vèyu | 

Èt dj'a sondji : – «Zande a co s' chique |» 
Quand tot d'on cóp dji m'a sov'nu 

Qu'i n'a jamais зей lire ni scrire | 

Adon, dj'a compris tote l'istwère : 
Gn-avedve sèt imádjes su «l'Avenir» 

Èt i t'nedve si gazéte au r'viêrs | 

Viye bicicléte 


Li novia vicaire do viladje 

Vint d'yésse prév'nu par on raupin 
Qui l' viye Fine a r'plèyi bagadie 

Sins brit, come ca, tot doücétemin! | 

| fauré bin qui, totà l'eóüre, 

| li усуе dire on d'méy tchapelèt. 

Mins Fine, éwou èst-ç' qu'èle dimeüre 2 
Il èst novia ! Va+i trouvé ? 

N va-H nin s' piede dins lès ruwales 
Et dins lés pissintes do Doumont ? 

Ро l' mwinrnè, faureüve on согёі, 
Mins, come todi, i n'é trouve pont. 

| d'mande li vóye à one maraye 

Que li dit : — «C'èst yute do todrnant ; 
S'i gn-a on mwart, l'uch è-stò craye 

Et lés voléts sont clós pa-d'vant.» 

Passé l' toürnant, gn-a quate maujones. 
Do l' prumére, i sòte on nwòr tchèt. 
L'uch è-st-à craye ! èt l' vicaire sone 
Pinsant bin qu'il è-st-arivè | 

Mins, i s'a brouyi, li pòvre ome, 

Et i mousse... èmon li vi Djo 

Qui skète, tot seü, dés «godfèrdom'» 
Pace qu'on li a bribe s' vélo | 

— «Mossiet, totes mès condoléances ! 
Di-sti l' vicaire, l'air disbautchi. 

On-z-a tortos sès djoüs d' malchance. 
Mins c'èst l' Bon Diè què l' vout insi.» 
Li Djo pinse : — «C'èst po l' biciclète 
Qui nosse vicaire è-st-acouru, 

Avou s' grande linwe, c'èst |’ vi champète 
Qu'aurè sti, bin sûr, li prév'nu I» 

- «Ni crwèyoz nin qui ga m' chagrine, 
Rèspond-i Djo : «Elle a fait s' paurt. 

Ci n'ésteüve pus qu'one viye machine 
Qui m'a d'dja costé saqwants caurs ! 
Mins, jamais pus, dji n' m'è sièrveüve, 
Djè l'aveüve cayi o tchèri. 

Ténawéte, |" vwèsin m“ l'épronteüve 

Et come ca, i d'vedve l'écrachi. 
Binauje qui dj' su, qu'èlle è-stèvòye ! 
Ni pinsoz nin qui dj' pwateré l' dou ! 
On riyeüve trop d' mi d'ssu lès vóyes, 
Quand avou léye, dji fieüve on tou ! 

Èt choütoz bin, mossieó l' vicoire : 

Si у’ l'auriz v'lu, vos l'auriz yeü, 

Mins èlle avedve télemint maule air 

Qui, po rin, vos trouveroz mèyeü, 

Li vi Pò (on-ome qui tchicote 

Dins lès solès èt lés vélos) 

M'a sovint dit, tot bwèvant s' gote, 

Ci qui tot bas... dji d'djeüve èto : 

= «Prinds-é one ôte, lai là cét'lale, 

Sès vis boyas sont tot poüris. 

Bin rade, ele va piéde lés pédales, 

Mi ! djè l' cayereüve su l'ansègni !» 

= «Djè l'a choüte... dj'énn'a one ôte. 
Et dj'a fait one bone ocasion, 

Elle èst fwârt bèle, èlle è-st-à l' mòde. 

Ca va fè blèfè lès soçons !» 

Pinsant qui l' Djo cause do |’ viye mwate, 
Li djon.ne vicaire dimeüre sins vwès. 

l s' sint mau, i s'aspouye à l' pwate, 
Court évóye en fiant l' signe do l' crwès. 
Li lend'mwin, après l' prumére mèsse, 

Il a scrit one lète au dwèyin 

Dimandant s' candjemint po n' pus yèsse 
Li vicaire d'one binde di payins. 
Asteüre, il a quitè l' viladje 

Et l' vi curé a tot d'ssu l' dos, 

Tot ga, à cause d'on bièsse ramadje ! 
Tot ca à cause d'on vi vélo ! 


Li maisse 


Divant s' feume qui pwate lès culotes, 
Zande bache lès-ouys quand èle borbote. 
| sét bin qu'il a todi twart | 

Portant, come brámint, i s' sint fwàrt 
Quand il èst to seó ou... qu'i l' pinse | 
Insi, &yir, i r'mousse à l' cinse. 

Ele n'èst nin là ? | s' pout mwaiji 

= «E bin ! qui èst-ç' qu'èst maisse vêci 2» 
Di-sti en bouchant s' pougn su l' tauve. 
Torine l'étind èt r'monte do l' cauve : 

= «Li maisse 2 c'èst mi 1» di-stèle, «Poqwe 2» 
— «Po rin, Torine... c'èst po l' sawe !» 

On champète do vi timps 


Li Zande, qu'aleüve ë scole à pwin.ne on djoü su trwès 

(li djoû qui l' maisse èt l' soedr astin.n' évóye mèch'nè], 

A p'lu div'nu champète maugrè qu'i n' saveüve lire, 

Mins c'ésteóve là cint-ans, à c' qui dj'a oyu dire. 

| | gn-aveüve trwés pids d' nive, Zande ni travoyeüve pus 

Èt n' toucheüve pont d' chòmadje come c'ést l' mòde audjoürdu. 
| faleüve li grande chaule po d'tchinde o fond di s' boüsse 

Et s' pòve feüme disbautchiye, causeüve do s' foute è Moise ! 
= «Poqwé ni sayeriz nin», di-st-éle, «do yèsse champète 2, 
Come vos n' savoz nin scrire, mi, dji vou bin fè l' lète 

Vos | pwateroz au тауейг, i n'a qu'à s'arindji 

Sinon, li cóp qui vint, nos n' vòterans nin por li» 


| gn-avedve one dijin.ne qui ratindin.n' po l' place. 

Li mayeür, vèyant ca, a fait one laide grimace. 

Po p'lu tchwèsi l' mèyed, sins üsè d' protécsion, 

Il a d'mandè à chaque, rin qu'one pitite quèstion, 

On problème po d's-èfants : «Cinq èt cinq... c'èst combin ?» 
Po |’ rèsponde, i faleüve compte lès dwègts d“ sès mwins. 


Li Zande, en rarivant, a racontè l'afaire 

Et s' feume li a d'mandè en achèvant s' pótér : 

= «Zande, qu'avoz rèspondu ?» — «Сіпа èt cinq ca fait onze l> 
— «Mins astoz bin cèrtin d'awè li bone résponse ? 

Mi dj'aureüve mètu doze... nos viérans bin pus taurd I» 


Li lend'mwin, li mayeür ukeüve li Zande à paurt 

Et tapedve su si spale en chuflant l' Brabancone. 

— «Ca fait qu'insi, mayeür, mi rèsponse èstedve bone ?» 

— «Quausu ! mins c'èst parèy, vos s'roz quand min.me lomè 
Pace qui, di tote li binde... c'èst vos qu'a sti |' pus près |» 


+ 


Tant qu'il a sff champète, gn-a pupont уей d'amindes 
Et co mwins' di procès | C'è-st-auji à comprinde : 

Li Zande qui n' saveut scrire, séreüve todi sès-ouys ! 

Mins come i criyeüve fwart... il a todi fait s' bouye ! 

l'étéremint do chéf di musique 


Li vi chef di musique èst mwart 

Et come on n' pout nin d'meurè sins, 
C'èst l' pwarteü d' grosse caisse do l' fanfòre 
Qu'a l' baguète po l' djoó d' l'étéremint. 
Gn-aveüve bramint dès-òtes su l' lisse, 
Mins l' place riv'neüve au pus ancyin 

Et c'ést come ca qui l' vi Batisse 

А div'nu l' maisse dès musicyins. 

Portant l'ome ni convint nin fwart, 

C'èst li l' pus bièsse do l' sòciètè : 

| vint do fè djouwè d'vant l' mwärt : 
«Timps d'èralè ! Timps d'èralè !» 

Divant l' vacha qu'ést d'ssu l' bayau, 

| s'aspréstéye à dire à r'vó 

Au mwárt qu'on va diskinde o trau. 

Mins l’ bia discoürs qui l” maisse di scole 
Li a r'mètu li djoó di d'vant 

A d'meuré dins s' viye camisole | 

| va quand min.me bin tirè s' plan. 


- «Dji n' ti frè nin on long discours, 

Di-st-i sins min.me tiré s' tchapia. 

| fait fréd ét i c'mince à ploüre. 

Twè, ti t'en fous : ti n' sins pus ca. 

Vés', aprés “ mwárt, t'as co do l' chance : 
T'ès-stè cwète po l'èternitè | 

Et quand dji r'müwe totes mès sovenances, 
Dji trouve qui t'as fwart bin vikè, 

Et qui t' n'as nin à t' plinde di t^ sórt | 
Estc' qui ti l' sovins co do djoû 

Qui n's-avans sti tiré au sôrt ? 

Mi, dj'èsteu d'dins ; меё, t'asteus Юй. 
Mins audjoürdu, vès', c'èst l' contraire : 
Dji su foü èt c'èst twè qu'èst d'dins ! 

Insi tot èst r'mètu di sqwére |... 

Asteüre, socon, ni m'é vou nin 

Do t'awè dit tot plat c' qui dj” pinse : 

Li viye a dès wòts èt dès bas 

Et il arive, come dins lès cinses 

Qui l' batch ritoüne dissu l' pourcia !» 


Poqwè couru si lon ё 


Dji vin d' léyi ouve à l' càriére ; 

Dj" a boutè d'pus d' quarante ans. 
Dispeüy longtimps, dji su grand-pére, 
Dj'a one nüléye di p'tits-éfants. 

Sins v'lu dire qui dj' su dins l'aisance, 
Dj'a quand min.me dés caurs di coste. 
Mi, dji n'a jamais fait bombance, 

Dj'a spaurgni о l' place do fürlè | 

— «Asteüre, faureüve quand min.me qu'on vike», 
M'a-t-éle dit m' feume, d'on drole di ton. 
«Dji n'a jamais quitè l' Bèljique, 

Nos vwèsins, zèls, èvont fwärt lon | 

Si vos m' mwin.neriz aus Baléares ? 
On-z-èst là, d'ssu one ейге ou deüs | 
Displéyoz vosse boüsse, vi aväre ! 
Vikans on cêp come dès monsieüs |» 
Dj'a sti tchwèsi o l' rüwe di l'Andje, 
One grande valise, on blanc tchapia. 
Fine a acheté deüs róbes sins mantche 
Et do l' crache po lès cóps d' solia. 
Tron.nant one miéte dins més culotes, 
Vo-m'-là acovetè dins l'avion, 

Mi feume qui süwe dés grossès gotes, 
Tot bas, fait s'--ake di contricion | 

En passant d'zeü lès Pirènéyes, 
N'éstans choyus come dés pron.nis. 
Fine fait one bauye ét дей chinéyes 

Et gadèle... plin l' satch di papi, 

Pace qui, vèyoz, dins l' caravèle 

On vos lait bwàre èt mougni d' tot. 
Mins, d'vant do d'tchinde, on vos-atèle, 
| faut tot r'mète dins on satchot | 
Deüs-eüres è l'air, on r'tchait d'ssu tére, 
One tchambe d'ótél ét chacun s' lèt. 
Ca, ci n'ést nin one mwaije afaire : 

Dji n'óré nin mi feume ronflè ! 

Mins nin moyin d' clougni on-ouy : 
Dins l' гоме, jusqu'à l' piquéte do djoó, 


Dés feumes codaussenut come dés pouyes 
Qu'aurin.n' ponu on quauteron d'oós. 
Po din.né, i gn-a nin grand tchóse : 

Do l' soupe, do riz, pont d' canadas, 
On boquèt d" tchau, gros come mi póce, 
Avou one rondèle d'ananas 

Et one trintche di gris pwin... sins Боге. 
C'ést po ça qui, d'vant d'atèri, 

On n's-a dit : «Serrez vos ceintures». 

En quitant l' tauve... d'j'aveüve compris | 
Li зей! bia momint d' mès vacances 
C'èst quand dj'a paurti po riv'nu. 

Mins en rintrant, dj'a fait chonance 

Do yésse eüreüs come on bossu ! 

l'ésté qui vint, dji vos l' pou dire : 

Po més condjis, dji d'medre à Biou. 
Dj'irè coude dès fréjes à |’ Plate-Pire, 

Et fumé m' pupe dizo l' Tiyou ! 


A l'«chorale» 


— «lnsi, Djan, votlà rarivè ! 

Gn-a d's-anéyes qu'on n' causeüve pus d' twè | 
T'as rôlè t' bosse pa-t'-avau | monde 

Et, audjoürdu, come one aronde, 

Ti r'vins ddé nos, po-zi r'fé Р nid | 

As’ уей l' maladiye do payis 2» 


— «Ayi, Djo ! Maugrè c' qu'on ramadje 
On n' sét jamais rovyi s' viladje. 

Djè l'a v'lu r'veüy divant d' moru, 
Mins... c' n'èst pus li ! Dj“ su pièrdu | 
Pupont d' parints ! nin one con'chance ! 
Et pus rin d'óte qui dés sovenances !» 


- «Djan ! t'as bin twàrt do t' disbèli ! 
Dès socons ? dji m' t'é va foürni | 
Passe dimwin à l' nét pa l' maujone 
Nos-îrans à |” «Chorale» èchone 1» 


— «À l'«Chorale» 111 mins dji n’ sé tchantè 1» 
- «Ça n' fait rin ! Dins nosse sòciètè, 
Pérson.ne n'i tchante jamais dés masses ! 
Chodte bin | vola comint gu! ca s' passe : 
On s' rachone, aviè sèt' yüt' eüres 

Avou l' vi curé èt |’ mayeür, 

L' madjustér, l' gorli èt l' marchau 

O cabarèt do «Vi Blanc Tch'vau». 

C'èst todi por mi l' prumi vére 

Epwis c'èst |’ cia do madjustér, 

Adon l' gorli, sins s' fè priyi, 

Tot d” swite après, lès fait rimpli.. 

Èt l' marchau qu'a todi l' licote, 

Po l' còpè, fait sièrvu dés gotes. 

Ста qui l’ curé qui п’ dispinse rin, 

| done sès caurs aus pôvès djins. 

Mins nosse vi mayeür qué l' remplace 
Paye dés toürnéyes à tot-écrasse ! 

Insi, l' chije passe à mòde di rin, 

Il èst méyenét qu'on nè l’ sét nin ! 

Mins quand l' vi marchau s'é rind compte, 
| tosse on cóp ét sóte si monte ! 

— «Socons, di-sti, faut qu'on-z-èrvaye : 
D'mwin au matin, tot l' monde travaye | 
Dji propóse qu'on mète li cougnèt 

Avou on grand vêre di pèkèt I» 

On n'a pus swè... mins on l'avale | 


- «Èt... quand tchante-ton à vosse chorale 2» 


= «Ti n' l'as nin cor advinè, Djan ? 
Bin ! l' long dés vóyes... en-z-éralant !» 

Si vous voulez... 


Si vous voulez commander des exemploires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaître la liste des numéros spéciaux, 
Si vous voulez entrer en contact avec les Rélis Namurwès, 
Si vous voulez vous informer sur les cours de wallon 
organisés par les Rélis Namurwès, 
vous voulez obtenir des renseignements sur un écrivain, une ceuvre, 
sur l'histoire de la Wallonie ou des lettres dialectales, 
vous voulez consulter l'imposante documentation réunie 
à la bibliothèque des Rèlis, 


Si 


Si 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse - courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 

LES CAHIERS WALLONS 


Lingadje d'ayir ét d'audjoürdu * 


Po c'minci, on lingadje, qwe c' qui c'est ? 
C'è-ston moyin po s' fé ètinde, po s' fé comprinde (min.me si, afiye, 
on n' si fait nin todi bin comprinde). C'è-stinsi qu'on pout causer t't- 
ossi bin avou sès mwins qu'avou s' bouche. Lès bièsses si savenut co 
bin fé comprinde fuche+i à led maniére di piler, fuche-ti à leüs chi- 
néyes. Gn-a l' lingadje do cwárp, gn-a l' lingadje dès mots. Èt mi, dji 
vos va causer do lingadje dès mots ; di nos deüs lingadjes, li francès 
èt l' walon. [ей istwère. Comint c' qu'il ont skèpi, comint c' qu'il ont 
créchu. 

* 
Tot l' monde sét bin astedre qui l' walon, come li francés, nos vint do 
latin. Mins comint c' qu'on-z-a passé donk à l'óte ét douvint qu'on n’ 
cause nin tortos l' min.me ? Douvint qui tot là qu'on-z-a causé latin, 
on n' cause nin l' walon ? 
Po résponde à c' quèsse là, і m’ vos faureut raconter l'istwêre di 
chaque payis. Mins adon, dins chis mwès ci sèrè co l'ivier. Ni v'sè 
fioz nin, vos-alez comprinde qui с' qu'èst bon por onk, va bin po tor- 
tos. 
Sins-éraler j'qu'à l'ome di Spi, qui c' qui d'mèreut avaurci j'qu'à tant 
qu'on sét r'monter dins l'istwére? … 
Lès Cèltes, lès Goulwès, lès-Ancyins Bèljes, dji n' vos-aprind rin. 
Qué lingadje èst c' qu'i causin.n', cés djins là ? Li gaulwès qu'èsteüve 
on lingadje dè l' famile dès Cèltes. À qwè ç' qu' i r'choneut ? Ca, gn- 
a nuk qué l' saureut dire pace qui cès djins là n'avin.n' pont d' litéra- 
ture ét pont di scole. Pont di scole po scrire, todi. C'é-st-à cause di ca 
qui, quand lès Romins ont aboulé dins nos payis, c'ést l' latin qu'a yeü 
li d'zeü. 
Portant, gn-a saquants mots qu'ont tot l' min.me continuwé à viker. Lès 
mots come bègnon, bèrau, bioke, brèle, tchaur,... nos vègnenut dès 
Cèltes, parèt-i. Сёз ratayons lò nos-ont co lèyi brámint dès noms d' 
richots èt dés noms d' viyadjes éto, come Nameur, pòr égzimpe. 
Vos savoz t't-ossi bin qu' mi qu' lès patwès d' nosse payis ont sfi paur 
tis ёг : walon d Nameur èt walon d’ Lidje ; рісёга, gaumès, cham- 
pènwès, walo-picard èt walo-lorin. Douvint c' qu'on lés-a paurti insi ? 


Ce lexte reproduit l'exposé fait par Chantal DENIS, le 25 mai, à l'occasion de 
la séance anniversaire des Rélis Namurwés. Les idées n'engagent que leur 
auteur. 


Pace qu'i-gn-a dés grandès difèrinces dins l' maniére di causer, li 
maniére di dire li min.me mot. Mins, douvint qu'i-gn-a dés diférinces ? 
E bin, sobayiye si ga n' véreut nin dés difèrin.nès familes d' Ancyins 
Bèljes ? Douvint qui dj” di ça, ті ? 

Waitoz bin qu’ lès difèrints patwès sont paurtis dé |’ min.me maniére 
qui lès difèrin.nès familes d'Ancyins Bèljes. Véci à Nameur, c'èsteut 
lès-Aduatiques, dins l' Condroz, lès Condrüzes, do costé а' Lidie, lës- 
Éburons, ét dins l' Wès'-walon, lès Nèrvyins. Vos m'aloz dire qu’ ign- 
aveut co lès Ménapyins. Zèls, c'èsteut dès-Ancyins Bèljes èto, mins i 
n'ont nin div'nu dés Walons po ça. Lès Morins èt les Trévires nérin. 
Nos viérans pus lon douvint. 

Et lès syincieüs, qui diyenut-i, zèls ? 

Félix Rousseau, nos dit qui «l'influence du latin diminuait à mesure 
qu'on s'éloignait de la force centralisatrice de Rome». C'ést l' vrai. Li 
langue d'oc èst pus près do latin qui l' langue d'oil. Li walon èst pus 
prés do jérmanique qui l' poitevin. 

Albert Dauzat, «professeur à la Sorbonne», li, i dit qu' lés diférinces 
di lingadie, ca n'a rin à veüy avou lés Gaulwes, pace qu 'i-gn-aveut 
qu'on seül min.me lingadje gaulwès dè l' Bèljique jusqu'à l' Espagne, 
l'eIbériye, di c' timps lò. Lès difèrinces di patwés, ça provint dès difè- 
rinces di maniéres di viker. Èt fwòrt avant, do Mwèyèn-adje. Mins, i 
dit tot |’ min.me qu'i-gn-aveut dès difèrinces d'acsints èmon lès 
Gaulwès, èt qu’ ca a d'vu awè one influwence su l' lingadje d'après’, 
Henriette Walter, «professeur à l'Université de Haute-Bretagne», èle 
rapwate lès serijadjes do grand Jules? dins ses Commentaires de la 
guerre des Gaules : «l'ensemble de la Gaule est divisé en trois par- 
ties : l'une est habitée par les Belges, l'autre par les Aquitains, la troi- 
siéme par ceux qui, dans leur langue, se nomment des Celtes et, dans 
la nôtre, des Gaulois. Tous ceux-ci diffèrent les uns des autres par la 
langue, les institutions et les lois». Come qwè, on-zi pièdreut bin s’ 
latin ! 

Li latin, c'èst lès Romins div'nus maisses di nosse payis qui nos l'ap- 
watenut. Latin qu'on lome «classique», qui sièt po lès tècses di l'an'mi- 
nistrácion, po fé lès lwès, po studi ё scole, po scrire, mins c'è-st-on-òte 
lingadje qui lès djins causenut, Po ca, gn-a rin d' candji, don : lès 
lécses di l'an'ministrácion, ci n'ést nin scrit dins l lingadje qui tot l' 
monde cause | Li latin qu’ lès djins causenut, qui lès sòdòrds nos-apwa- 
tenut, c'èst l' latin qu'on lome «vulgaire». Qué difèrince gn-a-ti ètur li 
latin classique ét li latin vulgaire ? 


Albert DAUZAT, les patois, Bibliothèque des chercheurs et des curieux, 
Delagrave, Paris, 1927. 

Li latin vulgaire, c'ést l' lingadje dés djins, nin li scrijadje. Lès cias 
qu'ont studi l' latin savenut bin lès rüses qu'on-z-a avou lès déclinai- 
sons. Dins l' latin causé, on n'i riwaite nin co là si prés. Lès fráses ni 
sont nin à la chij quate deüs. C'est dès coûtès frâses. C'ést dés mots 
pus simpes, C'ést brámint dès p'tits mots". Si dj'a bin compris, mètans 
qui, po l' rimète au lingadje d'asteüre, ci sèreut dés mots come, pàr 
égzimpe, è frances, purée, putain, bordel, hein ; è walon, nos-avans 
dès mots come fodi, дме, don, ét dés godome, èt nom di glu, 
Sobayiye si c' n'èst nin po ga qu'on l'a lomé «vulgaire» * ? 

A fait qu'on-z-avance dins l' timps, li latin «vulgaire», òtrumint dit, li lin- 
gadje causé, candje. Douvint ? | 

On n'aprind c' latin là qu’ tot l'ètindant. On nè l' lit nin. Et come c'è- 
ston lingadje étranjér', on l' comprind mau, on l' rèpète di truviè èt 
avou s' própe acsint, Min.me po l' cia qu’ c'èst s' lingadje da li, і parèt 
qui choke di nos-ôtes, nos-apwartans dès p'tits candjemints dins l 
maniére di prononci on mot. En d'foû d' ca, дпа уе lès guéres. Lès 
Huns... èt lès-òtes, bin sür. Lès Barbares, lès Wisigoths, lès Ostrogoths. 
Avaur-ci èt jusqu'au payis di Lwére, gn-a, fwàrt avant, lès Francs vie 
l'an quate cint. Lès Francs, ci n'ést nin dés-eüros di d'dins l' timps èt ci 
n'èst nin dés Francés, min.me si c'èst zèls que l'zeü ont lèyi leüs noms. 
Lès Francs, c'ést dés Djèrmwins qu'apwatenut Іей lingadje dins leüs 
Ichénas. 

Pwis, dins l' timps, come asteüre, on r'candje li sins' dès mots qu'i-gn- 
a. Dji r'prind todi come ègzimpe li mot francés copain. Quand dj'astè 
djon.ne — non.na qu'i-gn-a nin si longtimps qu' ça !— un copain, c'ès- 
teüve one saqui qu'on wéyeüve di tanawète ét qu'on-z-aleüve quéte- 
Куе à scole avou, oubin au fotbal oubin qu'on djouweüve aus cautes 
avou. Qui sé dj' co ! Asteüre, mi vèjène, èlle a on copin èto. Et come 
lès meurs dès-apartèmints, c'èst do papi machi, dj'étind tot c' qui s’ 
passe dins l' tchambe. Dji n'a nin l'idéye qu' c'èst djouwer aus cautes 
qu'i faiyenut zèls deüs. A pus qu'i li lávereut s’ tièsse avou on cham- 
pwin qu'on ‘nn’ a fait brámint dè |’ réclame à l' télévision | Gn-a d's- 
ôtes-ègzimpes : les endives, les torchons ni sont nin lès min.mes ë l 
Bèljique qu'è l' France. E walon, i vaut mia awè sogne à Nameur qu'à 
Паје. Dj'i r'vére. 

Lès Francs apwatenut dés mots d' jérmanique au lingadje latin, choke 
candje one miète li lingadje èt po fini, on-z-atrape one saqwè qui п’ 
richone pus du tout au latin. Nos-èstans aviè l'anéye уй? cint. 

Yt cint : nos-èstans au timps а’ Charlèmagne. 


Marcel COHEN, Histoire d'une langue : le francais, Édition hier et aujourd'hui, 
Paris, 1947. 

Charlèmagne a bin sayi di r'mète li latin à l'oneür pace qu'il ésteut 
fwart mèsbridji. | d'vint trop malaujiy po lès djins pace qu'il èst d'dja 
trop lon do lingadje qu'on cause. Atincion qui l' lingadje sicrit, li lin- 
gadje dès lwès ét dès scoles, c'èst todi l' latin classique, li lingadie di 
l'èglije. Li lingadje causé, ca a div'nu do roman èt i c'mince à-z-awè 
dès difèrinces assez ètur li maniére qu'il èst causé ë l' Waloniye, ё l 
Picardiye, è l' Normandiye, dins l' Poitou, èt tot ga, po plu d'ner on 
nom à cès difèrints lingadjes là : c'èst li walon, li picárd, li normand, 
li poitevin, ét tchik èt tchak. Tos cès lingadjes là sont su |’ min.me pid, 
adon. On c'mince a scrire, choke dins s' patwès. Nos-èstans au 
Mwèyèn-adje. Rapèlez vos, Albert Dauzat dit qu’ c'ést fwärt avant à 
c' momint là qu’ lès lingadjes s'ont paurti. Douvint ? 

C'ést tot simpe : c'èst l' timps dès-lnvasions. Lès Vikings, lès Normands. 
Lès djins ni wasenut sórtu Юй do tchèstia do tchèsturlin oubin Юй d' 
l'abiye, télemint qu'i fait risquant su lès vôyes. Ca vout dire qui l' lin- 
gadje ni candje wére pwisqu'on n' réscontére wére di djins. On 
d'mére chake rétróclé dins s' trau èt lès difèrinces si faiyenut todi pus 
grandes étur chaque fi (= fief. 

On comprind mia douvint qui |" walon candje quausu а’ viladje à 
viladje. 

Pwis, dins l'istwére, on r'márquéye qu'i-gn-a todi yeü dés grandiveüs. 
Gn-a уей on lomé Jules, gn-a уей on- -Adolf, gn-a on George ; gn-a co 
yeü bin d'sòtes. Ё |! France, à ç' momint lò, дпа on lomé Hugues 
Capet. Li rwè a tot à dire di c' timps là. | rachetéye on Боџпї à gauche, 
on djin d' {ёге à drwéle, il èrite di saquants djoürnaus ра |' mariadje 
d'one cousène ou l'óte. Otrumint dit, lès Capétiens vont rachoner lès 
têres po fé on grand payis. Li rwè d' France, i d'mère à Paris ét à 
Paris, on cause li francyin. Lès maisses, c'ést lès maisses. À dater 
d' adon, lès |wès séront faites ë francyin èt pus è latin classique come 
divant,  l’Île-de-France. Gn-aurè margaye ètur l'Anglétére ét l' France. 
Li France n'ést nin co l' grand payis qu'on coneut asteüre, mins, justu- 
mint, à cause dè l' guére di Cint-z-ans (lès-Anglès ocupin.n' one boune 
partiye dè l' France), lès Francés si vont rachoner autoü d" Іей rwè. Li 
France, qu'a gangni l' guére, on l' va rèspècter. D'ostant, qu'èlle auré 
on rwé qui va yèsse on sint : sint Louwis, Ca compte, savoz ca. Nin 
rovi qu'on-z-èsteut fwart po li r'lijion, à ç' momint là | 

Dji v's-a dit qui l’ francyin, c'ésteut l’ lingadje do rwè d' France. Li fran 
cyin prind saquants mots qu'i n'a nin aus-òtes patwès ét on-z-arive tol 
doucètemint à-z-owé cu qu'on lome li vi francés. Vi francés qui n'èsi 
nin co on lingadje normálisé s'apinse l'òte, cu qui fait qu'on vwèt dès 
mots qui volenut dire li min.me, mins qu'on n' prononcéye nin dè l' 
min.me maniére ôte paut, qui п’ sont nin scrils | min.me. Спа 
d'ayeürs co pont d' régues d'òrtografiye. On min.me sicrijeü scrit l’ 
mot on côp done maniére, on côp done ôte... Come nos-6tes, da 


D'aprés Albert Dauzat, li lingadje candje à foit qui lés nanches can- 
djenut. C'èst bin l' vrai, parèt | 

Lès crwésádes sont oute èt lès tchèsturlins c'mincenut à s'embêter, i lès 
faut amüser. On frè dès tchansons, des powésiyes, dés p'titès pas- 
quéyes, lès fameüsés tchansons d' jèsses (ci n'èst nin dès-istwêres 
qu'on raconte avou s' cwárp, c'èst dès-istwêres qui racontenut dès 
«actions» ; lès jèsses, tot-à fait nosse mot walon po dire «action») ét... 
c'èst l' comincemint dè l' litérature romane. On c'minceré pa raconter 
lès batayes qu'i-gn-a yeü : c'èst ç qu'on lomeut «l'épopée» do timps 
qu 'on-z-ésteut è scole. A qui €' qu'on va raconter ca ? Aus tchésturlins, 
nin aus man ‘dayes, bin sûr. Èt l' pus grand dès tchèsturlins, c'èst li rwe. 
Po li fé oneür, c'èst dins s' lingadje qu'on li va raconter sès fauves èt 
sès pasquéyes, D'abórd, mi diroz, li trouvêre qui vint do Poitou, 
métans, i scrit sès tècses dins |’ lingadje do rwe, dins l' francyin ? Nin 
ttà fait, Pace qui l' trouvère, i li faut tot l' min те bin gangni s' муе. 
Ca vout dire qu'i va raconter sès-istwêres óte paut éto. Et come i faut 
yésse compris pa li d'pus d" djins possube, c'ést dins on lingadje qui 
prind dés mots à gauche à drwète" qu'i scrit. Ci n'èst nin l' |ingadje 
causé, c'èst «une longue véhiculaire» s'apinse li francés, on lingadje 
qu'on pout «véhiculer» di viladje à vilodje, &t min.me di province à 
province. Gn-aveut pont d' probléme po s' comprinde pusqui lès difè- 
rinces n'èstin.n' nin grandes ètur les difèrints dialékes. Tot-à fait come 
dins nosse walon. On «dialecte» s'apinse Littré, c'è-st-on patwès qu'a 
one litérature èt qui n'èspètche nin di s' comprinde d'onk à l'óte. 

Vi francés èt walon vègnenut tos lès deüs d'on min.me po latin ét d'on 
min.me vi pa gaulwès, C'èst dès fréres avou dés r'chonances èt dés 
difèrinces, come i-gn-a ètur lès djins. 

Li vi francés a viké do XI” au XIII”, XIV” siéke. Otrumint dit, jusqu'à l' 
difin do Mwèyèn-adje. 

On p'tit ègzimpe po s' rinde compte do lingadje à c' momint là : 
C'è-st-on bokèt do c'mincemint do XII™ siéke. 


la chanson de Roland cu qui voul dire : 


As vu Rollant sur sun cheval pasmet voilà Roland, sur son cheval pàmé, 
E Olivier ki est a mort naffret et Olivier qui est blessé à mort, 
Tant ad seine li oil li sunt trublet Il a tan! saigné que ses yeux son! Iroublés. 
Ne loinz ne pres ne poe! vedeir si cler Ni loin ni prés il ne peut voir assez clair 
Que reconoistre poisset nuls hom mortel. pour reconnaitre homme mortel. 
Sun cumpaignun, cum il l'at encuniret, Il rencontre son compagnon 
Sil fiert amunt sur l'elme a or gemet, et le frappe sur son heoume gemmé d'or : 
Tut li detrenchet d'ici que al nosel ; il le lui tranche jusqu'au nasal, 
Mais en la teste ne l'od mie odeset mais il n'a pas atteint la tête. 


“ Marcel COHEN, cf, note 3. 


Su l' difin do Mwèyèn-adje, li lingadje candje brámint pus rade. A 
boune preüve, voci on bokèt di Ruteboeuf, (оп scrijed do XIII™ siéke ; 
cint-z-ans pus tourd, òtrumint dit, rin, ét portant,on comprind bràmint 
mia). 


Ce son! amis que vent emporte = 
les maux ne savent venir isolément ; 


| ; II fallait que tout cela m'arrivàl, 
Li mal ne sevent seul venir el c'est arrivé. 
Tout ce m'estoit a avenir Que sont devenus mes amis 
S'est avenu. Avec qui j'étais si intime 
Que sont mi omi devenu Et que j'avais tant aimé ? 
Que j'avoie si pres lenu Je crois qu'ils sont trop clairsemés ; 
| Er tont amé ? Ils ne furent pas bien fumés, 
Je cuit qu'il sont trop cler semé : Alors ils m'ont fait défaut. 
IL ne furent pas bien femé, Ces amislà m'ont mal traité, 
Si sont failli. Car jamais, tant que Dieu m'aHligea 
е! ami m'ont mal boilli, En mainles maniéres 
C'onques tont com Die m'assailli je n'en vis un seul en ma demeure. 
En maint costé, Je crois que le vent me les a enlevés. 
N'en vi un seul en mon osté : l'amitié est morte - 
Je cuit li vens les m'a osté. Ce sont amis que vent emporte 
l'amor es! morte : Et il venfait devant ma porte, 


Ce sont amis que vens emporte, Aussi le vent les emporta. 
Et il ventoit devant ma porte 


Ses enporta. 


On c'mince à trover plaijant d’ lire. Li litèrature francèse crèche, 
Quand on scrit one saqwé, ca costéye fwart tcher. | l' vaut bramint 
mia fé dins on seül min.me lingadje. | faut normaliser l' lingadje. On- 
z-arive au «moyen francais». Et c'est dès clérs qui s'i atèlenut. Pa 
rapórt au vi francés, c'èst dès déclinaïsons (gn-aveut pus qu’ deüs, 
conte chîj à latin) qu'on lait tchair, c'èst l' prononciyòcion qui candje, 
c'èst |' conjugaison qu'on c'mince à simplifyi po-z-awè mwins' di 
vérbes iréguyiers, c'èst l'órde dès mots dins l' fráse qui n'est pus l' 
min.me ét tchik èt tchak. 


Dji v's-a dit qu'ou Mwèyèn-adje, tos lès lingadjes èstin.n' su l' min.me 
pid. Oyi, mins on vout todi r'choner lès grands. Di c' timps là, li rwè, 
c'è-stone saqui | Lès bordjwès vont prinde li lingadje do rwè d' 
France. Lès p'tits, zèls, i causenut todi leü patwès, patwès qui conti- 
nüwenut à candji, come n'impòte qué lingadje. Tot doücétemint, li 
France divint on grand payis. Nin seülemint pa s' sitindéye mins po 
tot c' qu'i 57 passe èt surtout po s' litérature. C'é-st-impórtant à sawe’, 

pace qui c'èst fwàrt avant po c' raison là qui c'est l' francés qu'atrape 
li d'zeü dins l'Eürope éfire. Dispü Françwès prumi, li France èst quausu 
come élle è-st-astetre, èt c'èst li qui sinerè en 1539 «l'Édit de Villers- 
Cotterêts» : tos lès tècses oficiéls duvenut yèsse sicrits è frances su tot 
l' tèritwère francès. 
Èt véci € Véci, c'èst lès Ducs di Bourgogne qui vont rachoner, ou 
XIV™ s., lès difèrints payis qu'ègzistin.n" ou Mwèyèn-adje, à paurt li 
payis d' Lidie qu'èst maistri ра || Prince-évéque. Èt lès Ducs di 
Bourgogne, c'ést dés Francés qui vont ëcorodj; li litérature francèse. Li 
lingadje oficiél, ci sërë l' francès d'abòrd, mins on n' fait nin l' tchèsse 
aus patwès (flaminds oubin walons) tot | min.me. Gn-a todi one difè- 
rince ètur li lingadje causé èt l' lingadje sicrit ; ètur li lingadje dès djins 
èt l' lingadje dès monsieds. 
Vos rapeloz bin qui l' lingadje candje à fait qui l' soce candje ? Qwè 
ç' qu'i s' passe di cès trèvints là ? Au XV" siéke, c'èst lès grandés «dé- 
couvertes», lès voyadjes, l' Amèrique, lès-òrts, lès catèdrales, lès pa- 
lès, l'industriye do scrufiér, l'imprimeriye. On fait dés novias mots pace 
qu' i-gn-a dés novias cayèts. Et lès clércs qui faiyenut l' lingadje iront 
gwé dès racènes dins l' latin èt l' grèc. C'èst qu'il ont studi, cès djins 
là, ètil' faiyenut sawè || r'waitenut l's-ótes dè l' min.me maniére qui 
dès couchèts qui passerin.n' l'eüwe, vos-òtes ! | r'pudenut dès mots au 
latin classique è l' place do latin vulgaire. C'è-stèto di c' timps là, qui 
lès mots abstraits datenut”. 
Li «moyen francais» sërë causé do XIV" au XVI” siéke. C'èst l' francès 
dés Froissart, Villon, Ronsard po vos d'ner one idéye : Mignonne, 
allons voir si la rose... Tot l' monde coneut bin c' powème là par keür. 
Aprés, c'èst |’ «français moderne», ét c'ést todi dins cit'la qu’ nos- 
èstans asteüre, mins avou saquants p'tits candjemints tot |! min.me, 
dispò l' XVII” siéke. 
C'èst, pòr ègzimpe, li oi qui condje en ai (le francois èstoit / le fran- 
çais étai, c'èst |l! grammaire qui candje one тіёіе avou, par èg- 
zimpe, li place do pronom ; c'ést l' prononciyacion, Au XVII" siéke, i- 
gn-a pont d' loyüre. Totà fait come dins nosse walon («quand i ; dins 
г»). C'è-stò Vaugelas, on grammairyin do XVII" siéke qu'on dwèt 
lès soixante-dix èt quatre-vingt-dix. C'èst co li qu'a candji li forme c'est 
des enfants en ce sont des enfants". S'i-gn-aureut nin уей citla, nosse 
walon sèreut co bran.mint pus prés do francés, pace qui c'est fwârt 
avant au XVII" siéke qu'on candje li maniére di dire èt di scrire li fran- 
cès. Douvint ? C'èst l' siéke do cartésianisme (Descartes). Ca vout dire 
qu'i faut dès régues, i faut d's-èsplicacions, dés raisons, dés preüves. 
On Юге, on studiye li тёуей maniére di scrire lès mots. 


` Marcel COHEN, cf. note 3, 

1789 : li Révolucion francése. Lèye, èle va vlu spotchi lès patwès. | n' 
faut pus qu'on seül min.me lingadje po bin mostrer qu'on-z-ést tortos 
échone d'on min.me payis. Li lingadje, one saqwé qui rachone lès 
djins, nos n' dirans nin l' contraire, 

1848 èl' France, c'èst l' «suffrage universel». Tot |! monde pout bin 
vòter ; 1893 èmon nos-òtes. А c' momint là, li walon aureut plu div'nu 
li lingadje oficiél dè l' Waloniye. Mins à c' momint là, ca fait cint-z- 
ans qu'à pou près tot l' monde cause li francès véci è |’ Waloniye 
(dispü qu’ nos-avans sti maistris paus Francés]. Èt ca fait 10 ans qu' 
l'Etat a mèlu sès scoles dissu pid (1884), scole qu'on foit è francés, 
bin sûr, c'est l' lingadje oficiél (lès scoles ont sti mètüwes dissu pid pa 
lès curés, lès jéswites, à latin jusqu'au XVII, XVIII" siékes, pwis, à fron- 
сёз). Li francés, c'èst todi l' prumi lingadje à c' momint là èmon lès 
grands d' l'Eürope. Cu qui fait qu” c'è-stostant aurder c' lingadje là ё 
l' place do walon, walon qu'éston patwès po tortos, C'èst lès djins 
zèls-min.mes qué l' diyenut («dialecte», c'è-st-on mot d' syincieüs). 
KIK” siéke : li tch'min d’ fiér, lès-üsines ; lès djins c'mincenut à voyadji. 
Dès djins done miéte pa tos coslés s' rèscontèrenut. On-z-étind causer 
li patwés d'on-óte payis. 

ХХ" siéke, lès-aviyons, li posse, li télévision, lés-órdinateürs,... 

Au posse, c'èst l' francés qu'on cause, vèyan.mint quj c'èst l' lingadje 
oficiél dispü || quatózyin.me siéke. Po causer avou d'sòtes, c'est | 
francés oubin l'anglés. Nosse walon, li, i va bachi fameüsemint. Li 
walon qu'on cause dins nosse pitite cwane véci dispü là dès-ans, ci 
walon là qu'on n'aprind nin dins lès scoles, ci walon là qu'on n' cause 
pus dins lès familes, dji n” vos l'aprind nin, il è-st-à s' déréne bauye,... 
èt c' qu'est l' pus drole, c'èst qui l' francés avou. C'ést l'infòrmatique, 
c'ést l'Amérique qui mwin.ne li bole éfire, c'ést l'anglès qu'a li d'zeó. 
Lès tchansons qu'ont li d'pus d' sucsès sont-st-èn-anglès. Lès mots mous- 
senut dins l' lingadje sins pont d' rüses. èmon lès djon.nes, todi. 
Boostés, speedés, on-z-èst stressés. Si v's-avoz dandji di p'titès pastiles, 
l'apoticaire vos dóré dès microtabs. Lès gazètis spaudenut lès mots èt 
tot ga va fwart rade. Ossi rade qui l'infòrmatique. C'èst l' contraire do 
XVII siéke qu'on purdeut l' timps d' bin scrire èt di r'mète dès croles 
à gauche à drwète. Asteüre, i faut dès mots l' pus coüts possibe. Caro 
ét Laeti ont mètu l' clim dins Іей auto ét dins le apart’, c'èst mia po 
'erdi. 

Li walon è-stò s' dérène bauye, li francés a d'dja dé l' tére didins sès 
potches. C'èst d'ostant pus aujiy dè |’ fé moru è | Bèljique, qu'i-gn-a 
deüs lingadjes. Ca costéye mwins' tchèr po lès cias qu” faiyenut dès 
réclames ; c'ést pus aujiy po lès politicyins. Li francés n'àré nin viké 
dès masses pus longtimpsèl' Waloniye qui | walon, si frére mèsbridji. 
Dj'ï va one miète fwòrt, dijoz 2 Pinsez 2 l'Académiye francèse lèye- 
min.me a stron.né lès centimes po dès cents. 


Dji frè co r'márquer qui l' lingadje a candji, mins qui l'òrtografiye a 
sovint candji èto. Au c'mincemint, on chòt l' fonétique. Pòr ègzimpe, 
l'eau si prononceüve é a ou ; on n'èst nin lon d' noste aiwe. On-z-a 
candji l' maniére di prononci, mins on n' a nin candji l' maniére di 
scrire. Ca vout dire qui l'òrtografiye divint d'dja pus malaujiye, Après 
ca, avou li candjemint d'idéyes, avou lès tralalas qu'on mèt volti tot- 
avau, on mètrè dès tralalas dins lès mots èto. Èt nos-aurans dès gra- 
fiyes à tchair mwart d'astampé (scavoir, aultre, faict...). D'ostant d'pus 
qu’ lès scrijeüs astin.n' payis à l’ ligne. On r'vérè tot l' min.me one miè- 
le èn-èri pace qu'on pinseut qu' lès cléres avin.n' fait rèfèrince au latin 
èt qu'on s'a rindu compte qui c' n'èsteut nin l' vrai. Bref, on r'candje 
co. Èt l'Acadèmiye boute co à l'òrtografiye au djoó d' avdjodrdu po 
rinde li francés pus aujiy à scrire. Pace qui, tos lès syincieüs - tos lès 
cias qu’ dj'a li, todi - i diyenut | min.me : quand on-z-a c'minci à 
scrire è francés, c'ést dés djins qu'avin.n' siti è scole (c'èst come po l' 
walon) ét il ont scrit dins one òrtografiye qu'i con'chin.n' bin. C'éskà 
dire li latin (come lès cias qu'ont scrit è walon ont pris l'òrtografiye 
francése). l'aroke, c'èst qui l' francés n'ést pus do latin ; gn-a dès sons 
qui n'ègzistéyenut pus è francés ét gn-a d's-òtes qui n'ègzistin.n' nin è 
latin (c'èst l' min.me ètur li walon ét l' francés). Et on-z-a уей l' twart 
di п’ nin fé dès grafiyes à pour! po cès sons lò, come l'espagnol, par 
ègzimpe, ènn'a fait por li. 

Vola. C'èsteut, on racoûti d' l'istwère di nos дей lingadjes. Èt asteóre, 
nos-èstansò on toürnant. Èst ç' qui l' walon èt l' francés vikeront co 
d'one maniére oubin d'one òte, dimwin 2 Po l' francès, nos n'èstans 
nin tot seüs à plu machi lès cautes, mins po l' walon, c'èst nos-ótes qui 
frè qu'i vikerè ou non. C'èst nos-òtes qui frè qu'i candjerè ou non. 


w 


Tos lès lingadjes moürenut on djoù ou l'óte. C'a sti l' cas do gaulwès. 
C'a її l' cas do latin, on grand lingadje, portant. C'a sti | cas do vi 
francès. C'èst l' cas do walon qu' vos-avoz conu, vos-òtes què l'a 
causé. On d'minde, on dinse, on cause wèlon.... Lès toürnüres ni sont 
pus lès min.mes pace qu'i faut quausu awè sti èlèvé dins on lingadje 
po l' sawè r'mète come i dwèt yèsse rimètu. C'èst l' vrai po l' walon, 
c'èst l' vrai po tos lès lingadjes man'cis. C'è-stone miète normal. 
Quand on lingadje è maistrit on-óte, li pus p'tit finit pa disparète. 
Asteüre, gn-a brámint qu'ènn'ont consyince èt qui s' batenut po-z-aur- 
der lès patwès vikants. Maugré tot, ci n'èst pus l' min.me lingadje. 
C'èst co Henriette Walter qui dit : «Malgré la vitalité et la compétence 
de ces centres (èle cause des scoles qu'on-z-i raprind l' Breton), un vrai 
problème subsiste pour la survie de cette langue, car il y a un déca- 
lage sensible entre le breton des universitaires et celui des Bretonnants 
de naissance», 

Qwè vloz ! On trove plaijant lès vis tchèstias, lès viyès pires, lès viyès 

potales pace qu'i c'èst dés tèmwins di d'dins |" timps. On raprind | 
cüjéne, li costeure, li tchésse come on lès fieüve dins l' timps, èt on s' 
fout do lingadje. Et s'on s'è fout, c'èst quétefiye one miéle di nosse 
difaute. 
One dès raisons, c'èst qui | walon, c'è-st-on patwès, c'est dès 
patwés'^, Nos-avans véyu qui || francés a candji à fait dès «grands 
événements de l'histoire». Nos-avans vèyu qu'à fait qu'on rèscontère 
dès djins qui п’ sont nin do min.me payis, li lingadje candje. C'a sti | 
vrai po l' francés, douvint qui сі n' sèreut nin l’ min.me po l’ walon ё 
Dji pinse qui dji m' pou co vanter d' conèche li walon come il èsteut 
causé dispò là dès-ans. Dj'a уе l' chance d'awè on pa qu'a sti èlèvé 
pa dès parints cinsis. Dès cinsis, c'èst dès djins qui vikenut tot seds. Led 
lingadje ni candje nin. Min.me quand m' papa a bagué po-z-aler 
d'mérer à Flawène, là qu'il a rèscontré m' moman, il a aurdé s' lin- 
gadje. Èt m° moman (fèye done cabaretire èt d'on tchèrpèfi) ossi. Cu 
vi fait qu’ dj'a г'сї li lingadje francès, li walon d' Sombrèfe èt l' cia 
d Flawéne dia т’ bérce. Li lingadje qui dj” causeüve, c'èsteut do 
francés jusqu'à tant qu’ dj'a v'nu au coürs véci aus Rélis. Véci, dj'a 
ètindu do namurwès, do fosswès, do lingadje do Saut èt vos 'nn'au- 
roz. Dj'a studi li Léonard qu'ést do lingadje d'An,nevòye. Dj'a li à pau 
prés tote li bibiotéque dès Rèlis ét cor ope. Dj'a étindu ét répéter dés 
mots qui dji n' con'cheu nin, sins sawè s'on l' dit éto à Nameur ou 
non. Èt dji n” so nin tote sedle dins с' cas là. Si | walon si comache 
dèdja dins l' tièsse dès cias qu'ont sti alèvés dins c' lingadje là, comint 
vòriz qui lès djon.nes qui n'ont ètindu qu’ saquants fráses sórin.n' fé 
ótrumint 2 
Nos-avans véyu qu'au Mwèyèn-adje, lès tchanteds purdin.n' dès mots 
d'óte paut po s' sawè fé comprinde pa li d'pus d' djins possube. Les 
lives, s'on vout ratraper li mitan dés cours qu'on-z-a dispinsé po lès fé 
éditer, i lès faureut sawè vinde à li d'pus d' djins possube. Ors', nos 
r'márquans qu'on n' lès vind qu'aus cios d' nosse cwane [èt aus 
socons — ét co |] 
Dji pinseu fé m’ dérin roman ë sombréfwés, pwis, dji m'a dit qu' c'es- 
leüve one bièstriye. Quand on scrijeü scrit, il in.mereut ostant qu' sès 
lives sérin.n' lis pa li d'pus d' djins possube. Adon, dj'a r'pris l' lin- 
gadje di Nameur, li lingadje d'one grande vile, come lès trouvéres li 
fyin.n', li lingadje di т’ moman, tot-z-i r'métant tanawéte on mot d' 
Sombréfe. Pace qui,... lès racénes, savoz | S'i-gn-a qu'on mot ou l'óte 
qu'on n' comprind nin, ci n'ést nin grave, on s'i fait, S'i-gn-a lès trwès 
quarts, on n° lit pus. C'è-stinsi : lès djins cachenut après c' qu'i-gn-a 
d“ pus aujiy. Quand nos d'nans scole véci, nos l' fians en namurwès 

nos-òtes lès maisses, maugrè qu' nos n'éstans nin dès nés-natifs di 
Nameur. En 1" èt en 2”, todi. 

Otrumint dit, cu qui nos fians, c'è-stone normálisácion do lingadje. 
Ni pinsez nin qu'on-z-a one miète di trop criyi conte lès Rfondeüs 2 Les 
Rfondeòs, po lès cias qui nè l’ savenut nin, c'est dès djon.nes au pus 
sovint, qui volenut fé do walon on lingadje normólisé po tote li 
Waloniye. || ont trové qui lès difèrinces dins l' maniére di causer, ci 
n'èsteut qu'one difèrince di prononciyâcion. Adon, il ont métu d'ssu 
pid on sistème po scrire dès mots qu'i-gn-a, tortos dé | min.me 
maniére po lès sawè lire choke à s'-tidéye. Et i machenut tos lès 
walons èchone. 

On-z-a l'abutude one miète di trop, di veüy cu qu'i n' va nin èt nin c' 
qui va bin (qui c' fuche dé lès Rfondeüs ou dé lès «classiques», 
d'ayeürs). Pace qui c'èst l' vrai qu'i-gn-a à r'dire su li r'fondu. Dès gra- 
fiyes avou dès xh, jh, ae èt compagniye, c'èst par trop malaujiy à lire. 
Èt co d'pus à scrire | Еп d'foü d’ ca, s'on n' vout nin awè on dicsio- 
naire à costé d' li po sawe scrire li r'fondu, i faut conèche tos lès 
patwès (tchapia = tchapé = tchapea ; tchèstia = tchèsté = tchestea ; 
solia = ... solo = ? ; mia = ...mi= 8). Adon, ça n' sièt à rin. Et pwis, 
gn-a піп qu’ dins |’ prononciyácion qu’ gn-a dès difèrinces. Gn-a èto 
dins lès construcsions d’ frâses, dins lès conjugaisons èt Ichik èt tchak. 
Prinde li walon po fé d's-òrtikes di gazète, po fé dè l' tècnique [adon 
qui l' francés n'a nin d'dja dès mots assez), po fé do drwèt, ga n' ra- 
pwate rin. Nosse walon qui tchante (ô, siya qu'i tchante... quand on 
l' sét causer à mòde di djins !), on nè l' ritrove pus dins dès s'faits- 
artikes. Nos-èstans bilingues, c'è-st-one ritchésse. On pudreut jamais 
do walon po l' tribunal, lès-avocats pórin.n' bin aler ou chòmadje. 
Mins im” chone qu'i n'ont nin tos lès twärts. Lès Rfondeüs, nin lès-avo- 
cats. Pace qui c'è-stinsi au djou d'audjoürdu. Lès djins qui n'ont nin sti 
aroutinés machenut |” walon. Est c' qu'on (‘гей dwèt disfinde 2 Pace 
qui c' n'ést nin l' cia qu' vos-avoz conu ? Vos-min.me, mi waseriz bin 
acèrtiner qui dins vosse viyadje on n'a jamais pont pris d' mot au 
vèjin ? 

Là ou qu'il ont co twárt, à m'-n-idéye, c'èst d' décider à Irwés, quate, 
qui té mot si dire insi èt d'inventer dés mots abstraits. Dès mots qui pèr- 
son.ne ni comprind, d'ayeürs. C'èst candji l'âme do lingadje qu'i 
faiyenut là. Li lingadje walon moürt. Nin pace qu'i n'a quausu pont d' 
mots abstraits — nos parints l' causin.n' fwart bin sins ca — , піп pace 
qui c'èst po raconter dés viyès matènes — li boune preüve, c'est nos 
lécses — mins pace qui lès momans né l’ causenut pus avou leds-èfants, 
èt min.me lès papas. 

Mins s'i-gn-a co qué l' volenut causer, s'i-gn-a co qué l' volenut 
aprinde, èst c' qu'on n' si póreut nin mète échone — dji di bin : èchone, 
syincieüs èt cinsis — po sayi d' fé one soqwe d'à рей prés ? Po normò- 

liser |” lingadje, ótrumint dit mète dissu pid on vrai diyalèke, nin d' 
Moucron j'qu'à Màmedi, mins pa famile di walon. Dins on prumi 
timps, dire qu'on mot è vaut onte. Mi, ga п’ mi disrindje nin di veüy 
dins l' min.me tècse : il astèt, il asteut, il èsteut ét co il ésteüve. (Nicolas 
Bosret l'a fait èto là quausu 200 ans). Dins on deüsyin.me timps, i 
fauré bin tchwèsi. Li cia qui n” conèt nin l' walon, i s' fout qui 6” fuche 
fastrou, оше! ou fautul qu'on diye. | s' fout qu'on diye [ou qu'on dije) 
véye, voüye, vónye. Nos r'mòrquans d'ayeürs qui l' cia qui conèt l' 
walon lirë i faureüve si c'è-stinsi qu'on dit à s' maujone, là qu'il èst 
scrit i faurot ou i fáreüt... Li cia qui n' conet піп l' walon, i s'è fout, mins 
il in,mereut ostant ди” gn-aureut qu'on mot. Atincion, dji n° cause nin 
dès «synonymes», dji cause do min.me mot qu'i-gn-a wére di difèrince 
dins l' maniére dé l' prononci. 

Lès sonantes, è walon, ci n'ést nin l' min.me qui dins l' francés. On lès 
mougne fwârt. Quand on dit dimérer, dimeurer, dimorer, quand on dit 
possibe, possube, possébe, c'èst |! min.me mot. Est c' qu'on п’ póreul 
nin scrire cès mots là tortos dè |’ min.me maniére 2 (Quite à l' dire 
chake à s' mòde). 

Si nos vlans chaper l' walon, dji di bin «walon» èt nin «franlon», i nos 
faut passer pa lès scoles. Gn-a combin dins vos-ótes qu'ont causé l' 
walon avou leüs-éfants ? Gn-a combin dins vos-ôtes qu'ont dès-èfants 
qui saurin.n' causer |! walon ё Gn-a combin dins vos-ôtes qu'ont dès- 
èfants qui causenut l' walon avou vos p'tits-èfants ? Si nos vlans cha- 
per l' walon, li scole, c'ést l' seül moyin au djoü d'audjoürdu. C'est 
noste èspéryince qui nos l' fait dire. S'i-gn-aureut nin yeà li scole di 
Ligne, gn-aureut pont yeü d’ soce di téyóte à Ligne, gn-aureut pont уей 
d' acteürs po v/nu è nosse sicole. S'i-gn-aureut pont yeü di scole à 
Lignè, on n'aureut nin on Maxime po nos v'nu dire : dj'a one comis 
sion à fé à nosse pa. C'è-st-à scole qu'il a apris c' maniére là d' cav- 
ser. Naturélemint, il a one dame di scole qu'a l' coradje di continuwer 
à v/nu au cours. || a one dame di scole qu'a l' coradje di s’ bate conte 
dés parints qu'i-gn-a. Ci dame di scole lò, èlle a co bin vlu candji si 
maniére da léye di causer, èlle a pris l’ maniére qu'on li a apris véci 
aus Rèlis. Nosse maniére di «purisse». Ele nos-a bin vlu choûter, lèye. 
Ci n'èst nin l' cas d' tot l' monde. Combin d' cóps c' qui nos n'avans 
nin ètindu dire pa dés cias qu'apudenut l' walon oubin lès cias qui nè 
l' causenut qu'au tèyòte : «ci n'ést nin insi qu'on dit», ou «ci n'ést nin 
ca qu' ca vout dire». Et douvint, ca ? Pace qu'au téyóte, pace qui véci 
è scole, ата dès djins qui vègnenut done miéte tos costés èt qui c' 
n'èst nin insi qu'on dit è leò maujone. Oubin qu'on n' dit pus insi pace 
qu'on s'a brouyi on djoû ou l'óte ét qu’ gn-a nèlu qu'a r'nicté. Ou pace 
qu'i n' conéchenut nin tos lès sins' d'on min.me mot. Mins au djoù 
d'audjodrdu, lès cias qui djodwenut au tèyòte, in” sont nin tortos do 
min.me viladje. Et l' méteà à l' sin.ne — dés cias qu'i-gn-a, todi - in 

coneut nin l' walon ássez po sawé dire si l' djouweü fait one faute di 
walon oubin si l' mot ègzistéye óte paut. 

Adon, i séreut timps d'awè one Acadèmiye riconüwe qui normâlise- 
reut li scrijadje. One Acadèmiye qui spaudereut sès studiadjes (Poqwe 
nin li S.LLW. 2). S'éle nè l' fait nin, gn-a d's-ótes què l' front. Dès-ôles 
qui п’ sont quétefiye nin t'ossi capòbes mins qué l' front tot l' min.me. 
Pace qu'i-gn-a dandji. Èt qui spauderont quétefiye dès biéstriyes. Ci 
n'èst nin l'zeà taper l' pire qu'i faut. C'èst lès copler. C'èst lès scoler. 
Waitiz li grammaire di Lorint Hendschel. One grammaire qu'a sti su 
Internet. One grammaire qui tot l' monde a plu lire. One grammaire 
qu'a sff faite pa on syincied, òtrumint dit, one saqui. Lorint, i mèt dins 
s' grammaire dès-ègzimpes pris dins dès bons scrijadjes.,, èt dins lès 
pus mwais. Mins comint vloz qu'on-apurdice seüche fé l' difèrince, li ? 
Atincion, ni m' fioz nin dire cu qu' dji n'a nin dit. Dji n' vos d'mande 
nin à vos-ótes tortos di scrire dins on lingadje «normóálisé». Di trove 
plaijant d'ètinde l'acsint dès djins au d'truviè d“ leós scrijadjes. Dji n' 
vos d'mande nin d' candji, mins dji pinse qu'on póreut tüzer échone 
à one sóte di normálisacion po lés-apurdices, po lès pus djon.nes, po 
lès cias qui n° conèchenut nin bin l' walon, po lès scolis. Pace qui 
quand gn-a pon! di scole, li lingadje èva à l' rèpdèlèp. Et s'i faut 
aprinde li walon ё scole, il ё faut fé on diyaléke. Nin à |’ place dès 
patwés, mins à costé, come ça égzistéye ë l'ltalie'', On maisse ni sav- 
reut conéche tos lès patwès. Gn-a nin dès maisses assez po sawè 
aprinde li patwès d' fac: viladje aus-éfants. Gn-a nin ди” dès-èfants 
do min.me viladje dins one min.me sicole. 

l faut veüy cu qu'on vout. Si c'ést qui l' walon fuche on patwès, dès 
patwès, i faut léyi pichi |! bèdot. Mins foute di couseüs, faute di scri- 
jeôs, dji n” so nin зейге qu'i picherè co longtimps. S'on vout qu'i vike 
co saquants-ans, s'on-z-é vout fé on vrai diyalèke, adon, i s' faut mète 
èchone po-z-awè l' min.me lingadje. Cor on còp, dji n' di nin d' 
Moucron j'qu'à Màmedi, mins quétefiye bin di Djiblou j'qu'à Ciné, di 
Sombrèfe j'qu'a Ingu'zéye èt sobayiye s'on n° soureu! aler one miète 
pus lon. One miète pus lon, ci séreüve moutwèt malauji, m'aloz dire. 
Moutwèt bin, mins quétefiye qui non. 

Ci n'ést nin à saquants rèlis, qui vos m' diroz — ét quand dji di rèlis, 
ca n' vout nin dire nos-ôles, c'éskavou one pitite lète qui djè l' sicri ; 
dj'aureu plu dire Ranteülis — ci n'èst nin à saquonts rélis di décider qui 
c'é-sHinsi oubin insi qu'i faut dire. C'èst lès djins qui faiyenut l' lin- 
gadje. C'èst l' vrai. Maleureüsemint, li lingadje do djoù d'audjoürdu, 
c'èst do «franlon». C'èst l' min.me po tos lès lingadjes. C'èst lès 
grands, c'ést lès cias qui criyenut l' pus fwart qu'ont li d'zed. C'è-st-insi 

qu'è nosse Walonîye, asteüre, si vos d'mandez à din.ner è francés, on 
vos frè riv'nu à sél' eüres au gnüt. Ni riyoz nin, dj'a yeà l' quinte. Li 
francés d' Bèljique, ga d'vint l francés d’ Paris. Jusqu'à fé dès biès- 
triyes. Pace qui, por mi, c'è-st-one bièstriye qui di disdjuner à doze 
eüres adon qu'on-z-aveut d'dja mougni on bokét à chij eóres èt 
d'méye au matin. L'eüre n'a pont d'impòrtance, sovoz | On continüwe 
lès bièstriyes tot d'djant dès lindi èt brin là qu'on-z-a todi зей dire, nos- 
êtes lundi èt brun. Mins si lès djins |’ volenut insi... Sauriz bin fé bwére 
on baudèt qui n'a nin swè, vos-ôtes ? 

Maugrè tot, i faut sayi d'aurder nosse lingadje, dji n' di nin li pus pur, 
mins li pus vrai possube. Èt c'èst là qu” nos-avans on role à djouwer. 
Choûtez : c'èst co Dauzat qui scrit : «Les écrivains doivent avoir 
conscience de leurs missions, de leurs devoirs envers la langue : 
apporter une note personnelle et nouvelle s'ils le peuvent, mais surtout 
ne pas violenter l'idiome, tâcher de le perfectionner encore, de l'enri- 
chir, suivant son orientation propre et son génie»" 


Mins tot compte fait, qwe c' qui c'ést do vrai walon ? Véci pa-d'zo, 
vos ploz lire li prumi técse conu à Nameur. ll èst di 1730. 


Paskéye su l' toi d'Houyoux èt sès дей sous [extr | 


Qwand one fiye on n' sait pus mougni lès crosses, 
On vos sohaite sovint dis mile pids èl fosse. 

O misére qui do yésse vi, on n' sait pus qu' djèmi, 
On n' vos wète pus, on n' vos a qu'a mépris. 
Por ті, qwand dj'aslais djonne, on avait рей d' mi, 
Dj'astève minme li crainte di tos les-innemis. 
Audjoürdu, pòve misèräbe, vo-me-la condànéye 
Pa l' Mayeür èt l' Magistrate a yésse dimimbréye, 
Come l'an passé mi pôve sou li pwate Saunia, 
Vo-me-la ossi come lèye, divins l' minme imbaras, 
Qu'a-dje fait non pus qu’ lèye, po nos traiti ainsi ? 
Nos n'avons fait a personne qu'oneór èt plaiji 
Anoncant les grandes fiesses, ossi les porcessions, 
Nos fyins soner les clokes di tot nosse corilyon. 


On-ôte vi tècse, c'ést-onk ди’ a sti scrit vint ans après pa l' sèrdjent 
Bènwèt, 


" Albert DAUZAT, cf. note 1. 

les Houzards 


Alerte, olerte, copére Colos 
Oh, dis-me on pau ce qui t' fais la ? 
Ti, copére Gérard, par asärd 
Estce qui I' n'as nin рей dés houzards ? 
Dispétche-lu, vo-lès-ci tot près, 
V'la qu'is sont rèchus Юй do bwès 
On lès vwèt avou leüs bonèts 
ls vont prinde tot c' qu'on-auré. 
Moaurtin, 

Vins vitemint ! 

Is-ont pris nos pouyes èt nosse pwin, 
S'ontis gaté tot nosse djàrdin, 
Pris nos racènes èt nosse pérsin, 

E djurant rin tin tin 
Cés coquíns. 


Wadjans ао“ Victór ni mètreut süremint nin dès s'faits bokèts dins Les 
Cahiers Wallons, mins c'èsteut po vos mostrer qui l' lingadje a уей 
saquants p'tits candjemints. Pòr ègzimpe, li «passé simple» qu'on n' 
dit jamais pus dins l' Namurwès. C'ést dès mots come racéne, qwand, 
divins adon qu'on dit asteüre come li francés carote, quand, dins. 
Mins i faut yèsse avisiant : li pluriél di l'adjéctif féminin n'a піп sti rès- 
pècté. Adon, èst c' qui c'èst bin do namurwès ? Est c' qui c'è-st-one 
faute do cia qu’ l'a scrit oubin èst c' qui c'è-stinsi qu'on causeüve à c' 
momint là ? 


Alan.n' уеду dins lès tècses do XIX". Раг ègzimpe, lès tècses di 
Wérotte. On r'márquéye qu'i sont pus ritches qui lès nosses po c' 
qu'ést dès mots, mins po lès toürnüres, c'est d'dja do «franlon» èt c'est 
normól, c'ést l' francés qu’ cès scrijeüs lò causenut au pus sovint. Li 
walon dés Cahiers Wallons di 1950, c'èst co | min.me. (Atincion, tot 
n'èst nin à mète dins l' min.me tchèna.) | fauré ratinde lès Laloux èt 
compagniye, mi diroz. Oyi, mins Laloux, i mèt on-impárfait après on 
si condicionél èt lès Lidjwès vos diront qu’ c'è-stinsi qu'on dit à Lidje 
[portant, quand on lit Les ceux de chez nous" qu'ést scrit «en francais 
régional de Liège», gn-a on condicionél après li si.) Mins dji n' mi vou 
nin mèler do lingadje lidjwes. 


Qu'on lingadje prinde dès mots à on-óte qué l' maistrit, on n' saureut 


Georges REMY, Les ceux de chez nous. 

quausu fé òtrumint. Li gaulwès a c'minci pa prinde dès mots au latin 
jusqu'à c' qui ca d'végne do latin avou saquants mots d' gaulwes ; li 
francés a pris dés mots à l'aròbe, à l'anglès, à l'éspagnol, à l'ale 
mand, à l'italyin. Li walon ènn'a pris èto à l'éspagnol [quártier« carto 
= appartement ; escavéche, ...). Il énn'a pris à l'italyin via | francés ; 
il ë prind fwärt avant au francés pwisqui c'est li qué | maistrit. Mins 
atincion qui, dè l' min.me maniére qui l' gaulwès a div'nu do latin, li 
walon ni d'végne do francés. Ou adon, c' n'ést nin lés pwin.nes di s' 
bate po l'aurder vikant. 


Mins, tot compte fait, quand c' qu'on pout dire qui l' lingadje candje 
èt qu’ c'èst normal - tos lès lingadjes candjenut, nos l'avans véyu - èt 
quand c' qu'on n' pout nin 2 


Por mi, lès candjemints dins l' lingadje, lès candjemints qu'on pout 
lomer «évolution de la langue», ça n’ saureut prov'nu qu’ dés djins qui 
n' causenut qui c' lingadje là. Qué l' maistrijenut, todi. Nos parints 
causin.n' t'tossi bin l' francés qui l' walon. Nin nos-òtes. Nos-òtes, nos 
causans |' francés noóf cint nonante noüf cóps su mile. Nos fians 
candji l' francés tot répétant on novia mot, tot candjant l' sins’ dès 
mots, c'èst normal. Mins qui diriz si c' sèreut on Flamind, on-Alemand, 
on-Anglès qui candjereut l' francés ? Ors', c'èst c' qui s' passe avou 
nosse walon. C'èst dès djins qui causenut l' francés tos lès djoûs, tote 
li djoürnéye, qué l'ont apris laudje èt long, qué l' lijenut èt qui n'ont 
apris do walon qu' saquants bribes qué l' faiyenut candji. Ci n'èst nin 
«évolution» qu'i faut lomer l' «franlon», mins «ignorance». Li pire, c'èst 
qu'i né |' volenut nin an'mète. 


Mins, cor on côp, s'i-gn-a pont d'ovradje, s'i-gn-a pont d' live di scole, 
s'i-gn-a pont d'Académiye, s'i-gn-a Irinte chis maniéres di dire èt di 
scrire li min.me mot, qué réfèrince fiyauve po sawè dire cu gul c'èst 
do vrai walon 2 Nos-ótes, Rélis, nos-avans yeô on Roger Viroux po 
taper s' pougn su l' tauve èt dire qu'i-gn-a one difèrince ètur ossi ét èto. 
Mins n'alez nin dire ca aus Namurwès, i jureront leüs grands Dieüs 
qu' ca п s'a jamais dit à Nameur. Lès Lidjwès diront l” min.me. 
Portant, dins |' prumi bokèt conu à Lidje, il ï èst ç' mot là [atof]". Preüve 
qu'il ègzisteut. 

Si nos-òtes, on r'pudreut tos cès mots là, qui c'est justumint lès min.mes 
qu'à Lidje ét qu'on d'djeüve avaur-ci dins l' timps, si lès Lidjwès r'pu- 
drin.n' lès mots qu'on d'djeüve dins l' timps à Lidje èt qu' c'èst justu- 


" Qué wolon po d'mwin ?, Ёа. Quorum, Gerpinnes, 1999. 

mint lès min.mes qu'à Nameur, on séreut d'dja brámint pus près onk 
di l'óte. Mins vos m' diroz qu'adon, li difèrince étur li lingadje sicrit èt 
l' lingadje causé sërë co pus grande. C'èst l' vrai. C'èst l’ pris à payi 
po-z-awè on lingadje normálisé. Pèrson.ne n'i r'trove tot-à fait s' lin- 
gadje, mins chake î r'trove one miète di s’ lingadje. C'ést c' qui l’ fran- 
cés a fait. Et cor on cóp, i n' faut nin tot spotchi d'on cóp. Il faut aler 
pa scayon. Et i faut qui c' fuche mètu d'ssu pids pa dés djins capábes. 
T'tossi bin syincieüs qu’ cinsis. 


Dji vin co d' lire on live di Willy Bal, Al буе aus fréjes'". Li tâye aus 
| 

fréjes, di-sti, са vout dire un pays de cocagne. A An.nevóye, à 
Nameur, c'ést dès rüjes. One faute à Lidje, c'è-stone tártine ; à 
Nameur, c'é-s-one gougouye. Ca vout dire qu'on n' pout nin machi lés 
quate familes di walon, mins on pout tot l' min.me rachoner saquants 
mots, mi choneti. 


Vola. Dandjureü qu'i апа brâmint dins vos-ôtes qui п’ séront nin 
d'acórd avou mi. Pace qui, vos-i 'noz, don, à vosse patwès ? Dji vos 
comprind bin. Mi-min.me, dj'a pilé po qu’ Victór mète mi tècse su 
Maigret dins Les Cahiers Wallons. Nin qu' djè l' trove bia, mins pace 
qu'il èst scrit ë Sombrèfwès. Po lèyi one trace po l' cia qu’ vòreut studi 
l' lingadje di Sombrèfe. Seülemint, dji vos vóreu fé comprinde èto qui 
l' walon n'ést pus l' lingadje dés djon.nes, ét qu’ maugrè tot, gn-a co 
qué l' volenut aprinde. Et qu’ leüs frontiéres ni sont nin lès min.mes qui 
lès vosses. Qu'à fwace d'ètinde èt d' lire li walon d' tot-avau, on l' 
mache, quand on n'a nin її aroutiné à | causer. Ni rovioz nin qui, 
causer on lingadje, c'ést répéter cu qu'on-z-a étindu, cu qu'on-z-a li. 


Ca m' fait r'ssondji, èt dji finirè pâr là, à one pitite istwère. Èt dji vos 
djure qui c'èst l’ vraiye vérité. One camaròde rilâveut s'-tèfant d'aviè 
on-an adon qui s' grand frére di quate, cinq ans èsteut à costé d' lèye. 
Et l' gnogno grüzineóve. 

- C'ést drole, di-sti l' gamin, on n' comprind nin c' qu'i raconte. 

- | faut co taurdji saquants mwès, qu'éle rèspond l' moman. 
Adonpwis gn-a l' gamin qui lache : 

- Dj'èspère bin qu'i п’ causerè nin flamind | 


Chantal DENIS, R.N. 


“Willy BAL, Fauves dèl Táye-aus-Fréjes ét Contes dou tTène-al-Bije, Collection lit- 


téraire wallonne, SLLW, Liège 1956. 

Si les «Cahiers Wallons» te plaisent, cher lecteur, 

LES CAHIERS WALLONS 


Li tchin da Batisse 
[Sart-Bernard) 


Ci djoó là, on sèmedi, Batisse riv'neut d'awè sti pwârter dès-ous 
à s“ sod qui d'meüre au amia. Li solia toqueut fèl èt noste ome sov- 
wer dés gotes come dés pwès. 

«Dji m'è va raler ра l’ bwes, il ï fait sòremint pus fris’ !» 

«Ayi, va-rz-è par là, t'ourès brámint méyeü l», li atèle rès- 
pondu s' sou qué l'aveut raminé jusqu'à l' pissinte. 

Èt Batisse li Irosser pa l' Vète Vòye. On l' lome come ca pace 
qu'èle coürt au mitan do bwès ёг дей» rindjiyes di vis faus. Lets 
coches si r'lôyenut à l' copète come dès mwins djondüwes èt ca- 
tchi l' solia. On direut l' vôssüre done grande tchapèle. Il 1 fait 
qwéy. Gn-a on si télemint spès tapis d' mossias qu'on n' s'ètind nin 
d'dja roter. Batisse ni Кеи! nin atincion à tot ca. | s’ ragrancieut d’ 
rintrerès' maujone èt chodter l' Toür di France. 

Asteüre, il ésteut à one pwartéye di fisik dè l' grand-route di 
l'État, li route à l' pwate dès-Ardènes, s'apinse l'òte. | trèvèyeut 
d'dja l'orére do bwès èt sondji èwou c' qu'il aleut trèvautchi l 
vóye. C'&stadon qu'il a adouyi one saqwè d" l'óte costé.Gn-aveut 
come one blanke tatche qui r'mouweut à momints pa-d'vant lès 
bouchons. Qu'èst c' qui ca реи yèsse ? Batisse a trèvautchi au 
pus abiye ét couru jusqu'à là. I| a sti tot sbaré d' veüy qui c'èsteut 
on tchin. Il èsteut coütchi au pid done boyéye di nwars córis. On 
l'aveut aloyí à one basse coche avou one grosse cwade que l' 
sitron.neut à mitan chaque cóp qu'i satcheut d'ssu. Li póve bièsse 
tanfleut. | faut dire qu'i fieut tchòd, nin d'dja one pitite passe di 
vint. Èt pwis, èle duveut moru d' рей, di fwim èt d' swè. Portant, èle 
pârvineut co à s' drèssi tènawète su sès pates di dri èt djèmeter. 
C'èst po ga qu' Batisse l'aveut aporçü. Dispeüy cobin d'edres 
èsteuti là à s'cotaper èt piler ? Quétefiye qui c'èsteut dès wèken- 
disses qu'èstin,n' odés dè l' veüy ou dès djins dè l' vile èvòye en 
vacances. Li tchin jin.neut, dandjureü. | s'è faleut disfé. Mins 
poqwè l'awè acheté d'abòrd ? On tchin, ca vike, ca tint dè l' pla- 


ce dins one maujone. On n' s'è fait nin quite come d'one païre di 
vis solés qu'on fout aus rikètes. | faut yésse sins keür po l'aband'ner 
à l'intréye d'on bwès. 

Batisse n'a nin kèweter. Il a sòrti s' sárpéte Юй di s’ potche èl 
cóper l' loyin d'on lan. Adon, il a brèssi dins l' tchin ét racouru à 
dadaye è s' maujone. Là, i l'a métu dins s' fautul astok dè l' 
finièsse. Adon, abiye one sicwèle di bone aîwe do pus’, abiye on 
bokèt d' bouli qui d'meureut di s' soper d'ayir. 

Li tchin s'a dauré su l'ajwe ét laper à grands cóps d' linwe. 
Après, i n'a fait qu'one bouchiye do bouli, Astedre, il èsteut d'dja 
one miète rapaupyi. Il a fait l' toûr dè l' coujéne èt ouder di tos lès 
costés. Po fini, i s'a v'nu собісћї aus pids da Batisse. Noste ome 
èsteut en admirâcion. Damadje, in, qu'i n'a pont d' colé, ni d' 
mèdaye. On п’ sét nin d'dja comint c' qu'on | lome. Mins qué bia 
Ichin, vos-ótes ! On p'tit mouson pwintu, dés-oréyes qui brikenut au 
pus p'tit bròt, dès blancs pwèls ossi fins qu’ dè | sóye èt one quèwe 
qui r'trosse quausu jusqu'au mitan di s' dos, süremint on tchin d' 
ritches. 

Li londi, il èsteut à pau prés atraityi èt d'dja sire si novia maisse 
dins tos lès cwins dé l’ maujone. Ayi, расе qui Batisse aveut tot d' 
swite décidé d' l'aurder. Aviè dij edres, il aveut uké l' vétérinaire. 
Па v'nu ossi rade. l'uch èsteut au laudje. Il a criyi di d'ssu | sou : 

«Nom di diâle, Batisse, ti n' ti pignes nin avou on clau, twè | 
T'as trové one boüsse, dandjureü ? C'è-st-on loulou d’ Pomèraniye, 
ci tchin la !» 

Batisse |í a raconté l'afoire èt dire : 

«Dji v's-a uké po veüy s'i gn-aveut rin d’ contraire!» 

L'ártisse a visité l' tchin, r'waifi sès dints, sès-orèyes, sès-ongues. | 
n'a nin boudji èt s' lèyi fé sins gróler. 

«Li bièsse è-st-à plin.ne santé, à paurt qu'il a soufri o bwès, mins 
c'ést l'afaire di saquants djoûs, sés' !» 

Batisse a d'né on nom à s' tchin, i l'a lomé Carlo. On novia 
vikadje a c'minci po tos lès дей. On lès vèyeut todi èchone. Carlo 
drometineut au pus sovint pa-dri Batisse, à paurt quand on réscon- 
treut one saqui. Adon, il adàreut pa-d'vant, mostrer sès dints èt gri- 
ler. | s'è Юеш! d'mèfyi. Li facteür ë saveut one saqwè. 

Emon Batisse, li bwèsse aus lètes èst pindiwe à l' baurire, do 
costé dè l' vóye. On djoó qu'il aveut one lète ricomandéye, il a 
soné èt moussi sins ratinde. | n'a nin sti pus lon qui l' bwòrd dè l' 
pavéye. Carlo a apoüsselé d'one bèle riwèdei èt plonker done 
traque su l' facteür. | [i a apici li d'zo dè |’ drwète djambe di s' pan- 
talon èt l' cochedre fèlemint tantia qu'il a arachi on bia bokèt. Ossi 

rade, il a dàré do costé do djàrdin po pwárter à s' maisse li dra- 
pia pris à l'in.nemi. 

Su l'entrèfète, Batisse, qu'aveut ètindu l' disdüt, acoureut abiye èt 
сгіуї on bon côp su Carlo. Li facteür n'aveut nin ratindu s' rèsse èt 
potchi d'on lan pa-d'zeó l' baurire. Ci djoû là, il a botu li r'córd do 
saut en wòted. 

«Qu'èst c' qui c 'èsteut Ziré, t lète ricomandéye ?» 

«Dji n'è sé rin, mins ca v'neut dès contribucions !» 

«A bin d'abòrd, c'èst po ca qui m' tchin a voré sur меё l» Li Ziré 
n'a nin rèspondu, mins on vèyeut bin qu'il èsteut choqué. Batisse a 
r'waifi Carlo èt li fé on gros dwégt. 

«T'è-stone canaye, sés’, мё | Astedre lès r'comandés, faurè qui 
dj’ lès vaye qwêre à | posse In C'èst come ca gu! ca a sti | 

Gn-aveut jusse li p'tit Djan, li fi dau vwèsin, qué l' p'leut carèssi 
ou min.me djouwer one miète avou li su || vòye. Va sépe poqwe, 
twè ! I faut dire qui tènawète, i ЇЇ d'neut on bokèt d' suke à catchète 
par on trau d' l'aye. On djoó, èst c' qui l' gamin s'aveut astaurd[i 
après li scole au d'dilong do ri ou baloüjener dins li p'tit bwès, on 
n'è sét rin, mins à cinq eüres, i n'èsteut nin co rintré ë s” maujone. 
Marcel, si pa, c'minceut à s’ tracasser. Il a potchi su s' vélo èt fonci 
jusqu'à li scole. Li maisse li a dit qu’ Djan aveut moussi foi avou 
l's-ótes. On-z-a d'mandé à deüs, trwès-èfants, і п’ l'avin.n' nin 
vèyu. Marcèl èsteut strindu. T'as bau dire, sés', avou tot c' qu'on 
rèscontère li djoü d'audjoürdu | C'è-st-adon qu' Batisse а yeü one 
crâne idéye. 

«Vinoz, nos-alans fé one saye ! a-ti dit à Marcèl, donoz m' on 
tèchu ou one tchimije dau p'tit Djan. Nos l' frans ouder à Carlo !» 
Carlo a vèné || moussemint deüs, trwès côps èt èvòye dirèc' do 
costé dé l' viye falije. On-z-a rabatu totes lès pissintes èt lès bouch- 
nis’. Po fini, on-z-a r'trové l' pôve gamin acoveté dins on foncia. || 
aveut s' gauche djambe cêsséye. || суеш! ridé dè | pòrwè 
d'agauche èt bèrôler jusqu'à là. Marcèl èt Batisse ont rademint fait 
one civiére avou deüs r'lèvins èt leüs camusoles. lls on! raminé li 
p'tit Djan ét uker l' médecin. 

Quand l' gamin a riv'nu d' l'ospitau li lend'mwin, on l'a mètu 
dins on létèl' coujéne. Li tchin a si télemint pilé qu' Batisse l'a lèyi 
‘nn’ aler addé s' socon. Carlo s'a coütchi pa-d'zo l' lét èt n'è pus 
boudji. Pérson.ne qui wazeut v'nu one miète trop prés pace qui l' 
tchin si r'léveut à d'méy èt grüler. I| aureut yeü sti clawé come po 
rire. 

| mousseut Юй saquants munutes à |’ nêt ét au matin. Li rèstant 
dè l' djoürnéye, i monteut а’ gòrde. Ca a duré jusqu'au djoü qu’ li 

p'tit Djan a c'minci à roter avou deüs crossétes. 

Ci qu' Carlo n' p'leut sinte, c'èsteut lès djins qu'èstin.n' moussis 

à sòdar, à champète ou à jendárme. | lès vèyeut èvi tortos. 
On djod qu'il èsteut lachi dins l' pròpièté, il a r'márqué deüs jen- 
dàrmes qui montin.n' li tiène èt miner Іей vélo à l’ mwin. Addé mon 
l' marchau, il ont toürné à drwète po prinde li pissinte. Il ont r' 
monté su let machine. | n'avin.n' nin fait dis mètes qui | tchin 
èsteut à led cu. | sayeut d'apici l' bodéne dau comandant. Cit'ci 
n'a nin balziné. || a frin.né on bon cóp ét atauchi félemint nosse 
Batisse, 

«C'èst da vos ci p'tite rosse lò 2» 

«Ayi, c'est da mi, poqwè 2» 

«Vos п’ savoz nin qu'on tchin п’ pout nin couru après lès 
vélos 2» 

«Siya, djè l' sé bin I» 

«Poqwè |" lèyoz fé, d'abòrd ? Vos póriz awè on procès l» 

«E là, avwe, in, comandant ! Vos n'i èstoz pus, don ! Si m' tchin 
coürt après vos, c'ést po vos rapèler qu’ c'est disfindu do róler à 
vélo dins lès pissintes 1» 

Li comandant a r'potchi su s' sèle èt l' lèver sins moufeter. 


Li rèstant d” led vicairiye, dji n” vos-è diré rin. Tot c' qui dj” sé, 
c'èst qu'il èstin,n' eüreüs, èt quand on-z-è-st-eüreüs, on n'a pupont 
d'istwére. 


Henry MATTERNE, R.N. 


— fou (= èsse, fayèmi : hêtre 

— si ragranci : espérer impatiemment 
- córi : noisetier 

= djèmeler : gémir 

- kèweter : hésiter 

= briker : se dresser 

- afrailyi : domestiquer 

— drometiner : trottiner 

— apoósseler : accourir 

= acoveté : blotti 

— Poncio : renfoncement 

— r'lévin : grosse branche 

— atauchi (= arin.ner) : aborder quelqu'un 

Poüris dimègnes 
{Loyers-Namur) 


Dj'énn' a m' sò dès dimègnes, 
Nin on tchèt dins lès grègnes, 
Pèrson.ne avau lès vòyes, 
Rin, rin, tortos rèvòye. 


l nos faut racwèti 

„Маме èt alodrdi 

Et n' rin fé èt tüzer 
Au bon vi timps passé. 


Afiye on gros malton 
Züne dins on-aubon, 
l| èst tot binauje, li, 
Et nin prèt à flauwi. 


Dj'ènn' a j'qu'à pa-d'zeü m' tièsse, 
Egayolé & m' bwèsse, 
Miérseü èt tot pièrdu, 

A braire, à taper djus. 


Nin onk po fé l' canlète 
Èt dire dès colibètes... 
Nin one po vos ratinde 


Oudòbin po vos plinde... 
Si vos sauriz, mès djins, 
C'è-st-one djoürnéye sins pwin, 


. On laid dimègne d'èsté 
Et qu'on v' lait d'ssu l' costé... 


Guy BRENER, R.N. 

Li Toûr di France 


(Hemptinne) 


Dji n' sé nén si v's-èstoz come mi. Mins, mi, dji n' vike qui po lès 
spòrts. S'on т’ lairedt fé, dji n” ей pus qu’ ca. 

«Faites du sport», aveüti dit nosse médecén on côp qu' dj'aveü sti 
one miète fayé, «c'est excellent pour la circulation». 

À mins, dji n' mi l'a nén fait dire deüs cóps, parèt, mi : fotbal, 
tènis’, coüsses à pids,.. .Mins ci qui di veü l' pus volti, — c'èst choque 
si gout -, ё bén, c'ést lés coüsses à vélo. Come dii vos l' di. Dji n'a 
nén l'air di ça, don, portant ! È bén, dji n' ratereü nén one arivéye dè 
Toür di France por one blouwe vatche. 

È mwès d' djulèt’, là, nén quèstion d” m'assatchi foü dé l' maujone 
aprés l' diner : on côp qu'i bètche après lès trwès-eûres, èt qu’ dj'a 
fait mi p'tite prandjeure, qu'i toüne dès trèfes ou dès piques, dji dis- 
је ; dji doüve l'uch di nosse frigo, dj'apice one botèye di Jupiler ou 
one sagwè d' bén fris', on p'tit satchot d' tchips, one galète ou l'òte, 
èt èvòye po || Tour di France : mi lèyi cloupter è fauteuy. Vos n' sòriz 
èsse mia qu' là. Quand i sont bén faits à vosse cwarps, lò. Èt pwis 
stinde sès djambes su li p'tit passèt |... Vos n'ariz nén m' place por on- 
empire, 

Èt ni v's-avisez todi nén dè v'nu veüy après mi, don ; vos ‘nn’ avoz 
po deüs-eüres | Èt sèrer s' bok sòrtout ! Pace qui l' Rodriguo, là, quand 
i cause au posse, cit'la, c'è-st-on vrai fuzik à rèpèticion : i faut bén tote 
si tièsse po comprinde ci qu'i vout dire ; au momint dès sprinf', par 
ègzimpe. (Dj'in.meüve co mia Roger Laboureur, mi). Èt il èst réquis dè 
fé atincion, pace qui vos sèriz co rade djostés : vos n' sèriz nén l' 
prumi, en waitant one arivéye dè Toür di France, ò-z-atraper on-infrac- 
tus’ foudrwayant ou one saqwé come ca. C'èst l' circulòcion, vèyoz 
ca ! 

Lès Bèljes, ci--an.néye ci, ostant l' dire tot d' site, c' sërë co zéró ; 
c'èst d'dja bén bia s'i sauvèt l' dobe. Bran.mint dès Flaminds, po 
c'minci. Dji n'a rén conte lès Flaminds, c'èst dès djins come lès-ôtes, 
mins tot l' min.me | II è dwèt yeu dès bons d" nosse costé ossi, in vor- 
mint. Èt í n’ sont qu’ zèls yüt' ; comint voüriz 2 Èt pwis trop bén payis, 
vola c' qu'i n-a. 

C'èst normal qui lès Francès gangnenèt tofèr ; i sont dis còps d' pus 
qu’ nos-òtes. Lès Francés, sés’ ! | n'a qu' por zès, A l'sètinde, ti direüs 
todi qu'il ont pichi Moüse. Onk qui dji п’ pou sinte, mi, c'est | 
Virenque. Al vedy, vos li dòriz l' bon Dieu sins-aler à c'fèsse... Mi, dji 
v' di qu’ c'è-ston faus tchén. Come tos l's-ôtes, du rèsse. Èt c' n'èst nén 

en lès fiant pichi dins one botéye à l'arivéye qu'on va suprimer ca. Mi, 
dj” lès raiyereü à viye, mi, tos cès mon-amis là. C'è-st-aujiy, in, asteüre, 
d'ariver l' prumi ! Avou dès piqûres èt tot c' qu'on l'zi tchoüke dins leüs 
bidons. Dé timps d’ Sylvère Maes, ca, c'ésteüt dès coureüs | C'est | 
pus fwârt èt l' pus согодјейѕ gu! gangneüve, mins astetre |... Djè l' 
fret bén, in, mi, l' Тобг di France ! 

Mi, dji т’ plaïjeuve bran.mint mia quand c'ésteüt dès-équipes 
пасіопёіеѕ ; on saveüt mia ouc' qui lès nosses èstin'. Asteüre, i sont 
c'machis dins totes lès-équipes, lès Quick-Step, lès-lbanesto, lès 
Rabobank, lès Lotto èt dji n’ ti sé tot ам... Va-t-au diále avou ça, sés’ | 
On tchèt n'i r'trovereüt pus sès djon.nes. 

A, dè timps d'Eddy Merkx | ça c'èsteüt plaiji | ga, c'èstedt on 
man’ ! Dji m° sovén bén qu'on cóp,... 


* 


Mins п’ vola-ti nén, qu'au posse, on veüt on c'mèladje jamais parèy : 
on moncia d’ coureüs qui ratèt l' toürnant ét broker onk dissu l'òte. 
Nom di Djo ! 

- Майе one miète cit'là, voler lès quate fiers è l'air èt c'bèròlerè 
fond dè chavia | Ayi, c'èst l' vrai, au matén on-z-aveüt d'dja dit qu'il 
ésteót malade. A, tais' tu | Au djoü d'audjoürdu, i sont tofer 
malades |... Ou dès «furonkes», s'apinse zèls. Èst c' qui ај’ so 
malade, mi 2 Èst c' qui dj'ènn'a, mi, dès «furonkes» ? Zèls, c'èst 
quausu tos lès djoüs ! Dès djon.nes cwòrps come ça ! À leüsádjes, 
dj'òred fait | Toür à pids, mi, s'on m'àreüt l&yi fé ! Qu'est c' qui c'est 
d' ca, don ? Alez, mon ami, qués novèles ? Ni tchictéye nén tant ! Dji 
té l” mosteurereó, mi | 

Merckx, ca, c'èsteüt on mèc | || a fait s’ beure, lu, avou sès 
djambes. Quand il aveüt décidé dé dèmarer, i n'avedt pus nuk à l 
ténre. Vos nè l' rivèyiz pus. Come one bale di fuzik. Siya, i n-a yeu l' 
fameüs djod qu'il a toumé flauw en-z-arivant à |' copète. «Je ne sais 
pas ce qui s'est passé, aveüt-i dit en bèguyant, plus je pédalais moins 
vite, moins j'avancais plus fort». Sacré Eddy, va. | n° savedt dire deós 
mots sins fafyi ! À рап! ca, ci n'ést nén todi s' fi qui frè l' mitan di c' 
qu'il a fait. Па s' pwin cót, lu, noste Axel, èt one maujone come on 
tchèstia, paréti... 

Asteüre, dins l' Tour di France, i n-a ostant d'ètranjér' qui dés cis 
d'avaurci : dès Australyins, dès-Amèrikins, dès Russes. Béntôt, il iront 
qwére dès Japones. | n-a jusqu'à onk qu'on loume Victor Hugo. On lès 
vièrè totes | 

Mins on cause ét on cause, èt vola l'arivéye, wai. 

— Ё, майе one miète, ê, Djòsèf | N'èst c' nén Axel là, dins lès pru- 
mis ? Aléz, Axel, va-z-i, m' fi | Mosteure qui t'ès là, sés' ! Aléz, m' fi | 
Atincion à l'óte ! C'èst qu'i n' sétchereót nén, sés', li vaurén | Aléz, on 

bon côp di spale èt c'èst por twè ! Ayi, c'èst por lu | C'èst por lu ! Bra- 
vô, m' gamin | Ti l'as уеб. Byin, ça ! Dj” l'a todi dit, mi, qu'il ésteót 
capóbe, сі” ome là. Sacré Axel, va ! C'ést d' famile, don, ça. 


À | qui dj' so binauje ! Binauje ! Dji m' va r'qwére one botèye, tin 


là ; on l'a bén gangni. Dji crève di swè, mi, à tant causer. 


Joseph SELVAIS, R.N. 


prandjeure : sieste après le diner 

qu'i tone dès trèfes ou dès pikes : peu m'importe ! 

distèler : cesser le travail 

sauver l' dobe : éviter «le double» (allusion ou jeu de cartes où yèsse 
dobe, c'est perdre la partie sans faire une seule levée). 


- pichi Moûse : réaliser des exploits 
= chavia : fossé 


Róses d'ariére-saison 
(Mesnil-Saint-Blaise) 


One rôse a disclós dins l' plate-binde, 
One dijin.ne di djoüs d'vant l' Tossint. 
Èlle èst là, au bward do l' pissinte, 
Dins lès chiteroules èt lès dints d" tchin. 


Nos 'nn' avans pont ieü d'ossi bèle 
Au bon timps, quand c'astèt |° saison. 
Li roséye a brodé dés pièles 

Su lès rodjès lépes di s' twèson. 


Èle plaijèt todi d' pus qui l's-êtes 

Lès rôses qui nos v'nèt Юй saison, 
Come li bauje d'one anciène crapòde 
On côp passé l'àdje di raison, 


Come one imaudje d'i то longtimps 
Quand l' vile astét cor on viyadje, 

«а r'vèy» done djint qu'on-in.mèt bin 
Èt qu'è va por on grand voyadje. 


(t) Joseph PECQUET, R.N. 


Martine 
[Faulx-Les Tombes] 


Li pus djon.ne aveut vint" ans. One bèle grande comére. Dès 
bruns-ouys, dès tch'vias tot nwòrs èt crolés, On l' lomeut Maureen. 

Si sou, Mòrtine, aleut su sès vint-y-onk. One miète pus p'tite èt 
pus spèsse. Dès grands-ouys bleû ciél, dès blonds tch'vias come lès 
blés, qui r'tchèyin.n' su s' dos. 

Tofér èchone èt s' partadji l' min.me «kot». 

À l'université di Мой Lovin, Maureen situdieut en deüsyin.me 
anéye po yèsse avocat. | 

Martine aveut tchwèsi dé div'nu apoticaire. Ele vineut d'ataquer 
s' trwèsyin.me. Ele fréquenteut avou on Francés d'aviè Quévrin. Li, 
i ‘nn’ èsteut fin fou. Zèls deós, i fyin.n one bèle cope. Ça fieut 
deüs-ans qu'i vikin.n' échone èt on causeut máriodje po l'anéye 
d'après. 

Maureen, lèye, élle aveut brámint dé l' ri nwe ét èle ni s' v'leut 
nin aloyi tote djon.ne. Maugré ca, on n' compteut nin lès galants 

vi toürnin.n' autoü d' l&ye. Ele lès waiteut po bráves èt s' dimèfyi 
q zéls. Portant, i choneut bin à tortos qu'ële fieut dë cas d'on 
grand diale di Pèrwé qui studieut po yèsse notaire èt conu come 
on mwais sou. 

Bin sovint, ёе ataucheu! s' soð èt causer d' li come d'one 
sitwèle à quèwe. On-amüséte, mi-y-ome. | béróleut sovint dè l' nèt 
èt rintrer avou one gote su l'orèye. Braque come nin deòs. Au 
d'zeü do mòrtchi, i Її ariveut co bin dé tinde à l'amouréte, d'yèsse 
sins caurs èt di d'vu au diàle èt au martchand. 

Di pus d'on côp, Martine aveut dit à s' зой qu'i п’ si faleut nin 
fiyi à sès bias-airs. Qu'èle freut mia dè copiner avou Albert, on 
socon d' todi, qui prov'neut d’ Nameur, come zèles deûs, èt quau- 
sumint dé l' min.me adje. Èle s'è sovint co bin : il alin.n' уой bagni 
èchone quand il éstin.n' pus djon.nes. One saqui d' comufaut. Què 
l' vèyeut volti. Qu'i gn-aveut гіп à dire di li, fwòrt sérieüs èt vayant. 
Qui rindeut pwin.ne. Qui posseut sés swèréyes à studi èt qui s' 
mèteut aujimint avou lès djins, todi paujére. 

«| n'aveut pont d' ròyes dissu ses cwanes, li», ènn'aleut-èle. 
On-ome qui n'aveut qu' dès bias costés, s'apinse lèye. 

Di pus d'on cóp, Albért aveut sayi dé socener avou Maureen, 
Dés-éfórts qui n'avin.n' siérvu à rin. | 'nn' aveut min.me causé avou 
Martine èt li dire sès sintumints po s' зой. Bèrnike, l'óte ni v'leut rin 
ètinde. C'èst tot jusse si èle n'a nin yed l'air di s' foute di li. | ‘пп’ 
aveut d'meuré tot péneós. 

Su l' difin d' l'anéye, on-z-aveut apris qu' Martine ratindeut 
famile po l' mwès d' maus', sins awè passé pa l'èglije. Il avin.n' 
fait l' fièsse divant l' dicauce, lés-amoureüs | Ca a sti one saqwè 
dins l' famile. 

Trop taurd di r'ssèrer l' gayole quand |’ mouchon è-st-èvolé. 
Mòrtine n'a nin arèté di studi po ca èt rèyussi sès concóurs. 
C'èst timps dès grandés vacances qui l's-afaires ont mau tourné. 

l| a falu èminer Martine roufrouf à l'ospitau. «infarctus fou- 

droyant». Lès médecins ont tot fait po chaper l' moman èt l'èfant, 
one bauchèle. Elle ont ‘nn’ alé one après l'òte. 

Li galant ni s'a nin d'dja mostré. Lès djins qu'on compte dissu ni 
sont nin todi lès cis qu'on pinse, parèt, 

Su pont d' timps, lès parints ont aviyi d' dij ans. Bin sovint, li 
dimègne, i vont tot s' donant l' mwin, mète deüs djanès rôses à l' 
cimintiére. 

Ca fait trwès-ans qui l' rascrauwe a tchèyu su | famile. 

Rin ni sèrè jamais pus come divant. 

«Faut lèyi fé l' timps èt prinde lès maleürs autoó d’ li», dijin.n'-ti lès 

djins. Aujiy à dire, don. 

Maureen a div'nu avocat à Lidje. 

Albért a sfi ègadji à Cockerill come injénieór. 

Il a tant fait qui l' comére a dit ayi. 

l s'ont marié. Èt bin eüreüs d'yèsse échone. 

Maureen ratind one èfant po l' Noyé. 

Il ont d'dja tchwèsi si p'tit nom. Si tot va bin, ca sërë Martine. 


Gilbert RENSON, R.N 


Lès-Üsances di nosse payis di Ote Esbaye 
Lès-èfants mwárts divant di v'nu au monde 


[Meux] 


Éskc qui vos savoz bén qu’ lèsèfants, mwärts ё v'nant au 

monde, ni p'lin' nén yèsse ètèrés crétiènemint ? | n° p'lin' nén pas- 
ser à l'églije pusqu'i n'avin' nén sti batisés. 
On l's-étéreüve quausumint come dès tchéns, dins on cwén au 
d'bout dè c' mintiére èt, au pus sovint, i n'i rintrin' nén è passant 
pa l' baurire di l'intréye : on èrtcheüve li p'tit vacha pa d'zeü l'mu- 
raye, 

Ossi, priyeüve--on po lès fé riv'nu à zèls, li timps d' lès batiser. 
Tot ga vént di c' qui lès crwèyants, di tot timps, ont v'lu sawè èwou 
c' qui leü-z-àme aleve après Іей mwòrt èt qui l'églije catolique a 
v'lu doner one place à l'âme. L'âme dès batisés va au paradis s'il 
ont viké onétrémint,  l'infiér si leüs pètchis sont trop pèsants, èt au 
purgatwére, s'i n'ont nén d" trop тё leds pids su l' costé. 

Si vos n'èsfiz nén batisé, c'est c' qu'on nos-apirdeüve au catrèzime, 
voste âme bèrouleüve pa t'tavau tot, mièrseüle ét sins jamais 
taurdji, dins lès limbes. . 

Qu'èst c' qui c'èstedve, lès limbes ? Esteutc' come dès grands vèt’ 
pachis ou dés fagnes, èsteuts’ tchòd èt sètch come li désert ou 
sacré fréd come li Sibériye ? On n'é saveüve rén ét on n'é sét co 
rén ! 

Po lès parints, c'èsteüve disbautchant dè sinte l'âme di leü-z-èfant 
ribate li campagne sins lachi, Alòrs', i s'ont d'mandé : ni priye- 
reüve--on nén la Viérje ро qu’ l'éfant mosture co on sine di viye èt 
insi, l' p'lu batiser 2 Et c'èst come ca qu'on-z-a trové dès-èfants 
mwárts è v'nant au monde, èspôsés tot d' süte après l'acoütche- 
mint, mièrnus d'ssu dès-autéls èt quét'fiye po l' timps dè l'nouvin.ne. 
Au pus sovint, c'ésteüve dès vwèsènes èt |’ sádje feume qui mèfin' 
l'èfant pa-d'vant la Viérje èt qui priyin' nét-ét djoó dins |'èspwèr 
d'on murauke èt, dji diredve bén, jusqu'à c' qu'èle veüyenuche on 
sine di viye qui p'leüve prouver qu'i gn-aveüve one âme dins l' 
cwarps di l'éfant. 

| gn-aveüve bran.mint dès sines, qu'ont min.me sifi fòrmalisés pa 
dés notaires. Ca p'leüve yésse one naréne qui coureüve, one djam- 


be qui s'aveüre rissatchi, one òrtè r'plèyi, ou bén l'èfant aveüve 
souwé ou candji d' coleür ét, po lès p'tits gamins, i n' faut nén rire 
di ca, on notaire, è 1657, sicrijeuve è vi francais : «l'enfant avoit 
la petite brocquette droit»... Il alin" jusqu'à waiti d's-afaires parèyes 
| 
On p'leüve ratinde dés-eüres come on p'leüve ratinde dès djoüs èt 
dès néts ètires èt quand i gn-aveüve on sine di viye, li feume qui 
s'avedve kèrdji dè mète dissu pid lès wèyadjes èt lès pâtèrs, bati- 
seüve l'èfant tot d'djant : «Èfant, si vos vikez, dji vos batise...» 
J. Gélis, dins Trésor d'Ardenne, cite li cas d'on-ome fwart crwéyant 
qu'a fait trwès nouvin.nes divant d' veüy on sine : dés gotes di sou- 
мей au timpan d' l'èfant après vingt’ trwès djoüs | Riprésintéz-vos 
l' tauvia : li nwòred dès-èglijes èt dés tchapèles èt one pitite lume- 
rote po veüy clér. Curieüsemint, lès sines si mostrin' pus sovint dè 
l' nèt qu' dè djoü èt pu volfiy aviè méye-nêt. 

En jènèral, lès curés lèyin' fé сёз dèvòcions là sinsi prinde 
paurt, sinon raremint. 
C'ésteüve one pratike qui s' fieüve dins tote li Waloniye, en France 
ét dins one grande partiye di l'Europe. 
Dé costé d' Lidje, i gn-a dés assèrtimints d' notaire qui mosteurnut 
qu’ lès djins alin' à l'églije Sint Séverén, priyi la Sinte Viérje Mariye 
qui fieüve bran.mint dés muraukes. E l'èglije Sint Lèyonòrd, on 
priyeüve sinte Fwè, à l' catèdrale Sint Lambert on-z-imploreüve li 
Sinte Viérje insi qu'è l'èglije di Moha addé Hu. 

Poqwe tot ca ? 
| faut dire qui nos tayons èt nos ratayons n'avin' nén її è scole, ou 
si wêre. | crwèyin' aujiyemint à dès-afaires qui nos parètenut fou 
sqwere li djoû d'audjourdu. 
Asteüre, on-z-areûve dés rüjes di crwére qu'on-èfant, on-inocint qui 
n'è pout rén, qui moürt saquants djoüs d'vant dè v'nu au monde, 
ni poureüve nén yèsse batisé, surtout si lès parints avin' l'idéye dè 
l' fé s'il aredve viké. 
D'alieürs di ga, si on cause todi dè Bon Diè èt si on prind lès 
pwin.nes dè dire qu'il èst bon, g'èst qu'i l'èst, èt por tortos. V'la l' 
coût è l’ long. C'èst c' qui lès viyès djins vos dijenut l' djoû d'av- 
djourdu. 
Paul GILLES, R.N. 
Bibliographie 
- Traditions de Wallonie, cours de J.-M. Pierret, professeur à l'U.C.L. 


— Enquêtes du Musée de la Vie Wallonne. 
- J. Gélis, Trésor d'Ardenne — les Sanctuaires à répit. 

CONNAISSEZ-VOUS... ? 


Jean GUILLAUME, Oeuvres poétiques wallonnes 
(coffret de 3 CD) 


Professeur de littérature aux Facultés Universitaires de Namur, 
spécialiste de Gérard de Nerval, le Père Jean Guillaume (1918- 
2001) était aussi un grand poète wallon, connu par ses recueils : 
Djusqu'au solia, Grégnes d'awous', Aurziye. 


Durant ses années de formation, «en l'espace d'un lustre — à 
peine plus — le Père Jean Guillaume a bâti une œuvre poétique du 
plus haut accent, dense et brûlante, d'une beauté qui fascine» 
(Victor George). 


Cette œuvre fut couronnée par le prix de la Ville de Liège en 
1949, le prix de la Provinve de Brabant en 1950 et le prix trien- 
nal de littérature wallonne du Gouvernement (la plus haute distinc- 
tion) en décembre 1952. 


«Quiconque aurait fait en français ce qu'il fit pour son dialecte 
passerait à juste titre pour un grand écrivain» (Arthur Masson). 


Ces Oeuvres poétiques wallonnes, «archives sonores» enregis- 
trées à différentes époques par Jean Guillaume, viennent d'être 
digitalisées dans leur intégralité sur trois CD (plus de trois heures). 
On y a joint un entretien de l'auteur avec Pierre Dufoux, de la RTBF 
Namur. 


Outre l'index, le carnet comporte les notices bio-bibliogra- 
phiques, des critiques et des témoignages. 


On y joint le texte d'une adaptation francaise de l'intégralité 
des poèmes, à l'exception des quelques inédits (format AS), 


Le coffret des Irois CD (32 Euros) est disponible aux adresses suivantes : 
= Les Éditions FIDÉLITÉ, rue de Bruxelles, 61, 5000 NAMUR 

(081 22 15 51) ; 
— Librairie «Le Vieux Quartier», rue de la Croix, 30, 5000 NAMUR, 

(081 22 19 94). 


137 


Fwace 
Et renovabis faciem terrae 


Nos taprans l' foüre dins lès cinas 
À plin.nes fortchiyes, 

Nos r'vièss'rans su l' dagn lès dijas 
Pa laudjes brèssiyes, 

Binaujes d'ièsse dès-omes dislachis 
Dins l' vint qui cwache, 

Di s' lèyi skèter sins cranki, 
Sins lèver l' dache, 


Pace qu'i nos plait d'ièsse pus qu' jamais 
Fwarts come dès-aubes, 


Èt d' prusti dins dès novias mais 
Tot l' grain dès djaubes. 


* 


Pwin.ne 


Mon Die, c'aureüve ieü stî si bia, 
Сһопён, dé l' rivouy vailà. 


Djè l' wè di d'ci, quét'fiye pus tène, 
Mins pus doûce qui mès djalofrènes. 


Li cloke, pa d'zeò l'èglije qui tron.ne 
Cotrawe li paujére après-non.ne. 


Brèyans, brèyans, mi poüve maujone, 
Su nos fauves aflachiyes èchone. 


(t) Jean GUILLAUME, R.N. 


Joseph HOUZIAUX, Li Vikériye d'on Gamin d' Céles, 


éd. MicRomania et Académie royale de Belgique. 
Avant-propos et traduction française de Mutien-Omer Houziaux 


En 1964, sortait des Presses Bourdeaux-Capelle (Dinant), Li Vicairiye 
d'on gamin d' Céles, dans laquelle Joseph Houziaux (1901-1969), 
membre du Cercle littéraire Lès Rèlis Namurwès, relatait ses années d'en- 
fance et de jeunesse en son beau pays natal de Celles-sur-lesse. Honoré 
d'un subside du Fonds d'édition du Théâtre wallon et préfacé par l'aca- 
démicien Félix Rousseau, l'ouvrage devait connaitre rapidement un franc 
succès. Ce livre, joliment illustré de dessins de Gaston Compère est écrit 
de main de maître par un fin connaisseur du dialecte ; il se signale par la 
pureté et la richesse du langage, une discrète recherche stylistique, une 
sensibilité teintée d'une touche d'humour qui fleure bon le terroir. Comme 
le souligne le préfacier, historien et archiviste, la Vicoiriye fournit un 
tableau haut en couleur et trés attachant de ce que fut la vie quotidienne 
dans un petit village condruzien durant le premier quart du siècle passé : 
les travaux, les joies, les peines, le folklore revivent sous la plume de l'ha- 
bile conteur. 

Depuis longtemps épuisé, le livre appelait une nouvelle édition. Encore 
fallaiil compter avec le recul de la pratique du dialecte : depuis 1964, 
celui-ci a cédé beaucoup de terrain à la langue française, méme en milieu 
rural. Une réédition ne pouvait guère se concevoir sans une traduction, 
utile à bien des locuteurs wallons et indispensable au plus grand nombre. 
D'autre part, une révision du texte s'imposait pour en assurer la conformité 
avec les règles, aujourd'hui généralisées, en matière d'orthographe wal- 
lonne. C'est à cette tâche que s'est appliqué l'un des fils de l'écrivain. 
Romaniste de formation, auteur d'un ouvrage sur le parler de Celles, 
Mutien-Omer Houziaux propose ici, en regard du texte original, une tra- 
duction à la fois fidéle et respectueuse des lois de la prose francaise. Dans 
une Introduction très documentée, il analyse l'esthétique de l'écrivain dia- 
lectal, puis s'attache à montrer tout le parti que peuvent tirer de l'oeuvre 
et de sa présentation ses confrères philologues, les amateurs de littérature 
wallonne, les personnes qui se consacrent à l'enseignement de nos dio- 
lectes, sans oublier les folkloristes. À l'occasion, quelques notes explica- 
tives, où la dialectologie comparée et l'étymologie ne sont pas oubliées, 
éclairent et agrémentent la lecture. Des cartes toponymiques et une illus- 
tration considérablement enrichie aideront le lecteur à suivre le gamin de 
Celles par les chemins fleuris d'un passé plein de charme. 


l'ouvrage est disponible [20 Euros) aux adresses suivantes, entre autres : 
Librairie «Le Vieux Quartier», rue de la Croix, 30, 5000 NAMUR 

(081 22 19 94) ; 

Librairie «Le Papyrus», carrefour du Tank, 5561 CELLES, (082 66 60 79) ; 
M. Henry Halloy, rue de France, 67, 5580 ROCHEFORT, (084 21 12 50) ; 
Mme Annie Giot, rue de Luxembourg, 64, 5570 BEAURAING, 

(0475 37 16 15). 

E scole б mésse 


Quand l' clotche aveut tot fét do sonè, on s' mèteut en rang 
d'vant l’ bórire, on tireut bin-onêtreumint s' calote èt on criyeut tor- 
tos échone : «Bonjour, Monsieur le Maître !» — «Bonjour, mes 
amis l» Après awè dit one pòtèr, on lijeu! l' Bibe èt on rèciteut par 
coedr li P'tit Catèsime. Ô pus sovint, c'èsteut tanis’, més lès-èfants 
avint co bin one pòrt di pléji. Par ègzimpe, li djoù qui l' Tôr 
d' Ubaye, qui lijeut l' Crèâcion, aveut zoublè deüs pâjes : «Dieu 
créa Ève... Il l'enduisit de bitume en dehors et en dedans». Ou bin, 
quand l' Tur, à l' quèstion : «Qui seront donc damnés ?» aveut rès- 
pondu sins krankyi : : «Notre Saint-Père le Pope, les évéques et les 
curés». Èt on-òte cóp : «Quels sont ceux qui sont hors de l'Église 2» 
- «les hérétiques, les asthmatiques et les excommuniés». Pus, jus- 
qu'à l' récréàcion а“ dij eüres, on grèteut su sès problèmes. 


Adon, lès gamins éstint lachis su l' pavéye di l'èglije, qui sièr- 
veut d' coür. Lès pus grands djouwint ôs bàres, on djeu qui rècla- 
ment d' l'atincion èt do sang-frwèd, jusse èt sétch come one quès- 
tion d'aritmètique. Li p'tit Josef s'amüseut bin mia à l' banque : li ci 
qu'i ésteut pôrteut en crwéjelant lès mwins ét wéteut do touchi on 
camaráde. Pus, li deds, en s' tunant ра l' mwin, on sayeut après l's- 
ôtes. P'tit-z-a p'tit, li binde si stindeut ét i fieut todi pus sèrant. [...] 


Li rèsse dol djoürnéye di scole si passeut à fé one miète di totes 
lès sôtes. Tos l'sans, lès-inspècteürs avint inventé one novèle 
brantche : tempérance, épargne, protection des animaux èt dji n' 
sé tot qwè. Més, avou M. Tonglèt, tot ca toürneut à lécture, à dic- 
téyes èt à problèmes, sins rovyi l'écriture, qui compteut bràmint. M. 
Tonglèt fignoleut l’ séne à pléji èt c'&steut ô ci qu'atrap'reut l' mio 
s' maniére, Quand lès-èfants avint achèvè led scole, i conechint lès 
quate régues èt i n° fyint pupont d’ fête, 


[t] Joseph HOUZIAUX, R.N. 


Si vous voulez... 


Si vous voulez commander des exemplaires des Cahiers wallons, 
Si vous voulez connaître ie contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwés, 
Si vous voulez obtenir des renseignements sur un écrivain, une oeuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 [secretaire honoraire) 
081 - 61 10 32 [président] 

- l'adresse courriel : delvaux.guy@swing.be 

- l'adresse Internet : hitp://relis-namurwes.be 


De plus, le secrétaire Guy Delvoux se tient à votre disposition 
tous les jeudis, de 14 h à 18 h 30, à la bibliothèque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 


BRUNO 
CALIANNO 

COMPUTER 


bcmc@euronet.be ` _ 
www.bcmc. Yo A ui | 

Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Gabrielle Bernard, de Moustier-sur-Sambre, 
publiait romans et recueils de vers en langue 
française, sous le pseudonyme de José Maugis, 
quand en 1930, son chemin croisa par hasard 
celui d'Ernest Montellier, qui la convainquit 
d'écrire en wallon et de rejoindre les Rèlis 
Namurwès. 


Elle s'y imposa très vite. C'est qu'elle ne 
tarda pas à comprendre que le wallon peut ser- 
vir à des fins vraiment artistiques. Sa sensibilité 
frémissante et sa technique firent le reste : des 
sonnets, dont le tercet final élargit l'inspiration 
(С'ёѕіейуе ayir), aux fresques sociales (Do vèt', 
do nwòr), en passant par des poèmes d'un 
lyrisme grave et contenu (Boles di savon), 
l'oeuvre poétique de Gabrielle Bernard témoi- 
gna, l'une des premiéres, que la littérature wal- 
lonne peut atteindre les régions les plus inexplo- 
rées de l'àme et prétendre aux plus hautes des- 
tinées'. 


Le choix restreint de textes que nous propo- 
sons dans cette plaquette en hommage à la poé- 
tesse, née il y a cent dix ans et disparue en 
1963, n'a rien de chronologique ni d'homo- 
gène. Il souhaite illustrer, sans plus, les divers 
aspects d'une poésie riche, humaine et neuve en 
son temps. 


Le lecteur trouvera en p. 176 une bibliographie plus 
détaillée des œuvres de l'auteur. 

Dans la conjugaison à l'indic. imparfait, l'auteur use 
de formes doubles : lès... omes boutént, lés-omes 
bovtén',... 

LI RÓBE DI MARIÉYE 


Po l' prumi cóp di s' viye, à l'èglije do viladje, 

Mentine aveüve vèyu on vrai, on grand mariadje : 

Li néveü do mayeóür avou l' fèye do médecén. 

Plantéye dé l' bénwefi, li p'tite n'è ruv'nedve nén 

Di rwañf g' mariéye là, co pus bèle qu'on mirauke 

Èt tote di blanc moussiye, come one qui fait sès Pauques. 


Mentine aveüve rintré tote sondjaude. En dinant, 

Èle dimande bon-z-èt rwèd : «Mins poqwè, don, moman, 

«Qui dins lès payisantes c 'è-sten nwar qu'on s' mariye ? 
«Poqwè n' nén s' mète en blanc, po l' pus bia djoü di s' viye ?» 
Èt l' mére, ossant lès spales, a rèspondu : «Oyi, 

«C'è-st-on bia djod, di-st-on... quéquefiye on laid ossi, 

«One comére qui s' mariye ni sét nén c' qu'èle rabrèsse, 
«Bran.mint l' dirén' come mi, va | C'é-skone drole di (ièèsa: 

«Èt |° ајоб qu ‘on fait l grand nuk, c'ést l' dérén d’ sès bias djoüs, 
«Po-z-étérer s' djon,nèsse on pout bén prinde li дой... 

«Nos r' causerans d' ca pu taurd... Alez djouwer, Mentine». 


Lés-anéyes ont passé. Рей d' cwèfer sinte Caterine, 

Mentine, — come saquants-ótes, - apice... li prumi v'nu. 
Profitant do martchi, léye èt s' mére, èle vègnenut 

À l' vile, po tchwèsi l' róbe, didins on p'tit botique, 

Qui, ráremint, gwèque sins manque, a todi leô pratique. 

«Dji n' waite nén à l' costindje, savoz, i m' faut do bon, 
«Di-st-éle li тёге, qui r'toüne ét capougne lès coupons, 

«Сёз tènès-afaires lò, ca s' disline, à fligotes, 

«Au d'bout d' deüs ou trwès-ans. Mostrez т’ dè l' grosse chéviote. 
«Là c' qu'i vos faut, Mentine. Waitiz, quén cinzori... 

«Nos l' frans fé pa Marjo. C'è-st-one boune муе costri | 

«Ele ni sòt wére li mòde, mins èle fait dès costeures 

«Qu'on pout grochi, lò d'dins, èt l' rimète ò museure. 
«Vos-àroz one bèle ròbe, alez, n'eüchiz nén рей. 

«C'èst come do cü, c'est spès, sèré... ca stampe tot зей ! 

«On l' cafougne tant qu'on vout sins qu' ga n' si ramoncèle...» 
Mentine waite dès draps d' dame, dés sòyes. Si Кейг s'infèle... 
Mins li stofe èst cópéye èt l' mére dit, paujéremint : 

«Avou d' l'ètèrtinonce, ca durerè viye di djin.» 

Ét Mentine s'a marié, sins djóye. Li léddimwin, 

Ele a pindu s' djon.nèsse, avou s' ròbe, dins l'armwère 

Èt pris l' goria. Si viye n'a nén yet grande istwère : 

C'a sti l' viye di copiche d'one feume di payisan. 

— On-ome qui n' gangneüve wére ét nén dès pus rènants — 
Saquants-eüres di solia... Bran.mint dés djoüs d' nwòre bije... 
Lès tracas... lès-èfants... Mentine ènn’ a yeó dij | 

Ele ènn'a pièrdu trwés... li nwòre rôbe a siérvu, 

À | sovint ! trop sovint ! Pus qu'èle né l'aureüve v'lu ! 

Po saquants-ocásions dè |“ riméte, à dès fièsses, 

Bén brouchetéye, ristindeuwe avou dès bèlès crésses, 
Combén d’ côps n'a-tèle nén sièrvu aus-étéremints, 

Avou on-ourlèt d' crépe qu'on diskeüdeüve rademint 

Quand on-ésteüve djus d" doi... pace qu'on crépe ratind l'óte.. 
Èle a siérvu po tot, li pòve róbe à l' viye mòde ! 

Po dés batèmes, dés Pauques... Lès-èfants ont crèchu... 

Ele a mwinrné à l' danse lès bauchéles z risiérvu, 

Li nwòre róbe dé l' mariéye, à des novias mariadjes, 

Quand lès sét' ridjètons da Mentine ont уей l'adje... 


Mentine üseüve pus rade qui s' róbe. Dins sés dwègts d' fiér, 
Li timps a disliné s” póve cwárps...C'a sti l'uviér... 

Et l' róbe ésteüve co ròbe, quand tron.nante di viyèsse, 
Mentine, qui n'aleóve pus qu’ di s' culot à | fignèsse 

Rólant s' tchapelèt dins s' choû, tot doücemint, ou sokiant, 
N'aveüve pus qui | plaiji di убу sès p'tits-èfants, 

Mète auto di s' fauteuy leós bias roselants visadjes, 

Ét mwints cóps, dins lès plis di s' viye róbe di mariadje 

— Qu'èle méteóve tos lès djoüs — trouvant on tch'fia doré, 

Li márine advineüve : «C'èst da Djène... da Noré...» 


Mentine a disténdu, dè l' gnót, come one tchandèle. 
Po-z-ésséveli l' grand-mére, li pus grande dés bauchèles 
Do quatyin.me di sés fis, dit : «Mame, nos li métrans 

Li bia gris casavék, qu 'èle a yeü po s' bounan 

À m' matante Caroline.» Mins l' béle-féye, dins l'armwere, 
A pris l' viye róbe, è d'djant : «C'ést bon po mète è tére !» 
Èt Mentine è-st-èvòye, avou sès longs toürmints 

Èt sés djòyes, rachonés didins s' dérén moussemint.. 

Li pòve ròbe di mariéye qu'a duré viye di djin. 


LI JÈRTCHEU 


Bon Diè ! Come i fait stof èt trisse au fond dè l' mine | 
Li long d'on boya nwàr come li crama d’ l'infèr, 

Fonse, — on tot djon.ne iértcheü — maneüvréye si bèrline 
Qu'i posse, à s' fé moru, dissu li p'tit tch'mén d' fier. 


Dins l'air tot époüsselé, i chone qui l’ lampe discline ; 
Maugré qu'il èst moussi à рей prés come on viêr, 
l'éfant soüwe, on roókia li sórtit dé l’ pwètrine, 

Mins i mèt à |’ bésogne tot s' keür ét tos sès gnérs. 


Portant, l' porion ést jusse èt nè l' tént nén à gougne 
— Non, da | Mins si Fonse fait tant а’ sès pids ét d' sès pougns, 
C'èst qu'i sint dins sès win.nes tote l'acheléye do prétimps ! 


Anawére, su l' câré, Norine, li rivadjerèsse, 
Qu'a дей si bias nwárs-ouys à l'ombe di s' mouchwè d” tièsse, 
Li a fait one clignète en riyant d' tos ses dints | 


L'ÉBOULEMINT 


Lès-omes si tuként |" coüde en r'purdant leü-z-ovradje 
Et nén onk n'a moufté quand Batisse, li porion, 
Mostrant lès pires di stape qui boutént d'zo l' sauvlon, 
Leü dit : «Stancenans, lés fis, rachonez vosse coradje ! 


Il achéveüve à pwin.ne qu'on gros meurtia d' tchérbon 
Avou on brüt d'infèr si crévaude èt s' distatche, 
Et, vèyant autoü d' zèls travayi lès bwèsadjes, 
Dès vis ouyeüs criyenut : «Ci cóp ci, c'ést po d' bon !» 


Adon, l’ long dès galeriyes, c'è-st-on pèl'mi-pèl'mèle ; 
Li voüssüre a churé su l' moncia qui s' comèle ; 
Tote li win.ne si récrasse èt stofe lès urlèmints. 


À l' copète, i faît clér... On tchèron суе : «Av... ritte l...» 
Dés-éfants, dins on pré, coudenut dès mârguèrites 
Et l' grand solia d' julèt fait meüri lès frumints. 

FILÉS D' L'AVIÈRJE 


Quand octòbe èrunit lès bwès, 
On lès wèt tinki leüs-èchèts 
Come one blanke sóye, done aye à l'éte... 


Lès matinéyes ni sont wére tchôdes, 
Il a rélé su lès pachis... 


Filés а’ l'Avièrje au bôrd dès ris 
Où c' qui l' roséye èfile sés piéles... 


l'uviér s'anonce, li bije sofèle. 


Filés d' l'Avièrje pa tos costés, 
Est -ç' li blanc дой do clér èsté 
Tèchi pa lès dwègts dès macrales 
Su lès rouwaus, su lès rouwales ? 


Filés d' l'Aviérje avau lès tch'mins ; 
On sondje à dès fréds léddimwins ; 
Lès cinses ont rintré leüs dinréyes. 


Filés d' l'Aviérje su lés-uréyes... 


Filés d' l'Aviérje su lès bouchons, 
Blanc дой frumejyant dè l' bèle saison, 
Tron.nant su lès fouyes dèdja côtes... 


Filés d' l'Avièrje à més timplis... 
À qwe bon lès gurgnis rimplis, 
Quand on sint s' keür èt sés brès vüdes ? 

ÈSTÉ SINT-MAURTIN 


Li matin a sfi fris' ; il aveüve min.me djaleté. 
Li brouyärd cotrin.neüve su l' pré, 
di sés blankés-échérpes rafaurdulant lés ayes. 


Tot d'on còp, l' solia s'a mostré 
èt l’ brouyàrd s'a disfirloqueté. 


Dj'a vèyu danser dès warmayes 
come en plin-èsté ! 


Èt l' seüve, dispü dès djoüs èt dès djoüs rapaujiye, 
a yed l'air di r'bouter ; 

li solia s'a r'chandi come on ketir qui s’ rèwiye ; 

li rèléye toûne à pièles aus couchas dès bouchons ; 
one voléye di blancs pidjons 

passe èt r'passe dins l'air bleuw 

èt l' grande campagne tote neuwe 

sint l' gout dés téres d'avri 

chwarchiyes pa lès chis 

dès tchèreuwes. 


Li réléye gote à pièles aus couchas dès bouchons ; 
one voléye di pidjons, 

tote blanke, toüne èt ratoüne, 

cotoüne 

èt plonke dins one pice di frumint ; 

Dés warmayes, 

come ё l'èsté, Üsenut, su l'aye, 

led viye sins lèddimwin. 


Dins l djòrdén dispouyi, on wèt lès fleürs roviyes 

pa lès bijes dè l' Tossint 

rilèver led tièsse péneüse èt clénciye 

come asbleuwiye 

viés l' solia qu'ést r'chandi come on ketir qui s' réwiye... 


Póve èsté qui r'chandit lès keürs come li solia | 

Póve ésté Sint-Maurtin qui fait rovi l' djaléye 

èt fait r'flori quéquefiye one fleür, parci par-là ! 

One warmaye, en dansant n'arète nin pus l'anéye 
qu'on-espwèr radjon.ni n'éspétcheré nos blancs tch'fias, 
L'uviér èst là, tot près ; i n' faut nin qu'on l' roviye | 


Dès pidjons cotoünenut ; dès bindes di sauvérdias 
tchipèlenut come dès fòs su l' campagne richandiye. 
Dimwin, i va fé frèd ; i va niver, quéquefiye ? 

Ni sondjans nin trop rade ; audjoürdu, i fait bia... 
èt а’ pus d'on ker asqué pa l' viye 

come one fleór disdjaléye, si r'chandit au solia. 


MADELIN. NE 


On m'évoyeüve tofér aus-oüs, émon Madelin.ne. 

One bèle viye djin ! On fén visadje, dés bias blancs tch'fias. 
Po compter vosse cauteron, po vos rinde vosse tchèna 

Et vos mastokes, èle vos-aveüve dès-airs di rin.ne. 


Ci n'ésteüve qu'one caterèsse. À l'intréye d'on amia, 

On l'aveüve ramassé, — dins dè |" sóye èt dé l' lin.ne | — 
One éfant d' ritches, bén sór ! Dji m' figureüve sins pwin.ne, 
Qu'on rwè poretve li dire : Cousène !,.. ou bén co mia | 


À | l' bèle fauve qui djaurneüve didins m' tiésse di p'tite fèye | 
On v'neüve uker Madelin.ne. One vwèture à дей» tch'faus 
l'épwarteüve au galop, viés on tchèstia, lauvau... 


Après ostant d'anéyes, qu'èst c' qui s' sovént со d' lèye ? 


Madelin.ne èst mwate sins nom, come èle aveüve viké... 
Lès yèbes crèchenut su l' tére èwod c' qu'on l'a r'piqué... 

FEUS D' RANCHES 


Au fond dès djärdéns, au d'dilong dès teres, 
Dèviès l' fin d' séptimbe, on lès wèt blameter, 

Et dji r'waite voltî leüs blankés fuméres 

Qui sont come lès twatches dè l”! mwart di l'èsté. 


Lès-èfants pwatenut totes sôrtes di ram'chis', 
Dès vis rabins d'aye, ou bén dès favas, 

Et dès fledrs sètchiyes, dès strins, dès ronchis'... 
C'é-st-au cia qu'ârè l' pus bia dès fornias | 


Tot c' qui, d'zo l' solia, fieüve li glwêre do monde, 
Frile en s' cotwartchant dins lès grifes do feu, 

Qui copète, cotoüne, co.agne èt s' rénonde, 
Autoü dès sètcheòs gròlant come on leup | 

Li fumére, mwints còps, rabat, pique lès-ouys. 

l'air sint d'dja l'uviér ; i tchait dè l' creuweü, 

| passe on vint fris’ qui done li tchau d‘ pouye, 

On sondje aus mwais djoûs, si coûts, si grigneüs... 


Ét portant, dj'in.me bin, po vóy lès stindéyes 

Dès téres dispouyiyes èt dés p'tits cortis 

Où c' qui lès feus а’ ranches mèt'nut leüs blametéyes, 
Di griper su l' tiéne, quand l' vièspréye finit. 


Dji m' dimande, adon : quand nosse vète djon.nèsse 
A pièrdu sès fleürs, flaniyes pa lès-ans, 

A qwè bon aurder |’ sovenance di s' promèsse, 
Ram'chis” qui sètchit en nos disbautchant 2 


Dèbris ou c' qui l' keür cache sès viyès nanches, 
Bias-èspwèrs sins süte, amoûrs disfloris ? 

Mins qu'èst c' qu'a l' coradje di fé on feu d’ ranches 
Dès chérès fènasses dès bouquèts d'avri ? 


Qu'ést c' qui sáreüve bén, au sou dé l' viyésse, 
Brüler l' fleür sins seüve où c' qu'on rwét l' vi timps, 
Sépant bin qu’ l'uvièr qui man'ciye nosse tièsse 
N'amwin.ne nin, à s' sûte, on novia prétimps ? 


Aurdans nos sovenirs flanis, sins nos plinde, 
Si nos lès bròlerén' nosse keür rafrèdi 
|гейуе co, bén sûr, rimouwer leós cindes, 

Po r'trouver one breüje... ét plu s'i r'chandi. 


LI VEUVE 


Èle ètind l' cri dès coqs au d’ truviès d’ sès câraus. 

Sür qu'èle n'a nén dwàrmu ! Mins come l'air divént bleuw, 
Èle quite si lét trop laudje ét priye à mwins djondeuwes 
Po s' pôve vi ome, qu'ayir, on-z-a pwárté lauvau | 


Mins come èle a todi travayi come on tch'fau, 

Èle si boute à l' bésogne, ossi rade diskindeuwe, 

On bon feu va r'chandi li cüjéne nwáre èt creuwe, 

Èt l' feume mèt boüre di l’eûwe, va cheüre si ramponau. 


C'èst qu'éle a su lès spales quarante-cénq ans d' mariadje | 
Li coq'mwár tchante ; èle toune, ricotoüne èt somadje, 
Rifyant, sins? sondji, ci qu'èle a fait d' tos timps... 


Ele a mètu deûs jates, còpé dès brénques di pwin. 


Si paurt da li... Mins èle comprind, dimeure tote bièsse, 
Ét s' sègne en djèmichant : - Où c' qui dj'aveüve mi tièsse ? 

LES TWETS DI STRIN 


Mi vi grand-pére in.medve di dire 

Qui, dins c' monde ci, po yésse contint, 

| gn-a nin dandji d'on-empire, 

Mins d'on keür ét d'on twèt di strin. 

Où c' qu'éle sont, lès viyés maujones, 
Aus twèts di strin vèrdis d' mossès ? 

Dji m’ sovin qu'ign-aveüve cor one, 

Au bórd di l'eüwe, à l' cwane d'on bwès. 


Audjoórdu, èle èst tote crouléye, 
Rasplatiye dizo l' pwèds dès-ans, 

Èt quand dji passe dilé l' monceléye 
Di cayaus ét d' dèbris tron.nants, 
Dèdja d'mougnis pa l' ronche èt l' lére 
Qu'i achèvenut l'ovradje do timps, 

Dji m' sin présse à dire one pâtêr 
Come dissu l' fosse d'on vi parint. 


Dji mè l' rimosse, tote nodve bâfiye, 

Ci maujone là ! – |’ bon Diè sét quand ! — 
Avou si p'tite façäde blankiye 

Èt s' capuchon d“ fustus r'lòjants. 

Mwint mariéye, avenante èt djoliye, 
Passant l' sou par on djoü d' prétimps, 
Nè l' quiteüve qui fréde èt rwèdiye, 
Po-z-aler dwòrmu d'lé sès djins. 


Li wèt ossi a yet s' viyèsse, 

Mins lès-arondes, à l' boune saison, 
Nichént aus-angléyes dés fignésses, 
Dès rósis gripént au pègnon ; 

Dès p'tis chabots clap'tént su l' dagn, 
L'amoür ét l' муе tchantént todi, 

Étur lés vis meurs tot selimbwagnes 
Èt pa-d'zéu lès gros-uchs nwáris. 


Ca d'veüve yèsse bon, lès longuès chijes, 
Pa-d'zo l' lumion d'on p'tit crassèt ; 

Lès-èfants choütént ôler l' bije 
Racrapotés dilé l' tokwè ; 

Lès-omes fumént conte li tch'minéye 
Au grand rabatau caflori, 

Lès feumes filént l' tchène di l'anéye 
Ou tricotént lès tchausses dès p'tits. 


Di c' vi timps-lò, on s' continteüve 

D'on min.me amoûr èt d'on seül nid 

Po s'i raploüre tant qu'on vikeüve, 

Mins asteüre, ca n' va pus insi ! 

Pa-d'zo nos twéts d' panes ou di skayes, 
On n' s'in.me pus come do timps passé, 
Nos nids sont trop laudjes po nos tayes, 
Ота pus dandji d' tant s'i sèrer | 


Dji comprind l' pinséye da m' grand-pére 
Et dji sé c' qui manque à bran.mint 
Didins nosse bia siéke di lumiére : 
C'è-st-on keór... èt on twét di strin ! 


LI FILEUSE 


Waifiz ! Dj'a doné d' l'eüwe à totes vos Sintes-Caterines 
Èt dj'a chové vosse сой jusqu'à l'auje do djardén ; 

Dji va r'mète on sokia su vosse feu qui discline, 

Pwis dji véré m'achire, bén paujére, didins l' cwén. 


Dji m’ plat si bén, à l’ chije, quand vos filez, Marine | 
Dji wait" reüve tote li gnüt toürniker vosse molén ! 

C'ést l' cote di vosse bèdéye qu'èst si douce èt si fine ? 
Li cène di vosse bassi èst pus deure, djè l' sé bén |... 


Marine... vos vos clénciz trop fwart su voste ovradje 
Èt vos tch'fias s' opiç nut dins l' coron qui s’ cotwatche... 
| va fé nwar... Taurdjiz, qui dj'alume li crassèt. 


Dji n' tricote nén volti, mins ca m' dòrè coradje, 


Quand dji sondj'ré, l'uviér, tot fiant roter mès dwègts, 
Qu'i gn-a one miéte di vos dins l' lin.ne di vos-èchèts. 

LÉS CACLINDJES 


Do trèvint d' jun, julét', vos v's-é sov'noz, cousène ? 
Vos passiz pa |’ maujone, sins manque, tos lès djudis, 
Dji spiteüve ossi rade, dilé т’ mame, à l' cóüjéne, 

Li d'mander d'apréster lés pots ét lés panis. 


Èle méteüve li cafeu po r'ciner d'zo lès couches, 

Saquants cawéyes di büre dissu one chwane di pwin, 

On gros boquèt d' cassète... Dj'énn' a co l'edwe à l' bouche | 
Et nos fritchén' évóye co pus rwèd qui l' grand vint | 


C'ésteüve mwins' po l' plaiji di cachi aus caclindjes 
Qui po l' cia d' p'lu drauder lès spènes èt lès bouchons, 
Di tchapoter dins l' ri, di fé mile todrs di sindjes, 

Ou а’ nos achire, paujéres, en choótant lès mouchons. 


Nos r'con'chén' lès tchansons dès fauvétes ét dés mièles, 
Et nos paumén' di rire quand l' copére-lòriò, 

Astaplé d'zeü nosse tièsse choufleüve après s' fumèle : 
«Comére, gn-a dés céréjes ! Gn-a dés céréjes, lauvau !» 


Èt on broufieüve à fait tos lès fròts qu'on coudeüve, 
Nos chabots fyén' crochi lès-awiyes di sapin, 

Po fé péyi lès fréres èt soûs, on s' dauboreüve, 

Pwis on ruv'neóve, lès djombes naujiyes, li keür contint, 


Si staurer dins l' brouwére, au d'dilong d'one pissinte. 
Lès fétchéres caréssén' nos massales ét nos tch'fias, 
Nos d'mèrén' cwètes ét sins paupi, bunaujes di sinte 
Li solia si sgoter au d'truviés dés fouyas. 


À | сёз djoüs là, couséne | Gn-àré pupont d' parèys | 

Nosse pus grande рей, c'ésteüve d'ètinde one mouche d'api 
Züner si p'tit rèfrin tot-autoü d’ nos-orèyes, 

Divant d'aler, curieüse, oüder à nos panis ! 


Nos-avén' doze, tréze ans | C'ésteüve au mwès d' julèt" | 
Nosse djon.nésse come on live qu'on n'a nin co fouyeté 

Esteüve co là, d'vant nos, tote frisse, à pwin.ne douviéte, 
Et nos véyén' nosse viye come on bia djoü d'èsté | 

Mins su c' póve bouneür là, |! mwais sêrta pris sès r'vindjes | 
Combin d' waspes n'avans-n' nén trouvé dins nos tchènas ? 
Nos-avans réscontré d' pus d' cwárbaus qui d' masindjes, 

Èt l' toürmint, su nosse live, a fait dès ratchatchas... 


Il èst còpé, cousène, nosse bia bwès aus caclindjes. 


LI BRACONI 


Po discouviè one trace ou po tinde one bricole, 

On n’ trouvereüve nén s' parèy ; po l' prinde come ofuteó, 
Lès pus maléns dès gòrdes poul'nut ralerèscole, 

| gn-a co todi pont à s’ vanter d' l'awè уеб. 


Come i broque foû dés-aubes, kèrdji d'on bia chèvreü, 
Tot d'on côp, d'zeü l' pissinte, on rossignol èvole ; 

Do bróüt... Come li mouchon, l'ome sint l' рей dé l gayole 
Èt r'cule, djurant tot bas. — Ci n'èst qu’ deüs-amoureós | 


Onteüs d' s'awè saisi po dés maraudeós d’ bètchs, 
Nosse vi coureü dès bwès, qu'a lèyi rider s' kèdje, 
Li r'prind en bèrdèlant, timps qu' lès-òtes si r'catch'nut. 


Et pa-dri lès sapéns, li lune qui lòt, fine ronde, 
A l'air di rire tote sedle, bunauje d'awè vèyu 
S'èwarer po n-on l'óte lès grands-instincts do monde. 

A L' FOÜRÉYE 


Li solia d' julèt brüle ; l'air èst bleuw, i fait tchòd. 

A grands còps d' céle, Gèlique, asgligniye su l'uréye, 
Chwarchiye clâves ét coucous po fé s' kèdje di fouréye ; 
On crékion, dins l' vérdeó, tchante l'amour, come on fò. 


Dizo l' calaise, on wèt r'lire one anète doréye, 

Si bèle, qu'à l' riwaiti, on n'áreüve jamais s' sò ; 

Èt l bauchéle, loyant s' s' fwè, sint tchaîre on bètch dins s' có. 
Èle tape on cri, si r'toüne èt s' rastampe, éwaréye. 


Bért, li pus djon.ne da l' cinse, è-st-on djoli gòrgon ; 

| sont miérseüs... Lès yèbes sipotchiyes sint'nut bon... 

Mins Gèlique, au nez d' l'ome, tote mwaije, vént cheüre si pougn 
«Dji fréquente, li di-stèle, avou Táve do marchau, 

«Qui n'a nén рей d chis-ótes èt qu'ést fwart come on tch'fau, 

«Et vos p'loz r'cominci, si vos v'loz qu'i vos mougne l» 


LI CONSCRIT 


Por li, s’ mame a уей bau fé dès nouvin.nes à maque, 
Maugré qu'il a bén pris l'cosséte avou trwés dwégts, 
Èt qu'on vwèle di l'Aviérje èst keüdu dins s' casaque, 
Li pòve pitit Gustin a sti satchi | bidèt. 


l s' dijeüve bén ossi qui tot ca c'èst dès craques, 

Qui person.ne ni tombereüve, — tot l' monde fiant one saqwè. 
Pa-d'zo l' plove di fèvri, dissu l' grand-route qui plaque, 

| sòt lès-ôtes conscrits, qui tchantenut à plin.ne vwès. 


| rwaîte, morant d'inviye, lès cocádes à |" calote 
Dès chancárds qui sont órs | Li sét bén qu'i “nnirë 
Po quatre ans aus lanciers — ou trwès dins lès piyotes. 


Et sondjard, i si d'mande : «- Èst c qu'èle mi ratindrè 2» 


En pinsant aus nwars-ouys trop spitants da Zabèle... 
Et l' pwarteü d’ cane vérkine ét l'armonica bwèle, 

LES VIÈS-GOYÈTS 


Dj'aveüve chij ans, dji m'è rapèle 
Come si c' séreüve co d'audjoürdu, 
Li prumi còp qu’ dj'énn'a véyu. 

Li vièspréye aveûve siti bèle ; 


Dji diskindeüve, avou m' parin, 

Li grand tiène qu'astoke nosse viladje ; 
Lon, bin lon, one nüléye d'oradje 
Agneteüve li stwèli, tot doücemint. 


Tot d'on côp, dji r'mòrque su l'uréye 
Dès pièles di feu, come on colé 
Qu'on-èfant âreûve disfilé... 

Lès yèbes ènn’ éstén' totes guirnéyes. 


Dji taudje èt dji di : «Qwè c' qui c'est ? 

Ca r'lòt, mins ca boudje come dès bièsses ; 
N'èst c' nén lès stwales qui l' nòléye tchèsse 
Qui s' raploüj'nut dins lés mossés ?» 


Mi párin, riyant, l' bon vi ome, 

S'acrope po m'é rascoude deós, trwès, 
Et m' dit : «Ca, c'èst dés viès-goyèts, 

Ou bin dès lumerotes qu'on lès lome !...» 


Èt dji danseüve di contintemint 
En-z-èralant tot l' long dè l' vóye, 
Pace qui vraimint, i m’ choneüve убу 
On boket do ciél dins més mwins. 


Mins quand djè l's-a vèyu d'zo l' lampe 
Ranchi su més dwègts displèyis, 

Dj'a yeü bén rade fait d' lès skèyi, 

Come one bale, au mitan dè l' tchambe ! 


Èt longtimps, т“ keür nàreüs d'èfant 

Si sinteuve flauwe, quand dji sondjeüve 
Qui l’ bèle bièsse di feu qui r'lòjedve 
N'ésteüve qu'on molon disgostant ! 

Li pire, c'èst qui pus taurd, dins l' viye, 

Dj'a уеб |’ min.me fârce... èt d’ pus d'on côp... 
Après awè péyi tot m' sò 

Por on lumion qui m' fieüve inviye ! 


l'ambicion, l'amoür ou l' bouneór, 
Didins |’ nwáricheóü où c' qu'on rote, 
Nos-atirenut come dés lumerotes, 
Asbleuwichant lès-ouys èt l' keür. 


A ! lèyans lès blameter dins l'ombe, 

Eri dè |’ lumiére èt do djoó, 

Lès bias p'tits lumions clérs èt dous | 
Qwè c' qui ca fait, va qu'on s'i trompe ? 


Quand on l'apwate où c' qu'i clérit, 
Li crawyeüs viér distind s' tchandèle, 
Et come li, d'pus d'one sitincéle 

Dwèt d'mèrer où c' qu'èle pout r'glati. 

LI VIYE ÔRLODIJE 


Mi grand-mére aveüve, dins s' cijène, 
One viye órlodje da sès parints, 

Qui т’ fiedve tot l'éfét done bèguène 
Marmotant sès pòtèrs dins l' cwin. 


Dji Ii véyeüve one boune tièsse ronde, 
Pa d'zo s' capuche di tchin.ne nwári ; 
Èle fiedve, en sgotant lès sègondes, 
On drole di tic-tac èruni. 


On-âreûve dit qu'èle somadjeüve, 

En disfilant come on tchapelèt 

Lès gros-anias di s' tchin.ne di ketve, 
Ewoû c' qui lès pwèds sièrvint d’ crwès. 


Dji r'wè volti li viye rilique 

Pace qui dji r'wè m’ passé d'èfant, 
Come didins on murwè majique, 
Dissu l' blanc visadje do cadran. 


Dji r'wè l' maujone, à mitan tiène, 
Tote clére, avou dès vét' voléts ; 

Li pissinte li long d' l'aye di spénes, 
Li seücia couvièt d' fròts violèts. 


Dji r'wè l' grand djàrdin d' nos vacances, 
Nos-i alén' après l' din.ner, 

Couru, djouwer èt fé bombance 

Di prunes èt d' gros reüjins sucrés. 


Dji r'wè l' vigne èt sès rodjès fouyes, 
Lès ròses d'uviér, asto do sou ; 

Lès lapins, lès pidjons, lès pouyes, 

Èt l' laudje dos gris do gros marou. 


Dji wë т’ grand-mére en sandronète, 
Rèfaurduléye didins s' mouchwè, 
Pa-dri s' ridan, fé dès clignètes 

En nos waitant monter l' cripèt I... 

Nos-èsténs l' solia di s' viyèsse, 

Èle ésteüve boune come li bon pwin, 

On véyeüve qu'èle èsteûve à l' fièsse 
Quand èle tineüve nos p'titès mwins. 


Èle si t'nedve dins l' cüjéne vòsséye, 
Au tokwè nwar, aus meurs blankis, 
Ètur si drèsse si bin frotéye, 

Èt |° viye òrlodje en tchin.ne nwári.. 


C'èstedve por lèye one compagniye, 

Li cène qu'aveüve, süvant lès djoüs, 
Soné lès bélés-eüres di s’ муе 

Ou bèrci sès pwin.nes, come one sou | 


On ајоб, l'órlodje a soné ‘ейге, 

Èt l' boune grand-mére n'èsteüve pus là | 
Mon Оё, come ci sovenance là d'meóüre | 
Dji nos wè co, braire dé s' vacha... 


l'érlodje, avou s' vwès d'viye bèguène, 
Somadjeüve ossi fwart qui nos 

Èt m' choneüve, dins l’ vide dè l' сӧјёпе, 
Rètassiye come one djin à gngnos. 


C'èst т’ mononke Bért qu'a yeü l'òrlodje ; 
Djè Ї a d'mandé po l'awe, 

Mins m' matante, qu'a on keür di rotche, 
Ni compudrè jamais poqwè. 


Dji séreüve trop sûre dè l' vòy rire 

Si dj li d'djeüve qu'à m’ dérin momint, 
Di'in.mereóve étinde l'órlodje ridire 

Si tchapelèt üsé, tot doücemint... 


Èt d' sawè qui, quand dji ѕёгебуе 
Évóye où c' qui tot l' monde èva 
Come one béguéne, èle somadj'reüve 
Si viye pâtêr dissu т’ vacha. 

LI MÈYEU PAURT 


Quand dji sin m' pòrtè-plume, dins més dwègts, trop pèsant, 
Qui dj' vóreüve vòy ote tchòse qu'on plafond pa-d'zeü m' tièsse, 
Dji sondje, tot-en rwaitant lès campagnes pa |" fignèsse, 

Qui, dins mès vis parints, gn-a yeü dès payisans. 


Qui léye, en gros chabots, mwérneüve lès vatches aus tchamps, 
Su pids taurd ét matén po s' maujone ét sés biésses, 

Timps qui li, manedvrant Ichéreuwe, érére ou yèsse, 

Fieüve, didins lès royons, crèche li pwin d’ sès-éfants. 


Djè l' comprind bén ossi, portant, l' grande vwès dè l' tére | 
Mins mès brès sont trop fwèbes èt mès mwins sont trop téres, 
Cès deurès bèsognes là led faiyenut one miète peô. 


Èt, r'djèton disfwärci d'one race di coradjeüs, 
Dji m' di, en rodjichant, qu'one béle djaube tote doréye 
E-st-on méyeü ovradje qui l' tchanson l' mia toürnéye ! 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse courriel : delvaux.guyQswing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 

Si les «Cahiers Wallons» te plaisent, cher lecteur, 


fais de ton meilleur ami un abonné. 


LES CAHIERS WALLONS 


Bondjoù 


(Sart-Bernard] 


Ll'òte fiye, dji rauyeu aus cruwaus pa-d'vant |” maujone. Mi feume 
mè l'aveut d'dja d'mandé дей, trwès côps, mins dj'aveu todi fait cho- 
nance do n' nin ètinde èt fé ôte tchòse. Po fini, dj’ m'aveu lèyi adire. 
| faut sawè qui c' djoü lò, élle aveut causé à l'impératif, s'apinse l'òte, 
èt il a bin falu qui dj’ m'i mète. Dj'a apici on saya, on vi cirwè èt m'as- 
cropu. Dj'a travayi one bone dimèye eüre ét-z-owé rade mau m' dos. 
Là, tin, wè c' qu'on bat lès tchins. 

Tot d'on côp, dj'a ètindu roter. Dj'a моћ à bavole po veüy qui c' 
qui c'ésteut. Nom di didle | quéne bèle comére, мё ! Dji m'a ras- 
tompé d'on lan, avanci d'on pas èt dire bondjoò. Qué plaiji, pinseu 
di', do taper one divise avou one parèye biaté ! Ayi, ё, меё ! Elle a 
passé s' vóye sins d'dja toürner s' tièsse su l' costé. Pont d’ bondjoO, 
nin on mot, rin, èt fé one mawe à fé r'toürner one porcèssion. Dj'èsteu 
d'moré tot paf, tot péneüs, ossi péneüs qu'on baudèt qu’ a ravi s' 
nom ! 

Passer astok done saqui sins dire bondjou ! Mi, dji nè l’ wasereu 
fé ! Dj'a l'idéye qui m' pa ét m' man mé l' vérin.n' co r'prochi maugré 
m'-y-òdje. Combin а côps m'onti rèpèté quand dj'ésteu gamin : 

— Vos diroz todi bondjoó l' prumi aus pus vis gul vos | 

— Vos diroz bin bondjoü à mossieü l' curé, à mossieü l' maisse èt au 
mayeür | 

- On bia bondjoó n'a jamais rwiné pèrson.ne | 

- On bia bondjoò, c'èst l' sorire do keür ! 

Mi, dj' vou bin, mins di c' timps là, o vilodje, lés djins éstin.n' brámint 
pus amichtauves. Tot l' monde dijeut bondjoó à tot l' monde. Li ci qué 
l' rovieut, c'ésteut on grandiveüs ou on pèle-chochin. 

Dj'a raconté l' fétindje à m’ vwèsin : 

- Ca n' mi sbare nin, sés' | Ci comére lò, djè l' coneu bin, c'èst l' 
fèye dau botchi ! Èle dimeóre à l' capitale, mins ёе èst riv'nüwe po 
saquants djoüs. Gn-a nin pus pète-cu qu' lèye ! Portant, sés ! Èle passe 
tos lès djoüs véci. Ti n'as qu'à fé come mi, on cóp dins one tram à 
Brusséle. Dj'èsteu su | plate-fórme ét m' tinu à one baye. Tot d'on 
côp, gn-a on mau-ruv'nant qu'a spotchi m' drwèt pid, li ci qu’ dj'a one 
grosse agace. Dj'a winklé ë | riwaitant, mins i n'a nin moufeté. Djè l'a 
razouyi drwèt dins sès-ouys èt li dire bin paujéremint : 

-  Éscusoz ml, savoz mossieô, dj'a l'idéye qui dj'a mètu m' pid 
pa-d'zo l' vosse | | m'a r'waiti èt fé dès-ouys come dès särlètes. Il a d't 
chin-du à l'arét d'aprés. 

-  Saye on côp, ti viérés bin ! 

—  Ayi, mins dji n' li va nin passer su s' pid, in | 

-  Tüze one miète, ti troüverés bin | 
. Saquonts djods après, djè l'a vèyu ariver à l' cwane dè l' rouwale. 
Ele roteut bin drwète su sès wòts talons, ossi drwète qu'on i, come 
s'èlle aureut уей one plantche à s' dos, One vraîye surale ! Dj'a fait l' 
long cu po r'lèver l' bwèsse aus lètes èt | lèyi passer po-d'vant mi. 
Quand èlle a sti dis métes pus lon, dj'a criyf : 

= б, mam'zèle, éscusoz m', savoz | Wè c' qui dj'aveu т’ 
tièsse, don | Dji n'a nin rèspondu à vosse bondjoù ! 

Èle s'a r'toürné, èlle èsteut fine rodje jusqu'aus pègnons d' sès- 
orèyes. È bin, vos n' mi crwèroz nin, don. Dispeüy adon, quand èle 
mi veut, èle mi criye on bia bondjoü, d'au lon. Gn-a min.me on côp 
qu'èle s'a astaurdji èt taper one divise. Èt asteüre, s'i gn-a dès cias qui 
n' sont nin d'acórd avou mi là-d'ssus, djè l'zi di : 

— V'savoz | bondjot dau Frèd | 


Heny MATTERNE, R.N. 


On mot 


(Moustier-sur-Sambre) 


On mot 

su nosse linwe, 
on fayé mot 
d'amon nos -òtes, 


come si v's-áriz 

douviè l'uch 

dél maujone 

ét méte one jate sul tauve. 


On fayé mot 
riv'nu di d' lon 
po nos r'conéche. 


Émile GILLIARD, R.N. 

Come on mouchon foû dé nid |! 
À l' taye aus fréjes 
(Hemptinne-Éghezée) 


Passé l'èglije, li vòye kiminceüve à monter. C'èst là, au pid dè tiène, 
qui l' tram taurdjeüve. Di c' timps lò, i n'aveüt qu’ Чейз trams dè 
matén : one à chi) eüres dij po lès-ovris ét deüs trwès djon.nes-empl- 
wayés qu'ènn'alin' su Brussèle ; l'óte, à noüv edres èt d'méye po lès 
djins qu'alin’ afiye on côp à Nameur ро s’ rimoussi ou acheter c' qu'on 
n' troveüve nén è viladje. Après ca, c'ésteüt kine jusqu'au lend'mwin. 
On n'èstedt nén todi su lès vóyes come au djoù d'audjoürdu. 

Po-z-ariver à Nameur, au Boulevard du Nord, one miéte pus bas 
qui l' prijon, i faleüve compter one ейге : Forviye, Noviye-lès-Bwès, 
Djérbusséye, Maurtchoveléte, Tchampion ; pwis d'tchinde dissu Bómel 
pa pa-dri l' martchi d' Védrén. 

C'èstedt dès trams à vapeür. Dè l' saison, on n' si plindeüve nén d’ 
trop : trèvautchi lès bèlès grandés campagnes, lès djènès pices di fru- 
mint ou d'awin.ne, lès vètès téres di pétróles, c'ésteüt co ploijant èt 
ravigotant. Mins au mwais timps, li vóye èsteòt anoyeüse èt disbou- 
tchante au d'lò. 

Il ï djaleüve come à l'uch è nosse tram ; ét quand on d'ichindeüve 
aprés one ейге, on-z-aveüt sès pids come dès glaces. On-z-óreóüt bën 
yeu рей dé douviè on-uch : ca lès cis qu'ébarquin' avau lès vóyes fyin' 
intrer avou zèls dès ouféyes di mwais vint qui ça fieüve bwèrler tote li 
vwèture : «Sérez lès-uchs 1» Lès lumerotes dé plafond èstin' si bén 
minábes qui lès djouweüs d" cautes avin' afiye byin dès ròses po r'co- 
néche leüs triyonfes. On-z-i ésteüt k'choyu come dè grin dins on diâle. 
Di timps-in timps, on l'ètindedye tchufeter èt chufler longtimps au d'tru- 
viés dés stindéyes, Au pus sovint, on n° vèyeüve li djoó qu'à Nameur 
èt éco. Si dj’ vos di qu’ lès scolis éstin' ráres, vos sároz bén poqwè. 
Po k'minci ë scole à yôt' eüres èt d'méye, i nos faleüve démarer à | 
tram di chij eres. Ci qui vout dire moussi Юй di s' lét à cénq eûres èt 
d'méye. 

Li pire di tot, c'ést quand on mousseüve dins lès strwètès rouwes di 
Bòmèl ; li tram avanceüve à ikéts inte des rindjiyes di nwêrès mav- 
jones qui lès lampes s'alumin' seüremint dins lès tchambes. Par ci par 
là, on fayé révèrbére èt plic ploc, one viye djin qu'ènn'aledye pormi- 
ner s' grigneüs tchén. Sondjiz one miète : on gamin d' doze, tréze ans 
dins on-assonre parèy | C'èsteût à broire. 


* 

On-z-ésteüt |! quénze di sètimbe. Lès djoüs sont d'dja pus coûts à 
ç' momint là ; ca sint l'ariére-saison. Qui |" vóye m'aveüt choné 
longue | Dj'aveü on stoumac' come on pwin. Nos avans gripé l' viye 
passerèle di ёг qu'il ï fieüve one frédeü abòminòbe ; pwis trèvautchi 
tot Nameur. Lès coméres rilàvin' leüs trotwérs à grands côps d' sèyas 
d'éwe. Pwis ca a sti l' gros uch, one vraiye pwate di grégne. Monter 
one pitite gripète di gros pavés, pwis one grande coû qu'on n'é 
véyeüve quausu nén lu d'bout. 

Ci n'ésteüt d'dja qu'one Irüléye di scolis rachonés pa moncias : dès 
p'tits novices come mi qui п’ savin' éwoü moussi, dés pus grands 
qu'éstin' dédja là l'an.néye di d'vant, qui conichin' tos lès traus èt lès 
camoussaus, ét qui brokin' au d'truvié d' tot ; èt dès grands qui v's-âríz 
yeu dit qu'il ésfin' bons à marier. Nos n'avans nén sti fwärt lon, dji m'a 
raspouyi conte l'angléye dè meur ; dj'èsteü strindu, come one djon.ne 
biésse qu'on mine à l'abatwér. Mi popa a d'muré là, astok di mi, on 
momint. | n conicheüve pérsone nén pus èt pèrsone ni Її а v'nu d'man- 
der qui c' qu'il ésteüt. Que faledve-ti fé 2 Dj'a pris m' coradje à deüs 
mwins èt li dire dè raler, qui dj’ tirereü bén т’ plan tot seb. 

C'ésteüt one grande sicole avou dés óts murs di man.nétes briques, 
sins оп fistu ni one yèbe nule paut. C'è-stò pwin.ne s'on trèvèyeüve li 
ciél à l”! copéte. Aprés on momint, qui m'a choné one étèrnité, i n-a on 
curé qui s'a v'nu mète dissu l' pire di l'uch, nén lon éri d' mi, ét nos fé 
intrer dins one èspéce di grande èglije avou dès blouwès pires à l' {ёге 
èt on twèt d' vére. Come one sére. Dj'a soyu après qu'i loumin' ca «li 
sale vitréye» ; c'èst là qu'i rachonin' lès-èlèves quand i ploveüve par 
trop fwärt ou qu'i niveüve. || ï fieüve one frédeü jamais parèy èt on dis- 
dut à n' si soyu ètinde. Au meur dè fond, i n-aveut come on docsau 
qu'on-zi gripeüve di chaque costé pa deüs montéyes di pire. C'est là 
au pid qu'i nos-ont ramoncelé, Li curé a monté è docsau en quèstion èt 
ratinde on bon momint qu’ tot |! monde seüye rapaujeté. Il aveüt l'air 
mwais èt dj’ m'a dit è mi-min.me qui por on curé, c'èsteût on drole di 
jenre ; il èsteût grand ét stocasse ; s'i n'âreût nén yeu s' cote, pinseüve 
dju, vos l'òriz bén yeu pris po nosse marchau dè Bati. Nosse curé, nos- 
ótes, è nosse viladje, il aveüt l'air byin pus amichtauve qui ca. 

Pwis, il a sétchi Юй dé l' potche di s' soutâne, saquants fouyes di 
papi, ét i s'a mèlu à loumer tos lès-èlèves pa Іей nom d' famile, èt lès- 
èvoyi addé on maisse qui ratindeüve sitampé addé l'uch. C'è-st-adon 
qui tot a c'minci. Est c' qui l' curé (on m'a dit après qu’ c'ésteüt l’ dirèc- 
teür), èst c' qui |’ dirécteür a stroupi m nom en l' dijan! – ça a co arivé 
cint côps aprés —, ou ati passé yute sins l' dire, todi è-st-i qui quand 
tot l' monde a sti èvòye, mi, d'j'ésteü todi su |! pavéye avou deüs ou 
Irwés-ótes à рей près di m'-y-àdje, ét ossi péneüs qu’ mi. | n-a onk 
qu'on loumeüve Schonne ; dji m'è sovén co bén, il aveót dés bèlikes. 

Li dirécteür a v'nu d'ssur nos avou sès papis ë s' mwin èt nos 
d'mander nosse nom. Pwis, nos-avans stf èvoyis, mi èt l' Schonne, dins 
one grande place qui doneüve dissu l' sòle vitréye d'abòrd, ét qu'i lou- 
meóve li salle d'étude. Mi, dj'èsteü d'dja one miète rapaupi ; à des, 
i т’ choneüve qui nos sérin' pus fwòrts. | n-aveót là inte cénquante èt 
swèssante roupéns qui nos waifin' intrer, sins moti, come s'on-z-âreût 
sti dès sauvadjès bièsses, | faleüve dèdja èsse franc, s' dijin +i, po-z- 
oriver Юй dés-eüres li prumi Чой... 

Li maisse, qui n'ésteüt nén à rire nén pus, nos-a mostré |' dérén 
banc è fén fond dè l' classe, quausu sins rén dire. C'ésteüt on curé 
ossi ; il èsteût tot tchènu èt vos-áriz dit qu'on l' jin.neüve. 

Ca fait qu’ nos nos-alans assir au dérén banc. Dji tape mès-ouys au 
Ыар : ci n'èsteòt d'dja qu'on k'mèladje di scrijadjes di totes lès 
coleürs : blanc, djène, rodje, vèt',... ; èt dès mots à vos fé toumer au 
r'viérs : nominatif, vocatif, mot mis en apostrophe, génitif, ablatif, èt 
qué sé dj” co | Dès bwagnes mots, qui dj” n'aved jamais ètindu nule 
paut èt qu'ésfin' métus onk pa-d'zo l'òte come dins lès tábes di multi- 
plicacion. Dji r'waite li Schonne : il ésteüt ossi sbaré qu’ mi, à s' 
dimander ou c' qui nn-èsfin” toumés. Di tènawète, li maisse diman- 
deüve one sôrte ou l'óte, po veüy si on choüteüve come i faut : 

Comment appelle-t-on, en latin, le cas du complément circonstan- 
ciel 2 A quoi sert l'ablatif ё Mi, dii т’ fieüve li pus p'tit possibe ét m’ 
racrapoter pa-dri l' dos dé ci qu'&steüt pa-d'vant ; tos cès sauvadjes 
noms là arokin' è m’ gazi come dès-arèsses. Èt pwis, li maisse a ato- 
qué à d'viser d'one rosa qui die n'aveü jamais étindu causer ; rosa 
par ci, rosa par là ; i n'aveüt qu’ por lèye. Qui èsteüt ç”, ê sobayi ? È 
nosse viladje, i n'aveüt qu'one di Rôsa, li grosse Rôsa qu'on d'djeüve. 
Èlle aleüve à mèsse tos lès djoüs. Ci n'èsteüt nén lèye, tot l' min.me | 

Adon, dji m'a dit qui dj' m'aveü sûr brouyi di scole, qui m’ popa 
s'aveüt sür pièrdu dins lès vôyes di Nameur en cachant après, ou què 
sé dj' co... Dj'èsteü disgosté èt m' keür si solèveüve à ikèts come 
quand on vos vout fé mougni one saqwè qui n' vos r'vént nén. Dj'ésleó 
prèt à bizer èvòye èt rëcouru à l' tram sins ratinde pus longtimps èt 
sins rén dire à pèrsone. 

Li latén, djè l' conicheüve bén, mi, portant ! Dji l'aveü apris quand 
dj'a sti po-z-èsse coral, avou l' mèskine dè curé, dissu li p'tite tauve dè 
l' sacrisfiye ; èt qu 'èle m'aveüt min.me dit qui di Iijedve bén. Li latén, 
là quatre ans qu’ djè | lijedve tos lès dimègnes à mésse. Èt co à 
veupes ét au salut ! Djè l' conicheüve par keür, mi c' latén là, come 
més pátérs. Dji v's-âreû rècité | confiteor d'one traque, sins r'prinde 
alin.ne ; dji l'áreü dit dis côps por onk. Èt djè l' sé co bén, po vosse 
gouvérne : Confiteor Deo omnipotenti, beatae Mariae semper vir- 
gini..., èt tot l' rèsse enfén. 

Là, dj'èsteü dins mès cayèts ; c'ésteût min.me plaijant : Mea culpa, 

mea culpa, mea maxima culpa... Mins, vèci | Va t'i r'trover, twè, dins 
sès nominatifs èt sès vocatifs èt sès mots à séptante cénq centimes. Au 
grand jamais, dji n'aveü trové dés mots come ca dins nosse live di 
mèsse, Tortos pus droles onk qui l'óte. On n'ésteüt nén co rintrés dis- 
pòy one diméye ейге qui dji п’ süveüve dédja pus l's-ótes, qui dji m' 
vèyedve dédja condan.né à dobler, à fé rire di mi ét à т’ fé brófi. Dji 
sinteüve mi visadje come опе bole di feu, dji souweóve à gotes. 

Tot d'on côp, one pitite cloke s'a mètu à soner, en d'foó. Lu ci qu'ès- 
leüt pa-d'vant nos s'a r'toürné èt dire : récréation. Chapé, mi | l'abé 
Dricot, ~ c'ést come ca qu'on l' loumetve, – nos-a fai aligni pa-dri l'uch 
ét moussi fot d' l'étude, en silence, s'il vout plait. Dji m'a r'trové su | 
grande pavéye come au matén, avou l' Schonne qui n'èsteòt nén pus 
fiér qui mi. Pòves mivéts | Nos-i ésfin', a l' taye aus fréjes. | faleüve 
bén prinde ca autoü d" lu, portant (...). 


Joseph SELVAIS, R.N. 


taye aus fréjes : endroit couvert de fraisiers (fraises des bois) ; par exten- 
sion : pays heureux, où il fait bon vivre. 

ki, l'expression à l' taye aus fréjes est une antiphrase, un procédé qui 
consiste à exprimer, par ironie, le contraire de ce que les mots veulen! 
dire : Une situation peu enviable, difficile. 

Comme en français : nous étions dans de beaux draps. 


N'é pus fé qu'onk 
(Namur) 


Nos n'avans pus jamais dit «mi» : 
C'ést «vos» 

Au pus sovint «nos-ótes». 

Gréfés èchone 

Po n'é fé qu'onk. 

Dimèrer li 

Èt div'nu l'òte 

Compter à dobe, djòyes èt pènins. 
Et quand on-z-a d'né tote si paurt, 
E rawè co d' pus dins sès mwins. 


Lucien SOMME, R.N. (in Blaméyes) 


Dora 


(Faulx-Les Tombes) 


Come todi, gn-aveut rimpli tot d' djins dins l' sale d'atente. C'ést 
qui l' gripe ròleut au d'truviès dè payis. 

On gamin n'arèteut nin d'awè dès quintes èt s' Man mèteut s' 
mwin pa-d'vant s' bouche. 

On vi ome trompèteut èt stilchi è s” potche on grand bleuw 
mouchwè tot cafougni, 

One djon.ne cope qu'on vèyeut bin qui | comére ratindeut, cav- 
seut tot bas. Li p'tit djon.ne, astampé addé l' finièsse qui doneut su 
l' djòrdin, aveut s' nez tot rodje èt sès-ouys bolants. 

On-z-a ètindu r'claper l' gros uch. On malade qu'ènn'aleut, 
dandj'reó. 

Li médecin — Michél, qu'on l' lomeut — a v'nu gwére l'ome au 
mouchwè tot li d'djant bondjoù èt l' prinde pa s' brès. 

Avou s' blanc d'vantrin, i parèteut co tot djon.ne maugré sès 
quarante ans bin faits. On bia visadje, mins qu'i n'èsteut nin gaiy 
avou. 

Aujiy à comprinde, savoz. Ca s'aveut passé cinq ans d'vant. 

On dimégne dè mwès d' fèvri, avié méye-nét, il avin.n' sifi au 
téyàte à Charlèrwè, zèls trwès, avou s' feume Mariye èt leti cra- 
póde, Dora, qu'aleut su sés onze ans. 

Pàr ci pàr là, dés plaques di glace. 

Michél waiteut bin à róler avou dés précaucions. 

A ôteü d" Boudje, dins l’ fameüse dischindéye su l' viyaduc, on 
grande grije auto lès-a doblé di tos sés pus rade, sin veüy qui, pa- 
d'vant, on camion-citèrne aveut ‘nn’ alé su l' costé ét v'nu buker su 
l' bwárdüre d'au mitan. 

Michél a frin.né d' totes sès fwaces. 

Trop taurd : li grije auto, li camion, li vwèture dau médecin èt 
co d's-ótes, tortos onk dins l'ôte. On disdüt jamais parèy. 

Lès pompiers ont mèlu d' pus d" deüs-eüres po distinde li feu. 

Ci n'ést qu’ дейѕ djoüs pus taurd qui Michél a riv'nu à li à l'os- 
pitau. 

Si visadje abumé, sès deüs djambes tinüwes dins l' plate. 

Si viye Man èt s' Pa l' wiyin.n', leüs-ouys tot rodjes, one mwin 
su l' cène di led fi. 

- Èwou c' qui dj' so ? ati d'mandé, à mitan dispièrté. 

- Èt Mariye, èt Dora, wou c' qu'éle sont 8 

Né li wasu résponde qu'il aveut chapé d' béle, mins qui s' 
{ейте èt s'--éfant avin.n' sifi touwés su place. 

Dés mwés étirs po s' riméte ét todi r' pinser à c' qu i s'aveul 
passé. À s' visadje, on vèyeut bin qu'il aveut sti mârqué. 

Èst c' qui c'èsteut li lès causes di l'acsidint 2 

Po l' police, qu'aveut sayi dè veüy qwè, ca n°’ Кейш! pont d 
doute : li grande grije auto róleut bin trop rade, mins l' tchaufed 
n'èsteut pus là po disminti. 

Li médecin a sii d'meurer ётоп s' Pa ét s' Man dè costé d 
Viépe ; z-i r'prinde dés fwaces èt on filé d' coradje. 

Sayi dé rovi. 

Dès-èfòrts qui n'avin.n' siérvu à rin. 

Bin sovint, i s' rèwèyeut dè l' nét ét s' sov'nu dés saquants- 
anéyes di boneür passéyes èchone. 

Tot gamin, li dimègne après l' diner, Michél aleut au Patro Sinte 
Bèje. 

Binauje d'aler passer saquants-eüres avou one ribambéle di 
d'pus d' trinte gárnémints. 

Fé dès grandés porminâdes, tchanter à vos câsser lès-ôrèyes, 
djouwer au fotbal, chachi dins l' сой dè l' sicole. 

A l' pleuve, on s' résséreut po djouwer aus cautes, aus dames, 
fé dè téyàte oubin r'waiti on film di cow-boys. 

Avié chij eüres, évóye au Salut, à l' coléjiale, èt tchanter l' 
Tantum ergo, tortos au pus fwòrt po s' bin fé étinde. 

Bin vite, Michél a coplé l' chèf ét miner li-min.me lès-aplopins. 

Malaujiy d' lès sawé fé d'mèrer rasta. 

À l'èglije, lès fé s'achir dè drwèt costé, jusse pa-d'zo l' 
prétchwè. 

Di l'òte costé, lès bauchéles. Zèles ossi, èlle avin.n' leô Patro : 
Notrè Dame di Biaring. C'èst Mariye qui lès mineut, 

Tot d' swite, léye èt Michél, il ont socené. Et sovint, z-éraler 
èchone. 

Pus taurd, il a studi à Lidje po yèsse médecin ; lèye, à Nameur 
po div'nu infirmiére. 

Après leüs scoles, il ont fréquenté, si marier, èt bin rade, Mariye 
a ratindu Dora. llont fait bâti à Avelandje. C'èst là qu'i fieut sès 
consultácions. Po lès papis à rimpli ét sawè quand c' qui l' méde- 
cin p'leut veüy sés malades, ça, c'ésteut l' bèsogne da Mariye, 
C'est léye ossi qui mineut Dora è scole ét l'aler r'gwére. On vicadje 
fait su méseure èt qu'a sti cochété d'on côp d' trintchwè. 

Quand il a sti r'fait, Michél n'a pus v'lu-z-èraler viker è s' mau- 
jone. Il l'a r'vindu avou tos lès meübes. | s'a ègadji come «Méde- 

cin Sans Frontières». Au Ruanda, au Soudan, au Kosovo èt en 
Afghanistan. 

Gn-a wère, on djon.ne médecin d' Nameur li a d'mandé dè 
prinde si place po chi mwès. Il aveut l'idéye d'aler bouter au 
Burkina Faso. Michél n'a nin dit non. 

Il a sayi d'ovrer come divant. Rastrind ; i n'i arive nin. Tofér, i 
r'vike l'av'lintche ét r'veóy lès pas qu'il a passé. Disloüji au d'la. 

Asteüre, c'ést décidé. I| a tchwèsi d'ènn'aler en Irak quand s' 
socon r'vére. 

Il a compris qu'i n'ésteut pus fait po viker dins 6" monde ci. 

Il a d'dja plèyi bagadjes èt-z-i mète on portrait avou zèls trwès 
à l' mér, l'anéye di d'vant l' loide pètéye : Mariye, avou sès bias 
grands nwárs tchivias, tote soriyante. Dora ét sés-ouys arsouyes 
rimplis d'èspwèr èt li, ni s' fiant pont d’ bile. C'èsteut l' bon timps. 

Mins, èsteut c' bin dins c' vicairiye ci ? 

|| a dès doutances. 


Gilbert RENSON, R.N. 


Angoche 


(Assesse) 


Li steüli chedt sès blankès lagnes 

Et r'fache lès tchamps, lès bwès, lès prés. 
C' n'èst pus qu'one sitindéye qui bagne 
Dins l' blankicheó dè l' pus bèle nét. 


On n'ètind pus qui l' flavwe ramadje 
4 > . | 
Do l' grije oulote didins l' cina : 
, | . . a * 
On l'ót à pwin.ne come li mizadje 
. * | 
D'one moman qui s'--éfant s'èdwat. 


Maugré li, Djòsèf s'èssok'téye 

Et Mariye wèye su s' chér pitit, 

... Ele vwèt l' Paradis dins s' pinséye ; 
Mins s' keür di тёге sërë moudri. 


Alexandre BODART, R.N, 

Veüy volti... 


(loyers-Namur) 


Si veüy volti, 

Et veüy volti, 
C'ést fé one crwès 
Et c'ést rovyi 
Tot c' qu'on v's-a fait, 
Tot c' qu'on v's-a dit... 


Choürbu on-ouy 
Qui brait trop fwart 
Èt mostrer l' vòye 
Quand i fait nwar... 


C'èst doner s' mwin 
Au cia qu'a mau, 
One crosse di pwin 
A on pilaud... 


Waiti one fleór 
Dins on pachi 
Et lèyi s’ kedr 

Si ranairi... 


C'ést fé lés paurts 
Avou lés p'tits, 
C' n'ést nin trop taurd 
Por vos candji... 


Tot ca, més djins, 
C' n'èst nin aujiy, 
Djè l' sé fwärt bin. 
Mais dji m' rafiye 
Qu'on djoù ou l'óte 
Tot fuche insi, 
Qu'addé-n-on l'óte, 
On s' veüye volti... 

Qu'i gn-eüche dè l' djóye 
Pa-t't-avau tot, 
Avau lès vóyes, 
Et po tortos... 


Guy BRENER, R.N. 


Sondj'riye po l’ Noyé 
(Fosses-la-Ville) 


Vos-avoz v'nu su deüs flotchiyes 
Come dins lès fauves... 

C'ést dins mi stauve 

Qui dj'a t'nu vos mwins rafrédiyes. 


Dii n'a pont d' feu po vos r'chandi, 
Dji n' so qu'on poóve, on poóve pitit. 
V'loz bin v'nu d'mèrer avou nos ? 
Dj' ènn'a m' soü d'ièsse li raculot, 

Et nos crèch'rans èchone 

Come lès deüs gatés dè l' maujone. 


| gn-a dès-ans qui dj” vos ratind, 
Dj'è d'viséve co gn-a nin longtimps 
Avou т’ marine aus bèlès fauves... 


Dji n'a pont d' feu po vos r'chandi, 

Mins dins li stauve 

Qui c'èst da li, 

Gn-a nosse vi Бой qu'a spaurgni s' Юйге, 
Qu'on-z-éuche ca pus bon d’ s'i raploóre 


Èt sulmètant qu'i redmiy'rè, 

Dji m'asglign'ré 

Dissu lés pires 

Po qu' vosse moman, si laiye adire... 


Jean GUILLAUME, R.N. 

Li p'tit Noyé raconte... 


[Meux] 


À l' chije, divant chaque Noyé, li p'tit Noyé pirdeóve plaiji à 
raconter one bèle sov'nance di d' quand il èsteûve pitit... | c'minceüve 
insi : 
aDj'a v'nu au monde li djoó di уат l! Noyé. Èt més parints m'ont 
lomé P'tit Noyé. One anéye, po més-ans, mi Pa m'aveüve acheté one 
fwàrt grande twatche, one longueuwe twatche faite avou dé l' blanke 
cire. Dj’ ènn'aveüve jamais pont véyu d' parèye | 

Ë l’ riwétant, l'idéye m'a v'nu d'énn'aler à l'églije byin d'vant lés 
doze côps d'méye-nêt. Dji v'leüve yèsse li prumi èt lumer tote li crêche 
avou l' flame di m' twatche. Ca séreüve mi cadau po mès-ans. 

Dj'alume mi twatche... Pèrcé binauje, dji m' boute en route po 
l'èglije. Mi lójante twatche, djè l' leve bén òt, pwis djè l' rabache à l 
ёге. Оё l' fai tourniquer tot tchantant, tant qui dj” sé, on-air qui dj’ vén 
d'awé è m' tièsse : 

Twatche, blanke twatche, 
Lüjoz, dins l' nwáreü dè l' nét. 
Twatche, blanke twatche, 
Lüjoz, dins l' nwâreü dè l' nét. 

Vo-m'-la arivé dilé l' forni da Djàques. C'èst l' bolèdji dè viladje. 
Djàques è-st-achi su s' sod, si blanc bonèt su s' tièsse èt s' visadje ca- 
tchi dins s' grand blanc d'vantrén. Tot s' cwàrps ictéye èt, ètur deüs 
ikèts, i m' raconte : «A, p'tit Noyé, dji n'a jamais yed c' djésse lò ! Dji 
m'a èssoketé 1 Mi for a disténdu... jusse divant l' Noyé, adon qu'i 
séreüve timps d'èforner lès cougnous ! Dji д'угебуе yèsse ontieüs | Et 
si vos т’ pristéyeriz vosse feu 2» 

Dj'inteure dins l' forni. Li pausse à cougnous sint bon l' novia Боге. 
Mins, pa l' gueüye dè for, on veut qui l' feu èst disténdu, tot èst nwar. 
Alôrs’, dji pormwin.ne li blame di m’ twatche dins tos lès r'cwéns dè 
for. Djáques ï mèt dès cochètes èt dés pus gros bwès. Li feu r'prind èt 
dji veu l' visadje dè l' bolèdji qui r'glatit d' plaiji... || érè dés cougnoüs 
po l' fièsse, dimwin | 
Et asteüre, rad.dimint à l'èglije : 

Twatche, blanke twatche, 
Lüjoz, dins l' nwáreü dé l’ nét. 
Twatche, blanke twatche, 
Lüjoz, dins l’ nwàáreü dé l' nét. 

Vo-m'-a po-d'vant | maujone da Sofiye. l'uch si doüve bon-z-èt- 
rwéd. Èle sòrte, tote tronn.ante, èt m' fé sine dè v'nu : 

«Pitit Noyé, i vént d' m'ariver on grand maleür, mi crassèt èt m' feu 

sont disténdus. Mi p'tite Mariye risquéye one maladiye, là dins s' 
bérce. C'èst |" Bon Dié qui v's-èvòye.» 

Dj'inteure ; avou т’ twatche, dji ralume li crassét. Dji va è l' cauve 
qwére saquants bwaches, dji lès djond à pwin.ne avou т’ brólonte 
blame. Quand lès bwaches copétenut dins li stüve, dji m^ rimèt en 
route tot d'djont à m' twatche : «Twe, t'as byin discréchu ! Mins ca n' 
mi tracasse wére | Li crêche mi ratind» : 

Twatche, blanke twatche, 

Lüjoz, dins l' nwáreü dè l' nét. 

Twatche, blanke twatche 

Lüjoz, dins l' nwâreû dè l’ nét. 

Avou |’ flame di m' twatche, dji veu clér su l' vóye... Arivé dins |’ 
tournant dè l' tchapèle, dji trèveu dès-ombradjes qui furtéyenut dins l' 
nwareòd... | gn-a là on-ome, one feume èt trwès-èfants qui bréyenut èt 
s' pinde aus moussemints d' leüs parints. L'ome mi mosteure si lantiéne 
disténduwe è criyant aprés mi : 

«E | gamin, èst c' qui vos n' nos pouriz nén aidi ? Nos cachans après 
l' maujone da Térése dau Grand Bwés. Nos alans po passer | chije 
di Noyé. Nos n's-avans pièrdu èt lès-èfants tron.nenut d' рей èt d 
fréd.» ‚ 

Li maujone da Térése п'ё$! nén lon di d'ci. Et, tot véyant lès-èfants 
soladjis ét douvié dès-ouys come dès casses di monte, dji lève mi 
twatche bén òt... Li lumiére lès rapauje, ca c'ést seür. 

Arivés au Grand Bwès, nos nos sowaitans on bon Noyé èt dji m' 
ritrove tot seü avou m' twatche. È bén, twè, m' twatche, t'as byin dis- 
créchu... Alon.n'-z-i | l'è èglije n'èst pus lon. Adon, dji m' boute à couru 
tant qui dj' sé jusqu'à yèsse à coût d'alin.ne. Nén lon d' l'èglije, li 
flame comince à bambi èt tot d'on cóp, èle disténd. Mwois, qu' djès- 
teüve | D'on lan, dji tape ë l' nive ci gu! mi d'meüre di т’ bèle grande 
twatche. Dins m' tièsse, l'air mi r'vént,... il arive su mès lèpesèmin.me 
timps qui lès lármes dins mès-ouys : 

Twat...che, blan...ke ...twal...che, 

Lò...joz, ...dins ...l' nwà...reü ...dè ...l' nét. 

Mi bia sondje è-st-èvòye avou m’ djòye | 
Ë somadjant, dji doüve li pwate di l'èglije où c' qui l' maurli a d' djo 
alumé lès boujiyes èt l' grosse tchandèle. Avou l' |umiére, dj'a mès- 
ouys qui piquenut èt m' keür tot machi. 

Dji va d'dé li p'tit Jésus. Ё l' riwaitant, dj'ètind qu'i dit tot bas, rén qu’ 
por mi, èt ça dj’ vos l' djure : «Pitit Noyé, po |’ feu ци vos m'avoz 
d'né trwès côps, dji vos done pais, amoûr èt djòye ls” 


Pail GILLES, R.N. 


* Adaptation wallonne d'un extrait de Un bout de chemin, Éd. C.D.D., 
Service de la Cotéchese, Namur. 


169 


COMMUNIQUÉS 


1. Prix de la Communauté francaise Wallonie-Bruxelles 


— Les prochains prix de la Communauté française Wallonie-Bruxelles 
récompenseront une œuvre en prose et une œuvre à caractère philo- 
logique. 

— lls seront remis aux lauréats lors de la Foire du Livre 2004. 

— Pour toutes les questions pratiques, s'adresser de toute urgence au 
Service des langues régionales endogènes de la Communauté fran- 
çaise, c/o Bernadette Jassogne, Boulevard Léopold ||, 44, 1080 - 
Bruxelles (tél. 02 413 21 34). Voir également le site WEB : 
www.cfwb.be/actu 


2. De l'A.R.E.W,, pour les jeunes : Wallon, connais plus... 


C'est vrai, depuis le temps que tu ne l'entends plus, le wallon, tu l'as 
peutêtre un peu oublié. Et pourtant, tu verras, ça revient vite. || suffit de 
quelques mots, il suffit d'écouter parler un vieil oncle, parfois, une grand- 
mère. De leur demander. 


De leur demander, par exemple, quels sont les cinq plus beaux mots 
wallons (ou, bien sür, picards ou gaumais) qu'ils connaissent. De leur 
demander pourquoi. De le noter, et de nous envoyer le texte. 


Tu risques, à ce moment-là, de gagner l'un des prix de notre concours 
Wallon, connais plus... (premier prix : 250 euros, et plusieurs autres prix). 
Tu risques, surtout, de te piquer au jeu, et de {reprendre goût au wallon. 
Tu verras : c'est un jeu qui en vaut la chandelle. 


Ce concours (Prix Georges Darmont/Brabant) est réservé à tous les 
jeunes de 10 à 20 ans, et est organisé par l'A.R.E.W. [Association royale 
des écrivains de Wallonie) et la Fédération culturelle du Brabant wallon. 
Les textes sont à envoyer en cinq exemplaires à Joseph Bodson, 109, rue 
de la Mutualité, 1180 - Bruxelles, avec bien sûr mention de ton nom, de 
ton âge et de ton adresse, avant le 1* janvier 2004. 


3. Le nouveau Gaziaux est arrivé 


JeanJacques Gaziaux n'en finit pas d'explorer, à partir de témoi- 
gnages patiemment recueillis dans son pays de l'Est brabancon, les réali- 
tés rurales de la première moitié du XX*** siècle. l'élevage des bovidés, 
Des gens et des bêtes, Du sillon au pain : vous vous souvenez ? Voici, frai- 
chement publié, De quoi nourrir gens et bêtes, un ouvrage de 370 pages 
consacré aux cultures, prairies, vergers et jardins. Comme chaque fois, 
l'objectif est double : sauver un héritage près de s'effacer, mais aussi les 
expressions et mots wallons (ici, plus de 3.000) en rapport avec le sujet. 
Et comme chaque fois, le maríage étroit du francais et du wollon dans la 
présentation rend la lecture accessible à tous. 

Actuellement en promotion, le livre ne coûte que 13 euros ; dès la mi- 
janvier, le prix s'élévera à 16 euros. || convient d'ajouter 2 euros pour les 
frais d'envoi. S'adresser à l'auteur, 62, rue Saint-Mèdard à 1370 
Jodoigne (tél. 010 81 22 15] ou effectuer le versement au compte 000- 
079781 1-83. 


4, Franz Dewandelaer 


Yvan Dewandelaer, fils de Franz, a recueilli une immense documen- 
tation rassemblée autrefois par son pére : correspondance, inédits, pho- 
los, journaux, etc. Une partie de ce fonds est désormais disponible sur un 
cédérom*. Y figurent non seulement des renseignements sur Franz, mais 
aussi des informations concernant la littérature et la dialectologie wal- 
lonnes, ainsi que des notices ayant pour objet de nombreux écrivains : 
Willy Bal, Gabrielle Bernard, Joseph Calozet, Marcel Fobry, Jeon 
Guillaume, Henri Hurard, Joseph Mignolet, Georges Willame et bien 
d'autres. Bref, un trésor de renseignements sur la Wallonie tout entière des 
années 1920-1950, 


* [Yvan DEWANDELAER], Franz Dewandelaer et la Culture wallonne. Poésie, 
théâtre, chœurs porlés, nouvelles, radio, journalisme, chansons, Multimedia 
Communication Europe, Bruxelles [2002]. Ce cédérom est d'une consultation 
très aisée, aussi bien sur PC que sur Macintosh (système 9, minimum). Il est 
fabriqué par l'auteur à la demande, au prix coûtant. S'adresser à Yvan 
Dewandelaer, rue de l'Ermitage, 2, 1400 Nivelles ; courriel 
<yvon.dewan@belgacom.net>. 

TABLE - ANNÉE 2003 


1. 


° m 


7- 


со 


10. 


11, 


JANVIER : G. Renson - J. Hérix - H. Майегпе — Ph. Maudoux - P. Gilles 
- Em. Gilliard - L. Somme — Ch. Denis - Connaissez-vous Scríjeüs 
d'Ardéne ? Connaissez-vous l'onomastique ? 


FÉVRIER : A. Henin (réédition du volume de Djóséferiyes paru en 1986) 


. MARS : Chr. Binamé - G. Brener — G. Renson — J. Spinosa — Н 


Matterne — Ch, Wilmotte — Connaissez-vous Zande èt Twènète (CD de H 
Matterne) et Lès djoûs racoütichenul (roman d'Em. Gilliard}. 


AVRIL : Ch. Denis – Ph, Maudoux — A. Henin — B. Louis =J. Selvais — J 
Hérix — P. Moret — Ch. Denis — M.-L. Ledrut — Em. Gilliord — Rapport 
annuel des R.N. (С. Delvaux). 


MAI : Alb. Rousseau - Ph. Maudoux = P. Moret - G. Renson - G. Smol - 
J. Hérix - Ch. Wilmotte — Edm. Tillieux — Connaissez-vous Schreiver per 
rumansch 2 


. JUIN : G. Renson – Н. Matterne - С. Brener – Ch. Binamé - A.-M, 


Francois – L. Namêche – C.Hôte - J. Selvois — P. Gilles - Communiqué : 
Prix biennal de la Ville de Liège et Prix littéraires du Cwèrneü (Huy). 


. JUILLETAOUT : J. Pirson (réédition de Li bataye dés Nérvyins et choix de 


poèmes). 


. SEPTEMBRE ; Ch. Denis (Lingadje d'ayir èt d'audjoürdu, texte de l'exposé 


fait le 25 mai, lors de la séance anniversaire). 


OCTOBRE : Н. Matterne — G. Brener - J. Selvais — J. Pecquet - G. Renson 
- P. Gilles. — Connaissez-vous les Oeuvres poétiques wallonnes, de J. 
Guillaume, et Li vikériye d'on gamin d' Céles, de J. Houziaux ? 


NOVEMBRE : G. Bernard (choix de poèmes), 


. DÉCEMBRE : Н. Matterne – Ém. Gilliard — J. Selvais — L. Somme — С. 


Renson — Al. Bodart - С. Brener – Ј. Guillaume — P. Gilles — 
Communiqués : Prix de la Communauté francaise ; De l'A.R.E.W., pour 
les jeunes ; De quoi nourrir gens et bêtes (J.J. Goziaux) ; Franz 
Dewandelaer — Table. 

Si vous voulez... 


Si vous voulez commander des exemplaires des Cahiers wallons, 
Si vous voulez connaitre le contenu des quelque 650 exemplaires parus, 
Si vous voulez connaitre la liste des numéros spéciaux, 
Si vous voulez entrer en contact avec les Rèlis Namurwès, 
Si vous voulez vous informer sur les cours de wallon 
organisés par les Rélis Namurwès, 
Si vous voulez obtenir des renseignements sur un écrivain, une œuvre, 
sur l'histoire de la Wallonie ou des lettres dialectales, 
Si vous voulez consulter l'imposante documentation réunie 
à la bibliothèque des Rèlis, 


plusieurs possibilités s'offrent à vous : 
- l'adresse postale : Secrétariat, rue Charles Zoude, 63, 
5000 Namur 

- le téléphone : 081 - 73 59 70 (secrétaire) 
081 - 73 34 28 (secrétaire honoraire) 
081 - 61 10 32 (président) 

- l'adresse courriel : delvaux.guy@swing.be 

- l'adresse Internet : http://relissnamurwes.be 


De plus, le secrétaire Guy Delvaux se tient à votre disposition 
tous les jeudis, de 14 h à 18 h 30, à la bibliothéque, 
Maison du Dialecte, boulevard Baron Huart, 5000 Namur 

(à cóté du Parlement wallon]. 

